
Raro  de  monumentis  litterarum  antiquitatis  a viris  doctis 
tam  varie  atque  etiam  contrarie  iudicatum  est  quam  de  tragoediis, 
quae  sub  L.  Annaei  Senecae  nomine  traditae  sunt.  Ab  his 
summis  laudibus  extollebantur,  ab  illis  omnino  contemnebantur. 
Sed  ne  repetamus,  quam  incredibili  paene  modo  Lipsii  et 
J.  J.  Scaligeri  iudicia  inter  se  abhorreant,  illorum  tempore 
remotissimo  neglecto  , duos  recentiores  et  summos  viros  comme- 
morare liceat.  Etenim  cum  Lessing  his  tragoediis  aliquid 
tribuerit,1)  omnino  a contraria  parte  F.  A.  Wolf  profectus  eis, 
quae  Lessing  de  Hercule  furente  et  Thyeste  disseruerit, 
demonstrari  affirmavit,  quomodo  malae  res  dolis  defendantur.2) 
Ac  si  quaeritur,  quibus  de  causis  talis  iudiciorum  discrepantia3) 
orta  sit,  respondendum  esse  arbitramur  viros  doctos  in  dubio 
fuisse  de  ratione,  qua  tragoediae  considerandae . sint,  nec  satis 
curavisse,  quid  poeta  his  tragoediis  sibi  proposuerit  quoque  in 
fundamento  quasi  exstruxerit  ac  composuerit  fabulas: ^itaque 
ipse  Lessing  postea  adeo  in  contrariam  sententiam  pervenit, 
ut  tragoediarum  personas  gladiatores  cothurnis  ingredientes 
appellet,  quibus  non  commoveamur  quosque  admiremur.  Simi- 
liter quicumque  viri  docti  post  Lessingium  has  tragoedias 
vituperaverunt,  hoc  ideo  fecerunt,  quod,  quamquam  tragoediae, 

. £ 

x)  Lessings  Werke,  ed.  Lachmann,  Lips.  1854,  IV,  287:  „TJberhaupt 

werde  ich  mich  hoffentlich  auf  die  Empfindung  der  Leser  zum  Yorteil 
meines  Dichters  berufen  konnen.  Starke  Schilderungen  von  Leidenschaften 
konnen  unsere  Leidenschaften  unmoglich  ganz  ruhig  lassen.  Und  diese 
wollen  wir  vornehmlich  in  den  Trauerspielen  erregt  wissen.  Hat  man  den 
Zorn  der  Juno,  . . . die  Bitten  eines  Vaters  gefiih.lt,  so  kann  der  Dichter 
gewift  sein,  daB  man  ihm  seine  Fehler  willig  vergeben  wird.  Und  was 
sind  es  denn  endlich  fur  Fehler?  Er  ist  mit  den  poetischen  Farben  allzu 
verschwenderisch  gewesen;  er  ist  oft  in  seiner  Zeichnung  zu  kiihn  . . . 
Lauter  Fehler,  in  die  ein  schlechtes  Genie  niemals  fallen  wird!“ 

2)  F.  A.  Wolf,  Vorlesungen  uber  rom.  Literaturgeschichte,  133. 

3)  Welcker,  Die  griech.  Tragodien,  Bonn  1841,  II,  1453  adnot.  53; 
G.  Richter,  de  Seneca  trag.  auctore,  1862,  1 adnot.  1. 

quae  in  scaena  repraesentarentur,  haud  dignae  videbantur,  tamen 
tragoediarum  nomine,  sub  quo  libri  manuscripti  fabulas  tradunt, 
adducti  sunt,  ut  omnia  ad  summam  tragicam  artem,  etiam 
Graecorum  poetarum  principum,  revocanda  esse  putarent.  Suo 
iure  tandem  anno  1841  F.  G.  Welcker  criticos  ita  admonuit1): 
„aber  leichter  wird  man  die  groBen  und  vielfacben  einzelnen 
Schonheiten  und  den  ErguB  dieser  Spracbe  wiirdigen,  wenn 
man  sich  nicbt  durch  die  Voraussetzung  und  Forderung 
dramatischer  Kunstwerke  und  poetiscben  Gefiihls  den  Gesicbts- 
punkt  verriickt  und  sich  von  vornherein  Verstimmung  bereitet. 
Nichts  ist  daber  zweckloser,  ais  dieseRezitationen  mit  griecbiscben 
Tragodien,  den  rbetorisch  kaltesten  Dicbter  mit  dem  tragischsten 
zu  vergleichen,  um  den  einen  liber  den  andern,  oft  gar  den 
Romer,  wie  immer  wieder  geschieht,  liber  den  Griecben  zu  er- 
beben“.  Cui  sententiae  etiam  F.  Leo  favens2)  „ istae  vero“, 
inquit,  ,,non  sunt  tragoediae,  sed  declamationes  ad  tragoediae 
amussim  compositae  et  in  actus  deductae;  . . . itaque  non 
comparabimus  cum  graecis  has  tragoedias  ut  artis  opera,  sed 
earum  argumenta  tantum  et  argumentorum  tractationem,  nimirum 
a prioribus  Romanorum  tragicis  Seneca  et  in  eligendis  argu- 
mentis et  in  tractandis  ita  discessit,  utriusque  rei  causam  ut 
in  studiis  rhetoricis  sitam  esse  eluceat'4.^  Sed  quamvis  haec 
utriusque  viri  doctissimi  verba  in  universum  probemus,  tamen 
Senecam  philosophum  quidem,  quem  ingeniosissimum  inter 
omnes  illius  aevi  viros  fuisse  constat  quemque  paene  per  totam 
vitam  suam  in  philosophis  quaestionibus  diligentissime  versatum 
esse  ex  scriptis3)  novimus,  nihil  nisi  ista  rhetorica  artificia,  ut  Leo 
putat,4)  in  tragoediis  sibi  proposuisse  nullo  modo  credi  potest. 
Immo  si  quis  de  causis,  quibus  Seneca  permotus  fabularum 
argumenta  et  argumentorum  tractationem  mutaverit,  aliquid 
certius  quaerat,  inprimis  ei  philosophos  libros  esse  adeundos 
arbitramur  ac  disquirendum,  quae  ratio  intercedat  inter  hos  libros 

!)  1.  1.  III.  1452  sq. 

2)  F.  Leo,  L.  Annaei  Senecae  tragoediae,  1878,  I,  158. 

d)  cf.  inprimis  L.  A.  Senecae  ep.  moral.  (ed.  F.  Ha  as  e),  108. 

4)  1.  1.  I,  158:  istae  . . . declamationes  . . in  quibus  si  quid  venuste 
vel  acute  dictum,  floride  et  figurate  descriptum,  copiose  narratum  esset, 
plaudebant  auditores,  arti  satisfactum  erat;  — porro  pag.  159:  iam  summum 
negotium  erat  sic  omnia  contrahere  et  amplificare  ut  quam  uberrima  decla- 
mandi describendi  altercandi  materia  et  locus  suppeteret. 

Senecae  et  tragoedias.  Quod  quamquam  iam  F.  G.  Welcker 
optime  monuit  his  verbis:  „noch  niitzlicher  freilich  ware  es, 
die  Trostschriften  uud  andere  des  Seneca  genauer  mit  diesen 
tragischen  zusammenzuhalten  und  diese  aus  jenen  zu  erklaren44, 
nimis  tamen  adhuc  viri  docti  neglexerunt.  Neque  enim  istas 
singulas  sententias  e contextu  obiter  dereptas,  quas  Sand- 
stroem,1)  L.  v.  Ranke,2)  F.  Kunz,3)  cum  omnino  alia  sibi 
proposuissent,  in  unum  contulerunt,  huic  desiderio  ullo  modo  satis- 
facere dices;  nec  profecto  quicquam  proficere  ad  eandem  rem 
tales  locos  communes  commemorandos  evidenter  iam  hac  re 
demonstratur,  quod  cunctphi  viri  Octaviam  ceterasque  tragoedias 
uni  et  eidem  poetae  adscribere  posse  sibi  videntur;  quod  cum 
haudquaquam  fieri  possit,  nimirum  per  se  ad  irritum  pervenerunt. 
Itaque  ut  paucis  dicamus,  quid  de  his  viris,  qui  quidem  rationes 
ad  philosophiam  spectantes  tractaverint,  sentiamus:  magis 
attigere  quaestionem  quam  solvendam  curavere.  Omnino 
casu  quodam  rem  incohavit  F.  Kunz;  Sandstroem,  quamvis 
haec  illaque  quae  nemo  non  videt  congruentia  enumeraverit, 
crassiora  tantum  adumbravit,  parum  vero  subtiliter  cetera 
tractavit;  denique  Ranke  potius  verbis  utriusque  auctoris 
congruentibus  quam  sententiis  permotus  esse  videtur;  qua 
ex  re  cum  et  unum  eundemque  esse  auctorem  et  imita- 
torem sententias  corrasisse  concludi  possit,  ante  omnia  ex- 
quirendum est,  utrum  in  Annaeanis  scriptis  hoc  an  illud 
statuendum  sit. 

Atque  revera  crebrius  in  philosophis  libris  elocutiones 
verbaque  usitata  Seneca  eadem  repetit;  nec  alia  causa  permotus 
esse  nobis  videtur,  quam  quod  acuminibus  quam  maxime  lucu- 
lentis uti  amabat,  qualia  scilicet  optime  ad  verbum  memoria 
retineret.  Haec  pauca  tantummodo  exempla  afferre  liceat: 
de  ira  II,  10,  3:  „necesse  est  multos  timeat,  quem  multi 
timent44.  I)e  clem.  I,  £9,  5:  ,, tantum  enim  necesse  est  timeat 
quantum  timeri  voluit44.  Ep.  105,  4:  „qui  timetur,  timet44. 
De  moribus  61:  „qui  a multis  timetur,  multos  timet44.  Quid 
ergo  miraris,  si  in  tragoediis  legeris  (Oed.706):  „timet  timentes?44 
Porro  ut  invenis  ep.  70,  8:  „stultitia  est  timore  mortis  mori44; 

0 C.  E.  Sandstroem,  de  L.  Annaei  Senecae  tragoediis,  1872,  104  sq. 

2)  L.v.  Ranke, Werkeed.  A.Dove  u.Th.Wiedemann,Leipz.l888, 51, 19sq. 

3)  F.  Kunz,  Sentenzen  in  Senecas  Tragodien,  Wiener-Neustadt  1897. 

ep.  24,  23:  „immo  dementiam,  ut  quidem  timore  mortis 
cogantur  ad  mortem“,  ita  Troad.  869:  „optanda  mors  est  sine 
metu  mortis  mori“.  i Item  ut  de  benef.  III,  37,  3:  „hoc  est 
regnum,  nolle  regnare  cum  possis“,  ita  Thy.  470:  „immane 
regnum  est  posse  sine  regno  pati‘‘.  Etiam  haec  imago  per- 
spicue ficta  repetitur,  quae  sane,  cum  semel  tantum  videris, 
semper  oculis  tuis  se  offeret  (ep.  82,  12):  „omnia  ista  per  se 
non  sunt  honesta  nec  gloriosa,  sed  quicquid  ex  illis  virtus  adiit 
tractavitque,  honestum  et  gloriosum  facit:  illa  in  medio  posita 
sunt,  interest  utrum  malitia  illis  an  virtus  manum  admoverit^; 
cf.  Thy.  203/4:  „aut  perdet  aut  peribit:  in  medio  est  scelus 
positum  occupanti“;  vel  hoc  respice  (de  clem.  I,  19,  5):  „errat 
enim,  si  quis  existimat  tutum  esse  ibi  regem,  ubi  nihil  a rege 
tutum,  sed  securitas  securitate  mutua  paciscenda  est“, 
et  cf.  Agam.  267/8:  „dat  ille  veniam  facile,  cui  venia  est  opus 
Itane  est?  pacisci  mutuam  veniam  licet ?u 

Nec  vero  solum  consuetudinem  contrariorum  inter  se 
acuminum  usurpandorum  usumque  paria  verba  diversis  locis 
repetendi  in  Senecae  animo  necessitudine  inter  se  cohaesisse 
illis^  exemplis  supra  allatis  demonstratur,  sed  etiam  ipsum  in 
talem  condicionem  pervenientem  quasi  ante  oculos  habemus 
hoc  qui  sequitur  loco  (ep.97,13):  „eleganter  itaque  ab  Epicuro 
dictum  puto:  potest  nocenti  contingere,  ut  lateat,  latendi  fides 
non  potest,  aut  si  hoc  modo  melius  hunc  explicari  posse 
iudicas  sensum:  ideo  non  prodest  latere  peccantibus,  quia  latendi 
etiamsi  felicitatem  habent,  fiduciam  non  habent,  ita 
est:  tuta  scelera  esse  possunt,  secura  non  possunt“,  cum 
nimirum  eadem  repetantur  ep.  105,  8:  „tutum  aliqua  res  in 
mala  conscientia  praestat,  nulla  securum“  etPhaed.  164:  „scelus 
aliqua  tutum,  nulla  securum  tulit“.  Itaque  postquam  animo 
suo  aliquas  sententias  adeo  accommodavit,  ut  satis  ipsi  placerent, 
eas  tunc  sive  verbis  sive  sensu  sive  utraque  re  notabiles  et 
ipsum  facile  memoria  tenuisse *)  et  speravisse  aliis  hominibus  fore 

9 Certe  nostris  quoque  temporibus  artifices  inaudita  vi  memoriae 
excellentes  simillime  agunt;  quam  Senecae  philosophi  consuetudinem  ex 
institutione  patris  ortam  esse  conicimus,  cum  huius  viri  permagnam 
vim  memoriae  veteres  admiratos  esse  notum  sit  atque  eundem,  ut  filios 
de  suis_artibus  quam  optime  erudiret,  operam  dedisse  ex  controv.  II,  praef.  4 
aliisque  locis  cognoscamus  (cf.  p.  285). 

ut  viderentur  quam  maxime  memorabiles  intellegimus.1)  Sed 
haec  satis  esse  exemplorum  putamus,  e quibus  potius  ipsum 
philosophum  quam  expilatorem  eius  tragoedias  composuisse 
e verbis  congruentibus  concludendum  esse  demonstravimus, 
ftanke  autem  ut  hanc  quaestionem  omnino  neglexit,  ita  eodem 
modo  quo  Kunz  et  Sandstroem  magis  verba,  quam  ipsum 
sensum,  magis  singulas  quasdam  res  quam  conexus,  magis  formas 
sententiarum  quam  causas  medullamque  comparavit. 

Unus  tantummodo,  qui  de  Annaeanis  tragoediis  scripsit, 
de  omnibus  his  rebus  ad  ordinem  quendam  revocatis  uno 
tenore  disseruit,  M.  D.  Nisard  (a.  1834),  quamvis  Welcker 
nil  de  eo  commemoraverit,  in  studiis  quae  inscripsit:  ,.Etudes 
de  moeurs  et  de  critique  sur  les  poetes  latins  de  la  decadence, 
Paris  1834,“  ubi  a pag.  68  res  ad  philosophiam  pertinentes 
Senecae  tragoediis  insertas  tractavit.  In  quibus  tamen  iam  hoc, 
quod  placita  philosopha  et  moralia  vel,  ut  ipsius  verbis  utamur: 
„la  philosophie  et  la  moraleu  in  duas  partes  distraxit,  vituperamus, 
cum  Seneca , omnibus  quae  sunt  ad  humanas  res  relatis , philo- 
sophiam omnino  legem  vitae  esse  doceat2):  cf.  ep.  94,  39;  117, 12; 
89, 13.  Ac  quid  de  singulis  rebus,  quae  his  dissertationis  duabus 
partibus  explicatae  sunt,  iudicandum  sit,  ea  re  clarius  patet, 
quod  ex  sententiarum  varietate  licentiaque,  quam  de  immortali- 
tate utrisque  operibus  inesse  dicit,  verum  auctorem  ab  imitatore 
discerni  vult.  Nonne  melius  fuit  his  rebus  non  tam  leviter  per- 
strictis quam  diligentius  exquisitis  veram  utriusque  auctoris 
opinionem  pervestigare  exploratamque  comparare?  Eadem 
ratione  quaerimus,  quid  ex  hac  re  concludi  possit,  quod  etsi 
nullos  deos,  tamen  fatum  certum  uterque  auctor  crediderit,  nisi 
quaestionem  simul  per  singulas  partes  accuratius  persequamur? 
Nihil  profecto,  quoniam  vix  unus  illo  aevo  inveniatur  deos 
quidem  nec  vero  fatum  credens.  Quare,  ut  paucis  absolvamus, 
ea  quae  Nisard  disputavit,  quamvis  conexus  sententiarum, 
quos  illi  viri  docti  omnino  neglexerunt,  melius  exponantur, 
tamen  nimio  levius  omnia  perstringuntur,  ita  ut  paucissimis 
testimoniis  singulae  quaestiones  quae  sunt  tractandae  nitantur. 
Quae  cum  ita  sint,  ut  etiam  falsa  profiteretur,  accidisse  mani- 


J)  cf.  ep.  108,  8sqq. 

2)  E.  Zeli  er,  Die  Philosophie  der  Griechen,  III3,  1,  696. 

festum  est;  nam  perversa  sunt  verba  huiusmodi  quae  dicit 
p.  71:  ,,tous  les  personnages  des  tragedies  de  Seneque  sont 
fatalistes*4,  cum  id  inprimis  poetam  egisse  infra  cognoscamus, 
ut  homines  et  malefici  et  boni  a nulla  re,  neque  a fato  neque 
a dis,  nisi  a suis  moribus  in  rebus  gerendis  praecipue  pendeant. 
Non  magis  haec  quae  p.  78  exposuit  probanda  sunt:  „du  temps 
d’Rorace,  la  morale  prechait  encore  la  mediocrite;  Seneque 
preche  la  misere“ : nam  Seneca  numquam  egestatem  laudat, 
sed  paupertatem,  de  qua  explicat  ep.  87,  40:  „ego  non  video, 
quid  aliud  sit  paupertas  quam  parvi  possessio^,  vel  potius 
frugalitatem,  ut  ep.  5,  5;  87,  5;  101,  3;  de  trq.  an.  1,  9;  9,  1: 
contra  hoc  ipsum  Senecae  proprium  fuit,  quod  cognovit  homines 
infirmiores  esse  nec  satis  aptos  ad  illa  summa  moralia  praecepta 
apud  Stoicos  philosophos  tradita  bene  sequenda;  cf.  E.  Zeller 
III3  1,  p.  714. 

Itaque  cum  Nisard  partim,  ut  loco  modo  allato,  potius 
Stoicorum  locos  communes  quam  propria  Annaeana,  partim 
res  non  satis  aptas  unde  quid  de  auctoris  ingenio  concludas, 
partim  adeo  perversa  contulerit,  multas  quaestiones  omnino 
praeterierit,  minimam  denique  partem  graviorum  argumentorum 
attulerit,  huius  quoque  viri  ut  illorum  opera  effici  negamus, 
ut  de  auctoris  ingenio  tragoediarumque  natura  certius  iudicetur. 
Quae  res  cum  ita  sint,  nostrum  erit  aperire,  quid  de  recta  via, 
qua  ad  propositum  finem  optime  pervenire  nobis  videamur, 
sentiamus.  Nobis  inprimis  singulae  sententiae  tragoediis  in- 
sertae, quae  ad  has  quaestiones  spectant,  ad  disciplinam  ratione 
et  distributione  exstructam  revocandae  videntur.  Neque  tamen, 
si  quidem  non  solum  de  similitudine  singularum  rationum  ad 
philosophiam  pertinentium  utriusque  auctoris,  sed  de  huius 
ingenio  disceptare  in  animo  habemus,  hanc  dissertationem  ita 
dispertiemus,  ut  simpliciter  primum  de  dis,  deinde  de  hominibus, 
tum  de  aliis  rebus  agatur,  cum  Seneca  non  alia  causa  permotus 
philosophiae  indulserit,  nisi  ut  perspiciat,  quomodo  homines 
beati  fiant,  ac  si  de  dis  vel  quaecumque  sunt  quaestiones  verba 
facit,  nihil  nisi  humanarum  rerum  gratia  id  fiat1):  immo  imago 
Annaeanae  philosophiae  ab  uno,  idque  ab  ipso  hoc  quem  modo 
statuimus,  Annaeano  conspectu,  adumbranda  et  consideranda 

J)  cf.  W.  Windelband,  Geschichte  der  Philosophie,  Tiibing.  u. 
Leipz.  19002,  p.  172  infra. 

est : qua  ratione  homines  beati  fier  i q>  os  sint.  Ut 
autem  in  hac  quaestione  solvenda  sciscitari,  quomodo  homines 
a malo  ad  bonum  perveniant,  Senecae  plurimum  interfuisse 
respiciamus,  nunc  prima  dissertationis  parte  explicemus, 
quantum  hominum  improbitas  abhorreat  a dei  maies- 
tate,  altera,  quomodo  crebris  facultatibus  casu  fatoque 
oblatis  boni_virj  ad  dei  vicinitatem  accedant.  Quod 
cum  summum  caput  Annaeanae  philosophiae  sit,  si  idem  in 
tragoediarum  sive  verbis  sive  rebus  regnare  demonstrabitur, 
Senecae  philosophi  ingenium  revera  in  tragoediis  inveniri  et 
nobis  et  aliis  persuadebimus. 


I. 

Ut  statim  in  medias  res  perveniamus,  nonne  mirum  videtur 
Stoicum  philosophum,  qui  semper,  ut  opprimant  affectus  homines 
admonet,  tales  fabulas  composuisse  furore  et  libidinibus  repletas? 
Desinemus  mirari  cum  illud  quod  monuimus  nobiscum  repu- 
temus: praesertim  cum  contra  hominum  improbitatem  quam 
maxime  obniteretur,  eum  ante  de  libidinum  natura  et  ratione 
diligentissime  inquisivisse  necesse  erat.  Audiamus,  quid  Seneca 
philosophus  de  hac  quaestione  dicat.  De  ira  III,  5.  2 — 3:  „Sed 
cum  primum  sit  non  irasci,  secundum  detinere  . . .,  dicam 
primum,  quemadmodum  in  iram  non  incidamus,  deinde,  quae- 
madmodum  nos  ab  illa  liberemus;  ...  Ne  irascamur  praesta- 
bimus, si  omnia  vitia  irae  nobis  subinde  proposuerimus  et 
illam  bene  aestimaverimus,  accusanda  est  apud  nos,  damnanda, 
perscrutanda  eius  mala  et  in  medium  protrahenda 
sunt.  Ut  qualis  sit  adpareat,  conparanda  cum  pessimis  est.“ 
Adde  de  ira  II,  1,  1 — 2:  „Primus  liber,  Novate,  benigniorem 
habuit  materiam,  facilis  enim  in  proclivia  vitiorum  decursus 
est.  nunc  ad  exiliora  veniendum  est.  quaerimus  enim  ira  utrum 
iudicio  an  inpetu  incipiat,  id  est  utrum  sua  sponte  moveatur 
an,  quemadmodum  pleraque,  quae  intra  nos  insciis  nobis  ori- 
untur. Debet  autem  in  haec  se  demittere  disputatio, 
ut  ad  illa  quoque  altiora  possit  exsurgere.^  Insuper 
autem  hoc  considerandum  esse  arbitramur,  quod  in  tragoediis 
homines  non,  quemadmodum  in  consolationibus  epistulisve 
moralibus,  quales  vult  esse  auctor,  adumbrari  solent,  sed  quales 

poetae  quidem  sententia  revera  sint  in  mundo.  Itaque  ex  ea 
ipsa  re  Senecae  philosophi  ingenium  cognoscitur,  quod  tragoe- 
diarum personae,  quas  poeta  improbas  esse  vult,  Annaeanis  libi- 
dinibus affectae  sunt,  ut  boni  viri  Annaeanis  praediti  virtutibus. 

Iam  vero  nec  philosophus  nec  poeta,  ut  ad  singula  pro- 
grediamur, turbato  sane  vultu  prodi  hominem  libidine  captum 
neglexit  (ep.  97,  13):  „Ipsas  nequitia  tenebras  timet.  Eleganter 
igitur  ab  Epicuro  dictum  puto:  potest  nocenti  contingere,  ut 
lateat,  latendi  fides  non  potest,  aut  si  hoc  modo  melius 
hunc  explicari  posse  iudicas  sensum:  ideo  non  prodest  latere 
peccantibus,  quia  latendi  etiamsi  felicitatem  habent,  fiduciam 
non  habent*4.  Idem  sensus  aptissime  ac,  quo  sincerius  non 
potest,  hoc  poetae  versu  praebetur  (Thy.  504):  „Cum  sperat  ira 
sanguinem,  nescit  tegi;  Tamen  tegatur44.  Tegatur  enim,  quod 
(Med.  153)  „ira  quae  tegitur  nocet;  Professa  perdunt  odia 
vindictae  locum ,4 ; de  moribus  lib.  52:  ,, Peiora  sunt  tecta  odia 
quam  aperta;  itaque  te  minus  loquax  inimicus  offendit  quam 
tacitus44.  Thy.  330:  „Multa  sed  trepidus  solet  Detegere  vultus, 
magna  volentem  quoque  Consilia  produnt44.  Item  ep.  79,  18: 
„Nihil  simulatio  proficit,  paucis  inponit  leviter  extrinsecus 
inducta  facies:  veritas  in  omnem  sui  partem  eadem  est.  Quae 
decipiunt,  nihil  habent  solidi,  tenue  est  mendacium:  perlucet, 
si  diligenter  inspexeris44.  Inde  fallaci  nutrici,  quae  haec  simulat 
verba  (Agam.  147):  ,.Tuta  est  latetque  culpa,  si  pateris,  tua44 
suo  iure  respondetur  hoc  (Agam.  148):  ,. Perlucet  omne  regiae 
vitium  domus44.  Similiter  Agam.  128:  ,, Licet  ipsa  sileas,  totus 
in  vultu  est  dolor44.  Med.  446:  , .Totus  in  vultu  est  dolor44. 

Diligentius  etiam  Seneca  visum  furentium  describit  ipso 
initio  librorum  de  ira  scriptorum  alibique  saepius  talem  (de 
ira  II,  3):  ,, Nihil  tamen  aeque  profuerit  quam  primum 
intueri  deformitatem  rei,  deinde  periculum.  Non  est  ullius 
affectus  facies  turbatior,  pulcherrima  ora  foedavit,  torvos 
vultus  ex  tranquillissimis  reddit,  linquit  decor  omnis  iratos: 
et  sive  amictus  illis  conpositus  est  ad  legem,  trahent  vestem 
omnemque  curam  sui  effundent,  sive  capillorum  natura  vel  arte 
iacentium  non  informis  habitus,  cum  animo  inhorrescunt, 
tumescunt  venae,  concutietur  crebro  spiritu  pectus, 
rabida  vocis  eruptio  colla  distendet,  tum  artus  trepidi, 
inquietae  manus,  totius  corporis  fluctuatio.  Qualem 

intus  putas  esse  animum,  cuius  extra  imago  tam  foeda 
est?  quanto  illi  intra  pectus  terribilior  voltus  est,  acrior  spiritus, 
intentior  inpetus,  rupturus  se  nisi  eruperit44;  de  ira  I,  1,  3 — 4: 
,.nam  ut  furentium  certa  indicia  sunt,  audax  et  minax 
voltus,  tristis  frons,  torva  facies,  citatus  gradus,  inquietae 
manus,  color  versus,  crebra  et  vehementius  acta 
suspiria,  ita  irascentium  eadem  signa  sunt:  flagrant 
ac  micant  oculi,  multus  ore  toto  rubor  exaestuante  ab 
imis  praecordiis  sanguine,  labra  quatiuntur,  dentes 
couprimun tur,  . . . spiritus  coactus  ac  stridens,  . . . 
genitus  mugitusque,  ...totum  concitum  corpus  magnas- 
que  irae  minas  agens,  foeda  visu  et  horrenda  facies 
depravantium  se  atque  intumescentium,  nescias  utrum 
magis  detestabile  vitium  sit  an  deforme 44 ; de  ira  III,  4,  1 : 
„Nulli  certe  affectui  peior  est  voltus,  quem  in  prioribus  libris 
descripsimus  asperum  et  acrem  et  nunc  subducto  retrorsus 
fugatoque  sanguine  pallentem,  nunc  in  os  omni  calore 
ac  spiritu  verso  subrubicundum  et  similem  cruento, 
venis  tumentibus,  oculis  nunc  trepidis  et  exsilientibus, 
nunc  in  uno  obtutu  defixis  et  haerentibus44;  de  ira  II, 
35,  5 — 6:  ,, neque  enim  illi  se  tegere  curae  est,  torvam  cruentam- 
que  et  cicatricosam  et  verberibus  suis  lividam,  incessus 
vesani,  obfusa  multa  caligine,  incursitantem,  vastantem; 
. . . vel  si  videtur,  sit  qualis  apud  vates  nostros  est:  Sanguineum 
quatiens  dextra  Bellona  flagellum  aut  scissa  gaudens  vadit 
Discordia  palla,  aut  si  qua  magis  dira  facies  excogitari  diri 
'adfectus  potest44.  Quibus  in  rebus  describendis  ut  iam  philo- 
sophus omnem  modum  egreditur,  ita  poeta  de  hominum 
affectu  excitatorum  habitu  simillima,  ne  eadem  dicamus  ratione, 
verba  facit  plurimis  locis;  afferantur  hi  tantummodo  versus 
(Med.  380sq.):  „Alumna,  celerem  quo  rapis  tectis  pedem? 
Resiste  et  iras  comprime  ac  retine  gradum!  Incerta 
qualis  entheos  gressus  tulit,  Cum  iam  recepto  maenas 
insanit  deo  Pindi  nivalis  vertice  aut  Nysae  iugis,  Talis 
recursat  huc  et  huc  motu  effero,  Furoris  ore  signa 
lymphati  gerens.  Flammata  facies  spiritum  ex  alto 
citat,  Proclamat,  oculos  uberi  fletu  rigat,  Renidet: 
omnis  specimen  affectus  capit.  Quo  pondus  animi 
vergat,  ubi  ponat  minas,  Haeret:  minatur  aestuat 

queritur  gemit44.  Med.  392:  „Ubi  se  iste  fluctus  frangat? 
exundat  furor.  . . . Irae  novimus  veteris  notas:  Magnum 
aliquid  instat,  efferum  immane  impium:  Vultum  furoris  cerno;44 
item  Med.  849  sq.:  ,, Quonam  cruenta  maenas  Praeceps  amore 
saevo  Rapitur?  quod  impotenti  Facinus  parat  furore?  — 
Vultus  citatus  ira  Riget  et  caput  feroci  Quatiens 
superba  motu  Regi  minatur  ultro.  Quis  credat  exulem? 
Flagrant  genae  rubentes,  Pallor  fugat  ruborem,  Nullum 
vagante  forma  Servat  die  colorem.  Huc  fert  pedes  et 
illuc,  Ut  tigris  orba  natis  Cursu  furente  lustrat 
Gangeticum  nemus.  Frenare  nescit  iras  Medea,  non  amores; 
Nunc  ira  amorque  causam  lunxere:  quid  sequetur?44  Neque 
ignorat  philosophus  „hunc  adfectum  maxime  ex  omnibus  tetrum 
ac  rabidum44  usque  ad  hanc  summam  nocendi  cupiditatem 
inflammari  (de  ira  I,  1,  1):  „hic  totus  concitatus  et  in  impetu 
est  doloris,  armorum,  sanguinis,  suppliciorum  minime  humana 
tureus  cupiditate,  dum  alteri  noceat,  si  neglegens,  in  ipsa 
inruens  tela  et  ultionis  secum  ultorem  tracturae 
avidus'4.  Quae  ad  prima  verba  praecipue  conferendi  sunt 
versus  Med.  40/57:  „Per  viscera  ipsa  quaere  supplicio 
viam  Si  vivis,  anime,  si  quid  antiqui  tibi  Remanet  vigoris; 
pelle  femineos  metus  Et  inhospitalem  Caucasum  mente  indue. 
. . . vulnera  et  caedem  et  vagum  Funus  per  artus  — 
levia  memoravi  nimis:  Haec  virgo  feci;  gravior  exurgat  dolor: 
Maiora  iam  me  scelera  post  partus  decent.  Accingere  ira  teque 
in  exitium  para  Furore  toto.  . . . Quae  scelere  parta  est, 
scelere  linquenda  est  domus44;  item  Med.  1 23/9 : ,, Incerta  vaecors 
mente  vaesana  feror  Partes  in  omnes;  unde  me  ulcisci 
queam?  Utinam  esset  illi  frater!  est  coniunx:  in  hanc  Ferrum 
exigatur,  hoc  meis  satis  est  malis?  Si  quod  Pelasgae,  si 
quod  urbes  barbarae  Novere  facinus  quod  tuae  ignorent  manus, 
Nunc  est  parandum44;  plurimisque  locis  item.  Ad  illa  extrema 
quae  attulimus  philosophi  verba  atque  hunc  locum  (de  ira  II.  5,  2): 
„(sic. : ira  vel  feritas)  non  enim  quia  accepit  iniuriam  nocet,  sed 
parata  est.  dum  noceat,  velle  accipere,  nec  illi  verbera 
lacerationesque  in  ultionem  petuntur,  sed  in  voluptatem. 
Quid  ergo?  origo  huius  mali  ab  ira  est44  hi  versus  comparandi 
sunt  (Thy.  190  191):  ..Haec  ipsa  pollens  incliti  Pelopis  domus 
Ruat  vel  in  me,  dummodo  in  fratrem  ruat’4.  Agam.  201/2: 

,, Misce  cruorem,  perde  pereundo  virum  Mors  misera  non  est 
commori  cum  quo  velis44.  H.  Oet.  350:  „Felix  iacet,  qui- 
cumque quos  odit,  premit44.  Med.  427/8:  . . Sola  est  quies, 

Mecum  ruina  cuncta  si  video  obruta:  Me  cum  omnia 
abeant.  Trahere  cum  pereas  libet44.  Quem  ad  proximum 
locum  et,  quos  infra  modo  addemus,  haec  Senecae  verba 
praecipue  comparanda  sunt  de  (ira  III,  35,  5):  „ Talem  nobis 
iram  figuremus  . . . vastantem  fugantemque  et  omnium  odio 
laborantem,  sui  maxime,  si  aliter  nocere  non  possit, 
terras,  maria,  coelum  ruere  cupientem,  infestam  pariter 
in  visam  quew;  item  Med.  44/6:  „Quodcumque  vidit  Pontus  aut 
Phasis  nefas,  Videbit  Isthmos,  effera  ignota  horrida,  Tremenda 
caelo  pariter  ac  terris  mala  Mens  intus  agitat.*4 
Med.  410/14:  ,,Non  rabidus  amnis,  non  procellosum  mare 
Pontusve  coro  saevus  aut  vis  ignium  Adiuta  flatu  possit 
inhibere  impetum  Irasque  nostras:  sternam  et  evertam 
omnia*4.  Huiusmodi  verba  ut  „sternam  et  evertam  omnia44  in 
tragoediis  sescenta  inveniuntur. 

Accuratius  Seneca  iram  a ceteris  affectibus  discernit 
(de  ira  I,  1,  5,  7):  „ Cetera  licet  abscondere  et  in  abdito  alere; 
ira  se  profert  et  in  faciem  exit  quantoque  maior,  hoc  effervescit 
manifestius.  ...  Nec  ignoro  ceteros  quoque  adfectus  vix  occul- 
tari, libidinem,  metumque  et  audaciam  dare  sui  signa  et 
posse  praenosci,  neque  enim  ulla  vehementior  intra  cogitatio 
[est],  quae  nihil  moveat  in  vultu,  quid  ergo  interest?  quod 
alii  adfectus  adparent,  hic  eminet.44  Atque  item  ab  illis 
summis  irae  flammis  languidiorem  libidinis  habitum  poeta 
egregie  distinxit  (Phaed.  360 sq.):  „Spes  nulla  tantum  posse  leniri 
malum,  Pinisque  flammis  nullus  insanis  erit.  Torretur  aestu 
tacito  et  inclusus  quoque,  Quamvis  tegatur,  proditur 
vultu  furor;  Erumpit  oculis  ignis  et  lassae  genae 
Lucem  recusant,  nil  idem  dubiae  placet  Artusque  varie 
iactat  incertus  dolor.  Nunc  ut  soluto  labitur  moriens  gradu 
Et  vix  labante  instruet  collo  caput,  Nunc  se  quieti  reddit 
et,  somni  immemor,  Noctem  querelis  ducit;  attolli  iubet 
Iterumque  poni  corpus  et  solvi  comas  Rursusque  fingi: 
semper  impatiens  sui  Mutatur  habitus.  ...  vadit  incerto 
pede,  Iam  viribus  defecta:  non  idem  vigor,  Non  ora  tinguens 
nitida  purpureus  rubor  . . .“ ; Hippolytus  ad  Phaedram  (ibid  591): 

„Cur  dulce  munus  redditae  lucis  fugis ?44  et  ipsa  Phaedra  lingua 
haesitante  haec  (ibid.  602/3):  ,.Sed  ora  coeptis  transitum  verbis 
negant;  Yis  magna  vocem  mittit  et  maior  tenet;44  Quamvis 
autem  extraneam  quietis  speciem  sibi  sumat,  intus  in  pectore 
summa  furit  libido  (ibid.  640  sq.):  . . Pectus  insanum  vapor 

Amorque  torret  intimis  fervet  ferus.  [Penitus  medullas  atque 
per  venas  meat]  Visceribus  ignis  mersus  et  venas  latens  Ut 
agilis  altas  flamma  percurrit  trabes.14 

Exemplis,  quae  modo  citavimus,  simul  aliud  vitiorum 
animi  signum  cognoscitur:  haesitatio  et  animus  in  incerto 
suspendens;  id  quoque  Seneca  philosophus  pronuntiat  (de 
vitae  brev.  8,  6):  „Quare  audaciter  licet  profitearis  summum 
bonum  esse  animi  concordiam,  virtutes  enim  ibi  esse 
debebunt,  ubi  consensus  atque  unitas  erit:  dissident  vitia44. 
Phaed.  602/7:  „Sed  ora  coeptis  transitum  verbis  negant;  Vis 
magna  vocem  mittit  et  maior  tenet.  Vos  testor  omnis, 
caelites,  hoc  quod  volo  [me  nolle]44.  Hipp:  „Animusne 
cupiens  aliquid  effari  nequit?14  Phaed.:  ,, Curae  leves  loquun- 
tur, ingentes  stupent44,  item  Agam.  131/40:  Clvt:  ,. Maiora 
cruciant  quam  ut  moras  possim  pati;  Flammae  medullas  et  cor 
exurunt  meum,  Mixtus  dolori  subdidit  stimulos  timor,  Invidia 
pulsat  pectus;  hinc  animum  iugo  Premit  cupido  turpis  et  vinci 
vetat:  Et  inter  istas  mentis  obsessae  faces  Fessus  qui- 
dem et  devinctus  et  pessumdatus,  Pudor  rebellat,  fluc- 
tibus variis  agor,  Ut  cum  hinc  profundum  ventus,  hinc 
aestus  rapit,  Incerta  dubitat  unda,  cui  cedat  malo14; 
itemque  aliis  locis,  de  quibus  infra  verba  faciemus. 

Nonne  tamen  confitendum  tibi  videtur  Medeam  tam  magnifice 
et  fortiter  se  gerere,  ut  certe  quidem  magno  animo  praeditam 
eam  esse  dicas?  Neque  ignorasse  poetam  irae  impetus  ad 
magnanimitatis  similitudinem  accedere  apparet,  simul  tamen 
eum  haud  dubitasse,  quin  videatur  tantummodo  magnanimitas 
esse  ira,  non  sit;  neque  enim  dubium  est  quin  maleficam  in 
scaena  fingere  Medeam  poeta  voluerit.  Ac  profecto  quidem 
res  ita  se  habere  Seneca  philosophus  item  sibi  persuasit  (de 
clem.  1,  15,  7'):  scelus,  in  quo  se  quod  proximum  erat  ab 
innocentia,  timide  gessisset14.  Timida  vero  ac  quasi  ad 
innocentiam  appropinquans  Medea  minime  in  scaenam  prodire 
potuit.  Quod  ut  clarius  appareat,  insuper  hoc  addamus:  Sene- 

eam  philosophum  feminarum  naturam  moresque  tam  parvi 
aestimavisse  notum  est,  ut  earum  imbecillitatem  longe  ab  animi 
magnitudine  abesse  putaret  (ad  Mare.  7,  3):  „TJt  scias  autem 
non  esse  hoc  naturale:  luctibus  frangi,  primum  magis  feminas 
quam  viros  . . . eadem  orbitas  voluerat44.  ad  Helv.  16,  1:  „Non 
est,  quod  utaris  excusatione  muliebris  nominis,  cui  paene 
concessum  est  inmoderatum  in  lacrimas  ius,  non  in- 
mensum  tamen44.  Ibid.  § 5:  Non  potes  itaque  ad  obtinendum 
dolorem  muliebre  nomen  praetendere,  ex  quo  te  virtutes 
tuae  seduxerunt  tantum  debes  a feminarum  lacrimis  abesse, 
quantum  a vitiis.  Ne  feminae  quidem  te  sinent  intabescere 
volucri  tuo44 ; de  ira  1, 12, 1 : „vir  bonus  non  flebit  nec  linquetur 
animo  quae  accidere  feminis  videmus,  quotiens  illas 
levis  periculi  suspicio  perculit44.  Etiam  hoc  (de  ira  II, 

19,  4):  Itaque  puerorum  feminarumque  irae  acres  magis  quam 
graves  sunt  levioresque  dum  incipiunt44.  Si  haec  respexerimus, 
mira  atque  inaudita  videtur  illa  terribilis  Medea  Annaeana, 
praesertim  cum  Euripideae  vere  muliebri  comparata;  atque 
etiam  maxime  premitur  Medeae  audacia  et  feritas  ea  re,  quod 
miserebit  te  Iasonis  timidissimi,  qui  longe  ab  illo,  quem  Euripides 
finxit,  viro  ambitioso,  superbo,  suoque  commodo  serviente  abest. 
Inde  potius  homo  audacissimus  aliquis  quam  femina,  qualem 
flere  et  destitui  animo,  „si  levis  periculi  suspicio  perculerit,44 
Seneca  arbitratur,  verba  huiusmodi  facere  videtur,  qualia 
pronuntiat  Medea  (Med.  292):  ,. nullum  ad  nocendum  tempus 
angustum  est  malis44,  et  qualia  dicit  Clytemestra:  (Ag.  154): 
,, rapienda  rebus  in  malis  praeceps  via  est44.  Sed  quid?  Videlicet 
ad  eandem  sententiam,  quam  poeta  his  locis,  quos  citavimus, 
probavit,  Seneca  philosophus  pervenit  (de  brev.  v.  7,  1):  „Licet 
iracundos  enumeres  vel  odia  exercentes  iniusta  vel  bella: 
omnes  isti  virilius  peccant44;  de  ira  I,  7, 1 : „Ira  ...  extollit 
animos  et  incitat,  nec  quicquam  sine  illa  magnificum  in  bello 
fortitudo  gerit,  nisi  hinc  flamma  subdita  est  et  hic  stimulus 
peragitavit  misitque  in  pericula  audaces44.  Neque  enim 
iracundissimam  et  audacissimam  maleficam  in  scaenam  progredi 
Medeam  poetam  voluisse  nescis. 

Ira  autem,  ut  philosophus  porro  iudicat,  quamvis  cum 
magnitudine  animi  comparari  posse  videatur,  tamen  (de  ira  I, 

20,  1):  „non  est  enim  illa  magnitudo,  tumor  est44;  et  de  ira 

Schafer.  2 

I,  20,  4:  ,,quid  ergo?  non  aliquae  voces  ab  iratis  emittuntur, 
quae  magno  emissae  videantur  animo  veram  ignoran- 
tibus magnitudinem4* ; de  ira  I,  20,  7:  ,, terribilia  enim  esse 
et  tumultuosa  et  exitiosa  possunt:  magnitudinem  quidem,  cuius 
firmamentum  roburque  bonitas  est,  non  habebunt,  ceterum 
sermone,  conatu  et  omni  extra  paratu  facient  magnitudinis 
fidem44.  Hanc  ergo,  ne  ,, veram  ignorantibus  magnitudinem44 
ad  bonitatis  et  magnitudinis  speciem  appropinquare  malefica 
videatur,  invenimus  causam,  cur  poeta,  ut  magno  cum  ambitu 
verborum  pernumeret,  quot  venena  quantaque  artium  magicarum 
copia  subsint  Medeae,  ipsamque  arcanas  res  ac  detestabiles 
carminibus  efficientem  in  scaenam  producat  mulierem,  coactus  sit 
(Med.  670/842):  „. . . Namque  ut  attonito  gradu  Evasit  et  penetrale 
funestum  attigit,  Totas  opes  effundit  et  quicquid  diu  Etiam 
ipsa  timuit  promit  atque  omnem  explicat  Turbam  malorum, 
arcana  secreta  abdita,  Et  triste  laeva  congregans  sacrum  manu 
Pestes  vocat  quascumque  ferventis  creat  Harena  Libyae  quas- 
que perpetua  nive  Taurus  cohercet  frigore  Arctoo  rigens,  Et 
omne  monstrum  . . . (705)  Postquam  evocavit  omne  serpentum 
genus,  Congerit  in  unum  frugis  infaustae  mala: ...  (731)  Mortifera 
carpit  gramina  ac  serpentium  Saniem  exprimit  miscetque  et 
raucae  strigis  Exsecta  vivae  viscera,  haec  scelerum  artifex 
Discreta  ponit;  his  rapax  vis  ignium,  His  gelida  pigri  frigoris 
glacies  inest.  Addit  venenis  verba  non  illis  minus  Metuenda, 
sonuit  ecce  vaesano  gradu  Canitque  mundus  vocibus  primis 
tremit44.  Revera  autem  Senecam  philosophum  has  res  non 
solum  novisse,  sed  etiam  usum  talis  superstitionis  Romae  illo 
tempore  nimis  vigentem  diligentissime  observasse  inprimis  ex 
hac  re  intellegas,  quod  peculiarem  de  superstitione  dialogum, 
quem  iam  non  exstare  valde  dolemus,  scripsit.  Qua  de 
re  Tertullianus  haec  verba  fecit  (Apolog.  c.  12,  p.  49  ed 
Haverc.):  „0  impiae  voces!  o sacrilega  convicia!  infrendite, 
inspumate:  eidem  estis,  qui  Senecam  aliquem  pluribus  et 
amarioribus  de  vestra  superstitione  perorantem  probatis44. 
AddeAugustin.de  civ.dei  VI, c.  10:  „Annaeus  Seneca ...  in  eo  libro, 
<piem  contra  superstitiones  condidit,  multo  copiosius  ac 
vehementius  reprehendit  ipse  civilem  istam  et  urbanam 
theologiam,  quam  Varro  theatricam  atque  fabulosam.  ...  de  ipsis 
vero  ritibus  crudeliter  turpibus  quam  libere  scripsit44. 

Sed  progrediamur!  Huiusmodi  ut  vitium  ad  virtutis  speciem 
accedere  posse  intelleximus,  ita  haud  scio  an  vitium  esse  existimes, 
quod  longe  a vitio  abesse  constat:  Herculis  furentis  enim,  de 
quo  tragoediam  composuit  poeta,  reminiscor.  Sententiam  inter 
viros  Stoicos  usitatam  secutus  Seneca  philosophus  dicit  (de 
prov.  2,  1 aliisque  locis):  „Catonem  . . . Herculem  . . . hos  enim 
Stoici  nostri  sapientes  pronuntiaverunt44.  Seneca  igitur  quomodo 
Herculis  furentis  fabulam  componere  potuit,  cum  furorem 
summum  credat  vitium?  Primum  concedes  Senecam  probasse 
Herculem  inauditum  Lyci  facinus  ulciscentem,  cum  iustam 
ultionem  ab  ira  diligenter  discreverit  (de  ira  1,  12,  1 — 2):  „quid 
ergo?  vir  bonus  non  irascitur,  si  caedi  patrem  suum  viderit, 
si  rapi  matrem?  non  irascetur,  sed  vindicabit,  sed  tuebitur44. 
Itaque  ut  hac  de  causa  — liceat  hoc  inserere  h.  1.  — Atreus 
qui  ut  crudelitatem  excusare  sibi  videatur,  haec  turpissima  verba 
facit,  tamquam  perditus  describitur  his:  ,, Sceleri  modus  debetur, 
ubi  facias  scelus,  Non  ubi  reponas44,  ita  tamquam  bonus  vir 
Hercules  hoc  philosophi  praeceptum  secutus  (ibid.  § 2):  ,, pater 
caedetur:  defendam;  caesus  est:  exsequar,  quia  oportet, 
non  quia  dolet44. 

Alia  autem  res  est  de  uxore  caesa  liberisque  interfectis: 
hoc  quod  Hercules  furore  impulsus  fecit,  sine  dubio  crimini 
ei  daretur,  nisi  prima  sceleris  condicione,  quae  secundum 
Annaeanam  sententiam  reposcitur:  mala  voluntate  vel 
arbitrio  quidem  sui  libejo  careret,  cum  luno  infesta  invitum 
furore  affecisset.  Suo  iure  ergo  Amphitruo  haec  (H.  f.  1237): 
„Quis  nomen  usquam  sceleris  errori  addidit?44;  ibid.  1297: 
„Hoc  luno  telum  manibus  immisit  tuis44.  Neque  enim  aliter 
Seneca  sentit  (de  ira  II,  2,  1):  „Ira  nam  si  invitis  nobis 
nascitur,  numquam  rationi  succumbet;  omnes  enim  motus, 
qui  non  voluntate  nostra  fiunt,  invicti  et  inevitabiles  sunt44; 
de  ira  II,  3,  1:  „nihil  enim  ex  his  quae  animum  fortuito 
impellunt,  affectus  vocari  debet:  ista,  ut  ita  dicam, 
patitur  magis  animus  quam  facit,  ergo  adfectus  est  non  ad 
oblatas  rerum  species  moveri,  sed  permittere  se  illis  et  hunc 
fortuitum  motum  prosequi44.  Neque  vero  ab  ipsa  rerum  gestione, 
sed  a voluntate  hominum  pendere,  quid  sit  iudicandum  de 
sceleribus  cognoscitur  ex  hoc  loco  (de  vita  b.  26,  5):  „nullam 
mihi  iniuriam  facitis;  sed  ne  dis  quidem  hi  qui  aras  evertunt. 

sed  malum  propositum  adparet  malumque  consilium  etiam  ibi, 
ubi  nocere  non  potuit*4.  Ex  eadem  sententia  Iocaste  fratres 
ad  bellum  paratos  a discordia  ita  suo  iure  retinet  (Phoen.  451/8): 

. . error  invitos  adhuc  Fecit  nocentes,  omne  Fortunae 
fuit  Peccantis  in  nos  crimen:  hoc  primum  nefas  Inter 
scientes  geritur,  in  vestra  manu  est  Utrum  velitis: 
sancta  si  Pietas  placet  Donate  matri  pacem,  si  placuit  scelus 
Maius  paratum  est44;  item  H.  Oet.  886:  Haud  est  nocens, 
quicumque  non  sponte  est  nocens*4;  item  Phaed.  735:  mens 
inpudicam  facere,  non  casus  solet44. 

Neque  vero  tales  sententiae,  quales  modo  attulimus  ex 
ore  personarum  solum  pronuntiantur,  sed  in  ipsis  rebus  fabu- 
larum a poeta  hunc  in  modum  compositis  inveniuntur.  Semper 
poeta  id  agit,  ut  scelera  hominibus  non  fato  addicantur,  id 
quod  res  fabularum  leviter  tantummodo  perstringentibus  facile 
videtur,  sed  ex  eorum  arbitrio  exoriantur.  Quod  priusquam 
tractabimus,  antea  huc  id  addamus:  hi  scelerati  homines  simul 
alio  vitio  inquinati  in  scaenam  producuntur,  quod  Seneca  ita 
describit  (de  benef.  VII,  28,  3):  ,, fortasse  vitium  de  quo  quereris, 
si  te  diligenter  excusseris,  in  sinu  invenies,  inique  publico 
crimini  irasceris,  stulte  tuo44;  et  ep.  93,  1:  „multos  inveni 
aequos  adversus  homines,  adversus  deos  neminem,  obiur- 
gamus  cotidie  fatum44.  Item  Oed.  630:  . . patria,  non 

ira  deum  Sed  scelere  raperis.44  Porro  poetam  eidem 
sententiae  favere  elucet  ex  his  versibus  (Phaed.  195sq.):  „Deum 
esse  amorem  turpis  et  vitio  favens  Finxit  libido,  quo- 
que liberior  foret  Titulum  furori  numinis  falsi  addidit. 
Natum  per  omnis  scilicet  terras  vagum  Erycina  mittit,  ille  per 
caelum  volans  Proterva  tenera  tela  molitur  manu  Regnumque 
tantum  minimus  e superis  habet:  Vana  ista  demens  animus 
ascivit  sibi  Venerisque  numen  finxit  atque  arcus  dei.44  Simillime 
Seneca  de  brev.  v.  16,  5:  „quid  aliud  vitia  nostra  incendere 
quam  auctores  illis  inscribere  deos  et  dare  morbo  exemplo 
divinitatis  excusatam  licentiam?44  Inde  Ulixi  Andromache  haec 
(Troad.  750/4):  „0  machinator  fraudis  et  scelerum  artifex  Virtute 
cuius  bellica  nemo  occidit,  Dolis  et  astu  maleficae  mentis  iacent 
Etiam  Pelasgi,  vatem  et  insontes  deos  Praetendis?  hoc 
est  pectoris  facinus  tui.44  Eodem  modo  Phaedra  improba 
libidinis  culpam  a se  in  fatum  transfert  Phaed.  113/4:  „Fatale 

miserae  matris  agnosco  malum  Peccare  noster  novit  in  silvis 
amor,44  quamvis  marito  v.  85/99  turpiter  contumeliis  affecto 
(Phaed.  91  sq.):  . . . profugus  en  coniunx  abest  Praestatque 

nuptae  quam  solet  Theseus  fidem.  Fortis  per  altas  invii  retro 
lacus  Vadit  tenebras  miles  audacis  proci,  Solio  ut  revulsam 
regis  inferni  abstrahat;  Pergit  furoris  socius,  haud  illum  timor 
Pudorque  tenuit  — stupra  et  illicitos  toros  Acheronte  in  imo 
quaerit  Hippolyti  pater4  ac  libidine  nefaria  haudquaquam 
coercita  invita  furorem  satis  patefecerit.  Suo  igitur  iure  nutrix 
admonet  talibus  verbis  (Phaedr.  130 sq.):  „Thesea  coniunx,  clara 
progenies  Iovis,  Nefanda  casto  pectore  exturba  ocius,  Exstingue 
flammas  neve  te  dirae  spei  Praebe  obsequentem:  quisquis  in 
primo  obstitit  Pepulitque  amorem,  tutus  ac  victor  fuit;  Qui 
blandiendo  dulce  nutrivit  malum,  Sero  recusat  ferre 
quod  subiit  iugum.*4  Ibid  140:  ,. Honesta  primum  est  velle 
nec  labi  via  Pudor  est  secundus  nosse  peccandi  modum. 
Quo,  misera,  pergis?  quid  domum  infamem  aggravas  Superasque 
matrem?  maius  est  monstro  nefas:  Nam  monstra  fato, 
moribus  scelera  imputes;44  quae  nutricis  verba  esse  vera 
cum  ipsa  intellexerit,  nefariam  vere  Annaeanam  se  praebet 
(Phaedra  177sq.):  „.  . . quae  memoras  scio  Vera  esse, 
nutrix;  sed  furor  cogit  sequi  Peiora,  vadit  animus  in  praeceps 
sciens.44  Ad  versum  quem  modo  citavimus  (Phaed.  140): 
,. Honesta  primum  est  velle  nec  labi  via  Pudor  est  secundus 
nosse  peccandi  modum,44  et  ibid.  249:  „Pars  sanitatis  velle 
sanari  fuit,44  conferas  illud  Senecae  (de  benef.V,  25,  4):  ,, moneri 
velle  ac  posse  secunda  virtus  est44.  Nec  inprimis  neglegamus 
hoc  (de  benef.  V,  25,  4):  ,, moneri  . . . posse  secunda  virtus 
est,44  si  Phaedram,  quibus  verbis  pergentem  poeta  finxerit, 
respicimus  (Phaed.  179/80):  „.  . . Vadit  animus  in  praeceps 
sciens  Remeatque  frustra  sana  consilia  appetens.44 

Simillimam  iterum  ac  Phaedram  invenimus  in  Agamem- 
nonis fabula  Clytemestram,  quam  sceleratam  finxit  poeta  his 
artificiis  usus  (Agam.  108sq.):  „Quid,  segnis  anime,  tuta  con- 
silia expetis?  Quid  fluctuaris?  clausa  iam  melior  via  est:  Licuit 
pudicos  coniugis  quondam  toros  Et  sceptra  casta  vidua  tutari 
fide  — Periere  mores  ius  decus  pietas  fides  Et  qui  redire  cum 
perit  nescit  pudor;  Da  frena  et  omnem  prona  nequitiam  incita: 
Per  scelera  semper  sceleribus  tutum  est  iter.44  Quibus  verbis 

primum  excusatione  ex  ipsis  sceleribus  et  quasi  ,, publico 
malo",  quoniam  bona  consilia  non  iam  tuta,  sed  sola  tuta  esse 
scelera  per  scelera  simulet,  petita  ac  parata  pudorem  ipsa 
exstinguit.  Finxisse  vero  haec  omnia  eam  mala  voluntate,  ut 
commodius  denuo  ruat  in  scelera  ex  versibus  qui  sequuntur 
plane  elucet;  inprimis  ex  his  Clytemestrae  verbis  (Ag.  123/4): 
„Quid  timida  loqueris  furta  et  exilium  et  fugas?  Soror  ista 
fecit;  te  decet  maius  nefas."  Ac  quamvis  nutrix  retineat 
(Ag.  129/30) : ,, . . . da  tempus  ac  spatium  tibi:  Quod  ratio  non 
quit  saepe  sanavit  mora"  et  pudor  admoneat  (ibid.  138):  „Et 
inter  istas  mentis  obsessae  faces,  Fessus  quidem  et  devinctus 
et  pessumdatus,  Pudor  rebellat"  haec  omnia  malo  consilio 
neglegit  culpaeque  consciam  facinora  nefaria  se  rapi  iubet 
(Ag.  131  sq.):  „Maiora  cruciant  quam  ut  moras  possim  pati; 
Flammae  medullas  et  cor  exurunt  meum,  Mixtus  dolori  sub- 
didit stimulos  timor,  Invidia  pulsat  pectus;  . . . Quocumque 
me  ira,  quo  dolor,  quo  spes  feret,  Hoc  ire  pergam: 
fluctibus  dedimus  ratem:  Ubi  animus  errat,  optimum 
est  casum  sequi."  Videlicet  autem,  ut  per  sequentes  scaenas 
quibus  cum  Aegistho  progreditur  Clytemestra  eadem  denuo 
artificia  Annaeanae  sententiae  consentanea  poetae  subsint,  tunc 
quidem  Clytemestrae  animus  sedari  videtur  (Agam.  239/43): 
„Amor  iugalis  vincit  ac  flectit  retro:  Referamur  illuc,  unde  non 
decuit  prius  Abire;  sed  nunc  casta  repetatur  fides,  Nam  sera 
numquam  est  ad  bonos  mores  via:  Quam  paenitet  peccasse 
paene  est  innocens."  Simul  his  verbis  semper  licitum  esse 
ad  melius  iter  se  haud  ignorasse  concedit;  atque  iterum 
turpissimum  facinus  se  inire  sentit  incitata  ab  Aegistho,  quem 
sceleratissimum  esse  (cf.v.244sq.)  cuique  apparet  (Agam. 260 sq.): 
..Aegisthe,  quid  me  rursus  in  praeceps  agis  Iramque  flammis 
iam  residentem  incitas ?";  iterum  pudoris  vocem  spernit  (Ag. 
288/90):  „Surgit  residuus  pristinae  mentis  pudor  — Quid  ob- 
strepis? quid  voce  blandiloqua  mala  Consilia  dictas?"  Ac 
quamvis  nequitiae  esse  culpam  a se  in  deos  auctoresque  stirpis 
amovere  ipsa  concesserit  his  modo  verbis  (Ag. 295 sq.):  „Phoebum 
nefandae  stirpis  auctorem  vocas  Quem  nocte  subdita  frena 
revocantem  sua  Caelo  expulistis?  quid  deos  probro  addimus?", 
eadem  tamen,  cum  revera  non  ad  culpae  poenam  fideliter  cum 
socio,  ut  simulat,  suscipiendam,  sed  ad  novum  scelus  patrandum 

eam  contendere  sine  ullo  dubio  cuique  apertum  sit,  honesta 
specie  callidissime  ficta  huiusmodi  (Ag.  307):  „Quae  iuncta 
peccat  debet  et  culpae  fidem“  profligatam  ac  perditissimam 
se  praebet. 

Eodem  autem  modo  in  Thyestis  tragoedia  res  se  habet: 
Quamquam  fato  quidem  scelera  Tantali  genti  ita  esse  irrogata,  ut 
cogatur  sive  prona  sive  invita  progenies  ad  scelera  perficienda, 
fabulam  legenti  facile  videntur,  revera  poeta  nil  nisi  id  inprimis 
egit,  ut  ipsam  progeniem,  quam  in  scaena  quasi  ante  oculos 
videmus,  sceleratam  se  consiliaque  sua  mala  sponte  patefacientem 
fingat.  Atreus,  postquam  conscientiam  intus  tanto  facinore 
abhorrentem  repressit  his  versutis  verbis  (Thy.  283  sq.):  „. . . anime, 
quid  rursus  times,  Et  ante  rem  subsidis?  audendum  est,  age: 
Quod  est  in  isto  scelere  praecipuum  nefas,  Hoc  ipse  faciet, “ 
itemque  satelliti,  qui  ut  leniter  morte  multet,  frustra  prae- 
monet, hac  Annaeana  sententia  sibi  sumpta  (ep.  24  n.):  „mihi 
crede,  Lucili,  adeo  mors  timenda  non  est,  ut  beneficio  eius 
nihil  timendum  sit.  Securus  itaque  inimici  minas  audi!“ 
et  ep.  91,  21:  ,.ne  morti  quidem  hoc  apud  nos  noceat:  et  haec 
malam  opinionem  habet.  . . . illud  scis,  quam  multis  utilis 
sit,  quam  multos  liberet  tormentis,  egestate,  querelis, 
suppliciis,  taedio.  Non  sumus  in  ullius  potestate,  cum  mors 
in  nostra  potestate  sit*  his  verbis  abnuit  (Thy.  245/54)  „Sat.: 
Ferro  peremptus  spiritum  inimicum  expuat.  Atr. : De  fine 
poenae  loqueris;  ego  poenam  volo.  Perimat  tyrannus 
lenis:  in  regno  meo  Mors  impetratur.  Sat.:  Nulla  te 
pietas  movet?  Atr.:  Excede,  Pietas,  si  modo  in  nostra  domo 
Umquam  fuisti.  Dira  Furiarum  cohors  Discorsque  Erinys 
veniat  et  geminas  faces  Megaera  quatiens:  non  satis  magno 
meum  Ardet  furore  pectus,  impleri  iuvat  Maiore  monstro, “ 
scientem  furore  se  rapi  patitur,  ut  sane  sit  moribus  malificus 
vere  Annaeanus  (Thy.  260/5):  „.  . . tumultus  pectora  attonitus 
quatit  Penitusque  voloit;  rapior  et  quo  nescio,  Sed  rapior 
imo  mugit  e fundo  solum,  Tonat  dies  serenus  ac  totis  domus 
Ut  fracta  tectis  crepuit  et  moti  lares  Vertere  vultum:  fiat  hoc, 
fiat  nefas  Quod,  di,  timetis. 

Vidimus  igitur  summum  nefariorum  esse  vitium  hoc,  quod 
pudorem  a vitiis  retinentem  et  conscientiam,  sive  ex  ipsorum 
sive  e nutricis  vel  satellitis  ore  alloquitur  et  tamquam  divina 

vox  ad  meliorem  viam  revocat,  sua  sponte  neglegunt;  alterum 
vero,  quod  malos  mores  consuetudinemque  scelerum  suam 
(praecipue  cf.  Clytem.  in  A g.  108 sq.)  et  mala  proavorum 
exempla,  quae  utraque  vitare  ut  eos  decebat  ita  licebat  iis, 
non  solum  sequuntur,  sed  etiam  ex  iis  excusationes  parant. 
Tamen  his  iliisque  rebus  magnam  inesse  vim,  qua  homines 
corrumpantur,  et  auctor  tragoediarum  et  Seneca  philosophus 
ingenue  profitentur  (ep.  123,  6):  ,, inter  causas  malorum  nostrorum 
est,  quod  vivimus  ad  exempla  nec  ratione  componimus,  sed 
consuetudine  abducimur4;  de  ira  II.  20,  2:  plurimum  potest 
consuetudo,  quae  si  gravis  est,  alit  vitium.44 

Illustrissimum  fabularum  exemplum  praebet  Clytemestra 
Ag.  108 sq.,  quem  locum  supra  iam  commemoravimus;  neque 
tamen  secus  Medea,  cuius  ex  fabula  hi  tantummodo  versus 
afferantur  (Med.  129sq.):  „.  . . scelera  te  hortentur  tua  Et 
cuncta  redeant:  inclitum  regni  decus  Raptum  et  nefandae...44, 
item  Troad.  427:  ,, Exoritur  aliquod  maius  ex  magno  malum.44 
Porro  ad  ep.  98,  3:  „Malus  omnia  in  malum  vertit,  etiam  quae 
cum  specie  optimi  venerant44  hanc  similem  poetae  sententiam 
comparaveris  (Med.  563):  „.  . . fructus  est  scelerum  tibi  Nulium 
scelus  putare44.  Cui  sententiae  favetur,  cum  optimam  quamque 
viam  qua  tutus  sit  nefarius  sibi  sumat,  his  verbis  (Phaedr.  721): 
,. Scelere  velandum  est  scelus44;  Ag.  115:  „Per  scelera  semper 
sceleribus  tutum  est  iter44;  Pboen.  269:  „Sceleris  pretium  maius 
accepi  scelus44.  De  malis  exemplis  autem  Senecam  audiamus 
(de  ira  II.  10,  3):  „hac  conditione  nati  sumus,  animalia  obnoxia 
non  paucioribus  animi  quam  corporis  morbis,  non  quidem  obtusa 
nec  tarda,  sed  acumine  nostro  male  utentia,  altera  alteris 
vitiorum  exempla,  quisquis  sequitur  priores  male  iter  ingressos, 
quidni  habeat  excusationem,  cum  publica  via  erraverit?44 
de  vita  b.  1,  3:  „nihil  ergo  magis  praestandum  est,  quam  ne 
pecorum  ritu  sequamur  antecedentium  gregem  pergentes  non 
quo  eundum  est,  sed  quo  itur.  atqui  nulla  res  nos  maioribus 
malis  implicat  quam  quod  ad  rumorem  componimur,  . . . nec 
ad  rationem,  sed  similitudinem  vivimus,  inde  ista  tanta  coa- 
cervatio aliorum  super  alios  ruentium.44 

Nonne  primo  iam  obtutu  hanc  quoque  Senecae  sententiam 
in  fabularum  sceleribus  invenis,  quae  a patribus  et  fato,  ut  scele- 
rati quidem  fingunt,  revera  potius  ipsorum  malis  moribus  tradita 

esse  apparet?  Inde  Phaed.  193:  ,, Peccare  noster  novit  in  silvis 
amor“;  eadem  porro  causa  permotus  Oedipus  hunc  in  modum 
dubitat  (Phoen.  82sq.) : Fortuna  credis?  aliquis  est  ex  me  pius? 
Non  esset  numquam,  fata  bene  novi  mea,  Nisi  ut  noceret44; 
adeo  igitur  haudquaquam  credere  potest,  ut  nil  nisi  insidias 
paravisse  fatum  sibi  videatur,  cum  nefariorum  patrum,  qualem 
se  ipsum  putat,  exemplis  liberos  facile  adduci  non  ignoret; 
idem  ergo  talia  (Phoen.  328):  „Ego  ille  sum,  qui  scelera  committi 
vetem  Et  abstineri  sanguine  e caro  manus  Doceam?  magister 
iuris  et  amoris  pii  Ego  sum?  meorum  facinorum  exempla 
appetunt,  Me  nunc  secuntur.  laudo  et  agnosco  libens,  Exhortor 
aliquid  ut  patre  hoc  dignum  gerant44.  Itaque  Thyestis  umbra 
Aegisthum  ad  nefaria  patranda  impellit  his  verbis  usa  (Ag.  50/2): 
„Quid  dextra  dubio  trepida  consilio  labat?  Quid  ipse  temet 
consulis  torques  rogas,  An  deceat  hoc  te?  respice  ad  matrem: 
decet44 ; et  Atreus  maleficus  ita  se  ipse  inflammat  (Thy.  241/3): 

. quid  stupes?  tandem  incipe  Animosque  sume:  Tantalum 
et  Pelopem  aspice;  Ad  haec  manus  exempla  poscuntur 
meae“.  Ibid.  309:  Peiora  iuvenes  facile  praecepta  audiunt44. 
Inde  poeta  hoc  artificio  usus  Atrei  culpam  tali  modo  auget 
(Thy.320sq.):  „Sat:  Ipsosque  per  quos  fallere  alium  cogitas  Falles? 
Atr.:  Ut  ipsi  crimine  et  culpa  vacent  Quid  enim  necesse  est 
liberos  sceleri  meos  Inserere?  per  nos  odia  se  nostra  explicent.  — 
Male  agis,  recedis,  anime:  si  parcis  tuis,  Parces  et  illis,  consili 
Agamemnon  mei  Sciens  minister  fiat  et  fratri  sciens  Menelaus 
adsit,  prolis  incertae  fides  Ex  hoc  petatur  scelere 44 . Poetam 
hanc  quem  tractamus  sententiam  non  mutuatum  esse  a philo- 
sopho, sed  ipsum  e suo  animo  dixisse  aptissime  hac  re  demon- 
stratur, quod  non  sententia  solum,  sed  etiam  id,  quod  consen- 
taneum sequitur  ex  ea,  apud  poetam  invenitur  (Thy.  310 sq.): 
„In  patre  facient  quicquid  in  patruo  doces:  Saepe  in  magistrum 
scelera  redierunt  sua44.  et  H.  f.  735:  „.  . . auctorem  scelus 

Repetit  suoque  premitur  exemplo  nocens*1.  Idem  etiam  fabulae 
rebus  intextum  illi  philosophi  sententiae,  quam  de  „ista  ignobili 
deorum  turba*4  habet,  egregie  favet  (H.  f.  960sq.):  ,, . . . non 
capit  terra  Herculem  Tandemque  superis  reddit,  en  ultro  vocat 
Omnis  deorum  coetus  et  laxat  fores,  Una  vetante,  recipis  et 
reseras  polum?  An  contumacis  ianuam  mundi  traho?  Dubitatur 
etiam?  vincla  Saturno  exuam  Contraque  patris  impii  regnum 

impotens  Avum  resolvam;  bella  Titanes  parent,  Me  duce  furentes**. 
Herculem  igitur  insania  inflammatum  poeta  haec  pronuntiantem 
finxit:  si  suis  viribus  nixus  superis  caelum  rapturus  esset,  nil 
nisi  idem,  quod  Iuppiter  Saturno  patri  fecisset  qualemque  hic 
Titanibus  sese  praebuisset,  se  acturum  esse.  Idem  denique 
his  exemplis  de  sceleribus  dixit  poeta,  quod  cum  poeta,  tum 
philosophus  de  metu  (Oed.  705/6):  „qui  sceptra  dura  saevus 
imperio  regit  Timet  timentes:  metus  in  auctorem  redit**;  ep.  105, 4: 
„qui  timetur,  timet**;  de  ira  II,  11,  3:  „semper  in  auctores 
redundat  timor  nec  quisquam  metuitur  ipse  securus?  occurrat 
hoc  loco  tibi  Laberianus  ille  versus,  qui  medio  civili  bello  in 
theatro  dictus  totum  in  se  populum  non  aliter  convertit,  quam 
si  missa  esset  vox  publici  adfectus:  ,necesse  est  multos  timeat 
quem  multi  timent*.  Ita  natura  constituit,  ut  quicquid  alieno 
meta  magnum  est,  a suo  non  vacet**;  de  moribus  libr.  § 61: 
..Qui  a multis  timetur,  multos  timet**;  de  clem.  I,  19,  5:  „tantum 
enim  necesse  est  timeat,  quantum  timeri  voluit,  et  manus  omnium 
observet  et  eo  quoque  tempore,  quo  non  captatur,  peti  se  iudicet 
nullumque  momentum  inmune  a metu  habeat:  hanc  aliquis  agere 
vitam  sustinet,  cum  liceat  innoxium  aliis,  ob  hoc  securum  salutare 
potentiae  ius  laetis  omnibus  tractare?  errat  enim,  si  quis  existimat 
tutum  esse  ibi  regem,  ubi  nihil  a rege  tutum  sed  securitas  securitate 
mutua  paciscenda  est“.  Quibus  ex  causis  per  se  intellegitur  haec 
quae  poeta  explicat  sequi  (Oed.  243/3):  ,,Regi  tuenda  maxime 
regum  est  salus:  Curat  peremptum  nemo  quem  incolumem  timet**. 
Phoen.  610:  „Invisa  numquam  imperia  retinentur  diu**.  Troad. 
258:  ,, Violenta  nemo  imperia  continuit  diu,  Moderata  durant**. 
Med.  196:  ,, Iniqua  numquam  regna  perpetuo  manent. •*  Thy. 
215  sq.:  „.  . . ubi  non  est  pudor  Nec  cura  iuris  sanctitas  pietas 
fides  Instabile  regnum  est**. 

Respicienda  enim  sunt  haec  (Thy.  207):  „.  . . Quos  cogit 
metus  Laudare,  eosdem  reddit  inimicos  metus**;  et  de  benef. 
VI,  30,  4/5:  „non  vides,  quemadmodum  illos  in  praeceps  agat 
exstincta  libertas  et  fides  in  obsequium  servile  submissa,  dum 
nemo  ex  animi  sui  sententia  suadet  dissuadetque,  sed  adulandi 
certamen  est  et  unum  amicorum  omnium  officium,  una  contentio, 
quis  blandissime  fallat?  Ignoravere  vires  suas  et,  dum  se  tam 
magnos  quam  audiunt  credunt,  adtraxere  supervacua  et  in 
discrimen  rerum  omnium  perventura  bella,  utilem  te  necessariam 

rupere  concordiam,  secuti  iram,  quam  nemo  revocavit,  multorum 
sanguinem  hauserunt  fusuri  novissime  suum,  dum  vindicant 
inexplorata  pro  certis  flectique  non  minus  existimant  turpe  quam 
vinci  et  perpetua  credunt,  quae  in  summum  perducta  maxime 
nutant.  Ingentia  super  se  ac  suos  regna  fregerunt  nec  intellexerunt 
in  illa  scena  vanis  et  cito  diffluentibus  bonis  refulgente  ex  eo 
tempore  ipsos  nihil  non  adversi  exspectare  debuisse,  ex  quo 
nihil  veri  audire  potuerunt;<.  Nam  Phaed.  136/7:  „Nec  me 
fugit,  quam  durus  et  veri  insolens  Ad  recta  flecti  regius  nolit 
tumor“;  Med.  203  sq.:  ,, Difficile  quam  sit  animam  ab  ira  flectere 
iam  concitatum  quamque  regale  hoc  putet  Sceptris  superbas 
quisquis  admovit  manus  Qua  coepit  ire,  regia  didici  mea“;  Med.  * 
178:  „Ipse  est  Pelasgo  tumidus  imperio  Creo“.  Accuratissime 
reges  et  tyranni  distinguntur  (de  clem.  I,  11,  4):  ,, Clementia  ergo 
non  tantum  honestiores,  sed  tutiores  praestat,  ornamentumque 
imperiorum  est  simul  et  certissima  salus.  Quid  enim  est,  [quod,J 
cum  reges  consenuerint  liberisque  ac  nepotibus  tradiderint  regna, 
tyrannorum  exsecrabilis  ac  brevis  potestas  est?  Quid  interest 
inter  tyrannum  et  regem?  species  enim  ipsa  fortunae  ac 
licentia  par  est,  nisi  quod  tyranni  in  voluptatem  saeviunt, 
reges  non  nisi  ex  causa  ac  necessitate^.  Simillime  apud 
poetam  regibus  secundum  Stoicorum  sententiam  veris,  de 
quibus  infra,  ubi  fragilitatem  tractabimus  fortunae  potentiaeque, 
disseremus,  ii  opponuntur,  quos  sceleratos  tyrannos  ac  crudeles 
voluit  poeta,  huiusmodi  verba  facientes:  Creo  (Med.  183): 
..Abolere  propere  pessimam  ferro  luem  Equidem  parabam.  . . . 
regium  imperium  pati  Monstrumque  salvum  horribile  iamdudum 
avehe.  Med:  Quod  crimen  aut  quae  culpa  multatur  fuga? 
Creo:  Quae  causa  pellat,  innocens  mulier  rogat.  Med:  Si  iudicas, 
cognosce,  si  regnas,  iube.  Creo:  Aequum  atque  iniquum 
regis  imperium  feras.  . . . Vox  constituto  sera  decreto  venit. 
Med:  Qui  statuit  aliquid  parte  inaudita  altera,1) 
Aequum  licet  statuerit,  haud  aequus  fuit“;  profecto 
contra  Creonem  nefarium  tyrannum  his  versibus  ipsa  Medea 
iure  suo  se  defendit;  neque  aliter  Clytemestram  sceleratam  illam 
etiam  bonam  videri  cognosces,  si  Aegistho  tyranno  comparaveris: 

*)  cf.  lud.  de  morte  Claudii  10,  4:  „ ...  et  dic  mihi,  dive  Claudi, 
quare  quemquam  ex  his,  quos  quasque  occidisti,  antequam  de  causa 
cognosceres,  antequam  andires,  damnasti?  hoc  ubi  fieri  solet?“ 

non  nisi  ut  sese  tueatur  his  verbis  Clytemestram  pellicit 
Aegisthus  (Ag.  244 sq.):  ,,Q,uo  raperis  amens?  credis  aut  speras 
tibi  Agamemnonis  fidele  conjugium?  ut  nihil  Subesset  animo 
quod  graves  faceret  metus:  Tamen  superba  et  impotens  flatu 
nimis  Fortuna  magno  spiritus  tumidos  daret.  . . . Rex  Mycena- 
rum fuit,  Veniet  tyrannus:  prospera  animos  efferant.  . . . 
Pacisci  mutuam  veniam  licet?  Ignota  tibi  sunt  iura  regno- 
rum aut  nova?  Nobis  maligni  iudices,  aequi  sibi  Id 
esse  regni  maximum  pignus  putant,  Si  quicquid  aliis 
non  licet  solis  licet.  . . . lam  crimen  ille  quaerit  et  causas 
parat.  Nil  esse  crede  turpe  commissum  tibi:  Quid  honesta 
•prodest  vita,  flagitio  vacans?  Ubi  dominus  odit  fit  nocens, 
non  quaeritur.  Spartamne  repetes  spreta  et  Eurotan  tuum 
Patriasque  sedes  profuga?  non  dant  exitum  Repudia  regum, 
spe  metus  falsa  levas.  Clyt:  Delicta  novit  nemo  nisi  fidus  mea. 
Aeg.:  Non  intrat  umquam  regium  limen  fides.  Et  cur 
Atrida  videor  inferior  tibi,  Gnatus  Thyestae?  Clyt:  Si  parum 
est,  adde  et  nepos.  Aeg.:  Auctore  Phoebo  gignor:  haud  generis 
pudet“.  Quibus  proximis  praecipue  verbis  haec  compares: 
(H.  f.  340):  ,, . . . Qui  genus  iactat  suum,  Aliena  laudat“;  et 
ep.  44,  5,  6:  „Non  facit  nobilem  atrium  plenum  fumosis  imagi- 
nibus. nemo  in  nostram  gloriam  vixit  nec  quod  ante  nos  fuit, 
nostrum  est:  animus  facit  nobilem,  cui  ex  quacumque  con- 
dicione supra  fortunam  licet  surgere.  Puta  itaque  te  non  esse 
equitem  Romanum,  sed  libertinum:  potes  hoc  consequi,  ut  solus 
sis  liber  inter  ingenuos.  . . . Intuendum  est  non  unde  veniant, 
sed  quo  eant“.  Herculi  virtutibus  illustrissimo  tyrannus  atrox 
in  Here.  fur.  fabula  opponitur  Lycus.  (H.  f.  329):  „Sed  ecce 
saevus  ac  minas  vultu  gerens  Et  qualis  animo  est,  talis 
incessu  venit  Aliena  dextra  sceptra  concutiens  Lycus:  Non 
vetera  patriae  iura  possideo  domus  Ignavus  heres,  rapta  sed 
trepida  manu  Sceptra  obtinentur;  omnis  in  ferro  est  salus: 
Quod  civibus  tenere  te  invitis  scias,  Strictus  tuetur 
ensis,  alieno  in  loco  Haud  stabile  regnum  est;  una  sed  nostras 
potest  Fundare  vires  iuueta  regali  face  Thalamisque  Megara: 
ducet  e genere  inclito  Novitas  colorem  nostra,  non  equidem  reor 
Fore  ut  recuset  ac  meos  spernat  toros;  Quod  si  impotenti 
pertinax  animo  abnuet,  Stat  tollere  omnem  penitus  Herculeam 
domum.  Invidia  factum  ac  sermo  popularis  premet?  Ars  prima 

regni  est  posse  * invidiam  pati  . . ita  quibuscumque 
potest  artibus  nequissimis  atque  in  suam  utilitatem  conversis 
id  unum  agit  Lycus,  ut  Megara  proba  ut  fidem  frangat  coniu- 
galem  adducta  regna  infesta  sibi  pariat,  quod  ,, imperia  pretio 
quolibet  constant  bene44.  Item  describitur  a poeta  Eteocles 
(Phoen.  646):  ,, Regnabit,  est  haec  poena,  si  dubitas  avo  Patrique 
crede:  Cadmus  hoc  dicet  tibi  Cadmique  proles,  sceptra  Thebano 
fuit  Impune  nulli  gerere,  nec  quisquam  fide  Rupta  tenebit  illa: 
iam  numeres  licet  Fratrem  inter  illos:  Et.:  Numeret,  est  tanti 
mihi  Cum  regibus  iacere.  te  turbae  exulum  Ascribo.  Pol.: 
Regna,  dummodo  invisus  tuis.  Et.:  Regnare  non  vult,  esse 
qui  invisus  timet:  Simul  ista  mundi  conditor  posuit  deus, 
Odium  atque  regnum:  regis  hoc  magni  reor,  Odia  ipsa 
premere,  multa  dominantem  vetat  Amor  suorum:  plus  in  iratos 
licet.  Qui  vult  amari,  languida  regnat  manu.  . . . Pro  regno 
velim  — Ioc.:  Patriam  penates  coniugem  flammis  dare?  Et.: 
Imperia  pretio  quolibet  constant  bene14.  Talem  porro 
se  praebet  tyrannum  in  Thyestis  tragoedia  Atreus  (Thy.  176): 
,. Ignave,  iners,  enervis  et  (quod  maximum  Probrum  tyranno 
rebus  in  summis  reor):  Inulte,  post  tot  scelera,  post  fratris 
dolos  Easque  omne  ruptum  questibus  vanis  agis  Iratus  Atreus? 
fremere  iam  totus  tuis  Debebat  armis  orbis  et  geminum  mare 
Utrimque  classes  agere,  iam  flammis  agros  Lucere  et  urbes 
decuit  ac  strictum  undique  Micare  ferrum.  . . . Relictis  bellicum 
totus  canat  Populus  Mycenis,  quisquis  invisum  caput  Tegit  ac 
tuetur,  clade  funesta  occidat.  Haec  ipsa  pollens  incliti  Pelopis 
domus  Ruat  vel  in  me  dummodo  in  fratrem  ruat.  Age,  anime 
fac  quod  nulla  posteritas  probet,  Sed  nulla  taceat,  aliquod 
audendum  est  nefas  Atrox,  cruentum  . . . maximum  hoc 
regni  bonum  est,  Quod  facta  domini  cogitur  populus 
sui  Tam  ferre  quam  laudare  . . . Laus  vera  et  humili  saepe 
contingit  viro,  Non  nisi  potenti  falsa:  quod  nolunt, 
velint  . . .“  Talibus  tyrannorum  moribus  secundum  sententiam 
sane  Annaeanam  depictis  a poeta  hoc  denique  addunt  nefaria 
Phaedra  (Phaed.  430):  „Malus  est  minister  regii  imperii  pudor44 
ac  proba  Iocaste  (Phoen.  624):  ,,.  . . Regna  cum  scelere  omnibus 
Sunt  exilis  graviora’4. 

Quod  primum  esse  vitii  supra  commemoravimus,  ex  eo 
simul  nocenti  summa  poena  exoritur:  tumultus,  qui  intus 

dilacerat  pectus  (ep.  97,  16):  „Multos  fortuna  liberat  poena, 
metu  neminem,  quare,  nisi  quia  infixa  nobis  eius  rei  aversatio 
est,  quam  natura  damnavit?  ideo  numquam  fides  latendi  fit 
etiam  latentibus,  quia  coarcuit  illos  conscientia  et  ipsos  sibi 
ostendit,  proprium  autem  est  nocentium  trepidare.44  H.Oet.706sq.: 
„Yagus  per  artus  errat  excussos  tremor,  Erectus  horret 
crinis,  impulsis  adhuc  Stat  terror  animis  et  cor  attonitum 
salit Pavidumque  trepidis  palpitat  venis  iecur.  Utfractus 
austro  pontus  etiamnum  tumet,  Quamvis  quiescat  languidis  ventis 
dies,  Ita  mens  adhuc  vexatur  excusso  metu.  ...  Ut  missa  palla 
est  tabe  Nessea  inlita  Thalamisque  maerens  intuli  gressum 
meis,  Nescio  quid  animus  timuit.  . . . Vix  ora  solvi  patitur 
etiam  nunc  timor.44  Inseramus  quoque  h.l.,  quibus  verbis  Seneca 
pergat  (ep.  97,  16):  ,,Male  de  nobis  actum  erat,  quod  multa 
scelera  legem  et  vindicem  effugiunt  et  scripta  supplicia,  nisi 
illa  naturalia  et  gravia  de  praesentibus  solverent  et 
in  locum  patientiae  timor  cederet;*4  eandem  invenimus 
apud  poetam  sententiam  (Tro.  334):  „Quod  non  vetat  lex,  hoc 
vetat  fieri  pudor*4.  Inprimis  autem  Phaedrae  recorderis 
(Phaed.  162/4):  „Quid  poena  praesens,  conscius  mentis 
pavor  Animusque  culpa  plenus  et  semet  timens?  Scelus 
aliqua  tutum,  nulla  securum  tulit;44  id  quod  his  exemplis 
brevissime  philosophus  pronuntiat  (ep.  108,  8):  ,, Tutum  aliqua 
res  in  mala  conscientiae  praestat,  nulla  securum;44  ep.  97,  13: 
„Ita  est,  tuta  scelera  esse  possunt,  secura  non  possunt,44  idem 
pluribus  verbis  tractatur  h.  1.  (ep.  97,  15):  ,, Epicuro  . . . hic 
consentiamus  mala  facinora  conscientia  flagellari  et 
plurimum  illi  tormentorum  esse  eo,  quod  perpetua  illam 
sollicitudo  urget  ac  verberat,  quod  sponsoribus  securitatis 
suae  non  potest  credere,  hoc  enim  ipsum  argumentum,  Epicure, 
[est,]  natura  nos  a scelere  abhorrere,  quod  nulli  non  etiam 
inter  tuta  timor  est;14  item  ep.  105,  7:  ,, securitatis  magna 
portio  est  nihil  iniqui  facere:  confusam  vitam  et  perturbatam 
impotentes  agunt,  tantum  metuunt,  quantum  nocent  nec  ullo 
tempore  vacant,  trepidant  enim  cum  fecerunt,  haerent: 
conscientia  aliud  agere  non  patitur  ac  subinde  respondere 
ad  se  cogit,  dat  poeuas  quisquis  exspectat:  quisquis  autem 
meruit,  exspectat.*4  Ag.  252:  „Quod  metuit  auget,  qui  scelus 
scelere  obruit.44  Phaed.  602  sq.,  quos  versus  supra  iam  attulimus. 

Phaedra  conscientia  culpae  et  trepidatione  agitata  anceps  est 
verbaque  ei  quasi  in  ore  haerent;  eadem  vehementissime  stimulis 
culpae  flagellatur  (Phaed.  1159sq.):  „Me,  me,  profundi  saeve 
dominator  freti,  Invade  et  in  me  monstra  caerulei  maris  Emitte, 
quicquid  intimo  Tethys  sinu  Extrema  gestat,  quicquid  Oceanus 
vagis  Complexus  undis  ultimo  fluctu  tegit.  . . . heu  me,  quo 
tuus  fugit  decor  Oculique  nostrum  sidus?  exanimis  iaces?  Ades 
parumper  verbaque  exaudi  mea  — Nil  turpe  loquimur:  hac 
manu  poenas  tibi  Solvam  et  nefando  pectori  ferrum  inseram 
Animaque  Phaedram  pariter  ac  scelere  exuam  . . . Audite, 
Athenae,  tuque,  funesta  pater  Peior  noverca:  falsa  memoravi 
et  nefas  Quod  ipsa  demens  pectore  insano  hauseram,  Mentita 
finxi  . . . Mucrone  pectus  impium  iusto  patet  Cruorque  sancto 
solvit  inferias  virori  In  Oedip.  fabula  pastor,  cui  olim  puer 
traditus  erat  interficiendus,  diutius  culpae  conscientia,  ut  nil 
respondeat  quaerenti,  retinetur,  dum  hic  cunctantem  denique 
his  verbis  admoneat  (Oed.  850):  „Quid  verba  quaeris?  veritas 
odit  moras ?“  Pertinent  utique  ad  hunc  locum  illae  ex- 
clamationes, quae  frequentantur  in  tragoediis  velut  (Thy.  423, 
Med.  895,  aliisque  locis):  „Quid  anime  cessas ?“  atque  illa  verba, 
quibus  hunc  metum  sollicitudinemque  vitare  nefarii  conantur 
sese  impellentes  (Phaed.  592):  „Aude,  anime,  tempta,  perage 
mandatum  tuum.  Intrepida  constent  verba:  qui  timide  rogat, 
Docet  negareri  Etiam  illa  audacissima  Medea  tali  miserrimo 
conscientiae  metu  discruciata  describitur  (Med.  926 sq.):  „Cor 
pepulit  horror,  membra  torpescunt  gelu  Pectusque  tremuit, 
ira  discessit  loco  Materque  tota  coniuge  expulsa  redit.  Egone 
ut  meorum  liberum  ac  prolis  meae  Fundam  cruorem?  melius, 
a demens  furor!  Incognitum  istud  facinus  ac  dirum  nefas 
A me  quoque  absit;  quod  scelus  miseri  luent?  Sunt  innocentes: 
fateor,  et  frater  fuit.  Quid  anime  titubas?  ora  quid  lacrimae 
rigant  Yariamque  nunc  huc  ira,  nunc  illuc  amor  Diducit? 
anceps  aestus  incertam  rapit;  Ut  saeva  rapidi  bella 
cum  venti  gerunt  Utrimque  fluctus  maria  discordes 
agunt  Dubiumque  fervet  pelagus,  haut  aliter  meum  Cor 
fluctuatur.^ 

Atqui  apud  Senecam  nonnumquam  quodammodo  ab  his 
nequissimi  separantur  (de  vita  b.  12,  5):  „quod  unum  habebant 
in  malis,  bonum  perdunt,  peccandi  verecundiam,  laudant  enim 

ea,  quibus  erubescebant  et  vitio  gloriantur.^  Ac  pro- 
fecto iidem  in  tragoediis  hic  et  illic  inveniuntur  summo  furore 
ut  voluptate  inflammati  (Med.  911):  „Iuvat  iuvat  rapuisse 
fraternum  caput,  Artus  iuvat  secuisse  et  arcano  patrem  Spoliasse 
sacro,  iuvat  in  exitium  senis  Armasse  natas ipso  Medea 
nomine,  quocum  haec  scelera  artissime  coniuncta  sibi  videantur, 
eximie  gloriatur  (Med.  171):  „Nutr. : Medea!  Med.:  Eiam.“ 
Med.  991sq.:  „.  . . Voluptas  magna  me  invitam  subit,  Et 
ecce  crescit,  derat  hoc  unum  mihi,  Spectator  iste.  . . . (1010) 
ut  duos  perimam,  tamen  Nimium  est  dolori  numerus  angustus 
meo.  Perfruere  lento  scelere,  ne  propera,  dolor:  Meus 
dies  est.u  Talem  quoque  se  gerentem  Atreum  finxit  poeta 
(Thy.  494 sq.):  „.  . . Venit  in  nostras  manus  Tandem  Thyestes, 
venit  et  tctus  quidem.  Vix  tempero  animo,  vix  dolor 
frenos  capit.  Sic,  cum  feras  vestigat  et  longo  sagax  Loro 
tenetur  Umber  ac  . . . Thy.  707sq.:  „Ieiuna  silvis  qualis  in 
Gangeticis  Inter  iuvencos  tigris  erravit  duos,  Utriusque 
praedae  cupida  quo  primum  ferat  . . . Sic  dirus  Atreus 
capita  devota  impiae  Speculatur  irae:  quem  prius  mactet  sibi 
Dubitat.,  secunda  deinde  quem  caede  immolet.  Nec  interest,  sed 
dubitat  et  saevum  scelus  Iuvat  ordinare.^  Thy.  903sq.: 
„Libet  videre,  capita  natorum  intuens  Quos  det  colores, 
verba  quae  primus  dolor  Effundat  aut  ut  spiritu  expulso  stupens 
Corpus  rigescat,  fructus  hic  operis  mei  est:  Miserum  videre 
nolo,  sed  dum  fit  miser.“  Sane  Senecam  de  talibus  animi 
morbis  inauditis  diligentissime  disquisivisse  compluribus  locis 
librorum  ad  philosophiam  spectantium  demonstratur  (de  clem.  I, 
24,  3):  „crudelitas  minime  humanum  malum  est.  indignumque 
tam  miti  animo,  ferina1)  ista  rabies  est  sanguine  gaudere  ac 
volneribus,  et  abiecto  homine  in  silvestre  animal  transire.ul) 
de  clem.  II.  4.  3:  „possumus  dicere  non  esse  hanc  crudelitatem 
sed  feritatem,  cui  voluptati  saevitia  est.  possumus  insaniam 
vocare:  nam  varia  sunt  genera  eius  et  nullum  certius  quam 
quod  in  caedes  hominum  et  laniationes  pervenit.  Illos  ergo 
crudeles  vocabo,  qui  puniendi  causam  habent,  modum  non 
habent.“  Sed  Oed.  236:  „Nec  tibi  longa  manent  sceleratae 
gaudia  caedis.u 


l)  cf.  inprimis  Thy.  707sq.  versus  modo  citatos. 

Tamen  ad  deos  videlicet,  inquis,  atque  in  caelum  vehi 
tale  portentum  in  Medeae  fabulae  exitu  poeta  iubet.  Quid 
ergo,  quaeris,  talia  Annaeum  Senecam  moralium  arbitrum  compo- 
suisse dicis;  ac  sua  sponte  quidem  fecisse,  quoniam  Euripides, 
quod  tam  dura  atque  tam  incredibilia  divinitus  acciderint,  his 
verbis  extremis  conquestus  sit  (Eurip.  Med.  1415):  „77o/Udh' 
xafjiiag  Zevg  ev  3 Olv /utcco , IloXla  61  aeXnxcog  xgaivovoi  fieoL 
Kal  xa  doxrj&ev t’  ovx  exeleoftr},  Tcbv  d’ adoxv/xcov  Jiogov  evge 
fteog.  Toiovd’  ajzefir)  rode  Jigayjua.“  Videri  quidem  primo  obtutu 
permirum  talem  Annaeanae  tragoediae  finem  concedimus;  sed, 
ut  rectius  intellegas,  quid  illis  verbis  dixisse  sibi  visus  sit  poeta, 
eandem  philosophus  sententiam  in  ludo  de  morte  Claudii 
aperuit  (Lud.  de  C.  m.  10/4sq.):  „iste  quem  videtis,  per  tot 
annos  sub  meo  nomine  latens,  hanc  mihi  gratiam  rettulit,  ut 
duas,  Iulias  proneptes  meas  occideret,  alteram  ferro,  alteram 
fame,  unum  abnepotem  S.  Silanum.  . . . Tu  Messalinam,  cuius 
aeque  avunculus  maior  eram  quam  tuus,  occidisti.  . . . Occiderat 
ille  socerum:  hic  et  generum.  . . Occidit  in  una  domo  Crassum 
Magnum,  Scriboniam,  Tristioniam,  [Bassionam],  Assarionem, 
nobiles  tamen:  Crassum  vero  tam  fatuum,  ut  etiam  regnare 
posset.  Cogitate,  P.  C.,  quale  portentum  in  numerum 
deorum  se  recipi  cupiat.44  Nonne  tale  atque  idem  huius 
fabulae  portentum:  Medea  extrema  sane  insolentia  stimulata 
in  amplissimum  deorum  ordinem  se  promoveri  gloriatur  his 
prolatis  verbis  inauditis  (Med.  1022/5)?:  . . patuit  in  caelum 

via:  Squamosa  gemini  colla  serpentes  iugo  Summissa  praebent, 
recipe  iam  natos,  parens;  Ego  inter  auras  aliti  curru  vehar.44 
„At44,  pergit  philosophus  in  ludo  (Lud.  d.  C.  m.  11,  4):  „hunc 
deum  quis  colet?  quis  credet?  dum  tales  deos  facitis,  nemo 
vos  deos  esse  credet; 44  atque  item  poeta  bis  verbis 
(Med.  1026/7):  „Per  alta  vade  spatia  sublimi  aethere,  Testare 
nullos  esse,  qua  veheris,  deos.44  Ac  porro,  ut  h.  1.  cum 
poeta  argumentis  fabularum  traditis  cogimur,  ut  scelera  Medeae 
parricidae  ac  veneficae  „tantum  odio  damnemus  et  inter  ea 
relinquamus,  quae  ad  iudices  deos  mittimus/4  cum  ingratiam, 
cuius  a Medea  quidem  Iason  accusatur  (cf.  Med.  1021),  nimis 
pro  culpa  multari  credamus,  ita  de  talibus  rebus  philosophus 
idem  iudicat,  cum  exponit,  quam  iniqua  ratione  per  leges 
reipublicae  scriptas  talia  crimina  aestimentur  (de  benef.  III,  6): 

Schafer.  3 

„quaeritur,  . . an  haec  lex,  quae  in  scholis  exercetur,  etiam  in 
civitate  ponenda  sit,  qua  ingrati  datur  actio,  quae  videtur  aequa 
omnibus.  . . . excepta  Macedonum  gente  non  est  in  ulla  data 
adversus  ingratum  actio,  magnumque  hoc  argumentum  est 
dandam  non  fuisse,  quia  adversus  maleficium  omne  consensimus, 
et  homicidii,  veneficii,  parricidii,  violatarum  religionum  aliubi 
atque  aliubi  diversa  poena  est,  sed  ubique  aliqua:  hoc 
frequentissimum  crimen  nusquam  punitur,  ubique  inprobatur. 
neque  absolvimus  illud,  sed  cum  difficilis  esset  incertae  rei  aesti- 
matio, tantum  odio  damnavimus  et  inter  ea  reliquimus, 
quae  ad  iudices  deos  mittimus.“ 

.Facile  tragoediarum  auctorem  sensisse  profiteberis  plurima 
per  homines  vitia  esse  pervagata  sceleribusque  totum  mundum 
nimis  redundare,  quoniam  ex  omnibus  illis  locis,  quos  supra 
commemoravimus,  satis  nimisque  hoc  cognoveris.  Itaque  hoc 
unum  tantummodo  exemplum,  quo  inter  homines,  sive  pauperes 
sive  divites  sunt,  nusquam  fidem  inveniri  ex  poetae  opinione 
optime  elucet,  afferre  liceat  (H.  Oet.  600 sq.):  „Nunc  quoque 
casum  quemcumque  times,  Fidas  comites  accipe  fatis:  Nam 
rara  fides  Ubi  iam  melior  fortuna  ruit.  Tu  quicumque  es 
qui  sceptra  tenes,  Licet  omne  tua  vulgus  in  aula  Centum  pariter 
limina  pulset:  Quom  tot  populis  stipatus  eas,  In  tot  populis 
yix  una  fides.  Tenet  auratum  limen  Erinys,  Et  quom  magnae 
patuere  fores,  Intrant  fraudes  cautique  doli  Ferrumque  latens.  . . 
Sed  iam,  quid  Seneca  philosophus  de  hac  re  sentiat,  aperiatur 
(de  brev.  v.  2,  3):  „urgentia  circumstant  vitia  undique  nec 
resurgere  aut  in  dispectum  veri  adtollere  oculos  sinunt,  sed 
mersos  et  in  cupiditatem  infixos  premunt,  numquam  illis  recurrere 
ad  se  licet,  si  quando  aliqua  fortuito  quies  contigit,  veluti 
profundo  mari,  in  quo  post  ventum  quoque  volutatio  est, 
fluctuantur  nec  umquam  illis  a cupiditatibus  suis  otium  instat, 
de  istis  me  putas  disserere,  quorum  in  confesso  mala  sunt? 
adspice  illos,  ad  quorum  felicitatem  concurritur:  bonis  suis 
effocantur,  quam  multis  divitiae  graves  sunt?  quam  multis  . . . 
omnis  denique  istos  ab  infimis  usque  ad  summos  pererra 
de  v.  beata  2,  1:  „non  tam  bene  cum  rebus  humanis  agitur, 
ut  meliora  pluribus  placeant:  argumentum  pessimi  turba  est;“ 
de  trq.  animi  15,  1:  „occurrit  tot  scelerum  felicium  turba;<  — 
cf.  Here.  f.  251:  „Prosperum  ac  felix  scelus  virtus  vocatur“; 

Phaed.  598:  „Honesta  quaedam  scelera  successus  facit.“ 
Pergit  philosophus:  „cum  cogitaveris,  quam  sit  rara  simplicitas 
et  quam  ignota  innocentia  et  vix  umquam  nisi  cum  expedit 
fides“  — cf.  Med.  503:  „Tibi  innocens  sit,  quisquis  est  pro  te 
nocensu  (item  utilem  quidem,  sed  falsam  innocentiam  fingit 
scelerata  Medea);  Oed.  686:  „Aditum  nocendi  perfido  praestat 
fidesu  (fide  ergo  nefarius  suo  commodo  turpiter  abutitur). 
Denique  pergitur:  „et  libidinis  lucra  damnaque  pariter  invisa 
et  ambitio  usque  eo  iam  se  suis  non  continens  terminis,  ut 
per  turpidinem  splendeat:  agitur  animus  in  noctem  et  velut 
eversis  virtutibus,  quas  nec  sperare  licet  nec  habere  prodest, 
tenebrae  oboriuntur.^ 

Ac  si  intimam  philosophi  sententiam  penitus  inspexeris, 
mundum,  quantopere  senescit  et  ad  illam  perturbationem 
ruinamque  appropinquat,  tantopere  deteriorem  fieri  tantoque 
occupari  magis  magisque  publico  generis  humani  odio  credidisse 
Senecam  cognosces  (de  ira  II,  9):  „omnia  sceleribus  ac  vitiis 
plena  sunt.  Plus  committitur  quam  quod  possit  coercitione 
sanari.  Certatur  ingenti  quidem  nequitiae  certamine:  maior 
cotidie  peccandi  cupiditas,  minor  verecundia  est. 
Expulso  melioris  aequiorisque  respectu,  quocumque  visum  est 
libido  se  inpingit,  nec  furtiva  iam  scelera  sunt:  praeter  oculos 
eunt,  adeoque  in  publicum  missa  nequitia  est  et  in  omnium 
pectoribus  evaluit,  ut  innocentia  non  rara,  sed  nulla  sit. 
Numquid  enim  singuli  aut  pauci  rupere  legem?  undique  velut 
signo  dato  ad  fas  nefasque  miscendum  coorti  sunt.  Non  hospes 
ab  hospite  tutus,  Non  socer  a genero,  fratrum  quoque  gratia 
rara  est.  Inminet  exitio  vir  coniugis,  illa  mariti.  Lurida 
terribiles  miscent  aconita  novercae.  Filius  ante  diem  patrios 
inquirit  in  annos.“  Quos  eosdem  versus  ex  illa  Ovidii  Nasonis 
carminum1)  parte  desumptos,  qua  hic  poeta  mundum  per 
quattuor  aetates  deteriorem  deterioremque  factum  descripsit, 
rursus  — tantopere  tales  sententiae  Senecae  curae  erant 
haerebantque  ei  in  medullis  — repetivit  (de  benef.  V,  15,  2,  3): 
„non  undique  humano  generi  convicium  fit?  non  publica  que- 
rela est  beneficia  perisse  . . ecce  nescio  qui  non  ex  philo- 
sophorum domo  clamat,  ex  medio  conventu  populos  gentesque 

J)  cf.  Ovid,  met.  144  sq. 

damnatura  vox  mittitur:  Non  hospes  ab  hospite  tutus , Non 
socer  a genero,  fratrum  quoque  gratia  rara  est.  Imninet  exitio 
vir  coniugis,  illa  mariti.  Hoc  iam  amplius  est.  beneficia  in 
scelus  versa  sunt  et  . . “ Denique  sententiam  suam  haud  dubie 
aperuit  philosophus  (ep.  99,  44):  „non  tamen  negaverim  fuisse 
alti  spiritus  viros  et,  ut  ita  dicam,  a dis  recentes,  neque 
enim  dubium  est,  quin  meliora  mundus  nondum  effetus 
ediderit.4*  lude  eadem  sane  opinione  fit,  ut  in  Thyestis  tragoedia 
chorus  de  illo  saevo  atque  inaudito  Atrei  scelere  certior  factus 
haec  verba  proferat  (Thy.  875sq.):  „Nos  e tanto  viri  populo  Digni 
premeret  quos  everso  Cardine  mundus?  In  nos  aetas  ultima 
venit?  0 nos  dura  sorte  creatos,  Seu  perdidimus  solem 
miseri  Sive  expulimus.**  Similiter  in  Phaedrae  fabula  Hippo- 
lytus, postquam  a versu  525  illam  auream  aetatem  laudavit 
(Phaed.  525 sq.):  „.  . . hoc  equidem  reor  Vixisse  ritu  prima 
quos  mixtos  deis  Profudit  aetas,  nullus  his  auri  fuit 
Caecus  cupido,  nullus  . . .**  cf.  ep.  90,  37sq.:  „...  quid  hominum 
illo  genere  felicius?  in  commune  rerum  natura  fruebantur. 
sufficiebat  illa  ut  parens  in  tutelam  omnium : haec  erat  publi- 
carum opum  secura  possessio  . . .,**  paulo  postea,  ubi  castus 
insanum  matris  amorem  comperit,  hoc  prodigio  paene  obstupe- 
factus dis  supplicat,  ut  tanta  scelera  toto  cum  mundo 
exstinguant  (Phaed.  671  sq.):  „Magne  regnator  deum,  Tam  lentus 
audis  scelera?  tam  lentus  vides?  Et  quando  saeva  fulmen 
emittes  manu,  Si  nunc  serenum  est?  omnis  impulsus  ruat 
Aether  et  atris  nubibus  condat  diem,  Ac  versa  retro  sidera 
obliquos  agant  Retorta  cursus  ...  lucem  merge  et  in 
tenebras  fuge.4*  Neque  igitur  iam  miramur,  quod  diversis 
tragoediarum  locis  poeta,  ut  describat,  quantum  monstrum  sit 
aliquod  scelus,  prodigia  quae  pronuntiare  videntur  mundi 
ruinam  attulit. 

Sed  nunc  ut  progrediamur:  quibus  remediis  occurratur 
affectibus  malis?  cf.  ad  Mare.  1,  7 — 8:  „omnia  vitia  penitus 
insidunt,  nisi  dum  surgunt,  oppressa  sunt;  cupissem  itaque 
primis  temporibus  ad  istam  curationem  accedere,  leviore 
medicina  fuisset  oriens  adhuc  restringenda  vis,  vehementius 
contra  inveterata  pugnandum  est“.  Consentit  huic  sententiae 
prompte  poeta  (Phaed.  132):  „Quisquis  in  primo  .obstitit 
Pepulitque  amorem,  tutus  ac  victor  fuit.  Qui  blandiendo 

dulce  nutrivit  malum,  Sero  recusat  ferre,  quod  subigit  iugum 44 ; 
idem  porro  philosophus  pronuntiat  (de  ira  I,  7,  2):  Primum 
facilius  est  excludere  perniciosa  quam  regere  et  non  admittere 
quam  admissa  moderari44;  ep.  116,3:  „inbecillus  est  primo  omnis 
adfectus.  deinde  ipse  se  concitat  et  vires,  dum  procedit,  parat: 
excluditur  facilius  quam  expellitur44;  item  ep.  85,9;  de  ira  11,22,2. 
Summum  vero  efficere  solet  bona  voluntas  ac  ratio  (ep.  95,  57): 
,. actio  recta  non  erit,  nisi  recta  fuerit  voluntas44;  Phaed.  140: 
„Honesta  primum  est  velle  nec  labi  via44;  Phaed.  254:  ,.Pars 
sanitatis  velle  sanari  fuit*4;  ep.  34,  3:  „itaque  pars  magna 
bonitatis  est  velle  fieri  bonum44.  Sed  A g.  129:  „Da  tempus 
ac  spatium  tibi  Quod  ratio  non  quit  saepe  sanavit  mora44; 
ad  Mare.  1,  6:  „illud  ipsum  naturale  remedium  temporis, 
quod  maximas  quoque  aerumnas  componit44.  Porro  ad  Helv.  13,2: 
,.cum  semel  animum  virtus  induravit,  undique  involnerabilem 
praestat44;  hinc  itaque  vir  bonus  profitetur  (Oed.  517):  ,. Ubi 
turpis  est  medicina,  sanari  piget44.  Tamen  non  solum  ex  honesto, 
sed  etiam  e sola  utilitate  remedia  expetuntur  (de  ira  II,  24): 
„ergo  ira  abstinendum  est:  . . . cum  pare  contendere  anceps 
est,  cum  superiore  furiosum,  cum  inferiore  sordidum;44  Med.  430: 
„Nemo  potentes  aggredi  tutus  potest.44 

Optimum  autem,  cum  hominum  mores  tam  corrupti  sint, 
est  hoc  (de  vita  beata  1,  4):  ,, Sanabimus,  si  modo  separemus 
a coetu44;  ep.  104,  21:  „Si  velis  vitiis  exui,  longe  a vitiorum 
exemplis  recedendum  est:  avarus,  corruptor,  saevus,  fraudu- 
lentus, multum  nocituri,  si  prope  a te  fuissent,  intra  te  sunt*4 ; 
de  otio  1,  1 : „licet  nihil  aliud,  quod  sit  salutare,  temptemus, 
proderit  tamen  per  se  ipsum  secedere;  meliores  erimus 
singuli44;  ep.  66,  31:  ,, sequitur  autem  ratio  naturam;  quid 
est  ergo  ratio?  naturae  imitatio44;  ad  Helv.  8,  4 — 6:  ,,quic- 
quid  optimum  homini  est,  id  extra  humanam  potentiam  iacet; 
nec  dari  nec  eripi  potest:  mundus  hic,  quo  nihil  neque  maius 
neque  ornatius  rerum  natura  genuit,  animus  contemplator 
admiratorque  mundi  . . . alacres  itaque  et  erecti,  quocumque 
res  tulerit,  intrepido  gradu  properemus,  emetiamur  quas- 
cumque terras:  nullum  inveniri  exilium  intra  mundum 
(pot)est  alienum  homini  [est].  . .44  Admonetur  itaque  voce 
animi  divina  Thyestes  in  scelerati  fratris  regnum  reversus,  ut 
statim  revertatur  a perditorum  frequentium  coetu  in  illam 

sinceram  naturam,  quam  exilium  asperum  cuncti  stulte  putant 
(Thy.  411sq.):  „Occurret  Argos,  populus  occurret  frequens;  Sed 
nempe  et  Atreus,  repete  silvestres  fugas  Saltusque  densos 
potius  et  mixtam  feris  Similemque  vitam;  clarus  hic 
regni  nitor  Fulgore  non  est  quod  oculos  falso  auferat:  Cum 
quod  datur  spectabis,  et  dantem  aspice.  Modo  inter  illa  quae 
putant  cuncti  aspera  Fortis  fui  laetusque;  nunc  contra 
in  metus  Revolvor:  animus  haeret  ac  retro  cupit  Corpus  referre, 
moveo  nolentem  gradum*4.  Neque  aliter  Hippolytus  castus  ex 
turba  turpissimis  libidinibus  peccantium,  quos,  „si  prope  a se 
fuissent,  intra  se  fore“  (cf.  1.  1.  ep.  104,2)  haud  ignorare  videtur, 
puram  desiderans  naturam  exclamat  haec  optima  verba  (Phaed. 
713):  „0  silvae,  o ferae!“  Neque  Hippolyto,  ut  illi  Atreo, 
in  malam  partem  persuadetur,  sed  probissimus  nefas  matris 
pellicientis  (Phaed.  736)  ,, Fugit  insanae  similis  procellae,  Ocior 
nubes  glomerante  Coro,  Ocior  cursum  rapiente  flamma,  Stella 
cum  ventis  agitata  longos  Porrigit  ignes.  Conferat  tecum  decus 
omne  priscum  Fama  miratrix  senioris  aevi“.  Unus  igitur  ex 
media  nefariorum  turba  innocens  Hippolytus  illis  „alti  spiritus 
viris  et  a dis  recentibus^  (cf.  ep.  90,  44)  illius  aurei  aevi  com- 
paratur. Denique  Oedipus  (Oed.  13):  „ Curis  solutus  exui, 

intrepidus,  vagans  (Caelum  deosque  testor)  in  regnum  incidi. “ 
Copiosissime  atque  ratione  vere  Annaeana  Phaed.  483  sq. 
naturae  sanctitas  laudatur,  quae  omnibus  humanis  affectibus 
vitiisque  carens  eos,  qui  se  sequantur,  integros  servet;  purissi- 
mam esse  tunc  naturam  talemque,  quale  olim  illud  priscum 
aevum  fuisse  putent:  „Non  alia  magis  est  libera  et 
vitio  carens  Ritusque  melius  vitae  quae  priscos  colat,  Quam 
quae  relictis  moenibus  silvas  amat.  Non  illum  avarae 
mentis  inflammat  furor  Qui  se  dicavit  montium  insontem  iugis, 
Non  aura  populi  et  vulgus  infidum  bonis  . . ita  quaecumque 
novit  Seneca  vitia  a sancta  natura  longe  abesse  diligentissime 
poeta  explicat;  eodem  modo  malis  negatis  illa  summa  pulcherri- 
maque  bona  commenticia  describere,  quae  opponuntur  mundo, 
qui  tunc  est  revera  maleque  et  turpiter  se  habet,  infra  cogno- 
scemus1) Annaeo  philosopho  esse  proprium;  hoc  loco  id  unum 
quod  multorum  vim  habet  testimonium  e tanto  numero  comme- 


9 praeterea  cf.  pag.  78  (H.  f.  698 sq.  = ep.  82,  15). 

morare  liceat  (Phaed.  498):  „.  . . non  eruor  largus  pias  Inundat 
aras,  fruge  nec  sparsi  sacra  Centena  nivei  colla  summittunt 
boves 44 . Quis  enim  est,  quin  Augustinum  de  civ.  dei  VI,  c.  10 
testatum  in  memoriam  suam  revocet  Senecam  philosophum 
in  illo  de  superstitione  dialogo  „de  ipsis  ritibus  crudeliter 
turpibus  quam  libere  scripsisse!14  Poetam  haud  dubie  ipsum 
in  philosophorum  domo  versatum  ac  peritissimum  firmumque 
ad  has  Annaeanas  sententias  in  adversariorum  impetus  tuendas 
sibi  visum  esse  his  duobus  quae  sequentia  afferamus  exemplis 
demonstratur;  neque  enim  quisquam  mutuatus  tantummodo  tales 
sententias  doctrinam,  cui  favet,  tam  libere  ac  lubrica  paene 
ratione  profitebitur,  ut  ipsis  falsis  decretis,  sed  in  bonam  speciem 
perversis  homines  fabularum  pellici  iubeat  (Phaed.  461  sq.): 
,, Truculentus  et  silvester  ac  vitae  inscius  Tristem  iuventam 
Venere  deserta  coles?  Hoc  esse  munus  credis  indictum  viris, 
Ut  dura  tolerent,  cursibus  domitent  equos  Et  saeva  bella  Marte 
sanguineo  gerant?  . . . caelibem  vitam  probet  Sterilis  iuventus: 
hoc  erit,  quicquid  vides,  Unius  aevi  turba  et  in  semet  ruet. 
Excedat  agedum  rebus  humanis  Venus,  Quae  supplet  ac  restituit 
exhaustum  genus:  Orbis  iacebit  squalido  turpis  situ,  . . . 
Proinde  vitae  sequere  naturam  ducem:  Urbem  fre- 
quenta, civium  coetum  cole44.  Ut  h.  1.  nefario  scelere  sub 
naturae  legis  specie  dissimulato  nutrix  pellicit,  ita  ipsi  naturae, 
cuius  pura  maiestas  vixdum  pronuntiata  est,  ab  istis  super- 
stitionis dis  impudicis  pollui  exprobratur  (Phaed.  777sq.):  ,,Quid 
deserta  petis?  tutior  aviis  Non  est  forma  locis:  te  nemore 
abdito,  Cum  Titan  medium  constituit  diem,  Cingent  turba  licens, 
Naides  improbae,  Formonsos  solitae  claudere  fontibus,  Et  somnis 
facient  insidias  tuis  [Lascivae  nemorum  deae]  Panas  quae  Dryades 
montivagos  petunt44.  Quibus  rebus  iniectis  aeterna  naturae 
constantia  hominibus  pravitate  huc  illueque  direptis  animisque 
eorum  affectibus  dilaceratis  opponitur  (Phoen.  478 sq.):  ,. Nihil 
iam  iura  naturae  valent,  Post  ista  fratrum  exempla  ne 
matri  quidem  Fides  habenda  est44.  Phaed.  960 sq.:  0 magna 
parens  Natura,  deum  Tuque  igniferi  rector  Olympi  Qui  sparsa 
cito  sidera  mundo  Cursusque  vagos  rapis  astrorum  Celerique 
polos  cardine  versas  Cur  tanta  tibi  cura  perennes  Agitare 
vias  aetheris  alti,  Ut  nunc  canae  frigora  brumae  Nudent 
silvas,  Nunc  arbustis  redeant  umbrae,  . . . Viresque  suas  tem- 


40 


peret  annus?  Sed  cur  idem  qui  tanta  regis,  Sub  quo  vasti 
pondera  mundi  Librata  suos  ducunt  orbes,  Hominum  nimium 
securum  abes,  Non  sollicitus  Prodesse  bonis,  nocuisse  malis? 
Res  humanas  ordifie  nullo  Fortuna  regit  sparsitque  manu 
Munera  caeca,  peiora  fovens;  Vincit  sanctos  dira  libido,  Fraus 
sublimi  regnat  in  aula.  Tradere  turpi  fasces  populus 
Gaudet,  eosdem  colit  atque  odit.  Tristis  virtus  perversa 
tulit  Praemia  recti:  Castos  sequitur  mala  paupertas  Vitioque 
potens  regnat  adulter:  0 vane  pudor  falsumque  decus“.  Sin- 
gulari profecto  arte  videtur  quidem  his  versibus  poeta  sanctam 
naturae  providentiam  iniustitiae  accusare  — quam  eandem 
quaestionem  philosophus  dialog.  libro  primo  tractavit,  cum  de 
his  rebus  dubitari  ab  hoc  ilioque  homine  senserit:  ,, quare  aliqua 
incommoda  bonis  viris  accidant,  cum  providentia  sit“  — , revera 
nil  nisi  id  efficitur,  ut  naturae  aeternitas  contrariis  rebus 
aequabiliter  in  vicem  succedentibus  constans  (cf.  ep.  107,  8) 
comparetur  cum  humanarum  rerum  fragilitate,  fraudibus  in  aulis 
regnantibus,  populi  mobilitate.  Item  est  talis  natura  h.  1. 
(H.  Oet.  1980):  „te  mundus  aeternum  tenet“ ; porro  naturae 
leges  secundum  poetae  sententiam  esse  tales,  quibus  constantius 
certiusque  excogitari  non  possit,  ex  eo  elucet,  quod  monstra 
omnino  incredibilia  inauditaque  scelera  legibus  naturae  eversis 
saepissime  adumbrentur  (Agam.  34):  ,, Versa  natura  est  retro 
Avo  parentem,  pro  nefas,  patri  virum  Gnatis  nepotes  miscui, 
nocti  dienr‘;  Oed.  371:  ,, Natura  versa  est,  nulla  lex  utero 
manet;‘;  Phaed.  173:  ,, Perge  et  nefandis  verte  naturam  ignibus 
Cur  monstra  cessant?  aula  cur  fratris  vacat?  Prodigia  totiens 
orbis  insueta  audiet,  Natura  totiens  legibus  cedet  suis,  Quotiens 
amabit  Cressa“  ; Thy.  810sq.:  „Numquid  struitur  via  Phlegraeos 
Alta  per  hostes  et  Thessalicum  Thressa  premitur  Pelion  Ossa? 
Solitae  mundi  periere  vices?  Nihil  occasus,  nihil  ortus  erit 
Stupet  Eoos  . . Oed.  23:  Parum  ipse  fidens  mihimet  in  tuto 
tua,  Natura  posui  iura“.  Item  Seneca  (ep.  122,  6sq.):  „non 
videntur  tibi  contra  naturam  vivere,  qui  ieiuni  bibunt  . . .;  non 
videntur  tibi  contra  naturam  vivere,  qui  commutant  cum  feminis 
vestem?  non  vivunt  contra  naturam,  qui  spectant,  ut  pueritia 
splendeat  tempore  alieno?  . . . non  vivunt  contra  naturam  qui 
hieme  concupiscunt  rosam  . . .?  non  vivunt  contra  naturam  qui . . .? 
Cum  instituerunt  omnia  contra  naturae  consuetudinem  velle, 

novissime  in  totum  ab  illa  desciscunt*4 ; (n.  quaest.  III,  16,  3): 

. cum  videas  ordinem  rerum  et  natura  per  constituta  pro- 
cedere: hiems  numquam  aberravit,  aetas  suo  tempore  incaluit, 
autumni  verisque,  ut  solet,  facta  mutatio  est.  tam  solstitium  quam 
aequinoctium  suos  dies  retulit.  Sunt  et  sub  terra  minus  nobis 
nota  iura  naturae,  sed  non  minus  certa*4;  ad  Helv.  6,  8: 
„ omnia  volvuntur  semper  et  in  transitu  sunt,  ut  lex  et  naturae 
necessitas  ordinavit,  aliunde  alio  deferuntur,  cum  per  certa 
annorum  spatia  orbes  suos  explicuerint,  iterum  ibunt  per 
quae  venerant,  . . . cum  dei  natura  adsidua  et  citatissima 
commutatione  vel  delectet  se  vel  conservet44.  Inprimis  autem 
illis  naturae  accusationibus,  quae  videntur  quidem  versibus 
Phaed.  975 sq.  supra  citatis  contineri,  haec  philosophi  verba 
compares  (ep.  4,  10):  ,, magnae  divitiae  sunt  lege  naturae 
composita  paupertas.  Lex  autem  illa  naturae  scis  quos 
nobis  terminos  statuat?  non  esurire,  non  sitire,  non  algere. 
Ut  famem  sitimque  depellas,  non  est  necesse  superbis  adsidere 
liminibus  nec  supercilium  grave  et  contumeliosam  etiam  humani- 
tatem perpeti  . . .:  parabile  est,  quod  natura  desiderat,  et  ad- 
positum44;  ep.  25,  4:  „ad  legem  naturae  revertamur44.  Neque 
enim  poeta  idem  nescit  (Oed.  6sq.):  „Quisquamne  regno  gaudet? 
0 fallax  bonum,  Quantum  malorum  fronte  quam  blanda  tegis? 
Ut  alta  ventos  semper  excipiunt  iuga  Rupemque  saxis  vasta 
dirimentem  freta  Quamvis  quieti  verberat  fluctus  maris,  Imperia 
sic  excelsa  Fortunae  obiacent.  . . ,44 

Itaque  naturam  et  deum  eundem  esse  Seneca  credit 
frg.  122  (Lactant,  instit.  lib.  II,  8,  23):  ,. melius  igitur  Seneca 
omnium  Stoicorum  acutissimus,  qui  vidit  nil  aliud  esse  naturam 
quam  deum  „Ergo“,  inquit,  deum  non  laudabimus,  cui  naturalis 
est  virtus?  nec  illam  didicit  ex  ullo,  immo  laudabimus,  quamvis 
enim  naturalis  illi  sit,  sibi  illam  dedit,  quoniam  deus  ipse 
natura  est44;  de  benef.  IV,  7,  1:  „non  intelligis  te,  cum  hoc 
dicis,  mutare  nomen  deo?  quid  enim  aliud  est  natura  quam 
deus  et  divina  ratio  toti  mundo  partibusque  eius  inserta?44 
nat.  quaest.  II,  44,  3:  „vis  illum  naturam  vocare:  non  peccabis 
hic  est,  ex  quo  omnia  sunt  nata,  cuius  spiritu  vivimus,  vis  illum 
vocare  mundum:  non  falleris,  ipse  enim  est  hoc,  quod  vides 
totum,  partibus  suis  inditus,  et  se  sustinens  et  sua44.  Idem  sentit 
poeta  (H.  Oet.  1980):  „Es  numen  et  te  mundus  aeternum 

tenet44;  Phaed.  959:  ,,0  magna  parens,  Natura,  deum  Tuque 
igniferi  rector  Olympi44.  Ut  iam  h.  1.  poeta,  ita  philosophus 
in  hanc  ancipitem  sententiam,  qua  mundus  aut  ipsum  divinum 
animal  aut  materia  ratione  naturae  vel  a deo  recta  sit,  cadit 
(1.  c.  nat.  quaest.  II,  44, 1 — 2):  „colimus  . . . eundem  . . . rectorem 
custodemque  universi,  animum  ac  spiritum  mundi,  operis  huius 
domiuum  et  artificem,  cui  nomen  omne  convenit.  Yis  illum  fatum 
vocare:  non  errabis,  hic  est,  ex  quo  suspensa  sunt  omnia,  causa 
causarum,  vis  illum  providentiam  dicere:  recte  dices,  est  enim, 
cuius  consilio  huic  mundo  providetur,  ut  in  offensus  exeat  et 
actus  suos  explicet44;  de  vita  beata  8,  4:  „mundus  quoque  cuncta 
complectens  rectorque  universi  deus44;  nat.  quaest.  III,  29,  2: 
,.sive  anima  est  mundus  sive  corpus  natura  gubernabile44. 

Clare  ac  distincte  a natura  eius  conditorem  gubernatorem- 
que secrevit,  ut  philosophus,  ita  poeta  his  locis  (H.  f.  459): 
..Qui  gubernat  astra,  qui  nubes  quatit44;  A g.  803:  ,, Pater  qui  sidera 
et  terras  regis44;  Phaed.  300:  „Qui  caelum  nebulasque  ducit44; 
ibid.  903:  „Gubernator  poli44;  H.  Oet.  1275:  „Summe  pro  rector 
poli44;  1.  c.  nat.  quaest.  II.  45,  1:  „rectorem  custodemque  universi, 
huius  operis  dominum  et  artificem44;  Phoen.  655:  „Mundi  con- 
ditor deus44;  ep.  119, 15:  „ab  illo  mundi  conditore44;  deprov.  5,  8: 
„ille  ipse  omnium  conditor  et  rector44;  Phaed.  466:  „Ille  maximus 
mundi  parens44;  H.  Oet.  1587:  „Pater  rerum44;  ad  Helv.  8,  3: 
„sive  ille  deus  est  potens  omnium,  sive  incorporalis  ratio 
ingentium  operum  artifex44;  ep.  65,  12:  „sed  nos  nunc  primum 
et  generalem  quaerimus  causam,  haec  simplex  esse  debet  . . . 
quaerimus,  quae  sit  causa,  ratio  scilicet  faciens,  id  est  deus44; 
frg.  26:  „rectoris  orbis  terrarum  coelique44;1)  H.  Oet.  1173: 
„Pro  mundi  arbiter44;  H.  f.  597:  „Caelestium  arbiter  parensque44; 
ep.  16,  5:  „sive  arbiter  deus  universi  cuncta  disponit4\  Porro 
deus  parens  rectorque  deorum  et  hominum  appellatur 
(Phaed.  671):  „ magne  regnator  deum44;  H.  Oet.  290:  „Summe 
pro  rector  deum44;  ibid.  1:  „Sator  deorum44;  Phaed.  157:  „Sator 
deorum44;  H.  f.  264:  „Divum  parens44;  Thy.  90:  „Magne  divorum 
parens  nosterque44;  Phaed.  680:  „Divum  rector  atque  hominum44; 
H.  f.  516:  „Pro  numinum  vis  summa,  pro  caelestium  rector 
parensque44;  Agam.  400:  ,, Pater  ac  rector  fulmine  pollens44; 


0 cf.  Lactant,  inst.  I,  5,  26. 

frg.  26,  Lactant,  instit.  I,  5,  26:  „deorum  omnium  deus,  a quo 
ista  numina,  quae  singula  adoramus  et  colimus,  suspensa  sunt“; 
de  benef.  VII,  31,  4:  „deos  esse  more  optimorum  parentum11. 

Nonnumquam  Sol  ut  deus  imploratur  (neglectis  videlicet 
illis  locis,  quibus  fabulis  traditur  Solem  Medeae  Phaedraeque 
stirpis  auctorem  esse);  velut  ad  Solem  pertinent  haec  verba 
(Oed.  405):  „Lucidum  caeli  decus11;  H.  Oet.  1094:  „Leges  in 
superos  datas  Et  qui  tempora  digerit  Quattuor  praecipitis  deus 
Anni,  disposuit  vices11;  Thy.  836:  „Aeternae  facis  exitu  Dux 
astrorum  saecula  ducens  Dabit  aestati  brumaeque  notas11. 
Simillime  Seneca  cuiusdam  philosophi  animum  impium  et  in- 
gratam vituperat,  quod  non  Solis,  qui  hominibus  tanta  beneficia 
reddat,  numen  divinum  colat  (de  benef.  VII,  31,  3):  „alius 
solem,  cui  debemus,  quod  inter  laborem  quietemque  tempus 
divisimus,  quod  non  tenebris  mersi  confusionem  aeternae  noctis 
effugimus,  quod  annum  cursu  suo  temperat  et  corpora  alit, 
sata  evocat,  percoquit  fructus,  saxum  aliquod  aut  fortuitorum 
ignium  globum  et  quidvis  potius  quam  deum  adpellat11; 
eadem  philosophi  sententia  ex  hoc  loco  consequitur  (ep.  102,  28): 
„aliquando  naturae  tibi  arcana  retegentur,  discutietur  ista  caligo 
et  lux  undique  clara  percutiet,  imaginare  tecum  quantus 
ille  sit  fulgor  tot  sideribus  inter  se  lumen  miscentibus;  aequa- 
biliter splendebit  omne  caeli  latus:  dies  et  nox  aeris  infimi 
vices  sunt  . . . quid  tibi  videbitur  divina  lux,  cum  illam 
suo  loco  videris?  haec  cogitatio  nihil  sordidum  animo  sub- 
sidere  sinit  . . . deos  rerum  omnium  esse  testes  ait11.  Potissimum 
in  .purissimo  aethere  deus  versari  videtur  (H.  f.  3): 
„Templa  summi  aetheris1*;  H.  f.  1054:  „Lugeat  aether  magnus- 
que  parens  aetheris  alti11;  H.  Oet.  92:  „Templa  et  aetheriam 
domum11,  ibid.  256:  „Sedis  aetheriae11;  vel  in  sacro  caelo: 
H.  Oet.  1299,  H.  Oet.  1147,  1160,  1693;  H.  f.  3/4,  aliisque  locis; 
Senecam  philosophum  quoque  numen  divinum  praecipue  in 
caelo  et  inter  sidera  esse  credidisse  multis  testimoniis  probatur; 
haec  tantummodo  afferamus  (n.  qnaest.  II,  13,  3—4):  „in  aethere 
. . . ordo  rerum  est  et  purgatus  ignis  in  custodia  mundi 
summas  sortitus  oras  operis  pulcherrime  circumit11;  ibid.  II,  14,  2: 
„paulatim  ista  in  confinio  vim  suam  miscent  ita,  ut  dubitare 
possis,  an  aer  an  hic  iam  aether  sit11;  ibid.  VI,  16,  2:  „totum 
hoc  caelum,  quod  igneus  aether,  mundi  summa  pars,  claudit, 

omnis  hae  stellae,  . . . omnis  hic  coelestium  coetus“;  ad 
Helv.  8,  5:  „undicumque  ex  aequo  ad  coelum  erigitur  acies, 
paribus  intervallis  omnia  divina  ab  omnibus  humanis  distant“; 
ad  Polyb.  9,  8:  „(beata  anima)  fruitur  nunc  aperto  et  libero 
caelo,  ex  humili  atque  depresso  in  eum  emicuit  locum,  quis- 
quis ille  est,  qui  solutas  vinculis  animas  beato  recipit  sinu“; 
ad  Helv.  6,  7 : „(spiritus)  non  ex  terreno  et  gravi  concreta  cor- 
pore. ex  illo  coelesti  spiritu  descendit^;  ad  Helv.  6,  7; 
aliisque  locis. 

Liceat  hoc  loco  a proposito  quod  instituimus,  paululum 
digredi:  ad  idem  enim  pervenimus,  si  quibus  partibus  poetae 
mundus  utique  contineri  visus  sit  quaeramus.  Compluribus 
tragoediarum  locis  tria  regna  esse  mundi  plane  significatur 
(H.  f.  927):  „Stet  suo  caelum  loco  tellusque  et  aequor“.  H.  f.  609: 
„Tertiae  sortis  locau.  Phaed.  1212:  „Regna  me  norunt  tria“. 
Agam.  556:  „Terraque  et  igne  victus  et  pelago  iacet“.  H.  Oet. 
1164:  „Deorum  regna  senserunt  tria“.  H.  bet.  1838:  „Terra  atque 
pelagus  quaque  purpureus  dies“.  Quibus  locis  satis  manifestum 
est  de  his  tribus  mundi  locis  quasi  de  re  certissima  constitisse 
poetae,  ut  facile  profitearis  e poetica  tantummodo  arte  ortos 
esse  hos  versus  (H.  Oet.  738):  „1  profuge  quaere  si  quid  ulterius 
patet  Terris  freto  sideribus  Oceano  inferis“;  H.  Oet.  15:  „Omne 
concessit  malum  Quod  terra  genuit  pontus  aer  inferi“;  his 
enim  locis  quam  plurima  loca  enumerare  refert;  revera  tamen 
nil  nisi  illa  tria  regna:  terra,  pontus,  caelum  commemorantur, 
praeterea  autem,  quod  Herculis  gloriae  favetur,  Tartarus  vel 
inferi  adduntur;  item  clare  ex  hoc  qui  sequitur  loco  elucet 
(H.  Oet.  461):  „Mare  terra  caelum  et  Tartarus  servit  mihi“. 
Sane  easdem  tres  mundi  partes  apud  Senecam  philosophum 
invenimus  (nat.  quaest.  II,  12,  13;  dicit  enim  12,  4):  „duae 
partes  mundi  in  imo  iacent:  terra  et  aqua“.  Pergitur  tunc 
terreno  igne  leviter  praeterito  13,  12:  „simile  nihil  accidit  in 
illo  igne  purissimo  in  quo  nihil  est  quod  deprimatur  . . . (§  3) : 
in  aethere  nihil  enim  iniuria  cogitur,  nihil  rumpitur,  nihil 
praeter  solitum  evenit,  ordo  rerum  est  et  purgatus  ignis  in 
custodias  mundi  summas  sortitus  oras  operis  pulcherrime 
circumit^.  Clare  ergo  intellegitur  Senecam  mundum  disperti- 
visse in  1)  terram  2)  aquam  3)  illud  divinum  sive  caelum  sive 
purissimum  ignem  sive  aethera. 

Idem,  quod  modo  invenimus,  hoc  loco,  ut  nullum  relinquatur 
dubium,  confirmatur  (ep.  117,  23):  ,, elige  quamlibet  rerum  naturae 
partem,  quam  tibi  praebere  exitum  iubeas:  haec  nempe  sunt  [et 
elementa],  quibus  hic  mundus  administratur:  aqua,  terra, 
spiritus:  omnia  ista  tam  causae  vivendi  sunt  quam  viaemortis“. 
Neque  enim  est,  cur  admireris  hunc  quasi  alienum  locum  atque 
etiam  oblitum  esse  h.  1.  philosophum  illud  quartum  elementum 
suspiceris  velut  Albertus  Forbiger,  qui  huic  loco  haec  adnotavit: 
,,Befremden  mufi  die  Auslassung  des  Feuers,  ais  des  vierten 
Elementes,  da  man  sich  doch  auch  durch  Feuer  toten  kann“: 
immo  animadvertas  potius  non  terrena  quattuor  elementa 
(cf.  de  his  de  ira  II,  19,  1)  enumerari  h.  1.,  sed  „rerum  naturae 
partes,  quibus  hic  mundus  administratur^;  quarum  nil  nisi  illas 
tres  philosophus  discernit,  quoniam  „ignem  nostrum^  inter  terrena 
esse  profiteatur  ipse  (nat.  quaest.  II,  13, 1,  2):  „alia  enim  condicio 
nostrorum  ignium  est,  ex  quibus  favillae  cadunt,  quae  ponderis 
aliquid  secum  habent  . . . Huic  simile  nihil  accidit  in  illo  igne 
purissimo^. 

Sed  accuratius  hanc  quaestionem  discutiamus!  Intelleximus 
ab  illis  duabus  terrenis  partibus  hoc  unum  divinum  diligentissime 
discludere  quantum  Senecae  interesset  (nat.  quaest.  II,  12,  4): 
„duae  partes  mundi  in  imo  iacent:  terra  et  aqua“.  contra 
c.  13,  2:  „in  illo  igne  purissimo  . . . nihil  est,  quod  de- 
primatur. . . . nihil  enim  illic  iniuria  cogitur,  nihil  rumpitur, 
nihil  praeter  solitum  evenite  Si  huc  adiciamus  ipso  ex  hoc 
loco,  quem  modo  probavimus,  aliisque,  quos  et  supra  comme- 
moravimus et  plurimos  praeterea  apud  Senecam  invenire 
possimus,  satis  elucere  illum  inprimis  clarissimum  aethera  et 
naturae  constantiam  vicissitudine  siderum  aeternam  pro  divino 
numine  a Seneca  adoratam  esse,  ab  altera  autem  parte  ex 
multis  exemplis,  quae  supra  enumeravimus,  apertum  esse 
mundum  sceleribus  hominum  quasi  redundare  philosophum 
sibi  persuasisse,  quid  igitur  poetae  qui,  si  vere  Seneca  fuit, 
nimirum  ex  deo  tanta  facinora  orta  esse  credere  non  posset, 
aptius  videri  potuit  quam  ex  apparatu  poetico  inferos  cum 
rebus  fabularum  artissime  coniunctos  mutuari  atque  ordini 
naturae  et  caelestium  pulcherrimo  chaos  inferorum,  purissimae 
aetheris  luci  tenebras  opponere,  ab  inferis  autem  hominum 
animos  furore  inflammatos  fingere? 

Quae  res  inter  se  oppositae  profecto  apud  philosophum 
inveniuntur  (de  benef.  VII,  31,  4):  „sol  est,  cui  debemus,  quod 
inter  laborem  quietemque  tempus  divisimus,  quod  non  tenebris 
mersi  confusionem  aeternae  noctis  effugimus  . . .**;  idem 
sane  poeta  profitetur  — quoniam  quantum  poetae  tragico  ab 
hac  nocte  abesse  videtur  ille  clarissimus  aether,  exemplis  supra 
allatis  satis  elucet  — (H.  f.  610):  „noctis  aeternae  chaos**. 
Inde  chaos  et  inferorum  tenebrae  proxima  inter  se  vel  eadem 
esse  videntur:  nam  si  non  iam  solis  beneficio  „inter  laborem 
quietemque  tempus  divisimus**,  „mors  erit**,  ut  philosophus  de 
tranq.  an.  17,  6 concedit.  Eandem  confirmat  poeta  sententiam 
(H.  f.  664,  673/7) : „Hic  ora  solvit  Ditis  invisi  domus  Hinc 
ampla  vacuis  spatia  laxantur  locis,  Ad  quae  omne  mersum 
penetrat  humanum  genus.  Nec  ira  labor  est:  ipsa  deducit  via: 
Ut  saepe  puppes  aestus  invitas  rapit,  Sic  pronus  aer  urguet 
atque  avidum  chaos**;  H.  f.  1108:  „E,esonet  maesto  clamore 
chaos**;  Trad.  400:  „Tempus  nos  avidum  devorat  et  chaos**; 
Med.  741:  „Chaos  caecum  atque  opacam  Ditis  umbrosi 
domum**;  H.  Oet.  47 : „Nox  et  extremum  chaos**;  H.  f.  861/3: 
„Stat  chaos  densum  tenebraeque  turpes  Et  color  noctis  malus 
ac  silentis  Otium  mundi  vacu^eque  nubes‘*;  H.  Oet.  1115: 
„Mors  aliqua  et  chaos**;  H.  Oet.  1946:  ,, Agnosco  victum  esse 
chaos**;  Thy.  1007/9:  „Non  ad  infernam  Styga  Tenebrasque 
mergis  rupta  et  ingenti  via  Ad  chaos  inane  regna  cum  rege 
abripis?**;  H.  Oet.  1134:  „caecum  chaos**. 

Attamen  infra,  occurres  nobis,  subterraneis  illis  locis, 
quibus  inferos  exsistere  populus  credidit,  tale  chaos  inferosve 
esse  poeta  fingit.  Plane  concedimus  suo  iure  eum  hoc  fecisse, 
quoniam  divino  aetheri,  quem  in  summo  clarissimi  mundi 
cacumine  versari  credebat,  illae  maestae  inferorum  tenebrae 
optime  opponantur,  quas  alicubi  sub  terra  sitas  esse  homines 
suspicabantur.  Quali  modo  Senecam  philosophum  quoque,  ut 
virtus  in  astra  educatur,  ita  nequitiam  inferius  in  Tartarum 
deduci  incerto  quodam  sensu  accepisse  bis  duobus  locis 
significatur,  si  quid  verbis  interluceat,  penitus  perspexeris 
(ep.  79,  10):  „an  Aetna  tua  possit  sublabi  et  in  se  ruere,  an 
hoc  excelsum  cacumen  et  conspicuum  per  vasti  maris  spatia 
detrahat  adsidua  vis  ignium,  nescio:  virtutem  non  flamma, 
non  ruina  inferius  adducet,  haec  una  maiestas  deprimi 

nescit,  sic  huius,  ut  caelestium,  statuta  magnitudo  est“;  idem 
in  consolatione  quidem  diligentibus  verbis  premendum  esse 
putavit  (ad  Polyb.  9,  8):  „non  perdidit  lucem  frater  tuus“, 
quoniam  mortuum,  cuius  ad  memoriam  scripsisset,  virtute 
praeditum  celebraverit.  Revera  ab  hac  opinione,  quam  populus 
de  his  rebus  habebat,  philosophum  non  semper  afuisse  clare 
et  distincte  ex  his  ipsius  verbis  cognoscimus  (ep.  117,  6): 
„.  . . non  leve  momentum  apud  nos  habet  consensus  hominum 
aut  timentium  inferos  aut  colentiuma. 

Insuper  autem  huc,  ut  persuaseris  tibi  facile  philosophum 
ad  subterraneos  inferos  adductum  esse  statuendos,  id  unum 
praecipue  accedit,  quod  arcana,  quorum  saepius  angitudine 
sollicitabatur,  tenacem  noscendi  cupiditatem  ac  quandam  nova 
miraque  visendi  curam  ei  insitam  fuisse  haud  neglegendum  est: 
legamus  tantummodo,  quid  etiam  amico  mandaverit  (ep.  79,  1): 
,, Exspecto  epistulas  tuas,  quibus  indices  mihi,  circumitus  Siciliae 
totius  quid  tibi  novi  ostenderit,  et  omnia  de  ipsa  Charybdi 
certiora,  . . . Charybdis  an  respondeat  fabulis,  perscribi  mihi 
desidero  et,  si  forte  observaveris,  dignum  est  autem,  quod  ob- 
serves, fac  nos  certiores,  ...  an  verum  sit  quicquid  illo  freti 
turbine  adreptum  est,  per  multa  milia  trabi  conditum  et  circa 
Tauromenitanum  litus  emergere,  si  haec  mihi  perscripseris,  tunc 
tibi  audebo  mandare,  ut  in  honorem  meum  Aetnam  quoque 
adscendas,  quem  consumi  . . . colligunt  quidam  . . . neutrum 
autem  incredibile  est,  nec  montem,  qui  devoretur  cotidie,  minui 
nec  ignem  non  manere  eundem,  qui  non  ipsum  exest,  sed  in 
aliqua  inferna  valle  conceptus  exaestuat  et  aliis  pascitur,  in 
ipso  monte  non  alimentum  habet,  sed  viam“.  Non  solum  scit 
Ovidium,  Vergilium,  post  hos  Severum  Cornelium  Aetnam 
descripsisse,  sed  etiam  ipse  plurimis  locis  hunc  montem  comme- 
morat: de  benef.  III,  37,  2;  VI,  36,  1;  n.  q.  II,  30,  1;  ep.  51,  1; 
79,  2 — 10;  eodem  modo,  ne  certe  mireris,  poeta  saepe  Aetnam 
laudat:  Thy.  583;  Med.  410;  H.  f.  106;  H.  Oet.  286,  190,  542, 
1157;  Ph.  102,  156.  Ac  si  penitus  in  philosophi  pectus  descen- 
damus, ut  denique,  quid  fuerit,  quod  ad  tales  quaestiones  moverit 
eum,  comperiamus,  horruisse  Senecam  illas  terrae  voragines 
hiantes  ac  portentosas  intellegemus  (nat.  qu.VI,  32,  4):  , pusilla 
res  est  hominis  anima,  sed  ingens  res  contemptus  animae:  hanc  qui 
contempsit,  securus  adspiciet  ruptis  conpagibus  dehiscens 

solum,  illa  licet  inferorum  regna  retegantur,  stabit  super 
illam  voraginem  intrepidus  et  fortasse,  quo  debet  cadere, 
desiliet;‘ ; nat.  qu.  III,  16,  4:  „sunt  et  illic  (i.  e.  sub  terra)  specus 
vasti,  sunt  ingentes  recessus  ac  spatia  suspensis  hinc  ct  inde 
montibus  laxa,  sunt  abrupti  in  infinitum  hiatus,  qui  saepe 
inlapsas  urbes  receperunt  et  ingentem  ruinam  in  alto  condide- 
runt. haec  spiritu  plena  sunt,  nihil  enim  usquam  inane  est, 
etiam  stagna  obsessa  tenebris  et  * locis  amplis“;  de  benef.  VI I, 
20,  4:  „sed  haec  rara  nequitia  est,  et  semper  portenti  loco 
habita,  sicut  hiatus  terrae  et  e cavernis  maris  ignium 
eruptio,  itaque  ab  illa  recedamus:  de  iis  loquamur  vitiis,  quae 
detestamur  sine  horrore44.  Idem  sane  poeta  sentit  (Oed.  582  sq.): 
„Subito  dehiscit  terra  et  immenso  sinu  Laxata  patuit  — ipse 
torpentes  lacus  Vidi  inter  umbras,  ipse  pallentes  deos  Noctem- 
que veram;  gelidus  in  venis  stetit  Haesitque  sanguis“;  Oed. 572 sq.: 
,,Rumpitur  caecum  chaos  Iterque  populis  Ditis  ad  superos  datur. 
Subsedit  omnis  silva  et  erexit  comas,  Duxere  rimas  robora  et 
totum  nemus  Concussit  horror,  terra  se  retro  dedit  Gemuitque 
penitus:  sive  temptari  abditum  Acheron  profundum  mente  non 
aequa  tulit,  Sive  ipsa  tellus,  ut  daret  functis  viam,  Compage 
rupta  sonuit“;  Troad.  168sq.:  „Pavet  animus,  artus  horridus 
quassat  tremor.  Maiora  veris  monstra  (vix  capiunt  fidem)  Vidi 
ipse,  vidi,  summa  iam  Titan  iuga  Stringebat  ortu,  vicerat  noctem 
dies,  Cum  subito  caeco  terra  mugitu  fremens  Concussa  totos 
traxit  ex  imo  sinus;  Movere  silvae  capita  et  excelsum  nemus 
Fragore  vasto  tonuit  et  lucus  sacer;  Idaea  ruptis  saxa  ceciderunt 
iugis  Nec  terra  solum  tremuit:  et  pontus  suum  Adesse  Achillem 
sensit  ac  stravit  vada.  Tum  scissa  vallis  aperit  immensos  specus 
Et  hiatus  Erebi  pervium  ad  superos  iter  Tellure  fracta  praebet 
ac  tumulum  levat1*;  H.  f.  664:  „Hic  ora  solvit  Ditis  invisi  domus 
Hiatque  rupes  alta  et  immenso  specu  Ingens  vorago  faucibus  vastis 
patet“;  H.  f.  679:  „Intus  immensi  sinus“;  itemque  aliis  locis. 

Quibus  ex  infernis  locis  quod  poeta  eos  egredi  iubet,  a quibus 
homines  ad  vitia  adduci  videntur,  non  iam  habemus  cur  miremur, 
quoniam  philosophus  inprimis  1.  1.  de  benef.  VII.  20,  4 sicut 
hiatus  terrae  igniumque  eruptiones,  ita  extremam  nequitiam 
loco  portentorum,  quae  non  sine  horrore  detestaretur,  sese 
habere  professus  sit  (Oed.  586 sq.):  „Saeva  prosiluit  cohors  Et 
stetit  in  armis  omne  vipereum  genus  Fratrum  catervae  dente 

Dircaeo  satae.  Tum  torva  Erinys  sonuit  et  caecus  Furor 
Horrorque  et  una  quicquid  aeternae  creant  Celantque  tenebrae ;** 
Troad.  181  sq.:  „Emicuit  ingens  umbra  Thessalici  ducis  Threicia 
qualis  arma  proludens  tuis  lam,  Troia,  fatis  stravit  . . . Aut 
cum  superbo  victor  in  curru  stetit  Egitque  habenas  Hectorem 
et  Troiam  trahens.  Implevit  omne  litus  irati  sonus:  . . non 

parvo  luit  Iras  Achillis  Graecia  et  magno  luet:  Desponsa 
nostris  cineribus  Polyxene  Pyrrhi  manu  mactetur  et  tumulum 
riget.*  Haec  fatus  alta  nocte  demersit  diem  Repetensque  Ditem 
rursus  ingentum  specum  Coeunte  terra  iunxit.**  Imprimis  scilicet 
sceleratorum  umbrae  prosiliunt,  quoniam  horum  exemplis,  ut 
supra  demonstravimus,  homines  vitiis  affici  utrique  auctori 
videntur;  ut  exemplo  utamur  (H.  f.  495):  „IJmbrae  Creontis 
et  penates  Labdaci  Et  nuptiales  impii  Oedipodae  faces,  Nunc 
solita  nostro  fata  coniugio  date.  Nunc,  nunc,  cruentae  regis* 
Aegypti  nurus,  Adeste  multo  sanguine  infectae  manus.  Dest 
una  numero  Danais:  explebo  nefas;**  item  initio  Agamemnonis 
fabulae  umbra  Thyestis  (Ag.  lsq.):  „Opaca  linquens  Ditis  inferni 
loca  Adsum  profundo  Tartari  emissus  specu,  Incertus  utras 
oderim  sedes  magis:  Fugio  Thyestes  inferos,  superos  fugo  . . .**; 
item  initio  Thyestis  fabulae  umbra  Tantali  (Thy.  lsq.):  ,.Quis 
inferorum  sede  ab  infausta  extrahit  Avido  fugaces  ore  captantem 
cibos,  Quis  male  deorum  Tantalo  visas  domos  Ostendit  iterum  ?“ 

Ipsa  umbra  in  hac  fabula  rursus  a Furia  ad  facinora 
adducitur  his  verbis  vere  Annaeanis  (Thy.  23 sq.):  „Perge 
detestabilis  Umbra,  et  penates  impios  furiis  age.  Certetur  omni 
scelere  et  alterna  vice  Stringatur  ensis;  ne  sit  irarum  modus 
Pudorve,  mentes  caecus  instiget  furor  . sic  permulta 

enumerantur  crimina,  quaecumque  veras  esse  poenas  Seneca 
philosophus  docet.  Hoc  igitur  artificio  poeta  aptissime  effecit, 
ut  a perditorum  umbris,  cum  ipsae  a nepotibus  ad  vitia 
incitandis  abhorreant,  poenae  vere  Stoicae  expetantur 
(Thy.  86):  Umbra:  ,.Me  pati  poenas  decet  Non  esse  poenam, 
mittor  ut  dirus  vapor1)  Tellure  rupta  vel  gravem  populis 

J)  cf.  nat.  qu.  V,  4,  1 : „alias  enim  terra  ipsa  vim  magnam  aeris  eicit  et 
ex  abdito  spirat,  alias  cum  magna  et  continua  ex  imo  evaporatio  in  altum 
egit  quae  emiserat  inmutatio  ipsa  halitus  mixti  in  ventum  vertitur“  (ibid.  V, 
12,  1):  „corporum  quae  vapor  terrenus  emittit“;  (ibid  VI,  13,  1):  „semper 
aliqua  evaporatio  est  a terrau;  porro  nat.  qu.  I,  1,  7;  V,  5,  1;  VII,  4,  3; 
6,  1;  7,  2;  8,  1;  a.  1. 

Schafer.  4 

luem  Sparsura  pestis,  ducam  in  horrendum  nefas  Avus 
nepotes44. 

Denique  Furiae  ipsae  hominum  animos  ad  scelera  in- 
flammantes a poeta  depinguntur  (Med.  958  sq.):  „ Quonam  iste 
tendit  turba  Furiarum  impotens?  Quem  quaerit  aut  quo 
flammeos  ictus  parat,  Aut  cui  cruentas  agmen  infernum  faces 
Intentat?  ingens  anguis  excusso  sonat  Tortus  flagello  . . .“ 
Medea,  ut  sua  sponte  nocens  exsistat,  initio  fabulae  ipsa  Furias 
ex  inferis  elicit  (Med.  1 3 sq.) : ,.Nunc,  nunc  adeste,  sceleris 
ultrices  deae,  Crinem  solutis  squalidae  serpentibus,  Atram 
cruentis  manibus  amplexae  facem,  Adeste44;  ac  revera  furentis 
Medeae  pectus  occupant  (Med.  965):  „Fige  luminibus  faces, 
Lania,  perure,  pectus  en  Furiis  patet44;  deinde,  cum  furor 
exstinguatur,  rursus  recedunt  (Med.  967):  ,, Discedere  a me, 
frater,  ultrices  deas  Manesque  ad  imos  ire  securas  iube:  Mihi 
me  relinque44. 

Sane  igitur  nobis  concedes  poetam  Furiis  umbrisque  ut 
poetico  artificio  usum  esse;  ac  profecto  idem  invenimus  apud 
Senecam  philosophum  (de  ira  II,  35, 4 — 5):  „quales  sunt  hostium 
vel  ferarum  caede  madentium  aut  ad  caedem  euntium  adspectus, 
qualia  poetae  inferna  monstra  finxerunt  subcincta  serpentibus 
et  igneo  flatu,  quales  ad  bella  excitanda  discordiamque  in 
populos  dividendam  pacemque  lacerandam1)  teterrimae  inferum 
exeunt:  talem  nobis  iram  figuremus;  flamma  lumina  ardentia 
. . . vel,  si  videtur,  sit  quales  apud  vates  nostros  est  Sanguineum 
quatiens  dextra  Bellona  flagellum,  Aut  scissa  gaudens  vadit 
Discordia  palla,2)  aut  si  qua  magis  dira  facies  excogitari  diri 
adfectus  potest44. 

Sed  ad  propositum  nunc  redeamus!  Poeta,  ut  locis,  quos 
supra  tractavimus,  sententias  Stoicas  plane  profitetur,  saepius 
eas  ad  nomina  consuetudine  vulgi  et  poetarum  usitata  accom- 
modat. Nec  vero  casu  prorsus  huc  illucve  anceps  est  poeta: 
ubicumque  aut  ipse  loqui  videtur  aut  non  simpliciter  tragoediae 
persona,  sed  quivis  homo  in  tali  condicione  versatus,  de  qua 
forte  agitur  in  fabulis,  deus  imploratur  Annaeana  ratione;  ad 
Iovis  nomen  autem  poeta  effugit,  quibus  locis  luppiter  quasi 


x)  cf.  Thy.,  23—67. 

2)  cf.  Verg.  Aen.  VIII,  702  sq. 

fabulae  personae  similior  quam  deo  Annaeano  in  scaenam 
inducitur:  Phaed.  129,  1134;  Troad.  140;  H.  f.  79,  2,  1036; 
H.  Oet.  881.  Item  philosophus  Iovis  nomine  utitur,  quibus- 
cumque exemplis  deum  cum  Romanis  rebus  gestis  convenire 
vult  aut  prorsus  pro  fabulae  persona*  in  ludo  de  morte  Claudii; 
velut  (ad  Helv.  10,  8):  „scilicet  minus  beate  vivebat  dictator 
noster  qui  Samnitium  legatos  audiit,  cum  vilissimum  cibum  in 
foco  ipse  manu  sua  versaret,  illa,  qua  iam  saepe  hostem  per- 
cusserat laureamque  in  Capitolini  Iovis  gremio  reposuerat, 
quam  Apicius  . . adde  (de  ira  I,  20,  8 — 9):  „eloquentur  ali- 
quid, quod  tu  magni  putes,  sicut  C.  Caesar,  qui  iratus  caelo, 
quod  obstreperetur  pantomimis,  quos  imitabatur  studiosius  quam 
spectabat,  quodque  comessatio  sua  fulminibus  terreretur  prorsus 
parum  certis,  ad  pugnam  vocavit  Iovem  et  quidem  sine 
missione,  Homericum  illum  exclamans  versum : *H  ju’  dyaei^  i] 
iyco  oe.  — Quanta  dementia  fuit!  putavit  aut  sibi  noceri  ne 
ab  Iove  quidem  posse  aut  se  nocere  etiam  Io  vi  posse“. 
item  in  ludo  de  m.  Cl.:  5,  2,  3:  8,  2;  9,  1;  10,  4;  11,  1;  a.  1. 
Nonnumquam  poeta  deos,  quos  vulgus  precatur,  respuit. 
Inprimis  in  Here,  furentis  fabulae  initio  in  sinu  gaudere  videtur, 
quod  lunonem  Herculis  virtuti  invidentem  depingit  (H.  f.  73  sq.): 
luno:  „(sic. : Herculea)  Immota  cervix  sidera  et  caelum  tulit 
Et  me  prementem:  quaerit  ad  superos  viam.  Perge  ira,  perge 
et  magna  meditantem  opprime,  Congredere,  manibus  ipsa 
dilacera  tuis:  Quid  tanta  mandas  odia?  discedant  ferae,  Ipse 
imperando  fessus  Eurystheus  vacet “;  etiam  nocentem  deam 
finxit  poeta  (H.  f.  114sq.):  „inveni  diem,  Invisa  quo  nos 
Herculis  virtus  iuvet.  Me  vicit  . . . stabo  et,  ut  certo  exeant 
Emissa  nervo  tela,  librabo  manu,  Regam  furentis  arma, 
pugnanti  Herculem  Tandem  favebo  — scelere  perfecto  licet 
Admittat  illas  genitor  in  caelum  manus“;  simili  ratione  philo- 
sophus quoque  imbecillam  Iunonis  iram  omnino  deridet  frg.  37 
(August.  de  civ.  dei  VI,  10):  „sedent  quaedam  in  Capitolio,  quae 
se  a Iove  amari  putant  nec  Iunonis  quidem,  si  credere  poetis 
velis,  iracundissimae,  respectu  terrentur^.  De  ipso  Iove  haec 
in  lucem  proferuntur  (H.  f.  489):  ,,Quod  Iovi,  hoc  regi  licet: 
lovi  dedisti  coniugem,  regi  dabis  . . et  (H.  f.  965):  „Vincla 
Saturno  exuam  Contraque  patris  impii  regnum  impotens  Avum 
resolvam;  bella  Titanes  parent“;  item  apud  philosophum 

frg.  119  (Lactant,  instit. I,  16,  10):  „non  illepide  Seneca  in  libris 
moralis  philosophiae : Quid  ergo  est,  inquit,  quare  apud  poetas 
salacissimus  Iupiter  desierit  liberos  tollere?  utrum  sexagenarius 
factus  est  et  illi  lex  Papia  fibulam  imposuit?  an  impetravit  ius 
trium  librorum?  an  tandem  illi  venit  in  mentem:  „Ab  alio 
exspectes,  alteri  quod  feceris“  et  timet,  ne  quis  sibi  faciat,  quod 
ipse  Saturno  ?“  Inde  porro  Phaedra,  ut  impium  amorem  excuset, 
talia  verba  facit  (Phaed.  184 sq.):  „Quod  ratio  possit?  vicit  ac 
regnat  furor  Potensque  tota  mente  dominatur  deus.  Hic  volucer 
omni  pollet  in  terra  impotens  Ipsumque  flammis  torret  indomitis 
lovem;  Gradivus  istas  belliger  sensit  faces,  Opifex  trisulci 
fulminis  sensit  deus,  Et  qui  furentis  semper  Aetnaeis  iugis 
Versat  caminos  igne  tam  parvo  calet;  Ipsumque  Phoebum  tela 
qui  nervo  regit,  Figit  sagitta  certior  missa  puer  Volitatque 
caelo  pariter  et  terris  gravis“;  item  H.  Oet.  472:  „Vicit  et 
superos  Amor44.  Quae  ad  verba  cf.  philosophi  de  superstitione 
dialog.  frg.  39:  „quid,  quod  et  matrimonia,  inquit,  deorum 
iungimus?  et  ne  pie  quidem,  fratrum  ac  sororum:  Bellonam 
Marti  collocamus,  Vulcano  Venerem,  Neptuno  Salaciam  . . 
et  (lud.  de  morte  Claudii  8,  2):  ,, sororem  suam,  festi vissimam 
omnium  puellarum,  quam  omnes  Venerem  vocarent,  maluit 
lunonem  vocare44.  Plane  Senecam  et  philosophum  et  poetam 
istos  deos  non  adorasse,  sed  fabulosarum  personarum  loco 
habuisse  ac  potius  eos  despexisse  utique  elucet  ex  Thy.  843, 
quo  loco  in  perturbatione  mundi  describenda  dicit  poeta:  „Ibit 
in  unum  Congesta  sinum  turba  deorum44.  Si  haec  legeris, 
nonne  illorum  philosophi  verborum  reminisceris  (frg.  39): 
„omnem  istam  ignobilem  deorum  turbam,  quam  longo  aevo 
longa  superstitione  congessit,  sic,  inquit,  adorabimus,  ut 
meminerimus  cultum  eius  magis  ad  morem  quam  ad  rem 
pertinere44.  Neu  enim  illa  poetae  verba  perverse  intellegas: 
verbum  „congesta44  non  pertinet  ad  verbum  „ibit44,  sed  opponitur, 
quo  fragilitas  prematur  istorum  deorum,  verbo  „unum4*:  ingens 
illa  deorum  turba  longa  superstitione  accumulata  in  unum  atque 
unicum  sinum  „rudis  indigestaeque  molis*4  concidet. 

Denique  ut  philosophus  in  dialogo  de  superstitione 
Augustino  teste,  ita  poeta  turpissimos  cultus  mores  atro- 
cissimasque  immolationes  abominatur:  Pyrrho  malefico,  qui  ut 
virgo  mactetur  Achilli  postulavit  Agamemno  respondet  haec 

(Troad.  298):  „Quis  iste  mos  est  quando  in  inferias  homo  est 
Impensus  hominis?  detrahe  invidiam  tuo  Odiumque  patri,  quem 
coli  poena  iubes“.  Pari  modo  sive  turpes  esse  deos  nefandosque, 
qui  talibus  rebus  tamquam  sacris  coli  velint,  sive  talem  deorum 
colendorum  morem  non  nisi  a perditis  hominibus  exerceri  satis 
his  exemplis  aperitur  (Thy.  688):  „Servatur  omnis  ordo,  ne 
tantum  nefas  Non  rite  fiat“;  (ibid.  695):  „Attendit  ipse:  nulla 
pars  sacri  perit“;  (ibid.* 71 7):  „Primus  locus  (ne  desse  pietatem 
putes)  Avo  dicatur:  Tantalus  prima  hostia  est“.  Ad  extremum: 
Vanae  Caesarum  cupiditati  divinorum  honorum  occurritur 
(Thy.  463/4):  „Non  ture  colimur  nec  meae  excluso  Iove 
Ornantur  arae“;  item  in  curia  deorum  Claudio  Caesari  templis 
suis  iactanti  contradicitur  (lud.  de  morte  Cl.  8,  3):  „deus  fieri 
vult?  parum  est,  quod  templum  in  Britannia  habet?  quod  hunc 
barbari  colunt  et  ut  deum  orant  jucoqov  evdarov  rv%elv. 

II. 

Quantum  furor  hominum  deique  constantia  inter  se  distent 
priore  huius  opusculi  parte  intelleximus.  Nunc  autem  explicaturi, 
qua  ratione  homines  ad  dei  similitudinem  accedere  vel,  si  ita 
vis,  ipsos  fieri  deos  Seneca  philosophus  et  poeta  doceat,  eodem 
utrumque  auctorem  duplici  modo  parem  philosophiae  materiem 
tractare  cognoscemus:  quamquam  homines  perditos  et  nefarios 
esse  mente  percipit  uterque  consentaneumque  putat  deum  credi 
clementem  ac  purissimum,  tamen  simul  fato  durissimo  numen 
homines  mundumque  gubernare  intellegit  et  hominem  solum,  qui 
omnibus  rebus  quae  resistant  fortiter  victis  summam  praebeat 
virtutem,  divinam  vere  maiestatem  adepturum  esse  credit  vel 
sperat.  Ita  qui  est  mundus  tristem  quidem  visum  habet,  sive 
hominem  sive  deum  contemplaris,  sed  tristi  fato  homini  simul 
facultas  praebetur  summae  quae  dei  gloriam  obscuret  laudis 
parandae.  Primum  igitur,  quid  de  fato  et  de  ratione,  qua 
fatum  hominesque  coniuncti  sint,  uterque  auctor  sentiat,  dili- 
gentius nunc  disquiramus. 

Compluribus  locis  apud  poetam  fatum  „durum“  appella- 
tur; velut  (H.  f.  867):  „Quid  iuvat  durum  properare  fatumu; 
(Med.  431):  „0  dura  fata  semper  et  sortem  asperamu; 

(Troad.  524):  „Durae  minister  sortis  hoc  primum  peto“; 

(ibid.  1056):  „0  dura  fata,  saeva  miseranda  horrida“;  (Oed.  412): 
„avidumque  fatum“;  eodem  modo  apud  philosophum  de  fato 
dicitur  (cons.  ad  Polyb.  1,  4):  ^crudelitatem  fati“;  (ibid.  11,  4): 
„sorte  inexorabili^;  (ibid.  4, 1):  „(fata)  stant  dura  et  inexorabilia“; 
(ibid  3,  3):  „o  dura  fata  et  nullis  aequa  virtutibus“;  (ibid.  3,  5): 
„impotens  fortuna“.  Talia  autem  non  esse  sola  nomina,  sed 
utrumque  auctorem  de  fati  crudelitate  sibi  persuasisse  ex  hac 
re  cognoscemus,  quod  idem  non  solum  Verbis  nuntiant,  sed  etiam 
rebus  fabularum  componendis  poeta,  rebus  vitae  depingendis 
philosophus  exponit;  cf.  cons.  ad  Polyb.  4,  1/3:  „diutius  accusare 
fata  possumus,  mutare  non  possumus,  stant  dura  et  inexorabilia, 
nemo  illa  convicio,  nemo  fletu,  nemo  causa  movet,  nihil  umquam 
[parcunt]  ulli  [nec]  remittunt.  Proinde  parcamus  lacrimis  nihil 
proficientibus,  facilius  enim  nos  illi  dolor  iste  adiciet  quam 
illum  nobis  reducet  . . . Nam  lacrimis  nostris,  nisi  ratio  finem 
fecerit,  fortuna  non  faciet,  omnis  agedum  mortalis  circumspice: 
larga  ubique  flendi  et  adsidua  materia  est.  alium  ad  cotidianum 
opus  laboriosa  egestas  vocat,  alium  ambitio  numquam  quieta 
sollicitat  . . . Lacrimae  nobis  deerunt  ante  quam  causae  dolendi. 
Non  vides  qualem  nobis  vitam  rerum  natura  promiserit,  quae 
primum  nascentium  hominum  fletum  esse  voluit?  hoc  principio 
edimur,  huic  omnis  sequentium  annorum  ordo  consentit,  sic 
vitam  agimus“.  Eadem  profecto  Troades  fata  sua  lugentes 
sentiunt  (Troad.  67/82):  „Non  rude  vulgus  lacrimisque  novum 
Lugere  iubes:  Hoc  continuis  egimus  annis,  Ex  quo  tetigit 
Phrygius  Graias  ...  Ut  nulla  dies  maerore  caret.  Sed  nova 
fletus  causa  ministrat:  Ite  ad  planctus  Miseramque  leva,  regina, 
manum.  Vulgus  dominam  vile  sequemur:  Non  indociles  lugere 
sumus“;  (Troad.  981/998):  „Quis  tam  impotens  ac  durus  et 
iniquae  ferus  Sortitor  urnae  regibus  reges  dedit?  Quis  tam 
sinister  dividit  captas  deus?  Quis  arbiter  crudelis  et  miseris 
gravis  Eligere  dominos  nescit  et  [saeva  manu  Dat  iniqua 
miseris  fata?  quis]  matrem  Hectoris  Armis  Achillis  miscet? 
ad  Ulixen  vocor:  Nunc  victa,  nunc  captiva,  nunc  cunctis  mihi 
Obsessa  videor  cladibus  — domini  pudet,  Non  servitutis. 
[Hectoris  spolium  feret  Qui  tulit  Achillis?]  sterilis  et  saevis 
fretis  Inclusa  tellus  non  capit  tumulos  meos  — ...  Me  mea 
sequentur  fata:  non  pelago  quies  Tranquilla  veniet,  saeviet 
ventis  mare,  * * * Et  bella  et  ignes  et  mea  et  Priami  mala  . . .“ 

Talibus  Hecubae  querelis  respondeamus  aptissime  Senecae 
philosophi  verbis  pergentes  (cons.  ad.  Polyb.  9,  6) : „si  velis  credere 
altius  veritatem  intuentibus,  omnis  vita  supplicium  est.  in  hoc 
profundum  inquietumque  proiecti  mare,  alternis  aestibus  reci- 
procum et  modo  adlevans  nos  subitis  incrementis,  modo 
maioribus  damnis  deferens  adsidueque  iactans  numquam  stabili 
consistimus  loco,  pendemus  et  fluctuamur  et  alter  in  alterum 
inlidimur  et  aliquando  naufragium  facimus,  semper  timemus. 
In  hoc  procelloso  et  in  omnes  tempestates  exposito  mari 
navigantibus  nullus  portus  . . .“  Inprimis  his  verbis:  „Si 
velis  credere  altius  veritatem  intuentibus*4  clare  et  distincte 
demonstratur  philosophum  de  his  rebus  non  solum  garrire,  sed 
penitus  sibi  persuasisse  et  ex  aperto  pectore  dicere.  Neque 
aliud  de  tragico  poeta  profitendum  est:  nam  qui  hos  versus 
scripsit  (Troad.  1042/55):  ,, Solvet  hunc  questum  lacrimasque 
nostras  Sparget  huc  illuc  agitata  classis  Cum  tuba  iussi  dare 
vela  nautae  Et  simul  ventis  properante  remo  Prenderint  altum 
fugietque  litus.  Quis  status  mentis  miseris,  ubi  omnis  Terra 
decrescet  pelagusque  crescet,  Celsa  cum  longe  latitabit  Ide? 
Tum  puer  matri  genetrixque  nato  Troia  qua  flagret  regione 
monstrans  Dicet  et  longe  digito  notabit:  Ilium  est  illic,  ubi 
fumus  alte  Serpit  in  caelum  nebulaeque  turpes.  Troes  hoc 
signo  patriam  videbunt44,  nonne  tibi  ipse  talia  pertulisse  videtur, 
cum  tam  miserabiliter,  ut  quasi  oculis  cerni  possit,  dolorem 
luctumque  Troadum  patria  expulsorum  depingat? 

Auctor,  cui  fatum  quam  gravissimum  adumbrandum  esse 
appareat,  id  ea  re  efficit,  ut  omnes  Troadum  res  adversae  in 
unam  Hecubam  concidant  (Troad.  1056/62):  „(Nuntius:)  0 dura 
fata  saeva  miseranda  horrida!  Quod  tam  ferum,  tam  triste 
bis  quinis  scelus  Mars  vidit  annis?  quod  prius  referens  gemam 
Tuosne  potius,  an  tuos  luctus,  anus?  (Hecuba:)  Quoscumque 
luctus  fleveris,  flebis  meos:  Sua  quemque  tantum,  me  omnium 
clades  premit;  Mihi  cuncta  pereunt:  quisquis  est  Hecubae  est 
miser.44  Quod  artificium,  quo  omnium  calamitatibus  in  unum 
hominem  convocatis  crudelitatem  fati  auget  poeta,  philosophi 
ad  solacii  similitudinem  prope  accedit,  quo  hic  compluribus 
locis  homines  suum  fatum  lugentes  communi  fato  tristi  ante 
oculos  proposito  consolatur.  Porro  Corsicae  in  exilio  versatus 
Helviae  matri  ita  scripsit  (ad  Helv.  18,  6):  „deos  oro,  contingat 


56 


hunc  (i.  e.  Marcum  blandissimum  puerum)  habere  nobis  super- 
stitem: in  me  omnis  fatorum  crudelitas  lassata  consistat: 
quicquid  matri  dolendum  fuit,  in  me  transierit,  quicquid  aviae, 
in  me  . . . fuerim  tantum  nihil  amplius  doliturae  domus 
piamentum44.  Sane  „piamentum44  tale  Troadum  fato  oblatum 
Hecubam  cuique  tragoediam  legenti  videri  poeta  sine  dubio 
voluit;  „piamentum4‘  reapse  cuique  videtur.  Nec  porro  Ulixes  in 
scaenam  progreditur  ipse  necis  impius  auctor,  sed  ,, durae 
minister  sortis44  ea,  quae  fata  expetunt,  remisso  animo  ac 
precibus  magis  quam  potestate  perficit  (Troad.  524/8):  ,, Durae 
minister  sortis  boc  primum  peto,  Ut  ore,  quamvis  verba  dicantur 
meo,  Non  esse  credas  nostra:  Graiorum  omnium  Procerumque 
vox  est,  petere  quos  seras  domos  Hectorea  suboles  prohibet: 
hanc  fata  expetunt  ...44;  denique  mitissimo  sermone  ei  persuadet 
(Troad.  550/5) : „magna  res  Danaos  movet  Futurus  Hector: 
libera  Graios  metu  Haec  una  naves  causa  deductas  tenet.  Hac 
classis  haeret,  neve  crudelem  credes  Quod  sorte  iussus  Hectoris 
natum  petam:  Petissem  Orestem,  patere  quod  victor  tulit.44 
Eodem  modo  in  cons.  ad  Polyb.  13,  2:  „nec  enim  sic  me  deiecit, 
ut  nollet  erigere,  immo  ne  deiecit  quidem  sed  impulsum  a 
fortuna  et  cadentem  sustinuit  et  in  praeceps  euntem  leniter 
divinae  manus  usus  moderatione  deposuit44  ipse  philosophus, 
ut  Caesaris,  quamvis  hic  in  exilium  eiecisset,  clementia  ac 
iustitia  praedicetur,  fato  sive  fortunae  crudelitati  .omnem  culpam 
attribuit.  Nimirum  illae  crudelissimae  caedes  fato  similiter 
irrogantur  (Troad.  360/70):  „Dant  fata  Danais  quo  solent  pretio 
viam:  Mactanda  virgo  est  Thessali  busto  ducis;  Sed  quo  iugari 
Thessalae  iugo  solent  Ionidesve  vel  Mycenaeae  nurus,  Pyrrhus 
parenti  coniugem  tradat  suo:  Sic  rite  dabitur,  non  tamen  nostras 
tenet  Haec  una  puppes  causa:  nobilior  tuo,  Polyxene,  cruore 
debetur  eruor.  Quem  fata  quaerunt,  turre  de  summa  cadat 
Priami  nepos  Hectoreus  et  letum  oppetat44.  Quem  locum  ipse 
philosophus  optime  commentatur  (cons.  ad  Polyb.  16,  4):  „nemo 
itaque  miretur  aliquid  ab  illa  aut  crudeliter  fieri  aut  inique, 
potest  enim  haec  adversus  privatas  domos  ullam  aequitatem 
nosse  aut  ullam  modestiam,  cuius  implacabilis  saevitia  totiens 
ipsa  funestavit  pulvinaria?  Faciamus  licet  illi  convicium  non 
nostro  tantum  ore,  sed  etiam  publico,  non  tamen  mutabitur, 
adversus  omnis  se  preces  omnisque  ceremonias  eriget,  hoc  fuit 

io  rebus  humanis  fortuna,  hoc  erit:  nihil  inausum  sibi  reliquit, 
nihil  intactum  relinquet,  ibit  violentior  per  omnia,  sicut  solita 
est  semper  . . .“ 

Ac  compares  his  illa  verba,  quibus  poeta  Troadum  fabulae 
initium  facit  (Troad.  1/19):  Hecuba:  ,, Quicumque  regno  fidit 
et  magna  potens  Dominatur  aula  nec  leves  metuit  deos 
Animumque  rebus  credulum  laetis  dedit,  Me  videat  et  te: 
Troia:  non  umquam  tulit  Documenta  fors  maiora,  quam  fragili 
loco  Starent  superbi,  columen  eversum  occidit  Pollentis  Asiae, 
caelitum  egregius  labor;  . . . Pergamum  incubuit  sibi.  En  alta 
muri  decora  congesti  iacent  Tectis  adustis;  regiam  flammae 
ambiunt  Omnisque  late  fumat  Assaraci  domus.  Non  prohibet 
avidas  flamma  victoris  manus : Diripitur  ardens  Troia44 ; et 
(Troad.  259/75):  ,, quoque  Fortuna  altius  Evexit  ac  levavit 
humanas  opes,  Hoc  se  magis  supprimere  felicem  decet  Varios- 
que  casus  tremere  metuentem  deos  Nimium  faventes,  magna 
momento  obrui  Vincendo  didici.  Troia  nos  tumidos  facit 
Nimium  ac  feroces?  stamus  hoc  Danai  loco,  Unde  illa  cecidit, 
fateor,  aliquando  impotens  Regno  ac  superbus  altius  memet 
tuli;  Sed  fregit  illos  spiritus  haec  quae  dare  Potuisset  aliis 
causa,  Fortunae  favor.  Tu  me  superbum,  Priame,  tu  timidum 
facis.  Ego  esse  quicquam  sceptra  nisi  vano  putem  Fulgore 
tectum  nomen  et  falso  comam  Vinclo  decentem?  casus  haec 
rapiet  brevis,  Nec  mille  forsan  ratibus  aut  annis  decem:  Non 
omnibus  fortuna  tam  lenta  imminet44.  Idem  sane  philosophus 
(cons.ad.Polyb.il,  4):  „quid  dicam  duces  ducumque  progeniem 
et  multis  aut  consulatibus  conspicuos  aut  triumphis  sorte  defunctos 
inexorabili?  tota  cum  regibus  regna  populique  cum  gentibus 
tulere  fatum  suum44.  Porro  de  fortuna  belli  (Phoen.  629/32): 
,. Fortuna  belli  semper  ancipiti  in  loco  est  Quodcumque  Mars 
decernit;  exaequat  duos,  Licet  impares  sint,  gladius;  et  spes 
et  metus  Fors  caeca  versat";  (Agam.  799):  ,, Victor  timere  quid 
potest?  Quod  non  timet44.  Ut  haec  belli  fortuna,  ita  omnia, 
quae  fallaci  boni  cuiusdam  specie  homines  pelliciunt,  sollicita 
atque  incerta  sunt  (Agam.  87/100):  „ Licet  arma  vacent  cessent- 
que  doli  Sidunt  ipso  pondere  magna  Ceditque  oneri  Fortuna 
suo.  Vela  secundis  inflata  notis  Ventos  nimium  timuere  suos, 
Nubibus  ipsis  inserta  caput  Turris  pluvio  vapulat  Austro, 
Densasque  nemus  spargens  umbras  Annosa  videt  robora  frangi; 

Feriunt  celsos  fulmina  colles,  Corpora  morbis  maiora  patent, 
Et  cum  in  pastus  armenta  vagos  Vilia  currant,  Placet  in  vulnus 
maxima  cervix14;  (de  brev.  vitae  17,  4):  ,, maxima  quaeque  bona 
sollicita  sunt  nec  ulli  fortunae  minus  bene  quam  optimae 
creditur:  alia  felicitate  ad  tuendam  felicitatem  opus  est  et  pro 
ipsis,  quae  successere,  votis  vota  facienda  sunt,  omne  enim, 
quod  fortuito  obvenit,  instabile  est.  quo  altius  surrexerit, 
opportunius  est  in  occasum14;  (Agam.  57/63):  „0  regnorum 
magnis  fallax  Fortuna  bonis,  in  praecipiti  Dubioque  locas  nimis 
excelsos;  Numquam  placidam  sceptra  quietem  Certumve  sui 
tenuere  diem;  Alia  ex  aliis  cura  fatigat  Yexatque  animos  nova 
tempestas44;  (Agam.  73/6):  ,, Metui  cupiunt  metuique  timent; 
Non  nox  illis  alma  recessus  Praebet  tutos,  non  curarum  Somnus 
domitor  pectora  solvit14.  Cf.  de  brev.  vitae  16,  5 — 17,1:  „diem 
noctis  exspectatione  perdunt,  noctem  lucis  metu.  Ipsae  voluptates 
eorum  trepidae  et  variis  terroribus  inquietae  sunt  subitque  cum 
maxime  exsultantis  sollicita  cogitatio:  „haec  quam  diu?*4  Ab 
hoc  affectu  reges  suam  flevere  potentiam,  nec  illos  magnitudo 
fortunae  suae  delectavit,  sed  venturus  aliquando  finis  exterruit44; 
(de  brev.  vitae  17,  3,  5):  „quid,  quod  gaudia  quoque  eorum 
trepida  sunt?  non  enim  solidis  causis  innituntur,  sed  eadem, 
qua  oriuntur,  vanitate  turbantur  . . . operose  adsequuntur,  quae 
volunt;  anxii  tenent,  quae  adsecuti  sunt.  Nulla  interim  num- 
quam amplius  redituri  temporis  ratio  est.  novae  occupationes 
veteribus  substituuntur,  spes  spem  excitat,  ambitionem  ambitio14; 
(Agam.  407  a/413  a):  ,<Nam  certa  fari  sors  maris  dubii  vetat. 
Ut  sparsa  tumidum  classis  excepit  mare,  Ratis  videre  socia 
non  potuit  ratem.  Quin  ipse  Atrides  aequore  immenso  vagus 
Graviora  pelago  damna  quam  bello  tulit  Remeatque  victo 
similis,  exiguas  trahens  Lacerasque  victor  classe  de  tanta 
rates14.  Mare,  ut  hoc  loco  ipsa  fortunae  „manus44  videtur,  ita 
alicubi  a poeta  et  philosopho  cum  fortuna  incerta  comparatur 
(Agam.  64  72):  „Non  sic  Libycis  syrtis  aequor  Furit  alternos 
volvere  fluctus,  Non  Euxini  turget  ab  imis  Commoda  vadis 
Unda  nivali  vicina  polo,  Ubi  caeruleis  immunis  aquis  Lucida 
versat  plaustra  Bootes,  Ut  praecipites  regum  casus  Fortuna 
rotat44;  ita  philosophus  (1.  1.  ad  Polyb.  cons.  9,  6):  „omnis  vita 
supplicium  est:  in  hoc  profundum  inquietumque  proiecti  mare, 
alternis  aestibus  reciprocum  et  modo  adlevans  nos  subitis 

incrementis,  modo  maioribus  damnis  deferens  adsidueque  iactans 
numquam  stabili  consistimus  loco,  pendemus  et  fluctuamur  et 
alter  in  alterum  inlidimur  et  aliquando  naufragium  facimus, 
semper  timemus.  In  hoc  tam  procelloso  et  in  omnes  tempes- 
tates exposito  mari  . . Denique  ut  h.  1.  philosophus  hanc 
commutationem  fortunae  fluxam  atque  instabilem  vitae  „dirum 
supplicium^  appellat,  ita  poeta  quod  perlevi  fortunae  momento 
pendeant,  poenae  loco  esse  institutam  hominibus  credit;  Furia 
ex  inferis  pronuntiat  Thy.  32/6:  ,, superbis  fratribus  regna  ex- 
cidant Repetantque  profugos;  dubia  violentae  domus  Fortuna 
reges  inter  incertos  labet:  Miser  ex  potente  fiat,  ex  misero 
potens  Fluctuque  regnum  casus  adsiduo  ferat.“ 

Inde  hanc  in  rationem  poeta  pervenit  (Thy.  446/54):  ,.Mihi 
crede,  falsis  magna  nominibus  placent,  Frustra  timentur  dura, 
dum  excelsus  steti,  Numquam  pavere  destiti,  atque  ipsum  mei 
Ferrum  timere  lateris,  o quantum  bonum  est  Obstare  nulli, 
capere  securas  dapes  Humi  iacentem!  scelera  non  intrant  casas 
Tutusque  mensa  capitur  angusta  cibus;  Venenum  in  auro  bibitur 
— expertus  loquor:  Malam  bonae  praeferre  fortunam  licet“. 
Philosophus  item  divitias  et  exilium  expertus  verbis,  quae 
quemvis  quidem  ignotum  loquentem  fingit,  idem  profitetur;  haec 
sunt  ipsius  verba  (de  v.  beata  2,  3sq.):  „quicquid  feci  adhuc, 
infectum  esse  mallem,  quicquid  dixi  cum  recogito,  mutis  invideo, 
quicquid  optavi  inimicorum  exsecrationem  puto,  quicquid  timui, 
di  boni,  quanto  levius  fuit  quam  quod  concupivi?  . . . omnem 
operam  dedi,  ut  me  multitudini  educerem  et  aliqua  dote  nota- 
bilem facerem:  quid  aliud  quam  telis  me  opposui  et  mali- 
volentiae  quod  morderet  ostendi?  vides  istos  qui  eloquentiam 
laudant,  qui  opes  sequuntur,  qui  gratiae  adulantur,  qui  potentiam 
extollunt?  omnes  aut  sunt  hostes  aut,  quod  in  aequo  est,  esse 
possunt,  quam  magnus  mirantium,  tam  magnus  invidentium 
populus  est:  quin  potius  quaero  aliquod  usu  bonum,  quod 
sentiam,  non  quod  ostendam:  ista  quae  spectantur,  ad  quae 
consistitur,  quae  alter  alteri  stupens  monstrat,  foris  nitent, 
introrsus  misera  suntw.  Optime  his  philosophi  verbis  poeta 
respondet  (Thy.  39/403):  „Stet  quicumque  volet  potens  Aulae 
culmine  lubrico:  Me  dulcis  saturet  quies;  Obscuro  positus  loco 
Leni  perfruar  otio  Nullis  nota  Quiritibus,  Aetas  per  tacitum 
fluat.  Sic  cum  transierint  mei  Nullo  cum  strepitu  dies,  Plebeius 

moriar  senex  Illi  mors  gravis  incubat  Qui  notus  nimis  omnibus, 
Ignotus  moritur  sibi1£.  Profecto  nonne  unus  et  idem  haec  et 
illa  verba  dixisse  tibi  videtur?  Sed  penitus  in  poetae  sensum 
inquiramus  hos  versus  legentes  (Th.  934/46):  Proprium  hoc 
miseros  sequitur  vitium,  Numquam  rebus  credere  laetis:  Redeat 
felix  fortuna  licet,  Tamen  afflictos  gaudere  piget.  Quid  me 
revocas  festum  que  vetas,  Celebrare  diem,  quid  flere  iubes,  Nulla 
surgens  dolor  ex  causa?  Quid  me  prohibes  flore  decenti  Vincire 
comam?  prohibet,  prohibet !“  Si  hos  versus  legerit,  quis  scilicet 
dubitabit,  quin  ipsi  poetae  hoc  contigerit,  cum  non  nisi  ipse 
ex  altissimo  auctoritatis  gradu  in  extremas  exilii  miserias  prae- 
cipitatus tam  aptissime  de  tali  miserorum  sensu  iudicet.  Nec 
profecto  e Romanorum  numero  quemquam  invenias,  qui  tam 
plane  honoribus  divitiisque  tristi  animo  arrideat,  qui  tam  dili- 
genter cognoverit  talis  miseri  animum,  ut  tam  sagaciter,  ne 
„versuteu  dicamus,  scripserit:  ., Proprium  hoc  miseros  sequitur 
vitium  Numquam  rebus  credere  laetis,  attamen:  Quid  me  revocas 
festumque  vetas  Celebrare  diem,  quid  flere  iubes,  Nulla  surgens 
dolor  ex  causa ?,£  neminem  puto  auctorem  invenias  nisi  Annaeum 
philosophum.  Item  (Thy.  536/7):  ,.Quis  influentis  dona  for- 
tunae abnuit?  Expertus  est  quicumque  quam  facile  effluant^; 
de  divitiis  et  paupertate  haec  exponit  (Thy. 455/70):  „Non  vertice 
alti  montis  impositam  domum  Et  eminentem  civitas  humilis 
tremit  Nec  fulget  altis  splendidum  tectis  ebur.  Somnosque  non 
defendit  excubitor  meos;  Non  classibus  piscamur  et  retro  mare 
lacta  fugamus  mole  nec  ventrem  improbum  Alimus  tributo 
gentium,  nullus  mihi  Ultra  Getas  metatur  et  Parthos  ager;  Non 
ture  colimur  et  meae  excluso  Iove  Ornantur  arae;  nulla 
culminibus  meis  Imposita  nutat  silva  nec  fumant  manu  Succensa 
multa  stagna  nec  somno  dies  Bacchoque  nox  iungenda  pervigili 
datur:  Sed  non  timemur,  tuta  sine  telo  est  domus  Rebusque 
parvis  magna  praestatur  quies  — Immane  regnum  est  posse  sine 
regno  pati“;  ac  philosophus  de  se  ipso  profitetur  in  exilio  ver- 
satus (ad  Helv.  10,  2,  3sqq.):  ,.quod  ad  me  quidem  pertinet, 
intellego  me  non  opes,  sed  occupationes  perdidisse,  corporis 
exigua  desideria  sunt:  frigus  submoveri  vult,  alimentis  famem 
ac  sitim  exstinguere,  quicquid  extra  concupiscitur,  vitiis  non 
usibus  laboratur.  Non  est  necesse  omne  perscrutari  profundum 
nec  strage  animalium  ventrem  onerare  nec  conchylia  ultimi 

maris  ex  ignoto  litore  eruere:  di  istos  deaeque  perdant, 
quorum  luxuria  tam  invidiosi  imperii  fines  transscendit.  . . “ 
(H.  fu.  160/74):  ,,Haec,  innocuae  quibus  est  vitae  Tran- 
quilla quies  Et  laeta  suo  parvoque  domus;  Spes  immanis 
Urbibus  errant  trepidique  metus.  Ille  superbos  aditus  regum 
Durasque  fores  expers  somni  Colit,  hic  nullo  fine  beatas  Com- 
ponit opes  gazis  inhans  Et  congesto  pauper  in  auro.  Illum 
populi  favor  attonitum  Fluctuque  magis  mobile  vulgus  Aura 
tumidum  tollit  inani  Hic  clamosi  rabiosa  fori  Iurgia  vendens; 
Improbus  iras  et  verba  locat“.  Simillime  philosophus  ad  Poly- 
bium divitiarum  aulaeque  constrictum  scripsit  (ad  Polyb.  6,  4): 
„Tibi . . . hoc  tantummodo  non  licet,  ne  somnum  quidem  extendere 
in  partem  diei  licet  aut  a tumultu  rerum  in  otium  ruris  quieti 
confugere  aut  adsidua  laboriosi  officii  statione  fatigatum  corpus 
peregrinatione  recreare  aut  spectaculorum  varietate  animum 
detinere  aut  tuo  arbitrio  diem  disponere.  Multa  tibi  non  licent, 
quae  humillimis  et  in  angulo  iacentibus  licent.  Magna  servitus 
est  magna  fortuna.  Non  licet  tibis  quicquam  arbitrio  tuo  facere: 
audienda  sunt  tot  hominum  milia.  . . .“  Ac  consentaneis  sane 
verbis  poeta  pergat  h.  1.  (H.  Oet.  604sqq.):  „Tu  quicumque  es 
qui  sceptra  tenes  Licet  omne  tua  vulgus  in  aula  Centum  pariter 
limina  pulset:  Quam  tot  populis  stipatus  eas  In  tot  populis  vix  una 
fides.  Tenet  auratum  limen  Erinys  Et  quom  magnae  patuere  fores, 
Intrant  fraudes  cautique  doli  Ferrumque  latens;  cumque  in  po- 
pulos Prodire  paras,  comes  invidia  est . . . Pauci  reges,  non  regna 
colunt:  Plures  fulgor  concitat  aulae.  . . Item  philosophus  (de 
benef.YI,  31):  „cum  bellum  Graeciae  indiceret  Xerxes,  animum 
tumentem  oblitumque  quam  caducis  confideret  nemo  non  impulit. 
Alius  aiebat  non  laturos  nuntium  belli  et  ad  primam  adventus 
famam  terga  versuros,  alius  nihil  esse  dubii,  quin  illa  mole  non 
vinci  solum  Graecia,  sed  obrui  posset;  . . . alius  vix  illi  rerum 
naturam  sufficere,  angusta  esse  classibus  maria,  militi  castra, 
explicandis  equestribus  copiis  campestria,  vix  patere  caelum 
satis  ad  emittenda  omni  manu  tela.  Cum  in  hunc  modum  multa 
undique  iactarentur,  quae  hominem  nimia  aestimatione  sui 
furentem  concitarent,  Demaratus  Lacedaemonius  solus  dixit: 
ipsam  illam  qua  sibi  placeret,  multitudinem  indigestam  et  gravem 
metuendam  esse  ducenti:  non  enim  vires  habere,  sed  pontus.u 
Quicumque  hunc  philosophi  locum  perlegerit,  crediturum  esse 

eum  arbitror  poetam,  qui  illum  versum  (H.  Oet.  608):  „In  tot 
populis  vix  una  fidesu  composuit,  hunc  Demaratum  solum  ex 
omnium  numero  fidum  in  animo  habuisse;  porro  cf.  Agam.  285: 
„Non  intrat  umquam  regium  limen  fides;“  Thy.  211/12:  „Laus 
vera  et  humili  saepe  contingit  viro,  Non  nisi  potenti  falsa ;“ 
Thy.  207/8:  . . quos  cogit  metus  Laudare,  eosdem  reddit 

inimicos  metus ;“  utique  philosophus  de  benef.  VI,  30,  3:  „omnia 
sane  excluserit  opulenta  felicitas,  monstrabo  tibi,  cuius  rei  inopia 
laborent  magna  fastigia,  quid  omnia  possidentibus  desit:  scilicet 
ille,  qui  verum  dicat  et  hominem  inter  mentientes  stupentem 
ipsaque  consuetudine  pro  rectis  blanda  audiendi  ad  ignorantiam 
veri  perductum  vindicet  a consensu  concentuque  falsorum.  Non 
vides,  quemadmodum  illos  in  praeceps  agat  exstincta  libertas 
et  fides  in  obsequium  servile  submissa,  dum  nemo  ex  animi 
sui  sententia  suadet  dissuadetque,  sed  adulandi  certamen  est, 
quis  blandissime  fallat“.  Inde  rectissime  Thyestes,  qui  in  dubio 
haeret  (Thy.  424/7):  „.  . . rebus  incertissimis  Fratri  atque  regno, 
credis  ac  metuis  mala  lam  victa,  iam  mansueta  et  aerumnas 
fugis  Bene  collocatas?  esse  iam  miserum  invat.  Reflecte  gressum, 
dum  licet,  teque  eripeu;  idemque  chorus  pronuntiat  in  Here. 
Oet.  fab.  (H.  Oet.  644  sq.):  ,, — Caespes  Tyrio  mollior  ostro 
Solet  impavidos  ducere  somnos  Aurea  rumpunt  tecta  quietem 
Vigilesque  trahit  purpura  noctes.  0 si  pateant  pectora  ditum! 
Quantos  intus  sublimis  agit  Fortuna  metus!  Bruttia  Coro  Pulsante 
fretum  lenior  unda  est;1)  Pectora  pauper  secura  gerit.  Tenet 
e patula  pocula  fago,  Sed  non  trepida  tenet  illa  manu;  Carpit 
faciles  vilesque  cibos,  Sed  non  strictos  respicit  enses:  Aurea 
miscet  pocula  sanguis“;  ibidem  (692/99):  ,. Felix  alius  magnus- 
que  sonet;  Me  nulla  vocet  turba  potentem.  Stringat  tenuis  litora 
puppis  Nec  magna  meas  aura  phaselos  Iubeat  medium  scindere 
pontum:  Transit  tutos  Fortuna  sinus  Medioque  rates  quaerit 
in  alto  Quarum  feriunt  sipara  nubes“. 

Quibus  omnibus  locis,  ut  divitiae  reiciantur  ac  paupertas 
potius  assumatur,  philosophus  et  poeta  admonent.  Quid  autem? 
Estne  revera  id,  quod  Nisardus  putat,  ut  extrema  penuria  et 

J)  ad  hos  quattuor  versus  afferatur  de  brev.  2,  3:  „Numquam  illis 
recurrere  ad  se  licet,  si  quando  aliqua  fortuito  quies  contigit,  ve>uti  pro- 
fundo mari,  in  quo  post  ventum  quoque  volutatio  est,  fluctuantur  ac  num- 
quam  illis  a cupiditatibus  suis  otium  instat. 

egestas,  quae  quam  maxime  divitiis  opponatur,  ab  auctore  sive 
ab  hoc  vel  ab  illo  probetur?  Minime;  neque  enim  haec  quae 
h.  1.  sequuntur  testimonia  neglegenda  sunt  (ep.  2,  6):  ,, Hodiernum 
hoc  est,  quod  apud  Epicurum  nanctus  sum  . . ,, Honesta, 

inquit,  res  est  laeta  paupertas.“  Id  vero  non  est  paupertas,  si 
laeta  est:  cui  cum  paupertate  bene  convenit,  dives  est.  non 
qui  parum  habet,  sed  qui  plus  cupit,  pauper  est.  quid 
enim  refert,  quantum  illi  in  arca,  quantum  in  horreis  iaceat, 
quantum  pascat,  quantum  feneret,  si  alieno  imminet,  si  non 
adquisita,  sed  adquirenda  conputat?  Quis  sit  divitiarum 
modus,  quaeris:  primus,  habere  quod  necesse  est,  proxi- 
mus, quod  sat  est“;  Here.  Oet.  67 5/91 x) : ,, Quisquis  medium 
defugit  iter  Stabili  numquam  tramite  currit:  Dum  petit  unum 
praebere  diem  Patrioque  puer  constitit  axe.  Nec  per  solitum 
decurrit  iter,  Sed  Phoebeis  ignota  petens  Sidera  flammis  errante 
rota,  Secum  pariter  perdidit  orbem.  Medium  caeli  dum  sulcat 
iter,  Tenuit  placitas  Daedalus  oras  Nullique  dedit  nomina  ponto; 
Sed  dum  volucres  vincere  veras  Icarus  audet  Patriasque  puer 
despicit  alas  Phoeboque  volat  proximus  ipsi,  Dedit  ignoto 
nomina  ponto:  Male  pensantur  magna  ruinis.  Felix  alius 
m agnusque  sonet;  Me  nulla  vocet  turba  potentem; 
philosophus  ep.  87,  40:  „ego  non  video,  quid  aliud  sit  paupertas 
quam  parvi  possessio “;  item  ep.  49,  12:  „de  iustitia  mihi, 
de  pietate  disputa,  de  frugalitate,  de  pudicitia  . . .“; 
ep.  58,  32:  „potest  frugalitas  producere  senectutem,  quam  ut 
non  puto  concupiscendam,  ita  ne  recusandam  quidem“;  item 
ep.  17,  5:  „paupertas  contenta  est  desideriis  instantibus  satis- 
facere. quid  est  ergo,  quare  hanc  recuses  contubernalem,  cuius 
mores  sanus  dives  imitatur?  si  vis  vacare  animo,  aut  pauper 
sis  oportet  aut  pauperi  similis,  non  potest  studium  salutare 
fieri  sine  frugalitatis  cura:  frugalitas  autem  paupertas 
voluntaria  estu;  prorsus  consentit  poeta  (Phaed.  204/215): 
„Quisquis  secundis  rebus  exultat  nimis  Fluitque  luxu,  semper 


*)  Senecam  philosophum  quoque  tales  mythos,  quales  Ovidius  in 
metamorphosibus  quae  appellantur  tractavit,  promptissime  secum  in  animo 
volvisse  atque  exercuisse  plurimis  demonstratur  ex  Ovidii  libris  locis 
citatis,  quos  Frid.  Haasius  in  indice  editioni  suae  addito  enumeravit; 
ceterum  inter  hoc  omissum  esse  hunc  locum  animadvertimus:  de  prov.  5,  10 
= Ovid.  met.  II,  94 sq. 

insolita  appetit.  Tunc  illa  magnae  dira  fortunae  comes  Subit 
libido:  non  placent  suetae  dapes,  Non  tecta  sani  moris  aut 
vilis  scyphus.  Cur  in  penates  rarius  tenues  subit  Haec  delicatas 
eligens  pestis  domos?  Cur  sancta  parvis  habitat  in  tectis  Venus 
Mediumque  sanos  vulgus  affectus  tenet  Et  se  coercent 
modica?  contra  divites  Regnoque  fulti  plura  quam  fas  est 
petunt44 ; denique  ep.  23,  6:  „ita  dico:  in  praecipiti  voluptas: 
ad  dolorem  vergit,  nisi  modum  teneat,  modum  autem  tenere 
in  eo  difficile  est,  quod  bonum  esse  credideris,  veri  boni 
aviditas  tuta  est.  Quid  sit  istud,  interrogas,  aut  unde  subeat? 
Dicam:  ex  bona  conscientia,  ex  honestis  consiliis,  ex  rectis 
actionibus»  ex  contemptu  fortuitorum,  ex  placido  vitae  et 
continuo  tenore  unam  prementis  viam.44 

Nil  ergo  petatur  uterque  auctor  vult  nisi  hoc,  ut  sana 
ratio  voluptates  coerceat  neu  homines  moderatione  et  medio- 
critate se  erumpant.  Inde  paupertas  probatur,  quod  „modum 
tenere  in  eo  difficile  est,  quod  bonum  esse  credideris4*;  sed 
ipse  philosophus  pergat  his  verbis  (ep.  20,  10):  „quid  ergo? 
non  licet  divitias  in  sinu  positas  contemnere?  quidni  liceat? 
et  ille  ingentis  animi  est,  qui  illas  circumfusas  sibi,  multum 
diuque  miratus,  quod  ad  se  venerint,  ridet  suasque  audit  magis 
esse  quam  sentit.  Multum  est  non  corrumpi  divitiarum  con- 
tubernio. magnus  ille,  qui  in  divitiis  pauper  est.  „Nescio,  inquis, 
quomodo  paupertatem  iste  laturus  sit,  si  in  illam  inciderit44, 
nec  ego,  Epicuri  an  aemulus  iste  pauper  contempturus  sit 
divitias,  si  in  illas  inciderit;  itaque  in  utroque  mens  aestimanda 
est  inspiciendumque,  an  ille  paupertati  indulgeat  an  hic  divitiis 
non  indulgeat.  alioquin  leve  argumentum  est  bonae  voluntatis 
grabatus  aut  pannus,  nisi  apparuit  aliquem  illa  non  necessitate 
pati,  sed  malle44;  atque  hoc  rationis  summum  et  caput  est 
(ep.  36,  6):  „in  mores  fortuna  ius  non  habet,  hos  disponat,  ut 
quam  tranquillissimus  ille  animus  ad  perfectum  veniat,  qui  nec 
ablatum  sibi  quicquam  sentit  nec  adiectum,  sed  in  eodem 
habitu  est,  quomodocumque  res  cadunt,  cui  sive  adgeruntur 
volgaria  bona,  supra  res  suas  eminet  sive  aliquid  ex  istis  vel 
omnia  casus  excussit,  minor  non  fit44;  de  vita  beata  11,  1:  „non 
voco  autem  sapientem,  supra  quem  quicquam  est44;  ep.  56,  13: 
,, prior  ille  sapiens  est,  quem  non  tela  vibrantia,  non  arietata 
inter  se  arma  agminis  densi,  non  urbis  inpulsae  fragor  territat44. 

Plane  ita  poeta  dicit  (Thy.  927/33):  „Magnum,  ex  alto  culmine 
lapsum  Stabile  in  plano  figere  gressum;  Magnum,  ingenti  strage 
malorum  Pressum  fracti  pondera  regni  Non  inflexa  cervice 
pati  Nec  degenerem  victumque  malis  Rectum  impositas  ferre 
ruinas“.  Atreus  ita  exponit,  quo  quam  maxime  sceleratus 
videatur  frater  (Thy.  196/99):  . et  quid  esse  tam  saevum 

potest  Quod  superet  illum?  numquid  abiectus  iacet?  Numquid 
secundis  patitur  in  rebus  modum,  Fessis  quietem  ?u  item  poeta 
animum  Clytaemestrae  nefarium  depingit  (Agam.  144/5):  „Clyt.: 
Ubi  animus  errat  optimum  est  casum  sequi.  Nutr.:  Caeca 
est  temeritas  quae  petit  casum  ducem.u  Optime  denuo  chorus 
poetae  sententiae  favet  (Thy.  339/52):  „Quis  vos  exagitat  furor 
Aeternis  dare  sanguinem  Et  sceptrum  scelere  aggredi?  Nescitis, 
cupidi  arcium,  Regnum  quo  iaceat  loco.  Regem  non  faciunt 
opes,  Non  vestis  Tyriae  color,  Non  frontis  nota  regiae,  Non 
auro  nitidae  trabes:  Rex  est  qui  posuit  metus  Et  diri  mala 
pectoris  Quem  non  ambitio  impotens  Et  numquam  stabilis 
favor  Vulgi  praecipitis  moveta;  et  ibidem  369/390:  „Reges 
conveniant  licet  Qui  sparsos  agitant  Dahas,  Qui  rubri  vada 
litoris  Et  gemmis  mare  lucidis  Late  sanguineum  tenent,  Aut 
qui  Caspia  fortibus  Recludunt  iuga  Sarmatis,  Certet  Danuvii 
vadum  Audet  qui  pedes  ingredi  Et  (quocumque  loco  iacent) 
Seres  vellere  nobiles:  Nil  ullis  opus  est  equis,  Nil  armis  et 
inertibus  Telis  quae  procul  ingerit  Parthus,  cum  simulat  fugas, 
Admotis  nihil  est  opus  Urbes  sternere  machinis,  Longe  saxa 
rotantibus.  Mens  regnum  bona  possidet.  [Rex  est  qui  metuit 
nihil  Rex  est  qui  cupiet  nihil.]  Hoc  regnum  sibi  quisque  dat“; 
Thy.  470:  „Immane  regnum  est  posse  sine  regno  pati“;  de 
benef.  III,  37,  3:  „Antigonus  cum  ingenti  proelio  superasset 
hostem,  praemium  belli  ad  patrem  transtulit  et  imperium  illi 
Cypri  tradidit,  hoc  est  regnum,  nolle  regnare,  cum  possis“; 
ep.  87,  21:  „Quis  sit  summi  boni  locus  quaeris?  AuimusP 
Facile  enim  fit,  ut  mores  divitiis  varia  in  pericula  incidant 
(ad  Helv.  10,  11):  „haec  accidunt  divitias  non  ad  rationem 
revocantibus,  cuius  certi  fines  sunt,  sed  ad  vitiosam  consue- 
tudinem, cuius  immensum  et  inconpreliensibile  arbitrium  est“. 
Phaedr.  136/7:  „Nec  me  fugit,  quam  durus  et  veri  insolens 
Ad  recta  flecti  regius  nolit  tumoru;  et  Atreus  nefarius  ille 
(Thy.  205  sq.):  „maximum  hoc  regni  bonum  est  Quod  facta 

Schafer.  5 

domini  cogitur  populus  sui  Tam  ferre  quam  laudare.  (Satelles :) 
Quos  cogit  metus  Laudare  eosdem  reddit  inimicos  metus; 
Atqui  favoris  gloriam  veri  petit , Animo  magis  quam  voce 
laudari  voleta;  item  Atreus  214/8:  ,, Ubicumque  tantum  honesta 
dominanti  licent  Precario  regnatur.  (Sat.:)  Ubi  non  est  pudor 
Nec  cura  iuris  sanctitas  pietas  fides  Instabile  regnum  est. 
(Atr.:)  Sanctitas  pietas  fides  Privata  bona  sunt,  qua  iuvat  reges 
eant“;  de  clem.  I,  5,  2:  „est  ergo  ut  dicebam,  clementia  omnibus 
quidem  hominibus  secundum  naturam,  maxime  tamen  decora 
imperatoribus,  quanto  plus  habet  apud  illos,  quod  servet, 
quantoque  in  maiore  materia  apparet.  Quantulum  enim  nocet 
privata  crudelitas?  Principum  saevitia  bellum  est“.  Huc  insuper 
accedit,  quod  (Agam.  148):  „Perlucet  omne  regiae  vitium 
domus“;  de  clem.  I,  8,  3 — 4:  „est  haec  summae  magnitudinis 
servitus  non  posse  fieri  minorem,  sed  cum  dis  tibi  communis 
ipsa  necessitas  est.  nam  illos  quoque  caelum  adligatos  tenet  nec 
magis  illis  descendere  datum  est  quam  tibi  tutum,  fastigio  tuo 
affixus  es.  nostros  motus  pauci  sentiunt,  prodire  nobis  ac  recedere 
et  mutare  habitum  sine  sensu  publico  licet:  tibi  non  magis  quam 
soli  latere  contingit,  multa  contra  te  lux  est.  omnium  in  istam 
conversi  oculi  sunt“.  Ibid.  1,  1:  „nam  si,  quod  adhuc  colligitur, 
tu  animus  rei  publicae  tuae  es,  illa  corpus  tuum,  vides,  ut  puto, 
quam  necessaria  clementia  sit:  tibi  enim  parcis,  cum  videris 
alteri  parcerea;  Troad.  332:  „Praeferre  patriam  liberis  regem 
decet“;  ibid.  695/7:  „...  quoque  te  celsum  altius  Superi  levarunt, 
mitius  lapsos  preme:  Misero  datur  quodcumque,  fortunae  datur“; 
de  clem.  I,  19,  1:  „excogitare  nemo  quicquam  poterit,  quod  magis 
decorum  regenti  sit  quam  clementia,  quocumque  modo  is  et 
quocumque  iure  praepositus  ceteris  erit,  eo  scilicet  formosius 
id  esse  magnificentiusque  fatebitur,  quo  in  maiori  praestabitur 
potestate^.  Itaque  H.  Oet.  1560/63:  „Parcite,  o dites,  inhibete 
dextras:  Laudis  est  purum  tenuisse  ferrum,  Cumque  regnabas, 
minus  in  procellis  In  tuas  urbes  licuisse  fatis“;  id  enim  reges 
secum  volvant  (de  clem.  I,  7,  1):  „optime  hoc  exemplum  principi 
constituam,  ad  quod  formetur,  ut  se  talem  esse  civibus  quales 
sibi  deos  velit.  Expedit  ergo  habere  inexorabilia  peccatis  atque 
erroribus  numina?  expedit  usque  ad  ultimam  infesta  perniciem? 
et  quis  regum  erit  tutus,  cuius  non  membra  haruspices  colligant? 
Quodsi  di  placabiles  et  aequi  delicta  potentium  non  statim 

fulminibus  persequuntur,  quanto  aequius  est  hominem  hominibus 
praepositum  miti  animo  exercere  imperium ?u  cf.  Thy.  607/22: 
„Vos  quibus  rector  maris  atque  terrae  Ius  dedit  magnum  necis 
atque  vitae,  Ponite  inflatos  tumidosque  vultus:  Quicquid  a 
vobis  minor  expavescit,  Maior  hoc  vobis  dominus  minatur; 
Omne  sub  regno  graviore  regnum  est.  Quem  dies  vidit  veniens 
superbum,  Hunc  dies  vidit  fugiens  iacentem.  Nemo  confidat 
nimium  secundis,  Nemo  desperet  meliora  lassis:  Miscet  haec 
illis  prohibetque  Clotho  Stare  Fortunam,  rotat  omne  fatum. 
Nemo  tam  divos  habuit  faventes,  Crastinam  ut  posset  sibi 
polliceri:  Pes  deus  nostras  celeri  citatas  Turbine  versat.“ 

Statim,  ubi  hos  versus  perlegeris,  cognosces  eis  quandam 
inesse  tristitiam,  qua  de  fortunae  crudelitate  poeta  queritur; 
tamen  huiusmodi  exempla,  quae  supra  attulimus,  ab  his  verbis 
differunt,  cum  illis  secundas  res,  licet  quam  maxime  blandiantur, 
fluxas  esse  atque  incertissimas,  his  totam  insuper  vitam,  corpus 
hominis  cum  omni  pulchritudine  non  magis  coustans  esse  poeta 
sibi  confiteatur;  cf.  ad  Mare.  11,  lsqq. : „quid  opus  est  partes 
deflere?  tota  flebilis  vita  est.  urgebunt  nova  incommoda,  prius- 
quam veteribus  satisfeceris,  moderandum  est  itaque  vobis  maxime, 
quae  inmoderate  fertis,  et  in  metus  et  in  dolores  humani  pectoris 
dispensandae.  Quae  deinde  ista  suae  publicaeque  condicionis 
oblivio  est?  Mortalis  nata  es,  mortales  peperisti.  putre  ipsa 
fluidumque  corpus  et  causis  repetita  sperasti  tam  imbecilla 
materia  solida  et  aeterna  gestasse?  ...  (3)  quid  est  homo? 
imbecillum  corpus  et  fragile,  nudum,  suapte  natura  inerme, 
alienae  opis  indigens,  ad  omnis  fortunae  contumelias  proiectum, 
. . . ex  infirmis  fluidisque  contextum  et  lineamentis  exterioribus 
nitidum,  frigoris,  aestus,  laboris  inpatiens  . . . etc.“;  H.Oet.  380/90: 
„Ut  alta  silvas  forma  vernantes  habet  Quas  nemore  nudo  primus 
investit  tepor,  At  cum  solutos  expulit  Boreas  Notos  Et  saeva 
totas  bruma  discussit  comas,  Deforme  solis  aspicis  truncis 
nemus:  Sic  nostra  longum  forma  percurrens  iter  Deperdit  ali- 
quid semper  et  fulget  minus  Nec  illa  vetus  est.  quicquid  in 
nobis  fuit  Olim  petitum  cecidit  aut  pariter  labat.  Aetas  citato 
senior  eripuit  gradu“;  Pliaedr.  761/72:  ,, Anceps  forma  bonum 
mortalibus,  Exigui  donum  breve  temporis,  Ut  velox  celeri  pede 
laberis!  Non  sic  prata  novo  vere  decentia  Aestatis  calidae 
despoliat  vapor,  Saevit  solstitio  cum  medius  dies  Et  noctes 

brevibus  praecipitant  rotis  Languescunt  folio  et  lilia  pallido: 
Ut  gratae  capiti  deficiunt  comae  Et  fulgor  teneris  qui  radiat 
genis  Momento  rapitur  nullaque  non  dies  Forinonsi  spolium 
corporis  abstulit“;  ad  Mare.  10:  „quidquid  est  hoc,  Marcia, 
quod  circa  nos  ex  adventicio  fulget,  liberi,  honores,  opes  ampla 
atria  et  exclusorum  clientium  turba  referta  vestibula,  clara 
nobilis  aut  formosa  coniux  ceteraque  ex  incerta  et  mobili  sorte 
pendentia  alieni  commodatique  adparatus  sunt,  nihil  horum 
dono  datur:  collaticiis  et  ad  dominos  redituris  instrumentis 
scena  adornatur,  alia  ex  his  primo  die,  alia  secundo  referentur, 
pauca  usque  ad  finem  perseverabunt.  . . . quicquid  a fortuna 
datum  est,  tamquam  exemptum  auctore  possideas.  Rapite  ex 
liberis  voluptates,  fruendos  hos  invicem  liberis  date 
et  sine  dilatione  omne  gaudium  haurite,  nihil  de  hodierna 
nocte  promittitur,  nimis  magnam  advocationem  dedi:  nihil  de 
hac  hora,  festinandum  est.  instatur  a tergo,  iam  disicietur  iste 
comitatus,  iam  contubernia  ista  sublato  clamore  solventur,  rapina 
rerum  omnium  est:  miseri  nescitis  fuga  vivere“.  At  estne  revera 
idem  Annaeus  Seneca  philosophus,  aliquis  fortasse  nobis  occurrat? 
Nimirum,  respondemus,  idem,  qui  non  nisi  extrema  paupertate 
vel  egestate,  ut  Nisardus  dicit,  homines  felicitatem  adepturos 
esse  haudquaquam  arbitratus  potius  id  unum  agendum  esse 
intellexit,  ut  crudelitati  rerum  adversarum  sive  fraudi  secun- 
darum occurratur;  idem,  qui  non  solum  in  suorum  magistrorum 
verba  iurare  vetuit,  sed  etiam  de  se  ipso  saepius  confessus  est 
(ep.  2,4):  „aliquid  cotidie  adversus  paupertatem,  aliquid  adversus 
mortem  auxilii  conpara,  nec  minus  adversus  ceteras  pestes,  et 
cum  multa  percurreris,  unum  excerpe,  quod  illo  die  concoquas. 
Hoc  ipse  quoque  facio:  ex  pluribus,  quae  legi,  aliquid  adprehendo. 
Hodiernum  hoc  est,  quod  apud  Epicurum  nanctus  sum:  — soleo 
enim  et  in  aliena  castra  transire,  non  tamquam  transfuga, 
sed  tamquam  explorator  — Honesta,  inquit,  res  est  laeta  pau- 
pertas“,  et  ep.  17,  11:  „quid  istic?  ab  Epicuro  mutuum 
sumam!“  et  ep.  97,  13:  ,, eleganter  itaque  ab  Epicuro  dictum 
puto  . . idem  utique  Annaeus  Seneca,  cuius  in  pectus  statim 
infra  penitus  inquiramus.  Ac  poeta  eandem  in  rationem  plane 
persequitur  (H.  f.  175/182):  Novit  paucos  secura  quies,  Qui 
velocis  memores  aevi  Tempora  numquam  reditura  tenent.  Dum 
fata  sinunt,  vivite  laeti:  Properat  cursu  vita  citato  Volucrique 

die  Rota  praecipitis  vertitur  anni;  Durae  peragunt  pensa  sorores 
Nec  sua  retro  fila  revolvunt4*.  Porro  ad  Polyb.  11,  3:  ..omnes 
huic  rei  tollimur;  quisquis  ad  vitam  editur,  ad  mortem  destinatur. 
Gaudeamus  eo,  quod  dabitur,  reddamusque  id,  cum  reposcemur, 
alium  alio  tempore  fata  comprehendent,  neminem  praeteribunt, 
in  procinctu  stet  animus  et  id,  quod  necesse  est  numquam 
timeat,  quod  incertum  est,  semper  exspectet**;  sed  ne  omittamus 
illa,  quibus  verbis  apertum  Annaei  pectus  videmus  (de  v.  beata  21) : 
„qua  re  ille  philosophiae  studiosus  est  et  tamen  dives  vitam  agit? 
quare  opes  contemnendas  dicit  et  habet?  vitam  contemnendam 
putat  et  tamen  vivit?  valetudinem  contemnendam  et  tamen 
illam  diligentissime  tuetur  atque  optimam  mavult?  . . . Ait  ista 
debere  contemni,  non,  ne  babeat,  sed  ne  sollicitus  habeat,  non 
abigit  illa  a se,  sed  abeuntia  securus  prosequitur.  Divitias 
quidem  ubi  tutius  fortuna  deponet  quam  ibi,  unde  sine  querela 
reddentis  receptura  est?**  Sed  quid?  cur  sapiens  secundas  res 
divitiasque  non  spernet?  cf.  de  v.  b.  21,  4:  „et,  si  maiores  illi 
obvenissent  opes,  non  sprevisset,  nec  enim  se  sapiens  indignum 
ullis  muneribus  fortuitis  putat;  non  amat  divitias,  sed  mavult*4; 
ibid.  23:  ,, Desine  ergo  philosophis  pecunia  interdicere:  nemo 
sapientiam  paupertate  damnavit.  ...  (4)  nec,  ut  dixi,  eiciet  illas 
e domo,  quid  enim  dicet?  utrumne  , inutiles  estis*  an  ,ego  uti 
divitiis  nescio*?  quemadmodum  etiam  pedibus  suis  poterit  iter 
conficere,  escendere  tamen  vehiculum  malet:  sic  pauper,  si 
potueric  esse  dives,  volet,  et  habebit  itaque  opes,  sed  tamquam 
leves  et  avolaturas44;  cf.  Phaed.  440/43:  Quem  fata  cogunt,  ille 
cum  venia  est  miser;  At  si  quis  ultro  se  malis  offert  volens 
Seque  ipse  torquet,  perdere  est  dignus  bona  Quis  nescit  uti44. 
De  brev.  v.  9,  1:  „quo  spectas,  quo  te  extendis?  omnia  quae 
ventura  sunt,  in  incerto  iacent:  protinus  vive.  Clamat  ecce 
maximus  vates  et  velut  divino  ore  instinctus  salutare  carmen 
canit:  , Optima  quaeque  dies  miseris  mortalibus  aevi  Prima  fugit4. 
Quid  cunctaris,  inquit,  quid  cessas?  nisi  occupas  fugit  et  cum 
occupaveris  tamen  fugiet,  itaque  cum  celeritate  temporis  utendi 
velocitate  certandum  est  et  velut  ex  torrenti  rapido  nec  semper 
ituro  cito  hauriendum44;  ep.  108,  25:  „ille,  qui  ad  philosophiam 
spectat,  haec  eadem,  quo  debet,  adducit:  numquam  Vergilius, 
inquit,  dies  dicit  ire,  sed  fugere,  quod  currendi  genus  conci- 
tatissimum est,  et  optimos  quosque  primos  rapi:  quid  ergo 

cessamus  nos  ipsi  concitare,  ut  velocitatem  rapidissimae  rei 
possimus  aequare?  meliora  praetervolant,  deteriora  succedunt: 
quemadmodum  ex  ampliora  primum  quod  est  sincerissimum 
effluit,  gravissimum  quodque  turbidumque  subsidit,  sic  in  aetate 
nostra  quod  est  optimum,  in  primo  est.  id  exhauriri  aliis  potius 
patimur,  ut  nobis  faecem  reservemus?  Inhaereat  istud  animo 
et  tamquam  missum  oraculo  placeat:  .Optima  quaeque  dies 
miseris  mortalibus  aevi  Prima  fugit*,  quare  optima?  quia  quod 
restat  incertum  est.  quare  optima?  quia  iuvenes  possumus 
discere,  possumus  facilem  animum  et  adhuc  tractabilem  ad 
meliora  convertere,  quia  hoc  tempus  idoneum  est  laboribus, 
idoneum  agitandis  per  studia  ingeniis  et  exercendis  per  opera 
corporibus:  quid  superest,  segnius  et  languidius  est  et  propius 
a fine  . . Ita  suapte  ingenii  intentione  ostentationeque  qua- 
quam absente  illa  tristitia,  qua  ut  constanter  se  gerat  sancteque 
admonetur,  in  philosophi  animum  subrepsit;  ac,  ne  iam  mireris, 
eadem  poetae  pectore  inest  (Phaedr.  771/76):  ,, nullaque  non  dies 
Formonsi  spolium  corporis  abstulit.  Res  est  forma  fugax:  quis 
sapiens  bono  Confidat  fragili?  dum  licet,  utere.  Tempus  te 
tacitum  subruit,  horaque  Semper  praeterita  deterior  subit**; 
Oed.  817/8:  ,, prima  languescit  senum  Memoria  longo  lassa 

sublabens  situ“;  ep.  108,  28:  „haec  non  cogitat  ille  (i.  e.  philo- 
sophus!), qui  grammatici  oculis  carmen  istud  legit,  ideo  optimum 
quemque  primum  esse  diem,  quia  subeunt  morbi,  quia  senectus 
premit  et  adhuc  adulescentiam  cogitantibus  supra  caput  est, 
sed  ait  Vergilium  semper  una  ponere  , morbos  et  senectutem*: 
non  mehercules  inmerito.  senectus  enim  insanabilis  morbus  est. 
Praeterea,  inquit,  hoc  senectuti  cognomen  inposuit,  , tristem* 
illam  vocat:  , Subeunt  morbi  tristisque  senectus*;  alio 
loco  dicit:  Pallentesque  habitant  morbi  tristisque  senectus**, 
cf.  Phaedr.  451/3:  ,, . . . propria  descripsit  deus  Officium  et 
aevum  per  suos  duxit  gradus:  laetitia  iuvenem,  frons  decet 
tristis  senem**;  eundem  praebet  sensum  ep.  68,  13 — 14:  „haec 
aetas  (i. e. senectus)  optime  facit  ad  haec  studia:  iam  despumavit, 
iam  vitia  primo  fervore  adulescentiae  indomita  lassavit: 
non  multum  superest,  ut  exstinguat.  . . . Non  est,  . . . quod 
existimes  ullam  aetatem  aptiorem  esse  ad  bonam  mentem  quam 
quae  se  multis  experimentis,  longa  ac  frequenti  rerum  poeni- 
tentia edomuit,  quae  ad  salutaria  mitigatis  affectibus  venit,  hoc 

est  huius  boui  tempus:  quisquis  senex  ad  sapientiam  per- 
venit, annis  pervenit“;  porro  de  brev.  v.  9,  4:  „non  dubium  est 
ergo,  quin  prima  quaeque  optima  dies  fugiat  mortalibus 
miseris,  id  est  occupatis;  quorum  pueriles  adhuc  animos 
senectus  opprimit,  ad  quam  inparati  inermesque  peryeniunt. 
nihil  enim  provisum  est:  subito  in  illam  necopinantes  inciderunt, 
accedere  eam  cotidie  non  sentiebant^.  Eaedem  porro  sententiae 
eademque  quidem  adiunctione,  qua  apud  poetam  Phaedr.  773sqq. 
continuantur,  inter  se  attexuntur  apud  philosophum 


ep.  46,  10:  „non  enim  statim 
est  bonum  si  quid  necessarium 
est:  aut  proicimus  bonum,  si  hoc 
nomen  pani  et  polentae  damus 
et  ceteris,  sine  quibus  vita  non 
ducitur.  Quod  bonum  est,  utique 
necessarium  est.  quod  necessa- 
rium est,  hon  utique  bonum  est, 
quoniam  quidem  necessaria  sunt 
quaedam,  eadem  vilissima,  nemo 
usque  eo  dignitatem  boni  ignorat, 
ut  illud  ad  haec  in  diem,  utilia 
demittat.  Quid  ergo?“ 

ep.  45, 12:  „non  eo  potius  curam 
transferes  ut  ostendas  omnibus 
magno  temporis  impendio  quaeri 
supervacua  et  multos  transisse 
vitam,  dum  vitae  instrumenta 
conquirunt?1)  recognosce  singu- 
los, considera  universos:  nullius 
non  vita  spectat  in  crastinum; 
quid  in  hoc  sit  mali  quaeris? 
infinitum ! 

non  enim  vivunt,  sed  victuri 
sunt;  omnia  differunt. 


quorum  sensus  verborum  oxy- 
moro contextus  acumine  prae- 
betur (eadem  optima  ratione, 
qua  utique  poeta  illis  ancipi- 
tibus  verbis  uti  amat  velut 
Phaedr.  761:  „anceps  forma 
bonum“,  Thy.  938/40:  ,, Pro- 
prium hoc  miseros  sequitur  vi- 
tium Numquam  rebus  credere 
laetis“,  Agam.  589:  ,, dulce 
malum,  aliisque  locis“)  Phaed. 
773/4:  „bono  fragili“. 

„.  . . Quis  sapiens  bono  Con- 
fidat fragili  ?“ 


Vive  nunc,  dum  licet  vel: 
„Dum  licet  utere !“ 


9 ad  haec  verba:  „multos  transisse  vitam,  dum  vitae  instrumenta 
conquiruntw  cf.  eandem  poetae  rationem  sentiendi  (Oed.  993/4):  „multi  ad 
fatum  Venere  suum,  dum  fata  timent^. 

„ Tempus  te  tacitum  subruit, 
horaque  S em  per  praeterita 
deterior  subit.“ 


Etiamsi  adtenderemus,  tameu 
nos  vita  praecurreret:  nunc 
vero  cunctantes  quasi  aliena 
transcurrit  et  ultimo  die 
finitur,  omni  perit. 

Profecto  quidem,  unde  talis  sententiarum  concentus  mirus, 
nisi  unus  auctor  ex  intimo  pectore  hausit!  sed  ultro  adiciamus 
hoc:  neque  enim  philosophus,  cum  sapientem  divitias  possidere 
permiserit,  id  extremos  terminos  philosophorum  quibus  indulget 
placitorum  propemodum  attingere  ignorat,  quoniam  exemplis, 
ne  modum  excedant,  homines  admoneat.  Poeta  autem,  qui  si 
compilator  e philosophi  scriptis  sententiam  mutuatus  esset,  his 
lubricis  locis  quam  diligentissime  exemplum  subsecutus  esset, 
sententiis  suo  arbitrio,  quemadmodum  forte  contextus  fabulae 
ferat,  tamen  rectissime  utitur;  velut  nutrix,  ista  lena  anus  quae 
est,  initio  quidem  sinceris  Annaeanis  placitis  Hippolytum  callide 
allectat,  tum  vero  furtim  sensu  omnino  depravato  ac  corrupto 
pellicit  (Phaedra  440  sq.):  „Quem  fata  cogunt  ille  cum  venia  est 
miser  Ac  si  quis  ultro  se  malis  offert  volens  Seque  ipse  torquet, 
perdere  est  dignus  bona  Quis  nescit  uti“.  Tum  autem  pergit: 
„potius  annorum  memor  Mentem  relaxa:  noctibus  festis  facem 
Attolle,  curas  Bacchus  exoneret  graves;  Aetate  f ruere:  mobili 
cursu  fugit.  Nunc  facile  pectus,  grata  nunc  iuveni  Venus:  Exultet 
animus,  cur  toro  viduo  iaces?  Tristem  iuventam  solve;  nunc  cursus 
rape,  Effunde  habenas,  optimos  vitae  dies  Effluere  prohibe.“  Neque 
enim  iam,  ut  utatur,  sed  ut  fruatur  optimis  diebus,  illa  malo  dolo 
illicit;  ceterum  hoc  loco  illi  „optimi  dies“,  quos  e Vergilianis  libris 
excerptos  philosopho  semper  ante  oculos  versari  supra  exposui- 
mus, in  poetae  mentem  per  se  veniunt.  Hoc  igitur  philosophiae 
artificio  poeta  nefariam  qualem  esse  vult  nutricem  sagacissime 
depingit;  iuxta  ac  si  philosophus  inimicos  suos  his  verbis  petitos 
atque  in  risum  versos  (de  v.  beata  20  et  21):  „gemite  et  infelicem 
linguam  bonorum  exercete  convicio,  hiscite,  conmordete:  citius 
multo  frangetis  dentes  quam  inprimetis:  quare  ille  philosophiae 
studiosus  est  et  tamen  dives  vitam  agit?  quare  opes  contemnendas 
dicit  et  habet?  . . . nec  ulli  alii  nec  sibi  graves  esse  patietur. 
Quid?  donabit?  erexistis  aures,  quid  expeditis  sinum?  donabit 
aut  bonis  aut  eis,  quos  facere  poterit  bonos“  egregie  depingit, 
quales  placita  sua  perverse  accepta  in  deterius  trahant. 

Sed  ne  forte  ab  eo,  quod  nobis  proposuimus,  digrediamur: 
id  unum  ubique  verbis  interlucet  summum  hominibus  supplicium 
esse  vitam;  idque  inprimis  hac  de  causa,  quod  omnia  fluxa 
fragiliaque  sint,  maxime  vero  homo  ipse  (Troad.  400): 
„Tempus  nos  avidum  devorat  et  chaos44;  de  brev.  v.  8,  5:  „nemo 
restituet  annos,  nemo  iterum  te  tibi  reddet,  ibit  qua  coepit 
aetas  nec  cursum  suum  aut  revocabit  aut  supprimet,  nihil 
tumultuabitur,  nihil  admonebit  velocitatis  suae:  tacita  labetur, 
non  illa  se  regis  imperio,  non  favore  populi  longius  proferet: 
sicut  missa  est  a primo  die,  curret,  nusquam  devertetur,  nus- 
quam remorabitur44 ; H.  f.  873/4:  „mors:  . . . Sis  licet  segnis, 
properamus  ipsi:  Prima  quae  vitam  dedit  hora,  carpit44; 
ep.  24,  20:  „cotidie  morimur,  cotidie  enim  demitur  aliqua  pars 
vitae  et  tunc  quoque,  cum  crescimus,  vita  decrescit,  infantiam 
amisimus  deinde  pueritiam,  deiude  adulescentiam;  usque  ad 
hesternum,  quicquid  transit  temporis,  periit:  hunc  ipsum,  quem 
agimus,  diem  cum  morte  dividimus,  quem  admodum  clepsydram 
non  extremum  stillicidium  exhaurit,  sed  quicquid  ante  defluxit, 
sic  ultima  hora,  qua  esse  desinimus,  non  sola  mortem  facit, 
sed  sola  consummat:  tunc  ad  illam  pervenimus,  sed  diu  venimus44. 
Quibus  ex  omnibus  quae  attulimus  exemplis  non  solum  bona 
iucundaque,  si  singula  vitae  respiciamus,  commutatione  ac 
velocitate  temporum  dilabi  et  in  nihilum  recidere,  sed  utique 
,,  vivere44  nil  nisi  „mori44  esse  apparet.  Inde  uterque  auctor, 
cum  mortem  primam  fati  causam  simulque  finem  i.  e.  ipsum 
fatum  esse  intellexerit,  pro  mortis  nomine  saepius  fati  utitur 
(H.  fu.  865/7):  „Nemo  ad  id  sero  venit,  unde  numquam  Cum 
semel  venit,  potuit  reverti;  Quid  iuvat  durum  properare  fatum?44 
ad  Polyb.  11,4:  „tota  cum  regibus  regna  populique  cum  gentibus 
tulere  fatum  suum:  omnes  immo  omnia  in  ultimum  diem  spec- 
tant44; porro  ibid.  1,4;  alicubi.  Sed  in  morte,  quaeris,  quid  mali, 
cum  philosophi  Stoicam  sectam  sequentes  dSidqpogov  esse  mortem 
putaverint?  nec  tamen  satis  Annaeus  Seneca  philosophus  nec 
satis  tragoediarum  poeta  mortis  metu  carent:  id  quidem  haud 
neglegendum  est,  quod  mortis  horrorem  hominum  diligentius 
penitusque  perspiciunt  ac,  qualis  sit  hic  timor,  nimium  sentiunt. 
Hoc  iam  his  exemplis  interlucet  (ep.  49,  9):  „non  vaco  ad  istas 
ineptias:  ingens  negotium  in  manibus  est.  quid  agam?  mors  me 
sequitur,  fugit  vita:  adversus  haec  me  doce  aliquid,  effice  ut 

ego  mortem  non  fugiam,  vita  me  non  fugiat,  exhortare  adversus 
difficilia,  [de  aequanimitate]  adversus  inevitabilia^ ; Agam.  589: 
„Heu  quam  dulce  malum  mortalibus  additum  Vitae  dirus  amor, 
cum  . . . miseros  mors  . . . vocet“;  cf.  ep.  26,  10:  „una  est  catena, 
quae  nos  adligatos  tenet,  amor  vitae“.  Nam  fatum  ut  alios 
ante  tempus  rapit,  ita  alios  omnibus  rebus  adversis  coacervatis 
mortem  concupiscentes  diu  praeterit  (ad.  Polyb.  11,  4):  „non 
idem  universis  finis  est:  alium  in  medio  cursu  vita  deserit, 
alium  in  ipso  aditu  relinquit,  alium  in  extrema  senectute  fati- 
gatum iam  et  exire  cupientem  vix  emittit^;  H.  Oet.  122: 
„Felices  sequeris,  mors,  miseros  fugis“;  TrOad.  954:  „Prima 
mors  miseros  fugit“;  simul  autem  Troad.  952:  „Quam  tenuis 
anima  vinculo  pendet  levi“;  Phaedr.  475/6:  „Quam  varia  leti 
genera  mortalem  trahunt  Carpuntque  turbam:  pontus  et  ferrum 
et  doli!“  cf.  ep.  49,  11 : „erras  si  in  navigatione  tantum  existimas 
minimum  esse,  quo  [a]  morte  vita  deducitur:  in  omni  loco  aeque 
intervallum  est.  non  ubique  se  mors  tam  prope  ostendit:  ubique 
tam  prope  est.  Has  tenebras  discute !“ 

Si  perdiligenter  haec  quae  extrema  philosophus  confitetur 
verba  intellexerimus,  sollicitato  h.  1.  inferorum  tenebrae  ob 
oculos  versari  facile  e dicendi  ratione  coniciemus.  Nonnumquam 
vere  his  inferorum  tenebris-  eum  angi  manifestum  est  hoc 
testimonio  (ep.  82,  15):  „naturalis  praeterea  tenebrarum  metus 
est,  in  quas  adductura  mors  creditur,  itaque  etiamsi  indifferens 
mors  est,  non  tamen  ea  est,  quae  facile  neglegi  possit“.  Atque 
ipse  confitetur  se  aliquid  tribuere  huic  hominum  persuasioni 
(ep.  117,  6):  „multum  dare  solemus  prosumptioui  omnium 
hominum  et  apud  nos  veritatis  argumentum  est  aliquid  omnibus 
videri:  tamquam  deos  esse  inter  alia  hoc  colligimus,  quod 
omnibus  insita  de  dis  opinio  est  nec  ulla  gens  usquam  est  adeo 
extra  leges  moresque  proiecta,  ut  non  aliquos  deos  credat: 
cum  animarum  aeternitatem  disserimus,  non  leve  momentum 
apud  nos  habet  consensus  hominum  aut  timentium  inferos  aut 
colentium:  utor  hac  publica  persuasione^.  Atque  utitur 
quidem  tragoediarum  poeta  eadem  publica  persuasione,  eodem 
tenebrarum  metu,  quem  supra  apud  philosophum  invenimus,  eis, 
quibus  locis,  ut  a superstitione  arcis  Atreanae  tristi  abhorreamus, 
efficere  voluit:  has  Atrei  formidines  horribilesque  errores,  quos 
quam  maxume  Annaeum  philosophum  detestatum  esse  notum, 

poeta  depingit,  tamquam  si  inferorum  tenebrae  media  in  luce 
haereant  (Thy.  654/5):  „Sed  taxus  et  cupressus  et  nigra  ilice 
Obscura  nutat  silva,  quam  supra  eminens  . . . Hinc  auspicari 
regna  Tantalidae  solent,  Hinc  petere  lassis  rebus  ac  dubiis 
opem44;  ibid.  665  sqq.:  „Fons  stat  sub  umbra  tristis  et  nigra  piger 
Haeret  palude:  talis  est  dirae  Stygis  Deformis  unda,  quae  facit 
caelo  fidem.  Hinc  nocte  caeca  gemere  feralis  deos  Fama  est, 
catenis  lucus  excussis  sonat  Ululantqne  manes,  quicquid 
audire  est  metus  Illic  videtur:  errat  antiquis  vetus 
Emissa  bustis  turba  ...  saepe  latratu  nemus  Trino  remugit, 
saepe  simulacris  domus  Attonita  magnis,  nec  dies  sedat 
metum  Nox  propria  luco  est  et  superstitio  inferum  In 
luce  media  regnat.44 

Mortis  autem  pavorem  Annaei  animum  facile  invasisse  ut 
cognoscas,  hoc  exponamus:  disserit  enim  sic  (de  ira  II,  19,  2): 
„refert  quantum  quisque  humidi  in  se  calidique  contineat,  cuius 
in  illo  elementi  portio  praevalebit,  inde  mores  erunt,  iracundos 
fervida  animi  natura  faciet:  est  enim  actuosus  et  pertinax 
ignis,  frigidi  mixtura  timidos  facit:  pigrum  est  enim  contractum- 
que frigus “.  Quoniam  nimirum  in  horum  numero  „ aegri  et 
reconvalescentes  et  quorum  aut  lassitudine  aut  detractione 
sanguinis  exhaustus  est  calor441)  ponuntur,  sese  autem  tam 
aegra  semper  valetudine  fuisse,  tantoque  suspirio  atque  anhelitu 
saepius  contritum  esse  confiteatur,* 2 3)  ut  ad  summam  maciem 
deductus  ,, saepe  inpetum  ceperit  abrumpendae  Vitae44,8)  inter 
hos  humidiores  frigidosque  Annaeum  sese  numerasse  haud 
dubium  est.  De  horum  moribus  (simul  ergo  de  suis)  dicit 
(de  ira  II,  20,  4):  „humidioribus  sicci  oribusque  et  frigidis  non 
est  ab  ira  periculum,  sed  maiora  vitia  metuenda  sunt:  pavor 
et  difficultas  et  desperatio  et  suspiciones;  ep.  78,  4:  ,. nihil 
aeque,  Lucili,  virorum  optime,  aegrum  reficit  atque  adiuvat 
quam  amicorum  adfectus;  nihil  aeque  exspectationem 
mortis  ac  metum  subripit44.  Ut  hoc  ipse  expertus  est,  ita 
totum  nobis  se  patefacit  his  verbis  (ep.  78,  5/6):  „ego  tibi 
illud  praecipio,  quod  non  tantum  huius  morbi  sed  totius  vitae 
remedium  est:  contemne  mortem,  nihil  triste  est,  cum  huius 


0 cf.  de  ira  II,  19,  4. 

2)  cf.  ep.  54. 

3)  cf.  ep.  78,  1. 

metum  effugimus;  tria  haec  in  omni  morbo  gravia  sunt:  metus 
mortis,  dolor  corporis,  intermissio  voluptatum,  de  morte  satis 
dictum  est:  hoc  unum  dicam,  non  morbi  hunc  esse,  sed  naturae 
metum  44 ; ibidem  § 25:  „tantum  mortem  desinamus  horrere“. 
ep.  82,  15/17:  ,.non  enim  sic  mors  indifferens  est,  quomodo 
utrum  capillos  pares  habeas:  mors  inter  illas  est,  quae  mala 
quidem  non  sunt,  sed  habent  mali  speciem:  sui  amor  est  et 
permanendi  conservandique  se  insita  voluntas  atque  adspernatio 
dissolutionis,  quia  videtur  multa  nobis  bona  eripere  et  nos  ex 
hac,  cui  adsuevimus,  rerum  copia  educere.  . . . Itaque  etiamsi 
indifferens  mors  est,  non  tamen  ea  est,  quae  facile  neglegi 
possit:  magna  exercitatione  durandus  est  animus,  ut  conspectum 
eius  accessumque  patiatur.  Mors  contemni  debet  magis  quam 
solet,  multo  enim  de  illa  credimus,  multorum  ingeniis  certatum 
est  ad  augendam  eius  infamiam.  Descriptus  est  carcer  infernus 
et  perpetua  nocte  oppressa  regio,  in  qua  .Ingens  ianitor  Orci 
Ossa  super  recubans  antro  semesa  cruento,  Aeternum  latrans 
exsangues  terreat  umbras4.  Etiam  cum  persuaseris  istas  fabulas 
esse  nec  quicquam  defunctis  superesse,  quod  timeant,  subit 
alius  metus:  aeque  enim  timent,  ne  apud  inferos  sint  quam 
ne  nusquam44. 

Denique  unde  hic  mortis  timor  ortus  sit,  ipsius  philosophi 
verbis  dicamus  (ep.  82,  15):  „illa  ...  res  morti  nos  alienat, 
quod  haec  (i.  e.  vitam  terrenam)  iam  novimus,  illa  ad  quae 
transituri  sumus,  nescimus,  qualia  sint,  et  horremus  ignota44. 
Quid  autem  de  bis  rebus  poeta?  (Troad.  371/381):  Verum 
est  an  timidos  fabula  decipit  Umbras  corporibus  vivere  con- 
ditis, Cum  coniunx  oculis  imposuit  manum  Supremusque  dies 
solibus  obstitit  Et  tristis  cineres  urna  cohercuit?  Non  prodest 
animam  tradere  funeri,  Sed  restat  miseris  vivere  longius?  (378) 
An  toti  morimur  nullaque  pars  manet  Nostri,  cum  profugo 
spiritus  halitu  Inmixtus  nebulis  cessit  in  aera  Et  nudum  tetigit 
subdita  fax  latus?44  Nonne  idem  incertus  inferorum  metus  in 
dubiis  his  quaestionibus  haeret,  quamvis  de  timidis  hominibus 
magis  quam  de  se  poeta  iuxta  ac  philosophus  dicat,  nonne  idem 
,.sui  amor  et  permanendi  conservandique  se  insita  voluntas  atque 
adspernatio  dissolutionis44  proximis  poetae  versibus  (378 — 381) 
inest?  Simul  autem,  cum  quaestione  proposita  timoris  hanc 
illamque  partem  ad  incertum  revocet,  elegantissime  poeta  con- 

fitetur  ea  inprimis  causa,  quod  „ad  quae  transituri  sint  nes- 
ciunt et  horrent  ignota“,  homines  angore  affici.  Ac  si  hunc 
locum  perlegeris  (ep.  54,  6):  „his  et  eiusmodi  exhortationibus, 
tacitis  scilicet,  nam  verbis  locus  non  erat,  adloqui  me  non 
desii:  deinde  paulatim  suspirium  illud,  quod  esse  iam  an- 
helitus coeperat,  intervalla  maiora  fecit  et  retardatum  est  ac 
remansit,  nec  adhuc,  quamvis  desierit,  ex  natura  fluit  spiritus: 
sentio  haesitationem  quandam  eius  et  moram.  . . . hoc  tibi  de 
me  recipe,  non  trepidabo  ad  extrema,  iam  praeparatus  sum, 
nihil  cogito  de  die  toto,“  nonne  vides  hunc  Annaeum  talis 
tristis  horae  recordantem?:  „An  toti  morimur  nullaque  pars 
manet  Nostri,  cum  profugo  spiritus  halitu  Inmixtus  nebulis 
cessit  in  aera  Et  undum  tetigit  subdita  fax  latus? 

Sed  quod  ad  inferos  pertinet,  eorum  metum  uterque  auctor 
dissipat,  cum  vanam  esse  dicat  hanc  famam  (Troad.  402/6): 
„Taenara  et  aspero  Regnum  sub  domino  limen  et  obsidens 
Custos  non  facili  Cerberus  ostio  Rumores  vacui  verbaque  inania 
Et  par  sollicito  fabula  somnio“;  ad  Mare.  19,  4:  „cogita  nullis 
defunctum  malis  affici;  illa  quae  nobis  inferos  faciunt  terribiles, 
fabulam  esse  nullas  imminere  mortuis  tenebras  nec  carcerem 
nec  flumina  igne  flagrantia  nec  oblivionis  amnem  nec  tribunalia 
et  reos  et  in  illa  libertate  tam  laxa  ullos  iterum  tyrannos, 
luserunt  ista  poetae  et  vanis  nos  agitavere  terroribus^.  Etiam 
eo  procedit,  ut  dicat  hoc  (ep.  24,  18):  „nemo  tam  puer  est,  ut 
Cerberum  timeat  et  tenebras  et  larvalem  habitum  nudis  ossibus 
cohaerentium^.  Res  igitur  cum  ita  sint,  quid  impedit  Annaeum 
artem  poeticam  temptantem  inferos  in  suam  utilitatem  con- 
vertere? Item  profecto  philosophus  in  lud.  de  morte  Claudii 
agit  (11,  6):  „nec  mora,  Cyllenius  illum  collo  obtorto  trahit 
ad  inferos,  Illuc  unde  negant  redire  quemquam“;  ibid.  13,  3: 
„momento  temporis  pervenit  ad  ianuam  Ditis:  ubi  iacebat 
Cerberus  vel,  ut  ait  Horatius,  belua  centiceps  sese  movens 
villosque  horrendos  excutiens.  pusillum  subperturbatur  — albam 
canem  in  deliciis  habere  adsueverat  — ut  illum  vidit  canem 
nigrum  villosum  sane  non  quem  velis  tibi  in  tenebris  occurrere^, 
et  quae  sequuntur.  Multo  magis  in  tragoediis  quas  tractamus 
inferos  ad  rem  pertinere  facile  concedes,  quoniam  utique  heroes 
Graeci,  res  ab  iis  gestae,  eorumque  mores  sine  inferis  cogitari 
non  possint;  inferos  igitur  non  nisi  personis  fabularum  fletos, 

Annaeanas  autem  de  inferis  sententias  Romanis  recitatas 
tragoedias  audientibus  sic  optime  explicatas  esse  apertum  sit. 
Itaque  tragoediarum  poeta,  quemadmodum  in  rebus  de  Claudii 
morte  depingendis  philosophus  liberior  est,  propriam  inferorum 
imaginem  composuit,  qualem  modo  Vergilii  vel  Graecorum 
poetarum  exempla,  modo  plebis  Romanae  sententiam,  modo 
Stoicorum  aut  suas  philosophiae  rationes  secutus  commenticiam 
adumbravit:  ut  hoc  cognoscatur,  de  multis  haec  tantummodo 
exempla  affere  liceat  (H.  f.  698 sqq.):  „Non  prata  viridi  laeta 
facie  germinant  Nec  adulta  leni  fluctuat  Zephyro  seges;  Non 
ulla  ramos  silva  pomiferos  habet  (701)  Sterilis  profundi  vastitas 
squalet  soli  Et  foeda  tellus  torpet  aeterno  situ.  [Verumque 
maestus  finis  et  mundi  ultima]  (704)  Immotus  aer  haeret  et 
pigro  sedet  Nox  atra  mundo:  cuncta  maerore  horrida  Ipsaque 
morte  peior  est  mortis  locus“.  Non  nisi  bonis  terrenis  negatis 
(qua  de  re  infra  disseremus),  illa  perturbatione  universa  quam 
%aos  appellant  commemorata,  horridis  tenebris  depictis  Tartarum 
describit;  qualis  inferorum  locus  ergo  nihil  nisi  Annaeani  mortis 
timoris  imago  poeticis  coloribus  depicta  est;  cf.  ep.  82,  15:  „sui 
amor  est  et  permanendi  conservandique  se  insita  voluntas  atque 
adspernatio  dissolutionis  (cf.  701/2),  quia  videtur  multa  nobis 
bona  eripere  et  nos  ex  hac,  cui  adsuevimus,  rerum  copia  educere 
(cf.  698/700).  . . . naturalis  praeterea  tenebrarum  metus  est,  in 
quas  adductura  mors  credi turu  (cf.  704/6).  Ad  proximum  autem 
versum,  qui  totam  mortis  imaginem  complectatur,  haec  philosophi 
verba  conferenda  sunt,  quoniam  „mortis  locus “ haudquaquam 
nisi  cogitatione  exstet  (ep.  30,  17):  „non  mortem  timemus,  sed 
cogitationem  mortis.  ...  tu  tamen  mortem  ut  numquam  timeas, 
semper  cogita !“  Suo  iure  ergo  poeta  (Troad.  869):  ,, Optanda 
mors  est  sine  metu  mortis  mori“,  suo  iure  philosophus  (ep.70,  8): 
,. stultitia  est  timore  mortis  mori*1.  Simul  igitur  hanc,  ut  mortem 
ne  umquam  timeant,  semper  cogitent  homines,  causam  invenimus, 
de  qua  permotus  inferos  in  suam  rationem  convertisse  poeta 
videtur;  huiusmodi  inde  res  explicat  (H.  f.  858/63):  ,. Qualis  est 
vobis  animus,  remota  Luce  cum  maestus  sibi  quisque  sensit 
Obrutum  tota  caput  esse  terra?  Stat  choas  densum  tenebraeque 
turpes  Et  color  noctis  malus  ac  silentis  Otium  mundi  vacuaeque 
nubes u;  porro  H.  f.  689/96:  „Horrent  opaca  fronde  nigrantes 
comae,  Taxo  imminente,  quam  tenet  segnis  Sopor,  Famesque 

maesta  tabido  rictu  iacet  Pudorque  serus  conscios  vultus  tegit. 
Metus  Pavorque  Funus  et  frendens  Dplor  Aterque  Luctus 
sequitur  et  Morbus  tremens  Et  cincta  ferro  Bella;  in  extremo 
abdita  Iners  Senectus  adiuvat  baculo  gradum**.1)  Quid  „chaos** 
hoc  loco  sibi  velit,  iam  supra  diximus;  nec  porro  digna,  de 
quibus  verba  faciamus,  cur  „cincta  ferro  Bella**,  „Funus** 
(cf.  ad  Mare.  9,  2),  „Famesque  maesta**  in  inferis  iacere  poetae 
videantur.  Necquaquam  mirum  est,  quod  Pudor  serus  conscios 
vultus  tegens  et  Dolor  et  Morbus  et  Metus  Pavorque  illo  horroris 
loco  versantur,  cum  haec  omnia  propria  Annaeana  cognoverimus; 
item  Senectus  cum  aegritudine  cohaerere  philosopho  videtur, 
si  animum  revocamus  ad  illum,  quem  iam  laudavimus  locum 
(ep.  108,  28sqq.):  . . senectus  enim  insanabilis  morbus  est**, 

et  de  ira  II,  19,  4:  „senes  difficiles  et  queruli  sunt,  ut  aegri 
et  convalescentes;  ...  in  eadem  causa  sunt  siti  fameque 
rabidi  . . .“  Relinquitur  deniqe  „Sopor**;  quid  de  hoc  philo- 
sophus sentiat,  e libris  verba  huic  tragoediarum  loco  aptissime 
respondentia  haec  afferamus  (ep.  53,  7,  8):  „gravis  sopor  etiam 
somnia  exstinguit  animumque  altius  mergit,  utique  nullo 
intellectu  est.  Quare  vitia  sua  nemo  confitetur?  quia  etiamnunc 
in  illis  est:  somnium  narrare  vigilantis  est  et  vitia  sua  confiteri 
sanitatis  indicium  est.  Expergiscamur  ergo,  ut  errores  nostros 
coarguere  possimus,  sola  autem  philosophia  nos  excitabit, 
sola  somnum  excutiet  gravem:  illi  te  totum  dedica**. 

Profecto  quid  est,  quo  clarius  quam  talibus  inferis  ipsis 
demonstretur  ingenium  vere  Annaeanum  tragoediis  inesse! 
Sed,  ut  ad  reliqua  pergamus,  quid,  ne  aliqua  mortis  supplicia 
metuant  homines,  pro  inferis  supposuerit  uterque  auctor,  nunc 
disquiramus:  Haud  scio  an  hanc  ad  partem  illa  res  spectet, 
quod  poeta  Andromacham,  quae  Hectorem  frustra  obsecravit, 

x)  Ceterum  conferas  verba,  quae  infra  faciemus  de  ratione,  quae 
inter  L.  Annaeum  Senecam  philosophum  et  Vergilium  „vatem  divinum  “ 
intercessit,  ac  huc  adicias  ex  Vergil.  Aen.  VI,  273/81:  „Vestibulum  ante 
ipsum  primisque  in  faucibus  Orci  Luctus  et  ultrices  posuere  cubilia  Curae, 
Pallentesque  habitant  Morbi  tristisque  Senectus  Et  Metus  et  malesuada 
Fames  ac  turpis  Egestas,  Terribiles  visu  formae,  Letumque  Labosque; 
Tum  consanguineus  Leti  Sopor  et  mala  mentis  Gaudia  mortiferumque 
adverso  in  limine  Bellum,  Ferreique  Eumenidum  thalami,  et  Discordia 
demens,  Vipereum  crinem  vittis  innexa  cruentis“;  inprimis  ad  h.  1.  versus  275 
memineris  ep.  107,  3 et  ep.  108,  29,  quos  locos  iam  supra  citavimus. 

ut  contra  Achillis  impetus  adiuvet,  haec  verba  loquentem  fecit 
(Troad.  802/5):  ,,si  manes  habent  Curas  priores  nec  perit 
flammis  amor,  Servire  Graio  pateris  Andromachen  viro  Crudelis 
Hector?  Centus  et  segnis  iaces?  Redit  Achilles*4.  Quibus 
verbis  mihi  quidem  poeta  hoc  videtur  dixisse:  si  revera  mortuis 
amor  prioresque  curae  essent,  his,  ut  carissimos  quos  maerentes 
viderent  certe  adiuvarent  vel  consolarentur,  eos  esse  usuros  haud 
dubium  est;  quae  res  cum  ita  non  se  habeat,  quid  ergo  iuvat 
tales  esse  manes  credere?  Nonne  igitur  talis  querela  ac 
dubitatio  ad  Epicureas  sententias  pertinere  tibi  videtur?  id 
quod  apud  poetas,  quicumque  Stoicorum  partibus  favent,  pro 
miro  atque  inaudito  habendum  est  uno  Annaeo  philosopho 
excepto,  quem  saepius  Epicureis  placitis  studuisse  scimus. 
Inprimis  ex  his  verbis:  „lentus  et  segnis  iaces44  non  umbram 
in  inferis  versantem,  sed  corpus  Hectoris  sepultum  et  in  tumulo 
iacentem  poetae  animo  obversatum  esse  suspicamur;  item  de 
ira  III,  43,  2:  ,, quieti  potius  pacatique  quantulumcumque 

superest  exigamus;  nulli  cadaver  nostrum  iaceat  invisum44; 
atque  apud  poetam  de  eodem  Hectore  Andromache  huius- 
modi  (Troad.  603/4):  ,, inter  exstructos  i ac  et  Datusque  tumulo 
debita  exanimis  tulit44.  Sed  ut  in  mediam  rem  perveniamus 
(Troad.  390 sqq.):  „nec  amplius,  Iuratos  superis  qui  tetigit  lacus, 
Usquam  est;  ut  calidis  fumus  ab  ignibus  Vanescit,  spatium  per 
breve  sordidus,  Ut  nubes,  gravidas  quas  modo  vidimus,  Arctoi 
Boreae  dissicit  impetus:  Sic  hic,  quo  regimur,  spiritus  effluet44. 
Eadem  cogitatione,  qua  poeta  hoc  proximo  loco  et  hoc  sequenti 
(Troad.  379):  ,.Cum  profugo  spiritus  halitu  Immixtus 
nebulis  cessit  in  aera*4,  philosophum  comprehendisse  animam 
humanam  demonstratur  his  verbis  (ep.  76,  33):  „si  scit  sua  nihil 
interesse,  utrum  anima  per  os  an  per  iugulum  exeat,  beatum 
voca44,  vel  ep.  30,  14:  „non  dubitare  autem  se,  quin  senilis 
anima  in  primis  labris  esset44.  Illam  Stoicorum  doctrinam 
(Troad.  393/4),  qua  animam  post  hominis  mortem  per  aerem 
crassiorem  (cf.  nat.  qu.  VIII,  22.  2)  in  sinceriorem  evolare 
docetur,  philosopho  vere  non  alienam  esse  elucet  ex  his  exemplis 
(ad  Mare.  23,  1):  „( sci. : animi)  liberati,  leviores  ad  originem 
suam  revolant  et  facilius  quicquid  est  illud  obsoleti  inlitique 
eluunt  ...  vagi  per  omne,  sublimes  . . .“  et  ibidem  25,  1: 
,. fugit  et  . . . excessit  paulumque  supra  nos  commoratus,  dum 


81 


expurgatur  et  inhaerentia  vitia  . . . excutit4*.  Quamvis  autem 
hoc  dialogorum  loco  sensus  in  partem,  quae  huic  Troadum 
fabulae  loco  omnino  opponitur,  tunc  convertatur,  tamen  poetam 
non  verbum  verbo  reddere,  sed  suo  i.  e.  Annaeano  ingenio  ita 
pergere  non  neglegamus  (Troad.  397/8):  „Post  mortem  nihil  est 
ipsaque  mors  nihil  Velocis  spatii  meta  novissima";  cf.  frg.  28: 
(Tertullian.  de  anima  c.  14,  2:)  „ multo  coactius  Seneca:  post 
mortem,  ait,  omnia  finiuntur,  etiam  ipsa44.  Item  de  resurrect. 
carnis  c.  1:  ,, ait  et  Seneca  omnia  posf  mortem  finiri,  etiam 
ipsam44;  H.  fu.  891/2:  „Iam  nullus  superest  timor  Nil  ultra 
iacet  inferos44;  Troad.  401/2:  „Mors  individua  est:  noxia  corpori 
Nec  parcens  animae44.  Quam  rem  in  dubio  relinquit  philo- 
sophus h.  1.  (ep.  57,  9):  „sic  animo,  qui  adhuc  tenuior  est  igne, 
per  omne  corpus  fuga  est.  Itaque  quaerendum  est,  an  possit 
immortalis  esse.  Hoc  quidem  certum  habe:  si  superstes  est 
corpori  . . . quoniam  nulla  immortalitas  cum  exceptione  est  nec 
quicquam  noxium  aeterno,  est44 ; nulla  vero  dubitatione  relicta 
secundum  poetam  iudicat  (ep.  36,  9):  „mors  nullum  habet  in- 
commodum: esse  enim  debet,  cuius  sit  incommodum“  et  ad 
Mare.  19,  5:  „mors  nec  bonum  nec  malum  est.  id  enim  potest 
aut  bonum  aut  malum  esse,  quod  aliquid  est.  quod  vero  ipsum 
nihil  est  et  omnia  in  nihilum  redigit,  nulli  nos  fortunae  tradit, 
mala  enim  bonaque  circa  aliquam  versantur  materiam,  non  potest 
id  fortuna  tenere,  quod  natura  dimisit,  nec  potest  miser  esse, 
qui  nullus  est.44  Hic  versus  quem  poeta  scripsit  (H.  Oet.  441): 
,.Nut.:  Quem  nec  noverca  potuit,  hunc  perimes  virum?  Dei.: 
Caelestis  ira  quos  premit,  miseros  facit:  Humana  nullos44 
intellegi  non  satis  poterit,  nisi  hunc  et  quos  citavimus  e philo- 
sophi libris  locos  perlegeris  (ep.  99,  30):  ,, nulla,  inquam,  res 
eum  laedit,  qui  nullus  est:  vivit,  si  laeditur “.  Inde  suo  iure 
philosophus  pergit  ad  Mare.  19,  5:  „si  mortuorum  aliquis 
miseretur,  et  non  natorum  misereatur44.  Ac  profecto  quidem 
haec  sententia,  utpote  cum  „non  esse44  non  aliud  nisi  „non  coepisse44 
philosophus  rectissime  iudicet,  eadem  sic  potest  comprehendi 
animo  (Phoen.  249):  „mors  me  antecedit44;  cf.  ep.  54,  4/6: 
,.quid  hoc  est?,  inquam,  tam  saepe  mors  experitur  me?  faciat, 
at  ego  illam  diu  expertus  sum.  ,. quando  ?44  inquis,  antequam 
nascerer.  Mors  est  non  esse,  id  quale  sit  iam  scio,  hoc  erit 
post  me,  quod  ante  me  fuit,  si  quid  in  hac  re  tormenti  est, 

Schafer.  6 

necesse  est  et  fuisse,  antequam  prodiremus  in  lucem:  atqui 
nullam  sensimus  tunc  vexationem.  Rogo,  non  stultissimum 
dicas,  si  quis  existimet  lucernae  peius  esse,  cum  exstincta  est, 
quam  antequam  accenditur?  nos  quoque  et  exstinguimur  et 
accendimur:  medio  illo  tempore  aliquid  patimur,  utrimque  vero 
alta  securitas  est.  In  hoc  enim,  mi  Lucili,  nisi  fallor,  erramus, 
quod  mortem  iudicamus  sequi,  cum  illa  et  praecesserit  et 
secutura  sit:  quicquid  ante  nos  fuit,  mors  est.  quid  enim  refert 
non  incipias  an  desinas,  cum  utriusque  rei  hic  sit  effectus, 
non  esse?44  Troad.  407/8:  ,, Quaeris,  quo  iaceas  post  obitum 
loco?  Quo  non  nata  iacent44;  ad  Mare.  19,  5:  „mors  . . .,  quae 
nos  in  illam  tranquillitatem,  in  qua  antequam  nasceremur, 
iacuimus,  reponit.  Si  mortuorum  aliquis  miseretur,  et  non 
natorum  misereatur";  ad  Polyb.  9,  2:  „nam  si  nullus  defunctis 
sensus  superest,  evasit  omnia  frater  meus  vitae  incommoda  et 
in  eum  restitutus  est  locum,  in  quo  fuerat,  antequam  nasceretur; 
et  expers  omnis  mali  nihil  timet,  nihil  cupit,  nihil  patitur44. 

Sine  dubio  inde  id  apertum  est  (ep.  30,  6):  „non  magis  in 
ipsa  (sci.:  morte)  quicquam  esse  molestiae  quam  post  ipsam. 
Tam  demens  autem  est,  qui  timet,  quod  non  est  passurus, 
quam  qui  timet,  quod  non  est  sensurus.  An  quisquam  hoc 
futurum  credit,  ut  per  quam  nihil  sentiat[ur],  ea  sentiatur? 
Ergo,  inquit,  mors  adeo  extra  omne  malum  est,  ut  sit  extra 
omnem  malorum  metum44;  Troad.  399:  „Spem  ponant  avidi, 
solliciti  metum44;  ep.  30,  10:  „is  ait  tam  stultum  esse,  qui 
mortem  timeat  quam  qui  senectutem,  nam  quemadmodum 
senectus  adulescentiam  sequitur,  ita  mors  senectutem44;  item 
mors  cum  senectute  apud  poetam  coniungitur  (Phaed.  138/9): 
,, Quemcumque  dederit  exitum  casus  feram:  Fortem  facit  vicina 
libertas  senem44;  Oed.  788:  „ Animam  senilem  mollis  exsolvit 
sopor44.  Eodemque  modo,  quo  h.  1.  poeta  tranquillitatem  mortis 
mollisque  somni  inter  se  comparatorum  praedicat,  philosophus 
somnum  laudibus  elatum  morti  comparat:  primum  a contrario 
somnus  laudatur  (de  tranq.  an.  2,  6):  „hi  vexantur  . . .,  qui  non 
aliter  quam  quibus  difficilis  somnus  est,  versant  se  et  hoc  atque 
illo  modo  conponunt,  donec  quietem  lassitudine  inveniant  . . .; 
(ibid.  2):  „.  . . et  alio  atque  alio  positu  ventilari  . . . quod 
proprium  aegri  est44 ; (mollis  somni  igitur  desiderium  sua  aegri- 
tudine Annaeum  Senecam  expertum  esse  elucet);  tunc  ut 

praemium  beneficiumque  celebratur  (de  ira  III,  36,  2):  ,, faciebat 
hoc  Sextius,  ut  consummato  die,  cum  se  ad  nocturnam  quietem 
recepisset,  interrogaret  animum  suum:  quod  hodie  malum  tuum 
sanasti?  cui  vitio  obstitisti?  . . . Qualis  ille  somnus  post 
recognitionem  sui  sequitur!  quam  tranquillus,  quam  altus  ac 
liber,  cum  aut  laudatus  est  animus  aut  admonitus  . . .!44  Talis 
denique  morti  comparatur  somnus  (de  trq.  an.  16,  6):  „nam  et 
somnus  refectioni  necessarius  est:  hunc  tamen  semper  si  per 
diem  noctemque  continues,  mors  erit44.  His  philosophi  sententiis 
egregie  poeta  consentit  (H.  fu.  1065/81) : „Tuque  o domitor 
Somne  malorum,  Requies  animi,  Pars  humanae  melior  vitae, 
Volucre  o matris  genus  Astraeae,1)  Frater  durae  languide  Mortis, 
Veris  miscens  falsa,  futuri  Certus  et  idem  pessimus  auctor, 
Pater  o rerum,  portus  vitae,  Lucis  requies  noctisque  comes, 
Qui  par  regi  famuloque  venis,  Pavidum  leti  genus  humanum 
Cogis  longam  discere  noctem.2)  Placidus  fessum  lenisque  fove, 
Preme  devictum  torpore  gravi;3)  Sopor  indomitos  alliget  artus 
Nec  torva  prius  pectora  linquat,  Quam  mens  repetat  pristina 
cursum44.  Ut  h.  1.  somnus,  ita  mors  ab  utroque  auctore  „portus 
vitae44  appellatur  (Agam.  590):  „cum  pateat  malis  Effugium  et 
miseros  libera  mors  vocet  Portus  aeterna  placidus  quiete*4; 
H.  Oet.  1021:  „Mors  sola  portus  dabitur  aerumnis  meis44; 
ad  Polyb.  9,  7 : „in  hoc  tam  procelloso  et  in  omnes  tempestates 

9 Volucer  Astraeae  nuntius,  quae  illa  aurea  aetate  patrona  iustitiae 
divina  fuisse  dicebatur,  somnus  h.  1.  celebratur,  quod  conscio  mali  relicto 
iustum  et  bonum,  qui  „speculator  sui  censorque  secretus  cognovit  de 
moribus  suis44  (de  ira  III,  36,  2),  facile  fovet  ac  tamquam  beatum  reddit; 
huic  igitur  versui  illa  inprimis  sententia  respondet,  quam  philosophus  de 
ira  III,  36  exponit. 

2)  ad  versum  1076:  „Cogis  longam  discere  noctem44  illum  epistularum 
locum,  quo  mortem  sese  iam  didicisse  philosophus  confitetur,  in  memoriam 
revocemus  (ep.  54,  2):  „omnia  corporis  aut  incommoda  aut  pericula  per 
me  tranierunt:  nullum  mihi  videtur  molestius  (sci. : „quam  suspirium“,  quo 
ipse  patitur),  quidni?  aliud  enim  quicquid  est,  aegrotare  est,  hoc  animum 
agere,  itaque  medici  hanc  „meditationem  mortis44  vocant,  facit  enim  ali- 
quando spiritus  ille,  quod  saepe  conatus  est  . . . (§  7:)  non  trepitabo  ad 
extrema,  iam  praeparatus  sum44. 

3)  ad  versus  1075 — 1078  haec  inprimis  philosophi  verba  optime 

consentanea  compares  (de  tranq.  an.  17,  6):  „nam  et  somnus  refectioni 
necessarius  est;  hunc  tamen  semper  si  per  diem  noctemque  continues, 
mors  erit44. 

exposito  mari  navigantibus  nullus  portus  nisi  mortis  est*4 ; 
ad  Mare.  20,  2:  ,.haec  (i.  e.  mors)  est,  inquam,  quae  efficit,  ut 
nasci  non  sit  supplicium,  quae  efficit,  ut  non  concidam  adversus 
minas  casuum,  ut  servare  animum  salvum  ac  potentem  sui 
possim:  habeo,  quo  adpellam44.  Itaque  Troad.  329:  ,, Mortem 
misericors  saepe  pro  vita  dabit44  et  H.  Oet.  929/31 : ,, Quicumque 
misero  forte  dissuadet  mori,  Crudelis  ille  est:  interim  poena 
est  mori,  Sed  saepe  donum:  pluribus  veniae  fuit44.1) 

Sed  „Quid?44  inquis;  qua  ratione  mors  simul  poena,  donum, 
venia  esse  potest?  Quomodo  percipiendus  sit  hic  permirus  locus, 
egregie  elucet  e verbis  quae  philosophus  fecit  de  ira  I,  16,  3: 
„ tibi  insanabilis  animus  et  sceleribus  scelera  contexens,  et  iam 
non  causis,  quae  numquam  malo  defuturae  sunt,  inpelleris,  sed 
satis  tibi  est  magna  ad  peccandum  causa  peccare,  perbibisti 
nequitiam  et  ita  visceribus  inmiscuisti,  ut  nisi  cum  ipsis  exire 
non  possit:  olim  miser  mori  quaeris,  bene  de  te  merebimur, 
auferemus  tibi  istam,  qua  vexaris  insaniam  et  per  tua  aliena- 
que volutato  supplicia  id  quod  unum  tibi  bonum  superest 
repraesentabimus,  mortem,  quare  irascar  cui  cum  maxime 
prosum?  interim  optimum  misericordiae  genus  est  occidere44; 
item  H.  fu.  1261/2:  „nemo  polluto  queat  Animo  mederi:  morte 
sanandum  est  scelus*4;  H.  Oet.  890:  „Mors  innocentes  sola 
deceptos  facit.44 

Sed  ne  a proposito  nostro  abeamus,  hoc  unum,  quod  iam 
plurimis  quae  supra  commemoravimus  testimoniis  demonstratum 
est,  constat:  summam  tranquilitatem  quietemque  hominem  post 
mortem  esse  recepturum  et  philosophum  et  poetam  credere.  Talis 
beatitudo  quae,  si  quidem  cum  vitae  comparatur  mortis  condicio, 
utrique  auctori  videtur,  ab  ambobus  inprimis  malis  vitae  negatis 
depingitur  (ad  Polyb.  9, 4/5):  „cum  cogitaveris  multa  esse,  quae 
perdidit,  cogita  plura  esse,  quae  non  timet:  non  ira  eum  tor- 
quebit, non  morbus  adfliget,  non  suspicio  lacesset,  non  edax  et 
inimica  semper  alienis  processibus  invidia  consectabitur,  non 
metus  sollicitabit,  non  levitas  fortunae  cito  munera  sua  trans- 
ferentis inquietabit,  si  bene  conputes,  plus  illi  remissum  quam 

*)  alio  loco  simillima  elocutione  philosophus  utitur  ac  poeta  (ad 
Mare.  20,  2):  „.  . . (sci.  mors)  omnibus  finis,  multis  remedium,  qui- 
busdam votum“;  quem  ad  locum  cf.  verba:  „interim  poena  sed  saepe 
donum,  pluribus  veniae  fuit“. 

ereptum  est.  Non  opibus  fruetur,  non  tua  ac  sua  gratia;  non 
accipiet  beneficia,  non  dabit:  miserum  putas,  quod  ista  amisit, 
an  beatum,  quod  non  desiderat?  mihi  crede,  is  beatior  est,  cui 
fortuna  supervacua  est,  quam  is,  cui  parata  est.  Omnia  ista 
bona,  quae  nos  speciosa,  sed  fallaci  voluptate  delectant,  pecunia, 
dignitas,  potentia  aliaque  conplura,  ad  quae  generis  humani 
caeca  cupiditas  obstupescit,  cum  labore  possidentur,  cum  invidia 
conspiciuntur  eosdemque  ipsos,  quos  exornant,  et  premunt,  plus 
minantur  quam  prosunt,  lubrica  et  incerta  sunt,  numquam  bene 
tenentur:  nam  ut  nihil  de  tempore  futuro  timeatur,  ipsa  tamen 
magnae  felicitatis  tutela  sollicita  est.“  Etiam  ista  bona,  quibus 
mortuos  carere  complures  homines  dolere  solent,  speciosa  ac  fallacia 
esse  demonstratur;  neque  igitur  his  quoque  rebus  nisi  negatis 
beatitudinem  illam  philosophus  depingit;  item  ad  Mare.  19, 6-20, 2 : 
,,  excessit  filius  tuus  terminos,  intra  quos  servitur,  excepit  illum 
magna  et  aeterna  pax.  non  paupertatis  metu,  non  divitiarum 
cura,  non  libidinis  per  voluptatem  animos  carpentis  stimulis 
incessitur,  non  invidiae  felicitatis  alienae  tangitur,  non  suae 
premitur,  ne  conviciis  quidem  ullis  verecundae  aures  verberantur, 
nulla  publica  clades  prospicitur,  nulla  privata,  non  sollicitus 
futuri  pendet  et  ex  eventu  semper  in  incertiora  dependenti, 
tandem  ibi  constitit,  unde  nil  eum  pellat,  ubi  nihil  terreat. 
0 ignaros  malorum  suorum,  quibus  non  mors  ut  optimum 
inventum  naturae  laudatur  exspectaturque,  sive  felicitatem  in- 
cludit, sive  calamitatem  repellit,  sive  satietatem  ac  lassitudinem 
senis  terminat,  sive  iuvenile  aevum,  dum  meliora  sperantur,  in 
flore  deducit,  sive  pueritiam  ante  duriores  gradus  revocat, 
omnibus  finis,  multis  remedium,  quibusdam  votum,  de  nullis 
melius  merita  quam  de  iis,  ad  quos  venit,  antequam  invocaretur, 
haec  servitutem  invito  domino  remittit,  haec  captivorum  catenas 
levat,  haec  e carcere  educit,  quos  exire  imperium  inpotens 
vetuerat,  haec  exulibus  in  patriam  semper  animum  oculosque 
tendentibus  ostendit  nihil  interesse,  infra  quod  quis  iaceat“; 
ibid.  19,  5:  „mors  dolorum  omnium  exsolutio  est  et  finis,  ultra 
quem  mala  nostra  non  exeunt,  quae  nos  in  illam  tranquillitatem 
. . . reponit^.  Neque  aliter  ac  malis  tali  ratione  negatis  beati 
Priami  condicionem  depingit  poeta  (Troad.  143/56):  „Non  est 
Priami  miseranda  mei  Mors,  Iliades.  Felix  Priamus  dicite 
cunctae:  Liber  manes  vadit  ad  imos,  Nec  feret  umquam  victa 

Graium  Cervice  iugum;  Non  ille  duos  videt  Atridas  Nec 
fallacem  cernit  Ulixen;  Non  Argolici  praeda  triumphi  Subiecta 
feret  colla  tropaeis;  Non  adsuetas  ad  sceptra  manus  Posterga 
dabit  Currusque  sequens  Agamemnonios  Aurea  dextra  vincula 
gestans  Latis  fiet  pompa  Mycenis“.  Itaque  maxime  celebratur 
felix  is,  qui  sive  una  cum  secundarum  rerum  ruina  sive,  prius- 
quam munera  ei  eripuit  fluxa  levisque  fortuna,  e vita  decedit: 
cuius  beatitudinem  ut  quam  maxime  praedicet  atque  exornet, 
uterque  auctor  illis  placitis,  quae  philosophi  sectam  Stoicam 
secuti  tradiderunt,  utitur  (Troad.  128/30):  „Tecum  cecidit 
summusque  dies  Hectoris  idem  patriaeque  fuit“;  Troad.  157/63: 
,, Felix  Priamus  dicimus  omnes:  Secum  excedens  sua  regna 
tulit;  Nunc  Elysii  nemoris  tutis  Errat  in  umbris  interque  pias 
Felix  animas  Hectora  quaerit.  Felix  Priamus,  Felix  quisquis 
bello  moriens  Omnia  secum  consumpta  tulit4* ; ad  Polyb.  9,  7/8: 
ne  itaque  invideris  fratri  tuo:  quiescit,  tandem  liber,  tandem 
tutus,  tandem  aeternus  est.  superstitem  Caesarem  omnemque 
eius  prolem,  superstitem  te  cum  communibus  habet  fratribus, 
antequam  quicquam  ex  suo  favore  fortuna  mutaret,  stantem 
adhuc  illam  et  munera  plena  manu  congerentem  reliquit. 
Fruitur  nunc  aperto  et  libero  caelo,  ex  humili  atque  depresso 
in  eum  emicuit  locum,  quisquis  ille  est,  qui  solutas  vinculis 
animas  beato  recipit  sinu,  et  nunc  illic  libere  vagatur  omniaque 
rerum  naturae  bona  cum  summa  voluptate  perspicit^;  item  ad 
Mare.  22,  1:  „quereris,  Marcia,  non  tam  diu  filium  tuum  vixisse 
quam  potuisse?  unde  enim  scis  an  diutius  illi  expedierit  vivere? 
an  illi  hac  morte  consultum  sit?  Quem  invenire  hodie 
potes,  cuius  res  tam  bene  positae  fundataeque  [sint],  ut  nihil 
illi  procedenti  tempore  timendum  sit.  Labant  humana  ac  fluunt 
neque  ulla  pars  vitae  nostrae  tam  obnoxia  aut  tenera  est  quam 
quae  maxime  placet,  ideoque  felicissimis  optanda  mors  est,  quia 
in  tanta  inconstantia  turbaque  rerum  nihil  uisi  quod  praeteriit 
certum  est“;  consentaneum  huic  beatus  filius  respondet  ibidem 
26,  3/4:  „cur  in  domo  nostra  diutissime  lugetur  qui  felicissime 
moritur?  coimus  omnes  in  unum  videmusque  non  alta  nocte 
circumdati,  nil  apud  vos,  ut  putatis,  optabile,  nil  excelsum,  nil 
splendidum,  sed  humilia  cuncta  et  gravia  et  anxia  et  quotam 
partem  luminis  nostri  cernentia?  Quid  dicam  nulla  hic  arma 
mutuis  furere  concursibus  nec  classes  classibus  frangi  nec 

parricidia  aut  fingi  aut  cogitari  nec  fora  litibus  strepere  dies 
perpetuos,  nihil  in  obscuro,  detectas  mentes  et  aperta  prae- 
cordia et  in  publico  medioque  vitam  et  omnis  aevi  prospectum 
venientiumque?“  Inde  summum  eiusdem  rei  desiderium  esse 
poeta  exponit  (Oed.  71/4):  „Adfusus  aris  supplices  tendo  manus 
Matura  poscens  fata,  praecurram  ut  prior  Patriam  ruentem  neve 
post  omnis  cadam  Fiamque  regni  funus  extremum  mei“.  H.  Oet. 
104/5:  „Par  ille  est  superis  cui  pariter  dies  Et  fortuna  fuit.u 
A contrario  quoque  sententiam  philosophus  et  poeta  explicant 
ad  Mare.  20,  4sqq.:  ,. cogita  quantum  boni  opportuna  mors 
habeat,  quam  multis  diutius  vixisse  nocuerit.  Si  Cn.  Pompeium, 
decus  istud  firmamentumque  imperii,  Neapoli  valitudo  abstulisset, 
indubitatus  populi  Romani  princeps  excesserat:  at  nunc  exigui 
temporis  adiectio  fastigio  illum  suo  depulit,  vidit  legiones  in 
conspectu  suo  caesas,  et  ex  illo  proelio,  in  quo  prima  acies 
senatus  fuit,  quae  infelicis  reliquiae  sunt,  ipsum  imperatorem 
superfuisse!  vidit  Aegyptium  carnificem  et  sacrosanctum  victori- 
bus corpus  satelliti  praestitit,  etiamsi  incolumis  fuisset,  poeni- 
tentiam salutis  acturus,  quid  enim  erat  turpius  Pompeium  vivere 
beneficio  regis?  M.  Cicero  si  illo  tempore,  quo  Catilinae  sicas 
devitavit,  quibus  pariter  cum  patria  petitus  est,  concidisset 
liberata  republica  servator  eius,  si  denique  filiae  suae  funus 
secutus  esset,  etiam  tunc  felix  mori  potuit,  non  vidisset  strictos 
in  civilia  capita  mucrones  nec  divisa  percussoribus  occisorum 
bona,  ut  etiam  de  suo  perirent,  non  hastam  consularia  spolia 
vendentem  nec  caedes  nec  locata  publice  latrocinia,  bella, 
rapinas,  tantum  Catilinarium  Marcum  Catonem  si  a Cypro  . . .‘k; 
item  Troad.  1167/77 : „concidit  virgo  ac  puer;  Bellum  peractum 
est.  quo  meas  lacrimas  feram?  Ubi  hanc  anilis  expuam  leti 
moram?  Natam  an  nepotem,  coniugem  an  patriam  fleam?  An 
omnia  an  me  sola?  Mors  votum  meum,  Infantibus  violenta 
virginibus  venis,  Ubique  properas,  saeva:  me  solam  times 
Yitasque,  gladios  inter  ac  tela  et  faces  Quaesita  tota  nocte, 
cupientem  fugis.  Non  hostis  aut  ruina,  non  ignis  meos  Absumpsit 
artus:  quam  prope  a Priamo  steti“.  Profecto  si,  ut  philosophi 
verba  imitemur,  cum  Troiae  ruina  ac  Priamo  m oriente  fatum 
Hecubam  rapuisset,  non  omnium  dolores  in  hanc  unam  con- 
cidissent, non  sola  sese  flevisset.  Similiter  placidum  mortis  salus 
et  vitae  supplicium,  quo  nil  sit  crudelius,  inter  se  opponuntur 

(Phoen.  304) : Ideoque  leti  quaero  maturi  viam  Morique  propero 
. . . tu  tantum  impera:  Hic  Oedipus  Aegaea  transnabit  freta 
Iubeute  te,  flammasque  quas  Siculo  vomit  De  monte  tellus 
igneos  volvens  globos,  Excipiet  ore  seque  serpenti  offeret,  Quae 
saeva  furto  nemoris  Herculeo  furit;  lubente  te  praebebit  alitibus 
iecnr  — lubente  te  vel  vivet44;  neque  aliter  Oed.  180/98: 
„0  dira  novi  facies  leti,  Gravior  leto:  Piger  ignavos  alligat 
artus  Languor  . . . Prostrata  iacet  turba  per  aras  Oratque 
mori44;  cf.  ep.  58,  34:  „at  si  inutile  ministeriis  corpus  est, 
quidni  oporteat  educere  animum  laborantem?  et  fortasse  paulo 
ante,  quam  debet  faciendum  est,  ne,  cum  fieri  debebit,  facere 
non  possis:  et  cum  maius  periculum  sit  male  vivendi  quam 
cito  moriendi,  stultus  est,  qui  non  exigua  temporis  mercede 
magnae  rei  aleam  redimit.  Paucos  longissima  senectus  ad 
mortem  sine  iniuria  pertulit,  multis  iners  vita  sine  usu  sui 
iacuit:  quanto  deinde  crudelius  iudicas  aliquid  ex  vita  perdidisse 
quamvis  finienda ?“  ep.  24,  11:  „mihi  crede,  Lucili,  adeo  mors 
timenda  non  est,  ut  beneficio  eius  nihil  timendum  sit14; 
ep.  24,  9:  ,,ille  Cn.  Pompei  socer  Scipio,  qui  contrario  in 
Africam  vento  relatus  cum  teneri  navem  suam  vidisset  ab 
hostibus,  ferro  se  transverberavit  et  quaerentibus,  ubi  imperator 
esset:  , imperator,  inquit,  se  bene  habet4;44  ad  Mare.  20,3:  „video 
istic  cruces  non  unius  quidem  generis,  sed  aliter  ab  aliis 
fabricatas:  capite  quidam  conversos  in  terram  suspendere,  alii 
per  obscena  stipitem  egerunt,  alii  brachia  patibulo  explicuerunt, 
vides  fidiculas,  video  verbera,  et  membris  singulis  et  articulis 
singula  docuerunt  machinamenta:  at  video  et  mortem,  sunt  istic 
hostes  cruenti,  cives  superbi:  sed  video  istic  et  mortem.  Non 
est  molestum  servire,  ubi  si  domini  pertaesum  est,  licet  uno 
gradu  ad  libertatem  transire,  caram  te  vita,  beneficio  mortis 
habeo14  (aut,  si  illam  scripturam  coniecturis  nixam  sequimur: 
,, contra  iniurias  vitae  beneficium  mortis  habeo14).  Inde,  quod 
res  ita  se  habet  (Ag.  996):  ,, Mortem  aliquid  ultra  est?  Vita, 
si  cupias  mori44,  respiciendum  est  id  (H.  Oet.  929/30):  ,. Qui- 
cumque misero  forte  dissuadet  mori,  Crudelis  ille  est14;  Phoen. 
98/105:  ,, Peccas  honesta  mente,  pietatem  vocas  Patrem  inse- 
pultum trahere,  qui  cogit  mori  Nolentem  in  aequo  est  quique 
properantem  impedit;  Nec  tamen  in  aequo  est:  alterum  gravius 
reor:  Occidere  est  vetare  cupientem  mori  Malo  imperari  quam 

eripi  mortem  mihi.  Desiste  coepto,  virgo:  ius  vitae  ac  necis 
Meae  penes  me  est.  regna  deserui  libens,  Regnum  mei  retineo44. 
Neque  enim  hoc  est  neglegendum  (ad  Mare.  20,  1):  ,,o  ignaros 
malorum  suorum,  quibus  non  mors  ut  optimum  inventum  naturae 
laudatur,  . . . sive  calamitatem  repellit  sive  satietatem  . . . ter- 
minat44; item  ep.70,  14/15:  „invenies  etiam  professos  sapientiam, 
qui  vim  adferendam  vitae  suae  negent  et  nefas  iudicent  ipsum 
interemptorem  sui  fieri:  exspectandum  esse  exitum,  quem  natura 
decrevit,  hoc  qui  dicit,  non  videt  se  libertatis  viam  eludere, 
nil  melius  aeterna  lex  fecit,  quam  quod  unum  introitum  nobis 
ad  vitam  dedit,  exitus  multos.  Ego  exspectem  vel  morbi  crude- 
litatem vel  hominis,  cum  possim  per  media  exire  tormenta  et 
adversa  discutere?  Hoc  est  unum,  cur  de  vita  non  possimus 
queri:  neminem  tenet.  Bono  loco  res  humanae  sunt,  quod 
nemo  nisi  vitio  suo  miser  est.  Placet:  vive,  non  placet:  licet 
eo  reverti,  unde  venisti.  Ut  dolorem  capitis  levares,  sanguinem 
saepe  misisti,  ad  extenuandum  corpus  vena  percutitur,  non 
opus  est  vasto  volnere  dividere  praecordia:  scalpello  aperitur 
ad  illam  magnam  libertatem  via  et  puncto  securitas  constat44. 
Ut  iam  supra  saepius,  ita  h.  1.  nimirum  sententiam,  qualem 
philosophum  semper  in  animo  habuisse  nonnullis  quidem 
librorum  ad  philosophiam  spectantium  locis  demonstratur,  vere 
simillimam  a poeta  pronuntiari  invenimus  (Phoen.  146/54): 
,. morte  prohiberi  haud  queo.  Ferrum  negabis?  noxias  lapsu 
vias  Cludes  et  artis  colla  laqueis  inseri  Prohibebis?  herbas 
quae  ferunt  letum  auferes?  Quid  ista  tandem  cura  proficiet  tua? 
Ubique  mors  est.  optume  hoc  cavit  deus:  Eripere  vitam  nemo 
non  homini  potest,  At  nemo  mortem;  mille  ad  hanc  aditus 
patent.  Nil  quaero:  dextra  noster  et  nuda  solet  Bene  animus 
uti44;  Phaed.  258/66:  ,, Decreta  mors  est:  quaeritur  fati  genus. 
Laqueone  vitam  finiam  an  ferro  incubem?  An  missa  praeceps 
arce  Palladia  cadam?  Prohibere  nulla  ratio  periturum  potest: 
Ubi  qui  mori  constituit  et  debet  mori44;  item  ep.  70,  23/24: 
„cum  adveheretur  nuper  inter  custodias  quidam  ad  matutinum 
spectaculum  missus,  tanquam  somno  premente  nutaret,  caput 
usque  eo  demisit,  donec  radiis  insereret,  et  tamdiu  se  in  sedili 
suo  tenuit,  donec  cervicem  circumactu  rotae  frangeret:  eodem 
vehiculo,  quo  ad  poenam  ferebatur,  effugit.  Nihil  obstat 
erumpere  et  exire  cupienti,  in  aperto  nos  natura  custodit:  cui 

permittit  necessitas  sua,  circumspiciat  exitum  mollem,  cui  ad 
manum  plura  sunt,  per  quae  sese  adserat,  is  delectum  agat  et 
qua  potissimum  liberetur,  consideret,  cui  difficilis  occasio  est, 
is  proximam  quamque  pro  optima  adripiat,  sit  licet  inaudita, 
sit  nova:  non  deerit  ad  mortem  ingenium,  cui  non  defuerit 
animus;‘;  Phaedr.  877/8:  ,,Thes.:  Leti  facultas  nulla  continget 
tibi“.  Phd. : ,, Mori  volenti  desse  mors  numquam  potest“ ; porro 
H.  Oet.  922/4:  ,, Frustra  tenetur  ille  qui  statuit  mori.  Vixit 
satis  quicumque  cum  Alcide  occidit:  Proinde  lucem  fugere 
decretum  est  mihr‘. 

Quibus  in  rebus  apud  philosophum  et  poetam  una  atque 
eadem  prorsus  sententia  invenitur.  Sin  autem  complectimur  nunc 
omnia  quae  enumeravimus  adhuc  testimonia  ad  hominum  post 
mortem  condicionem  spectantia,  has  duas  sententias  quae  videntur 
quidem  inter  se  tantopere  opponi  cognoscemus,  quod  altera  parte 
summa  tranquillitas  usque  ad  j,nihila  adducitur,  altera  exsolutio 
liberatioque  malorum  terrestrium  in  id  discrimen  procedit,  ut 
pro  imagine  quidem  (quo  simillimo  modo  a clero  Christiano  illa 
sententia,  qua  in  novo  testamento  mortuorum  resurrectio  prae- 
dicatur, usque  ad  haec  tempora  quibus  florent  naturalia  studia 
servetur,  ita)  illa  quoque  accipiatur  ab  Annaeo  Seneca  sententia 
Stoicorum  placitis  tradita,  qua  quam  longissime  a tristi  corpore 
tamquam  a carcere  hominis  partem  meliorem  in  eum  locum, 
quo  sinceriorem  malis  vitae  humanae  opponere  nequeunt  homines 
i.  e.  in  aethera  purissima  luce  clarissimum,  transferri  docetur.1) 
Quas  duas  sententias,  quamvis  inter  se  discrepare  videntur, 

9 Qua  sententia  sane  potius  pro  imagine  quidem  rei,  quae  animo 

comprehendi  aliter  non  possit,  Annaeum  Senecam  usum  esse  quam  credi- 
disse talia  revera  exsistere  elucet  ex  his  philosophi  verbis  (ep.  102,  lsq.): 

,, quomodo  molestus  est  iucundum  somnium  videnti,  qui  excitat,  aufert 
enim  voluptatem,  etiamsi  falsam  effectum  tamen  verae  habentem:  sic 
epistula  tua  mihi  fecit  iniuriam.  revocavit  enim  me  cogitationi  aptae 
Traditum  et  iturum,  si  licuisset,  ulterius;  iuvabat  de  aeternitate  animarum 
quaerere,  immo  mehercules  credere,  credebam  enim  me  facile  opinionibus 
magnorum  virorum  rem  gratissimam  promittentium  magis  quam 
probantium,  dabam  me  spei  tantae,  iam  eram  fastidio  mihi,  iam  reliquias 
aetatis  infractae  contemnebam  in  immensum  illud  tempus  et  in  possessionem 
omnis  aevi  transiturus:  cum  subito  expergefactus  sum  epistula  tua 
accepta  et  tam  bellum  somnium  perdidi similiter  poetam  quoque 
de  inferorum  fabulis  iam  supra  loqui  vidimus  (Troad.  405/6):  „Rumores 
vacui  verbaque  inania  Et  par  sollicito  fabula  somnio9 * 11. 

tamen,  si  conexus  diligentius  subsecutus  es  exemplorum  in- 
primis  per  pag.  79 — 84  allatorum,  hac  ex  una  eadem  que  causa 
revera  repetendas  esse  nobis  concedes,  quod  in  summam  tran- 
quillitatem ac  libertatem  homines  post  mortem  pervenire  Annaeus 
Seneca  sibi  persuasit.1)  Huc  accedit  id,  quod  philosophus  his 
qui  sequuntur  locis  exponit  (ep.  71,  13/14):  ,, certis  eunt  cuncta 
temporibus:  nasci  debent,  crescere,  exstingui,  quaecumque  supra 
nos  vides  currere,  et  haec,  quibus  inmixti  atque  inpositi  sumus 
veluti  solidissimis,  carpentur  ac  desinent,  nulli  non  senectus  sua 
est:  inaequalibus  ista  spatiis  eodem  natura  dimittit,  quicquid  est, 
non  erit;  nec  peribit,  sed  resolvetur.  Nobis  solvi  perire  est. 
proxima  enim  intuemur,  ad  ulteriora  non  prospicit  mens  hebes 
et  quae  se  corpori  addixit:  alioquin  fortius  finem  sui  suorum- 
que pateretur,  si  speraret,  [ut]  omnia  illa,  sic  vitam  mortemque 
per  vices  ire  et  conposita  dissolvi,  dissoluta  conponi,  in  hoc 
opere  aeternam  artem  cuncta  temperantis  dei  vertiu ; item 
ep.  36,  9/10:  „mors  nullum  habet  incommodum:  esse  enim 
debet  aliquis,  cuius  sit  incommodum.  Quod  si  tanta  cupiditas 
te  longioris  aevi  tenet,  cogita  nihil  eorum,  quae  ab  oculis  abeunt 
et  in  rerum  naturam,  ex  qua  prodierunt  ac  mos  processura 
sunt,  reconduntur,  consumi:  desinunt  ista,  non  pereunt,  et  mors, 
quam  pertimescimus  ac  recusamus,  intermittit  vitam,  non  eripit: 
veniet  iterum,  qui  nos  in  lucem  reponat  dies,  quem  multi  recu- 
sarent, nisi  oblitos  reduceret.  Sed  postea  diligentius  docebo, 
omnia,  quae  videntur  perire,  mutari.  Aequo  animo  debet  redi- 
turus exire,  observa  orbem  rerum  in  se  remeantium:  videbis 
nihil  in  hoc  mundo  exstingui,  sed  vicibus  descendere  ac  surgere: 
aetas  abiit,  sed  alter  illam  annus  adducet,  hiems  cecidit,  referent 
illam  sui  menses,  solem  nox  obruit,  sed  ipsam  statim  dies 
abiget,  stellarum  iste  discursus  quicquid  praeteriit,  repetit:  pars 
caeli  levatur  adsidue,  pars  mergitur‘.  Sic  igitur  secundum 
Annaeanam  sententiam  homines  moriuntur,  ut  aliis  in  nihilum 
exstingui,  aliis  beatitudinem  adipisci  videantur,  revera  in  naturam 
unde  descenderunt,  revertantur.  Quid  enim?  Quae  res  cum 
ita  sint,  num  mirum  est,  quod  philosophus  in  hac  quam  anci- 
pitem  proposuit  quaestione  acquiescit,  nihil  curat,  utrum  in 
hanc  an  in  illam  partem  inclinetur?  cf.  ad  Polyb.  9,  3:  quid 

9 Profecto  „non  Epicuream  cantilenam  inepte  se  persequi“  gloriatur  nec 
Stoicorum  placitis  permovetur,  ut  ab  his  rebus  disquirendis  desistat  (ep.  24, 18). 

itaque  eius  desiderio  maceror,  qui  aut  beatus  aut  nullus  est? 
beatum  deflere  invidia  est,  nullum  dementia44;  ibidem  5,  1:  ,, tor- 
queri ille  te  aut  non  vult  aut  non  intellegit*4 ; ep.  65,  24:  „mors 
quid  est?  aut  finis  aut  transitus:  nec  desinere  timeo,  idem  est 
enim,  quod  non  coepisse:  nec  transire,  quia  nusquam  tam 
anguste  ero44;  ep.  24,  18:  mors  nos  aut  consumit  aut  exuit 44 ; 
de  prov.  6,  6:  ,, contemnite  mortem,  quae  vos  aut  finit  aut 
transfert44.  Neque  igitur  habemus  nunc,  cur  miremur,  quod  in 
Troadum  fabula,  postquam  modo  altero  choro  Priamus,  et  Hector 
felices  beatique  praedicati  sunt,  altero  qui  proxime  sequitur 
choro  nihil  fore  post  mortem  ac  finem  pronuntiatur1).  Qua  re 
ipsa  manifesto  quidem  cognoscitur  non  surripuisse  sententias, 
quascumque  furtim  potuit,  philosopho  poetam,  sed  aperte  ex 
philosophi  ingenio  composuisse  tragoediam.  Itaque  ad  extremum, 
ut  breviter  colligamus,  qualis  in  ipsis  visceribus  opinio  philo- 
sopho fuerit  de  his  quaestionibus,  quid  sit  post  mortem:  con- 
fitetur de  his  rebus  hominem  in  incerto  haerentem  semperque 
anxium  ad  veritatem  numquam  esse  perventurum  (adPolyb.  9,  9): 
„est  mihi,  crede,  magna  felicitas  in  ipsa  felicitate  moriendi, 
nihil  ne  in  totum  quidem  diem  certi  est:  quis  in  tam  obscura 
et  involuta  veritate  divinat,  utrumne  fratri  tuo  mors  inviderit 
an  consuluerit?44  ad  Mare.  26,  7 : „felicem  filium  tuum,  Marcia, 
qui  ista  iam  novit44  (Qua  ex  re  sequitur,  ut  verum  scire  de  istis 
ipsum  et  Marciam  et  omnino  vivos  homines  nequire  concedat); 
ep.  63,  16:  „cogitemus  ergo,  Lucili  carissime,  cito  nos  eo  per- 
venturos, quo  illum  pervenisse  moeremus.  et  fortasse,  si  modo 
vera  sapientium  fama  est  recipitque  nos  locus  aliquis,  quem 
putamus  perisse,  praemissus  est44;  in  incerto  igitur  haerere 
homines,  licet  quidem  in  hac  re  subsistant  (de  benef.  V,  8,  5): 
„rerum  natura  nihil  dicitur  perdere,  quia  quicquid  illi  avellitur, 
ad  illam  redit,  nec  perire  quicquam  potest,  quod  quo  excidat 
non  habet,  sed  eodem  revolvitur,  unde  discedit44.  Neque  ergo 
casu  accidisse  credimus,  sed  praestantissimo  ac  divino  philo- 
sophi artificio,  quo  illi  incertitudini  atque  anxietati,  quae  scis- 
citari et  frustra  niti  non  desinit,  id  respondetur,  quod  unum 
homini  sive  vult  sive  non  vult  accipere,  responderi  potest,  ut 
poeta  choro  ad  tales  quaestiones  pertinenti  hunc  finem  im- 


J)  cf.  Troad.  142  sqq.  et  371  sqq. 


93 


Annaeanae  opinionis  in  his  verbis  poeta  amplectitur  aptissimis. 
Neglectis  enim  istis  decretis  sive  Stoicorum  sive  Epicureorum 
posuerit  (Troad.  407  8):  „Quaeris,  quo  iaceas  post  obitum 
loco?  Quo  non  nata  iacent.u  Profecto  summum  et  caput 
disciplinis  traditis  Seneca  id,  quod  solum  pro  certo  haberi 
possit,  hominibus  in  memoriam  revocat. 

Similiter  ex  hac  re  mortis  consolationem  repetit,  quod 
mortem,  cum  in  universo  regnet  mundo,  pro  summo  fati 
numine  veretur  (ad  Polyb.  1,  2sq.):  „mundo  quidem  minantur 
interitum  et  hoc  universum,  quod  omnia  divina  humanaque 
complectitur,  si  fas  putas  credere,  dies  aliquis  dissipabit  et  in 
confusionem  veterem  tenebrasque  demerget:  eat  nunc  aliquis 
et  singulas  conploret  animas.  Carthaginis  ac  Numantiae 
Corinthique  cinerem  et  si  quod  altius  cecidit,  lamentetur,  cum 
etiam  hoc  quod  non  habet,  quo  cadat,  sit  interiturum:  eat 
aliquis  et  fata  tantum  aliquando  nefas  ausura  sibi  non  pepercisse 
conqueratur.  Quis  tam  superbae  inpotentisque  adrogantiae  est, 
ut  in  hac  naturae  necessitate  omnia  ad  eundem  finem  revocantis 
se  unum  ac  suos  seponi  velit  ruinaeque  etiam  ipsi  mundo 
imminenti  aliquam  domum  subtrahat ?“  de  prov.  5,  8:  „grande 
solatium  est  cum  universo  rapi,  quicquid  est  quod  nos  sic  vivere, 
sic  mori  iussit,  eadem  necessitate  et  deos  adligat“;  ad  Mare.  12,  4: 
„ne  deos  quidem  fabulae  inmunes  reliquerunt,  puto,  ut  nostrorum 
funerum  levamentum  esset  etiam  divina  concideret  Atque 
eadem  de  rerum  fato,  eadem  sententia  de  dis  in  mundi  ruina 
modo  creditis  modo  despectis  apud  poetam  invenitur  (Thy.  830): 
„Ne  fatali  cuncta  ruina  Quassata  labent  iterumque  deos 
Hominesque  premat  deforme  chaos  Iterum  terras  et  mare  cingens 
Et  vaga  picti  sidera  mundi  Natura  tegat.  Non  aeternae  facis 
exortu  Dux  astrorum  saecula  ducens  Dabit  aestatis  brumaeque 
notas,  Non  Phoebeis  obvia  flammis  Demet  nocti  Luna  timores 
Vincetque  sui  fratris  habenas,  Curvo  brevius  limite  currens; 
Ibit  in  unum  Congesta  sinum  turba  deorumu.  Cum  enim  illa 
quae  philosophus  de  prov.  5,  8 exponit  his  versibus  831 — 832 
respondeant,  ista  ignobilis  deorum  turba  et  longa  superstitione 
congesta  illis  fabulosis,  quos  ad  Mare.  12,  4 et  frg.  39  comme- 
morat, similis  est.  Quae  res  utcumque  se  habet,  concidunt  di 
omniaque!  (H.  Oet.  1112):  „Caeli  regia  concidens  Ortus  atque 
obitus  trahet  Atque  omnis  pariter  deos  Perdet  mors  aliqua  et 

chaos  Et  mors  fata  novissima  In  se  constituet  sibi44.  Item  de 
prov.  5,  8:  „inrevocabilis  humana  pariter  ac  divina  cursus  vehit44. 

At  prohibetne,  quaeris,  tales  res  ille  summus  deus,  quem 
credit  Seneca  mundum  regere?  Hic  ipse  deus  fatum  sequitur, 
cum  vitia  fati  corrigat:  concedit  id  philosophus  iam  hoc  loco, 
quamquam  honesta  praescriptione  deus  ei  tegendus  esse  videtur 
(de  prov.  5,  8) : „ille  ipse  omnium  conditor  et  rector  scripsit 
quidem  fata,  sed  sequitur,  semper  paret,  semel  iussit44;  item  de 
ira  II,  28,  4:  „non  enim  illorum  (i.  e.  deorum),  sed  lege  mor- 
talitatis patimur,  quicquid  incommodi  accidit.  At  morbi  dolores- 
que incurrunt:  utique  aliqua  fugiendum  est  domicilium  putre 
sortitis14;  liberius  iam  his  locis  profitetur  (nat.  qu.  VI,  3,  1):  „illud 
quoque  proderit  praesumere  animo,  nihil  horum  deos  facere, 
neque  ira  numinum  aut  caelum  concuti  aut  terram:  suas  istas 
causas  habent  nec  ex  imperio  saeviunt,  sed  quibusdum  vitiis, 
ut  corpora  nostra,  turbantur  et  tunc,  cum  facere  videntur  iuiuriam, 
accipiunt;  et  ep.  58,  27 : miremur  deum  . . . hoc  providentem, 
quem  admodum,  quae  inmortalia  facere  non  potuit,  quia  materia 
prohibebat,  defendat  a morte  ac  ratione  vitium  corporis  vincat. 
Idem  sentit  poeta  his  quidem  verbis  (Oed.  989/90):  ,,Non  illa 
deo  vertisse  licet  Quae  nexa  suis  currunt  causis44  et  Phaed. 
466  sqq:  Providit  ille  maximus  mundi  parens,  Cum  tam  rapaces 
cerneret  Fati  manus,  Et  damna  semper  subole  repararet  nova. 
Sed  ista  credas  desse:  sic  atram  Styga  lam  petimus  ultro, 
caelibem  vitam  probet  Sterilis  iuventus:  hoc  erit,  quicquid  vides, 
Unius  aevi  turba  et  in  semet  ruet44.  Itaque  consentana  opinio 
est  universi  mundi  interitum  non  solum  finem,  sed  simul  originem 
mundi  esse  (ad  Helv.  6,  8):  „omnia  volvuntur  semper  et  in  transitu 
sunt,  ut  lex  et  naturae  necessitas  ordinavit,  aliunde  alio  de- 
feruutur.  cum  per  certa  annorum  spatia  orbes  suos  explicuerint, 
iterum  ibunt  per  quae  venerant.  . . . cum  dei  natura  adsidua 
et  citatissima  commutatione  vel  delectet  se  vel  conservet44;  item 
Thy.  831  sqq:  Ne  fatali  cuncta  ruina  Quassata  labent  iterum  que 
deos  Hominesque  premat  deforme  chaos  Iterum  terras  et  mare 

cingens  Et  vaga  picti  sidera  mundi  Natura  tegat (855) 

Leo  flammiferis  aestibus  ardens  Iterum  e caelo  cadet  Herculeus 
Cadet  in  terras  Virgo  relictas  . . ,44  Item  ad  Polyb.  1,  2:  „hoc 
universum,  quod  omnia  divina  humanaque  complectitur,  . . . 
dies  aliquis  dissipabit  et  in  confusionem  veterem  . . . demerget; 

porro  ad  Mare.  6,  6/7):  „et  cum  tempus  advenerit,  quo  se  mundus 
renovaturus  exstinguat,  viribus  ista  se  suis  caedent  . . nos 
quoque  felices  animae  et  aeterna  sortitae,  cum  deo  visum  erit 
iterum  ista  moliri,  labentibus  cunctis  et  ipsae  parva  ruinae 
ingentis  accessio  in  antiqua  elementa  vertemur^.  Ut  apud  philo- 
sophum, ita  apud  poetam  hic  mundi  interitus  secundum  Stoicorum, 
placita  describitur  (dogma  exjivQcboecog  ab  his  philosophis  tra- 
ditum!): diligentius  Here.  Oet.  1102/1127;  Thy.  830  sqq.;  ad 
Mare.  26,  6;  aliisque  locis  de  his  rebus  agitur.  Quibus  ex  locis 
inprimis  haec  verba  videntur  digna  quae  conferantur  (Thy.  822/26) : 
,. Tenebrasque  iubetsurgere  nondum  Nocte  parata:  non  succedunt 
Astra  nec  ullo  micat  igne  polus,  Non  Luna  gravis  digerit  umbras; 
item  ad  Polyb.  1,  2:  „dies  aliquis  dissipabit  et  in  confusionem 
veterem  tenebrasque  demerget“.  Porro  Thy.  827:  „Sed  quicquid 
id  est,  utinam  nox  sit! . . . (844)  Hic  qui  sacris  pervius  astris  Secat 
obliquo  tramite  zonas  Flectens  longos  signifer  annos,  Lapsa  videbit 
sidera  labens;  . . . Hic  qui  nitido  Taurus  cornu  Praefert  Hyadas, 
secum  Geminos  Trahet  et  curvi  bracchia  Cancri;  Leo  flammiferis 
aestibus  ardens  Iterum  e caelo  cadet  Herculeus,  Cadet  in  terras 
Virgo  relictas  Iustaeque  cadent  pondera  Librae  Secumque  trahent 
Scorpion  acrem  . . item  ad  Mare.  26,  6:  ,, nihil,  quo  stat  loco, 
stabit,  omnia  sternet  aducetque  secum  vetustas,  nec  hominibus 
solum  (quota  enim  ista  fortuitae  potentiae  portio  est?),  sed 
locis,  sed  regionibus,  sed  mundi  partibus  ludet,  tot  supprimet 
montes  et  alibi  rupes  in  altum  novas  exprimet  ...  et  ignibus 
vastis  torrebit  incendetque  mortalia.  . . . viribus  ista  se  suis 
caedent  et  sidera  sideribus  incurrent  et  omni  flagrante  materia 
uno  igne  quicquid  nunc  ex  disposito  lucet,  ardebit“ ; nat.  quaest. 
VI,  32,  4:  „animam  qui  contemsit,  securus  adspiciet  fulminantis 
caeli  trucem  atque  horridam  faciem  frangatur  licet  caelum  et 
ignes  suos  in  exitium  omnium,  inprimis  suum  misceat,  securus 
adspiciet  ruptis  conpagibus  dehiscens  solum,  illa  licet  inferorum 
regna  retegantur^.  Porro  H.  Oet.  1119/20:  „Discedit  via  Tartari 
Fractis  ut  pateat  polis“;  item  ad  Mare.  26,  6:  „alibi  hiatibus 
vastis  subducet  urbes  tremoribus  quatiet  et  ex  infimo  pestilentiae 
halitus  mittet“.  Ceterum  his  locis  optime  demonstratur  Senecam 
non  nisi  ut  in  suum  usum  convertat  decreta  a superioribus 
philosophis  tradita  secutum  esse,  immo  omnia  suo  arbitrio 
suaque  ratione  egisse;  neque  enim  dubitabit  aliquis  eum  h.  1. 

illos  montes  flammas  igniferosque  halitus  evomentes,  quos  ipse 
in  Italia  aut  in  Sicilia  conspexerat,  adumbrasse.  Iidem  poetae 
ob  oculos  versati  videntur;  cf.  Thy.  843/4:  „Ibit  in  unum  . . . 
sinum  turba  deorum**;  Oed.  582:  „Subito  dehiscit  terra  et 
immenso  sinu  Laxata  patuit**;  H.  f.  679:  ,, Intus  immensi  sinus**. 
Utique  dum  terrae  regionesque  omnibus  viribus  noxiis,  aqua, 
igni,  hiatibus  Tartari  apertis  in  totam  conturbationem  conver- 
tuntur, e caelo  sideribus  concissis  eorumque  , flammiferis  aestibus* 
unus  totius  orbis  ignis  exoritur;  quomodo  terris  vastis  sideribus- 
que in  terrarum  in  se  dissolutarum  confusionem  lapsis  relinquitur 
hoc  (nat.  qu.  III,  13,  1):  ,. dicimus  enim  ignem  esse,  qui  occupet 
mundum  et  in  se  cuncta  convertat,  hunc  evanidum  considere 
et  nihil  relinqui  aliud  in  rerum  natura  igne  restincto  quam 
humorem**;  ad  Mare.  26,  6:  inundationibus,  quicquid  habitatur 
obducet  et  . . . orbe  submerso  ...**;  nat.  qu.VI,  32,  4:  „. . . securus 
videbit  maria  turbari,  etiamsi  illa  omnes  excitaverint  venti,  etiamsi 
aestus  aliqua  perturbatione  mundi  totum  in  terras  verterit  ocea- 
num**.  Eadem  sententia  apud  poetam  invenitur  (Thy.  850):  ., Aries 
praeceps  ibit  in  undas  Per  quas  pavidam  vexerat  Hellen  . . . 
(867)  Plostraque  numquam  perfusa  mari  Merget  condens  omnia 
gurges**.  Ac  quam  optime  quidem  poetae  hoc  quaerenti  (H.  Oet. 
1118):  „Quis  mundum  capiet  locus?**  haec  philosophi  verba 
respondent  (ad  Polyb.1,2):  „hoc  (i.  e.  universum)  quod  non  habet, 
quo  cadat  sit  interiturum**.  Idque  solum  hoc  modo  comprehendi 
potest  (ad  Mare. 26,6):  „uno  igni  quicquid  ex  disposito  lucet, 
ardebit**,  vel  cum  his  verbis:  „lucet*‘  et  „igni  ardebit**  auctor 
h.  1.  nil  nisi  ludat,  summum  sensus  caput  praebent  haec  verba: 
,.uno  . . . (sci.  continetur)  quicquid  nunc  ex  disposito  lucet**. 
Idem  dicit  poeta  (Thy.  843):  „Ibit  in  unum  Congesta  (i.  e. 
magna)  sinum  turba  deorum**;  H.Oet.1126/27 : „Pontum  Tartara 
sidera  Regna  unus  capiet  tria**. 

Fatum  ut  universum  mundum  deosque  rapit,  ita  videlicet 
homines.  Nam  (Phaedr.  219/20):  „non  umquam  amplius  Con- 
vexa tetigit  supera  qui  mersus  semel  Adiit  silentem  nocte 
perpetua  domum**;  Phaed.  624/5:  „Regni  tenacis  dominus  et 
tacitae  Stygis  Nullam  relictos  fecit  ad  superos  viam**;  H.f. 665/6: 
„unde  numquam  Cum  semel  venit,  potuit  reverti**;  item  Seneca 
in  lud.  de  morte  Claud.  11,  6:  ,,nec  mora  Cyllenius  illum  collo 
obtorto  trahit  ad  inferos,  illuc  unde  negant  redire  quemquam*'; 

praeterea  conferendus  est  Vergilii,  quem  tam  creberrime  a 
philosopho  laudatum  esse  satis  constat,  Aen.VI,  425:  „ripam 
inremeabilis  undae44.  In  ipso  tali  loco,  quo  de  irrevocabili 
ordine  fati  disserit,  citavit  Vergilii  versus  (ep.  88,  15):  „agit 
illa  (i.  e.  sidera)  continuus  ordo  fatorum  et  inevitabilis  cursus, 
per  statas  vices  remeant  et  effectus  rerum  omnium  aut  movent 
aut  notant;  sed  sive  quicquid  evenit,  faciunt,  quid  inmutabilis 
rei  notitia  proficiet?  sive  significant,  quid  refert  providere  quod 
effugere  non  possis?  scias  ista,  nescias,  fient:  „Si  vero  solem 
ad  rapidum  stellasque  sequentes  Ordine  respicies,  numquam 
te  crastina  fallet  Hora  nec  insidiis  noctis  capiere  serenae441); 
porro  nat.  qu.  II,  35,  2:  „fata  inrevocabiliter  ius  suum  pera- 
gunt . . . cursum  inrevocabilem  ingressa  ex  destinato  fluunt, 
quemadmodum  rapidorum  aqua  torrentium  in  se  non  recurrit 
nec  moratur  quidem,  quia  priorem  superveniens  praecipitat: 
sic  ordinem  fati  rerum  aeterna  series  rotat,  cuius  haec  prima 
lex  est:  stare  decreto*4;  de  prov.  5,  7:  „fata  nos  ducunt  et 
quantum  cuique  temporis  restat,  prima  nascentium  hora  dis- 
posuit . . . olim  constitutum  est,  quid  gaudeas,  quid  fleas,  et 
quamvis  magna  videatur  varietate  singulorum  vita  distingui, 
summa  in  unum  venit:  accipimus  peritura  perituri44.  Item 
apud  poetam  (Oed.  980):  „Fatis  agimur:  cedite  fatis;  . . . Quic- 
quid patimur  mortale  genus,  Quicquid  facimus,  venit  ex  alto, 
Servatque  suae  decreta  colus  Lachesis  nulla  revoluta  manu. 
Omnia  secto  tramite  vadunt  Primusque  dies  dedit  extremum.44 
Inde  res  sic  recte  se  habet  (ep.  117,  22):  „ nihil  mihi  videtur 
turpius  quam  optare  mortem,  nam  si  vis  vivere,  quid  optas 
mori?  sive  non  vis,  quid  deos  rogas,  quod  tibi  nascenti 
dederunt?  . . . homo  demens,  optas  rem  tuam!  . . . deos  vitam 
et  salutem  roga44;  idem  sane  sentit  poeta  (H.  f.  864 sq.):  „Sera 
nos  illo  referat  senectus,  Nemo  ad  id  sero  venit  . . . Quid 
iuvat  durum  properare  fatum?  ...  Sis  licet  segnis,  properamus 
ipsi:  Prima  quae  vitam  dedit  hora,  carpit44.  Item  ep.  26,  4: 
„incommodum  summum  est,  inquis,  miuui  [et]  deperire,  et  ut 
proprie  dicam,  liquescere,  non  enim  subito  iupulsi  ac  prostrati 
sumus:  carpimur,  singuli  dies  aliquid  subtrahunt  viribus.  Et 
quis  exitus  est  melior  quam  in  finem  suum  natura  solventi 


!)>f.  Verg.  Georg.  I,  424. 

dilabi?  non  quia  aliquid  mali  [sit]  ictus  et  e vita  repentinus 
excessus,  sed  quia  lenis  haec  est  via,  subduci14;  ep.  69,  6: 
„interest  nihil  illa  (i.  e.  mors)  ad  nos  veniat  an  ad  illam  nos14. 
Oed.  980:  ,, Fatis  agimur:  cedite  fatis;  Non  sollicitae  possunt 
curae  Mutare  rati  stamina  fusi14;  ibid.  991:  ,,It  cuique  ratus 
prece  non  ulla  Mobilis  ordo:  multis  ipsum  Metuisse  nocet, 
multi  ad  fatum  Venere  suum,  dum  fata  timent14.  Item  ad 
Mare.  21,  4 — 6:  „dispar  cuique  vivendi  facultas  data  est.  nemo 
nimis  cito  moritur,  quia  victurus  diutius  quam  vixit,  non  fuit. 
Fixus  est  cuique  terminus:  manebit  semper,  ubi  positus  est. 
nec  illum  ulterius  diligentia  aut  gratia  promovebit,  sic  habe, 
nil  illum  ex  consilio  perdidisse:  tulit  suum  ,, Metasque  dati  per- 
venit ad  aevi14.1)  Non  est  itaque  quod  sic  te  oneres:  „potuit 
diutius  vivere14.  Non  est  interrupta  eius  vita  nec  umquam  se 
annis  casus  intericit.  solvitur  quod  cuique  promissum  est.  eunt  via 
sua  fata  nec  adiciunt  quicquam  nec  ex  promisso  semel  demunt, 
frustra  vota  ac  studia  sunt:  habebit  quisque  quantum  illi  dies 
primus  adseripsit14 ; nat.  qu.  II,  35,  1:  „quid  ergo?  expiationes 
procuratiouesque  quo  pertinent,  si  inmutabilia  sunt  fata?  Per- 
mitte mihi  illam  rigidam  sectam  tueri  eorum,  qui  excipiunt 
ista  et  nihil  esse  aliud  quam  aegrae  mentis  solatia  existimant. 
Fata  inrevocabiliter  ius  suum  peragunt  nec  ulla  commoventur 
prece,  non  misericordia  flecti,  non  gratia  sciunt14;  de  prov.  5,  7 : 
„ideo  fortiter  omne  patiendum  est,  quia  non,  ut  putamus 
incidunt  cuncta,  sed  veniunt  . . . Quid  itaque  indignamur? 
quid  querimur?  ad  hoc  parati  sumus14;  ad  Polyb.  4,  1:  „diutius 
accusare  fata  possumus,  mutare  non  possumus:  stant  dura  et 
inexorabilia,  nemo  illo  convicio,  nemo  fletu,  nemo  causa  movet, 
nihil  umquam  [parcunt]  ulli  [nec]  remittunt,  Proinde  parcamus 
lacrimis  nihil  proficientibus,  facilius  enim  nos  illi  dolor  iste  adiciet 
quam  illum  nobis  reducet14.  Denique  hoc  philosophus  et  poeta 
admonent  (nat.  qu.VI,  2,  9):  ,.  egregie  Vagellius  meus  in  illo  inclito 
carmine  Si  cadendum  est,  inquit,  mihi  e caelo  cecidisse  velim. 
Idem  licet  dicere:  si  cadendum  est,  cadam  orbe  concusso,  non  quia 
fas  est  optare  publicam  cladem,  sed  quia  ingens  mortis  solatium 
terram  quoque  videre  mortalem14;  cf.  Thy.  875 sq.:  „.  . . In  nos 
aetas  ultima  venit?  0 nos  dura  sorte  creatos,  Seu  perdidimus 


l)  cf.  Verg.  Aen.  X,  472. 

solem  miseri,  Sive  expulimus.  Abeant  questus,  discede,  timor: 
Yitae  est  avidus  quisquis  non  vult  Mundo  secum  pereunte  mori". 

Profecto  tamen  penitus  veritatem  intuentes  iam  cognoscent 
diram  necessitatem  quidem  legemque  mundi  inexorabilem,  simul 
vero  summam  aequitatem  esse  fatum  (H.  f.  188/92):  ,, Certo 
veniunt  tempore  Parcae.  Nulli  iusso  cessare  licet,  Nulli 
scriptum  proferre  diem:  recipit  populos  urna  citatos";  ad 
Mare.  11,  2:  ,,huc  omnis  ista,  quae  in  foro  litigat,  in  theatris 
[desidet],  in  templis  precatur  turba  dispari  gradu  vadit,  et  quae 
diligis  [veneraris]  et  quae  despicis,  unus  exaequabit  cinis"; 
H.  f.  868/72:  ,, Omnis  haec  magnis  vaga  turba  terris  Ibit  ad 
manes  facietque  inerti  Vela  Cocyto:  tibi  crescit  omne,  Et  quod 
occasus  videt  et  quod  ortus.  Parce  venturis,  tibi,  mors,  paramur". 
Phoen.  151:  „Ubique  mors  est";  ep.  77,  13:  ,. quantus  te  populus 
moriturorum  sequetur?  quantus  comitabitur?  fortior,  ut  opinor, 
esses,  si  multa  milia  tibi  commorerentur:  atqui  multa  milia 
hominum  et  animalium  hoc  ipso  momento,  quo  tu  mori  dubitas, 
animam  variis  generibus  emittunt,  tu  autem  non  putabas  te 
aliquando  ad  id  perventurum,  ad  quod  semper  ibas?"  Troad. 
382/90:  „Quicquid  sol  oriens,  quicquid  et  occidens  Novit,  caeruleis 
Oceanus  fretis  Quicquid  bis  veniens  et  fugiens  lavat,  Aetas 
Pegaseo  corripiet  gradu.  Quo  bis  sena  volant  sidera  turbine, 
Quo  cursu  properat  volvere  saecula  Astrorum  dominus,  quo 
properat  modo  Obliquis  Hecate  currere  flexibus:  Hoc  omnes 
petimus  fata";  ad  Polyb.  11,  4:  „omnes,  immo  omnia  in  ultimum 
diem  spectant  . . . alio  quidem  atque  alio  tempore,  omnes  tamen 
in  eundem  locum  tendimus,  utrumne  stultius  sit,  nescio,  mortali- 
tatis legem  ignorare  an  inpudentius  recusare".  Porro  ep.  123, 16: 
„mors  malum  non  est:  quid  sit  quaeris?  sola  ius  aequum 
generis  humani";  Troad.  434:  „Certe  aequa  mors  est";  nat. 
qu.  II,  59,  4:  „hoc  nulla  diligentia  evitat,  nulla  felicitas  donat, 
nulla  potentia  evincit,  talia  varia  fors  libidine  disponit:  mors 
omnes  aeque  vocat,  iratis  dis  propitiisque  moriendum  est"; 
Agam.  510/27:  „In  vota  miseros  ultimus  cogit  timor  Eademque 
superos  Troes  et  Danai  rogant.  Quid  fata  possunt!  invidet 
Pyrrhus  patri,  Aiaci  Ulixes,  Hectori  Atrides  minor,  Agamemno 
Priamo;  quisquis  ad  Trojam  iacet  Felix  vocatur,  cadere  qui 
meruit  gradu,  Quem  fama  servat,  victa  quem  tellus  tegit.  Nil 
nobile  ausos  pontus  atque  undae  ferunt?  Ignava  fortes  fata 

consument  viros?  Perdenda  mors  est?  quisquis  es  nondum  malis 
Satiate  tantis  caelitum,  tandem  tuum  Numen  serena:  odia  si 
durant  tua  Placetque  mitti  Doricum  exitio  genus,  Quid  hos 
simul  perire  nobiscum  iuvat,  Quibus  perimus?  sistito  infestum 
mare:  Vehit  ista  Danaos  classis,  et  Troas  vehit.  Nec  plura 
possunt:  occupat  vocem  mare“;  de  ira  III,  43,  1/2:  „quid  illum 
nimis  exalto  tecum  agentem  detrahere  cupis?  quid  illum  obla- 
trantem tibi,  humilem  quidem  et  contemptum,  sed  superioribus 
acidum  ac  molestum  exterrere  viribus  tuis  temptas?  Quid  servo, 
quid  domino,  quid  regi,  quid  clienti  duo  irasceris  ? sustine  paulum : 
venit  ecce  mors  quae  vos  pares  faciat.  Videre  solemus 
inter  matutina  arena  spectacula  tauri  et  nisi  pugnam  inter  se 
conligatorum,  quos  cum  alter  alterum  vexarit,  suus  confector 
exspectat:  idem  facimus,  aliquem  nobiscum  adligatum  lacessimus, 
cum.  victo  victori  que  finis  et  quidem  maturus  inmineatu; 
ad  Mare.  20,  2:  „haec  (i.  e.  mors),  ubi  res  communis  fortuna 
male  divisit  et  aequo  iure  genitos  alium  alii  donavit,  exaequat 
omnia,  haec  est,  post  quam  nihil  quisquam  alieno  fecit  arbitrio, 
haec  est,  in  qua  nemo  humilitatem  suam  sensit“;  R.  Oet.  671/4: 
„Sequitur  dira  lampade  Erinys  Quarum  populi  coluere  diem, 
Nec  sibi  felix  pauper  habetur  Nisi  felices1)  cecidisse  videt“2); 
nat.  qu.  VI,  1,8:  nec  desunt,  qui  hoc  genus  mortis  magis  timeant, 
quo  . . . vivi  auferuntur,  tamquam  non  omne  fatum  ad  eundem 
terminum  veniat.  Hoc  habet  inter  cetera  iustitiae  suae  natura 
praecipuum,  quod  cum  ad  exitum  ventum  est,  omnes  in  aequo 
sumus“;  Agam.  750/58:  „Iuvat  per  ipsos  ingredi  Stygios  lacus, 
Iuvat  videre  Tartari  saevum  canem  Avidique  regna  Ditis!  haec 
hodie  ratis  Phlegethontis  atri  regias  animas  vehet,  Victamque 
victricemque.  vos  umbrae,  precor,  Iurata  superis  unda,  te 
pariter  precor:  Reserate  paulum  terga  nigrantis  poli,  Levis  ut 
Mycenas  turba  prospiciat  Phrygum.  Spectate  miseri:  fata  se 

0 Ludit  poeta  hoc  verbo  „felixw,  quo  altero  loco  beatam,  altero 
potentem  et  divitem  significat. 

2)  Ergo  mortis  cogitatione  admonetur  homo,  ne  fallacibus  bonis 
comparatis  torqueatur;  id  quod  ne  faciat,  his  quoque  locis  poeta  philo- 
sophusque adhortantur  (Troad.  1018 sq.):  „Tolle  felices:  miserum,  licet  sit* 
Nemo  se  credet;  removete  multo  Divites  auro,  removete  centum  Rura  qui 
scindunt  opulenta  bubus:  Pauperi  surgent  animi  iacentes  — Est  miser  nemo 
nisi  comparatus M ; de  ira  III,  30,  3:  „nostra  nos  sine  conparatione  delectent^ 
numquam  erit  felix  quem  torquebit  felicior. u 

yertunt  retro“.  Agam.  863/6:  „Mendax  Dardanidae  domus  Et 
sensit  arcus  iterum  timendos;  Te  duce  concidit  Totidem 
diebus  Troia  quot  annis;“  Agam.  867:  „Res  agitur  intus 
magna,  par  annis  decemu;  nat.  qu.  VI,  1,11/12:  „omnia  eiusdem 
sortis  sunt  et,  si  nondum  mota,  tamen  mobilia:  hunc  fortassis, 
in  quo  securius  consistis,  locum  haec  nox  aut  hic  ante  noctem 
dies  scindet.  Unde  scias,  an  [non]  melior  eorum  locorum 
condicio  sit,  in  quibus  iam  vires  suas  fortuna  consumpsit  et 
quae  in  futurum  ruina  sua  fulta  sunt?  erramus  enim,  si  ullam 
terrarum  partem  exceptam  inmunemque  ab  hoc  periculo  credimus: 
omnes  sub  eadem  iacent  lege.“ 

Sed  haec  hactenus!  Quamvis  tam  vario  fato  mundus 
regatur,  tamen  mores  viri  fortis  ac  sapientis  ex  fati  rebus 
haudquaquam  pendent.  Pront  enim  quisque  se  gesserit,  aut 
ad  virtutem  deique  similitudinem  accedet  ac  beatus  erit  aut 
suo  vitio  miser  fiet.  Profecto  his  quoque  de  rebus  quod  philo- 
sophus verbis  exponit,  idem  poeta  rebus  fabularum  demonstrat; 
cf.  ep.  98,  2:  „errant  enim,  Lucili,  qui  aut  boni  aliquid  nobis 
aut  mali  iudicant  tribuere  fortunam:  materiam  dat  bonorum 
ac  malorum  et  initia  rerum  apud  nos  in  malum  bonumve 
exiturarum,  valentior  enim  omni  fortuna  animus  est:  in  utram- 
que partem  ipse  res  suas  ducit  beataeque  ac  miserae  vitae  sibi 
causa  est.  malus  omnia  in  malum  vertit,  etiam  quae  cum  specie 
optimi  venerant;  rectus  atque  integ6r  corrigit  prava  fortunae 
et  dura  atque  aspera  ferendi  scientia  mollit  idemque  et  secunda 
grate  excipit  modesteque  et  adversa  constanter  ac  fortiter.^ 
Eandem  poeta  opinionem  suam  fabulis  tragoediarum 
contexuit:  ut  enim  perditos  homines  non  ex  fato,  quamquam 
hoc  ipsi  quidem  commenticiis  verbis  simulant,  sed  ex  moribus 
peccare  supra  adumbravimus,  ita  revera  in  mala  incidere,  quae 
quidem  longe  plurimis  hominibus  videntur,  bonos  viros,  qui  tamen 
omnibus  incommodis  eadem  ratione  occurrunt,  quam  philosophus 
exemplo  modo  laudato  docet  quamque  diligentius  infra  cognos- 
cemus, ipsis  fabularum  rebus  tamquam  in  oculis  conspectuque 
nostro  poeta  exponit.  Qualis  bonorum  condicionis  sane,  ut 
homines  quidem  putent,  nos  miserere  idoneamque  ergo  videri 
talem  tragoediae  materiem  Seneca  libere  profitetur  (de  tranq. 
an.  16,  1):  „sequetur  pars,  quae  solet  non  inmerito  contristare 
et  in  sollicitudinem  adducere,  ubi  bonorum  exitus  mali  sunt: 

ut  Socrates  cogitur  in  carcere  mori,  Rutilius  in  exilio  vivere, 
Pompeius  et  Cicero  clientibus  suis  praebere  cervicem,  Cato  ille, 
virtutum  viva  imago,  incumbens  gladio  simul  de  se  ac  de  re 
publica  palam  facere.  Necesse  est  torqueri  tam  iniqua  praemia 
fortunam  persolvere:  et  quid  sibi  quisque  nunc  speret,  cum 
videat  pessima  optimos  pati?“  Tamen  de  prov.  3,  3:  „nihil, 
inquit,  mihi  videtur  infelicius  eo,  cui  nihil  umquam  evenit 
adversi,  non  licuit  enim  illi  se  experiri.  IJt  ex  voto  illi 
fluxerint  omnia,  ut  ante  votum,  male  tamen  de  illo  di  iudi- 
caverunt:  indignus  visus  est,  a quo  vinceretur  aliquando  fortuna, 
quae  ignavissimum  quemque  refugit,  quasi  dicat:  . . . non  opus 
est  in  illum  tota  potentia  mea:  levi  conminatione  pelletur, 
non  potest  sustinere  voltum  meum,  alius  circumspiciatur,  cum 
quo  conferre  possimus  manum:  pudet  congredi  cum  homine 
vinci  parato“.  Hoc  enim  respiciendum  est  (de  prov.  4,  2sq.): 
,, calamitates  terroresque  mortalium  sub  iugum  mittere  proprium 
magni  viri  est.  semper  vero  esse  felicem  et  sine  morsu  animi 
transire  vitam  ignorare  est  rerum  naturae  alteram  partem. 
Magnus  vir  es:  sed  unde  scio,  si  tibi  fortuna  non  dat  facultatem 
exhibendae  virtutis?  . . . miserum  te  iudico,  quod  n umquam 
fuisti  miser,  transisti  sine  adversario  vitam,  nemo  sciet  quid 
potueris,  ne  tu  quidem  ipse  opus  est  enim  ad  notitiam  sui 
experimento,  quid  quisque  posset  nisi  temptando  non  didicit^. 
Faveri  ergo  a deo  hos  viros  cognoscimus  ac,  quorum  duro  fato 
exagitatorum  nos  miserendum  esse  videtur,  exempla  quae 
mirari  sectarique  decet  proponuntur  (de  prov.  4,  12):  „quid 
mirum,  si  dure  generosos  spiritus  deus  temptat?  numquam 
virtutis  molle  documentum  est.  verberat  nos  et  lacerat  fortuna, 
patiamur:  non  est  saevitia,  certamen  est,  quod  si  saepius 
adierimus,  fortiores  erimus,  solidissima  corporis  pars  est  quam 
frequens  usus  agitavit:  praebendi  fortunae  sumus,  ut  contra 
illam  ab  ipsa  duremur,  paulatim  nos  sibi  pares  faciat“;  et  de 
prov.  3,  4:  „idem  facit  fortuna:  fortissimos  sibi  pares  quaerit,  quos- 
dam fastidio  transit,  contumacissimum  quemque  et  rectissimum 
adgreditur,  adversus  quem  vim  suam  intendat:  ignem  experitur 
in  Mucio  . . . tormenta  in  Regulo  . . . mortem  in  Catone, 
magnum  exemplum  nisi  mala  fortuna  non  invenit“.  Itaque 
nil  nisi  consentaneum  suique  simile  est  philosophum  denique 
in  hanc  sententiam  pervenisse  (de  prov.  4,  3/4):  „itaque  quidam 

ipsi  ultro  se  cessantibus  malis  obtulerunt  et  virtuti  iturae  in 
obscurum  occasionem  per  quam  enitesceret  quaesierunt. 
Gaudent,  inquam,  magni  viri  aliquando  rebus  adversis, 
non  aliter  quam  fortes  milites  bellis,  avida  est  periculi 
virtus  et  quo  tendat,  non  quid  passura  sit,  cogitat:  quoniam 
etiam,  quod  passura  est,  gloriae  pars  est,  . . . ipsis,  inquam, 
deus  consulit,  quos  esse  quam  honestissimos  cupit,  quotiens 
illis  materiam  praebet  aliquid  animose  fortiterque  faciendi,  ad 
quam  rem  opus  est  aliqua  rerum  difficultate/4 

Quibus  isdem  causis  permotus  poeta  „quos  esse  quam 
honestissimos  cupit*4  tales  reddidit,  quales  viros  bonos  philo- 
sophus locis  modo  citatis  describit  qualesque  inveniuntur  in 
tragoediis.  Quid  ergo  miraris,  quod,  cum  Senecam  philosophum 
tragoediarum  auctorem  fuisse  tibi  persuaseris,  usque  eo,  ut  a 
sensu  humano  paene  alienum  nobis  videatur,  in  describendis 
duris  viraginibus  puerisque  poeta  processit?  Talem  enim 
Astyanax  puerulus  se  praestat  immolandus  (Troad.  1090): 
„nec  gradu  segni  puer  Ad  alta  pergit  moenia,  ut  summa  stetit 
Pro  turre  vultus  huc  et  huc  acres  tulit  Intrepidus  animo, 
qualis  ingentis  ferae  Parvus  tenerque  fetus  et  nondum  potens 
Saevire  dente  — iam  tamen  tollit  minas  Morsusque  inanes 
temptat  atque  animis  tumet:  Sic  ille  dextra  prensus  hostili 
puer  Ferox  superbe,  moverat  vulgum  ac  duces  Ipsumque  Ulixem, 
non  flet  e turba  omnium  Qui  fletur;  ac,  dum  verba  fatidici  et 
preces  Concipit  Ulixes  vatis  et  saevos  ciet  Ad  sacra  superos, 
sponte  desiluit  sua  In  media  Priami  regna44.  Eadem  est 
Polyxena  (Troad.  1148):  „ut  primum  ardui  Sublime  montis 
tetigit  atque  alte  edito  Iuvenis  paterni  vertice  in  busti  stetit, 
Audax  virago  non  tulit  retro  gradum;  Conversa  ad  ictum  stat 
truci  vultu  ferox.  Tam  fortis  animus  omnium  mentes  ferit, 
Novum  que  monstrum  est  Pyrrhus  ad  caedem  piger.  Ut  dextra 
ferrum  penitus  exactum  abdidit,  Subitus  recepta  morte  prorupit 
eruor  Per  vulnus  ingens,  nec  tamen  moriens  adhuc  Deponit 
animos:  cecidit  ut  Achilli  gravem  Factura  terram,  prona  et  irato 
impetu44.  Qua  virginis  constantia  ut  eo  magis  moveamur  nimirum 
non  ad  miserendum,  sed  ad  mirandum  eam,  insuper  id,  quod  de 
his  rebus  spectatorum  multitudo  sensit,  narratur  (Troad.  1146): 
,, Movet  animus  omnes  fortis  et  leto  obvius;  Pyrrhum  antecedit; 
omnium  mentes  tremunt,  Mirantur  ac  miserantur.44 

Simul  tamen  manifestum  est,  quantum  hanc  multitudinis 
cupiditatem  crudelissimorum  spectaculorum  turpem  poeta  de- 
spiciat;  cf.  Troad.  1075:  „Haec  nota  quondam  turris  et  muri  decus, 
Nunc  saeva  cautes,  undique  adfusa  ducum  Plebisque  turba 
cingitur:  totum  coit  Ratibus  relictis  vulgus,  his  collis  procul 
Aciem  patenti  liberam  praebet  loco,  His  alta  rupes,  cuius  in 
cacumine  Erecta  summos  turba  libravit  pedes.  Hunc  pinus, 
illum  laurus,  hunc  fagus  gerit  Et  tota  populo  silva  suspenso 
tremit.  Extrema  montis  ille  praerupti  petit,  Semusta  ac  ille 
tecta  vel  saxum  inminens  Muri  cadentis  pressit,  atque  aliquis 
(nefas!)  Tumulo  ferus  spectator  Hectoreo  sedet.  Per  spatia 
late  plena  sublimi  gradu  Incedit  . . item  Troad.  1123: 
„Adversa  cingit  campus  et  clivo  levi  Erecta  medium  vallis 
includens  locum  Crescit  theatri  more,  concursus  frequens 
Implevit  omne  litus:  hi  classis  moram  Hac  morte  solvi  rentur, 
hi  stirpem  hostium  Gaudent  recidi,  magna  pars  vulgi  levis 
Odit  scelus  spectatque;  nec  Troes  minus  Suum  frequentant 
funus  . . de  brev.  v.  16,  3:  „ad  occupationem  aliquam  tendunt 
et,  quod  interiacet  omne  tempus  grave  est,  tam  mehercules  quam 
cum  dies  muneris  gladiatorii  edictus  est,  aut  cum  alicuius 
alterius  vel  spectaculi  vel  voluptatis  exspectatur  constitutum, 
transsilire  medios  dies  volunt“;  et  ad  Helv.  6,  2 : „adspice  agedum 
hanc  frequentiam,  cui  vix  urbis  inmensae  tecta  sufficiunt,  ex 
municipiis  et  coloniis  suis,  ex  toto  denique  orbe  terrarum 
confluxerunt,  alios  adduxit  ambitio,  alios  necessitas  officii 
publici,  alios  . . . alios  spectacula^;  porro  ep.  7:  „quid  tibi  vi- 
tandum praecipue  existimem  , quaeris:  turbam:  nondum  illi  tuto 
committeris,  ego  certe  confitebor  inbecillitatem  meam:  num- 
quam  mores,  quos  extuli,  refero,  aliquid  ex  eo,  quod  composui, 
turbatur.  . . . utique  quo  maior  est  populus,  cui  miscemur,  hoc 
periculi  plus  est.  nihil  vero  tam  damnosum  bonis  moribus  quam 
in  aliquo  spectaculo  desidere:  tunc  enim  per  voluptatem  facilius 
vitia  subrepunt,  quid  me  existimas  dicere:  avarior  redeo  . . .; 
immo  vero  crudelior  et  inhumanior,  quia  inter  homines  fui. 
Casu  in  meridianum  spectaculum  incidi  lusus  exspectans  et 
sales  et  aliquid  laxamenti,  quo  hominum  oculi  ab  humano  cruore 
adquiescant:  contra  est.  quicquid  ante  pugnatum  est,  miseri- 
cordia fuit,  nunc  omissis  nugis  mera  homicidia  sunt.“  — At 
quid?,  occurres  nobis,  ipsi  Senecae  poetae  nonne  saepius  a viris 

doctis  crimini  datum  est,  quod  liberis  crudeliter  in  scaena 
mactatis  a Medea  illud  Horatii  praeceptum,  quod  atrocissimas 
tales  res  amare  poetas  vetat,  neglexerit?  Quod  perverse  ac 
perperam  iudicatum  esse  credimus;  sed  quid  de  hac  re  senti- 
amus, infra  aperiemus. 

Quibus  rebus  insertis  nunc  ad  propositum  revertamur:  pari 
modo  Seneca  ab  Aeschylo  dissentiente  Cassandra  moritur. 
Cum  apud  Graecum  poetam  Troianorum  fortunam  conqueratur,  in 
hac  fabula  (A g.  668)  „dura  virgo  patiensque  malia  nec  per 
vitam  quicquam  timuit,  semper  vero  ad  mortem  paratum 
animum  praebuit  (Ag.  659):  „Cohibete  lacrimas  omne  quas 
tempus  petet,  Troades,  et  ipsae  vestra  lamentabili  Lugete 
gemitu  funera:  aerumnae  meae  Socium  recusant,  cladibus 
questus  meis  Removete,  nostris  ipsa  sufficiam  malis.  (741): 
Quid  me  vocatis  sospitem  solam  e meis,  Umbrae  meorum? 
te  sequor  testis,  pater,  Troiae  sepultae;  frater,  auxilium 
Phrygum,  Terrorque  Danaum;  ...  te  sequor,  nimium  cito  Con- 
gresse Achilli  Troile;  incertos  geris,  Deiphobe  vultus,  coniugis 
munus  novae?  Iuvat  per  ipsos  ingredi  Stygros  lacus,  Iuvat 
videre  Tartari  saevum  canem,  Avidique  regna  Ditis64 ; nec 
minus  fortius  suorum  immemor  eadem  constantia  moritur  his 
verbis  exclamatis  (Ag.  1004):  „Ne  trahite,  vestros  ipsa  prae- 
cedam gradus.  Perferre  prima  nuntium  Phrygibus  meis 
Propero : . . . Nihil  moramur,  rapite,  quin  grates  ago.  Iam,  iam 
iuvat  vixisse  post  Troiam,  iuvat“.  Neque  alia  res  est  de  vir- 
tute Electrae,  quae  ipsa  in  summo  periculo  versata  id  unum 
agit,  ut  Orestis  frater  amico  commendatus  servetur  (Ag.  925): 
„Pater  peremptus  scelere  materno  iacet  . . . Per  te  parentis 
memoriam  obtestor  mei,  Per  sceptra  terris  nota,  per  dubios 
deos:  Recipe  hunc  Oresten  ac  pium  furtum  occule.  . . . Excessit, 
abiit,  currus  effreno  impetu  Effugit  aciem,  tuta  iam  opperiar 
meos  Hostes  et  ultro  vulneri  opponam  caput“.  Item  denique 
Andromacha  in  Troad.  648:  „(scl.:  Hectoris)  prorutus  tumulo 
cinis  Mergetur?  ossa  fluctibus  spargi  sinam  Disiecta  vastis?  potius 
hic  mortem  oppetat.  Poteris  nefandae  deditum  mater  neci  Vi- 
dere? poteris  celsa  per  fastigia  Missum  rotari?  potero,  perpetiar, 
feram,  Dum  non  meus  post  fata  victoris  manu  lactetur  Hector.“ 

Sed  pergamus  ac  quid  de  utroque  Oedipo  et  Hippolyto 
iudicandum  nobis  videatur,  patefaciamus.  Qui  viri  non  in 

molestiis  tantummodo  versantur  velut  ei,  de  quibus  modo  egimus, 
sed  scelerum  participes  esse  videntur,  quae  revera  sunt  crimina 
secundum  philosophi  sententiam.  Tamen  vera  virtute  eos  prae- 
ditos finxisse  ac  bonos  esse  viros  poetam  voluisse  manifestum 
est.  Inscium  enim  Oedipum  in  facinus  incidisse,  culpam  non 
eius,  sed  fati  esse  diligentissime  demonstratur  (Oed.  709):  ,,Non 
tu  tantis  causa  periclis,  Non  hinc  Labdacidos  petunt  Fata, 
sed  veteres  deum  Irae  secuutur“.  Oedipus  ipse,  postquam 
omnino  inscius  omnes  minas  poenasque  in  Laium  occidentis 
caput  detestatus  est  (257  sqq.),  versu  demum  764sqq.  incerto 
quodam  sensu  vix  suspicatur  ipsum  forte  auctorem  esse  facinoris 
(Oed.  764):  „Curas  revolvit  animus  et  repetit  metus.  Obisse 
nostro  Laium  scelere  autumant  Superi  inferique,  sed  animus 
contra  innocens  Sibique  melius  quam  deis  notus  negat  . . 
idem  in  Phoen.  203:  „Nec  ulla  pectus  hoc  culpa  attigit.  Et 
hoc  magis  te,  genitor,  insontem  voca,  Quod  innocens  es  dis 
quoque  invitis44  et  Phoen.  244:  ,,Fata  quis  tam  tristia  Sortitus 
umquam?  videram  nondum  diem  ...  Et  iam  timebar.  Sed 
numquid  et  peccavit?  abstrusum,  abditum  Dubiumque  an  essem, 
sceleris  infandi  reum  Deus  egit;  illo  teste  damnavit  parens44. 
Nec  vero  secus  innocentem  Hippolytum  esse,  quicumque  legerit 
fabulam,  concedet.  — Sed  ad  id  accedamus,  quod  summam  rei 
continet.  Neque  enim  illa  solum,  sed  inprimis  hac  Annaeana 
perspicua  ratione  mores  horum  virorum  ut  innocentium  descri- 
buntur: Cum  maleficorum  sit,  ut  supra  explicavimus,  culpam 
scelerum,  quam  ipsorum  esse  cuivis  manifestum  est,  a se  amovere, 
hi  boni  viri  si  quicquam  tantummodo  sibi  videntur  peccasse 
quamvis  integri,  tamen  vehementissime  sese  vituperant  poenas- 
que sibi  expetunt;  nonne  tibi  mirum  atque  alienum  videtur  hoc, 
quod  poeta,  ut  honestorum  mores  describat,  libentissime 
quidem  instituit?  Idem  tamen  sentit  Seneca  philosophus  de 
v.  beata  2,  2:  „bonus  animus,  si  umquam  respirare  illi  et  recedere 
in  se  vacaverit,  o quam  sibi  ipse  verum  tortus  a se  fatebitur 
ac  dicet:  quicquid  feci  adhuc,  infectum  esse  mallem,  quicquid 
dixi,  cum  recogito,  mutis  invideo,  quicquid  optavi  inimicorum 
exsecrationem  puto  . . .:  mihi  ipsi  nondum  amicus  sum44;  etiam 
magis  de  ira  II,  28,  1:  „si  volumus  aequi  rerum  omnium  iudices 
esse,  hoc  primum  nobis  persuadeamus,  neminem  nostrum  esse 
sine  culpa,  hinc  enim  maxima  indignatio  oritur  ,, nihil  peccavi*4 

et  nihil  feci44.  immo  nihil  fateris44;  porro  cf.  de  ira  II,  31,  3. 
Sed  fabulas  excutiamus:  In  Phaedrae  fabula  Hippolytus, 
quamvis  purissimus,  tamen  se  vehementer  accusat;  nutrix  de 
eo  hoc  pronuntiat  Ph.  437:  „Sed  tu  beatis  mitior  rebus  veni: 
Namque  anxiam  me  cura  sollicitat  tui,  Quod  te  ipse  poenis 
gravibus  infestus  domas44;  Hip.  ipse  in  Phaed.  680:  „Cur  dextra 
divum  rector  atque  hominum,  vacat  Tua  nec  trisulca  mundus 
ardescit  face?  In  me  tona,  me  fige,  me  velox  cremet  Trans- 
actus ignis  — sum  nocens,  merui  mori:  Placui  novercae44. 
Pari  modo  Oedipus,  qui  in  Oedipi  fabula  in  scaenam  prodit: 
quamvis  item  primo  tam  innocentem  se  sensisse  supra  vide- 
rimus. ut  gravissimum  quid  sit  in  illius  perditi  auctoris  caput 
detestetur,  tamen  re  patefacta  se  nocentem  fingit  atque  oculis 
effossis  crimen  expiat  (Oed.  916):  „Se  scelere  convictum  Oedipus 
Damnavit  ipse44;  Oed.  1042:  ,, Fatidice  te,  te  praesidem  et  veri 
deum,  Compello:  solum  debui  fatis  patrem;  Bis  parricida 
plusque  quam  timui  nocens  Matrem  peremi:  scelere  confecta 
est  meo.  0 Phoebe  mendax,  fata  superavi  impia44;  denique 
nuntius  (Oed.  973):  ,.quicquid  effosis  male  Dependet  oculis 
rumpit,  et  victor  deos  Conclamat  omnis:  parcite,  en,  patriae 
precor:  Iam  iusta  feci,  debitas  poenas  tuli*4.  Quem  ad  locum 
cf.  de  prov.  6,  6:  ,.at  multa  incidunt  tristia,  horrenda,  dura 
toleratu.  Quia  non  poteram  vos  istis  subducere,  animos  vestros 
adversus  omnia  armavi:  ferte  fortiter,  hoc  est,  quo  deum 
antecedatis:  ille  extra  patientiam  malorum  est,  vos  supra 
patientiam44. 

Ac  profecto  quidem  eundem  in  Phoen.  fabula  se  praebet 
Oedipus  (Phoen.  158):  „Totus  nocens  sum:  qua  voles  mortem 
exige.  Effringe  pectus  corque  tot  scelerum  capax  Evelle44;  ibid.167 : 
,.Non  ego  hoc  tantum  scelus  Ulla  expiari  credidi  poena  satis 
Umquam,  nec  ista  morte  contentus  fui,  Nec  me  redemi  parte: 
membratim  tibi  Perire  volui  — debitum  tandem  exige44;  Phoen. 
216:  „Me  fugio,  fugio  conscium  scelerum  omnium  Pectus, 
manumque  hanc  fugio  et  hoc  caelum  et  deos.  Ego  hoc  solum, 
frugifera  quo  surgit  Ceres  Premo?  has  ego  auras  ore  pestifero 
traho?  Ego  laticis  haustu  satior  aut  ullo  fruor  Almae  parentis 
munere?...44;  item  ibid.  46sqq.  Hic  tamen  multo  graviorem 
quam  mortis  poenam  suscipit:  vitam  ipsam.  Quantocumque 
enim  vitae  fastidio  affectus  est,  cum  — proprium  vere  Annae- 

anum!  — non  ,, frivolis  causis44  (cf.  ep.  4,4;  de  tranq.  an.  2, 15), 
sed  novorum  criminum  timore  perficiendorum  cogatur,  ut  mortem 
voluntariam  praeferat  (Phoen.  48);  „Nullum  facere  iam  possum 
scelus?  Possum  miser,  praedico  — discede  a patre,  Discede, 
virgo,  timeo  post  matrem  omnia44  et  ibid.  303:  „Scio  quo  ferantur, 
quanta  moliri  parent,  Ideoque  leti  quaero  maturi  viam  Morique 
propero,  dum  in  domo  nemo  est  mea  Nocentior  me44,  tamen 
non  sua  causa,  sed  sola  Antigonae  egregiae  pietate  permotus 
summum  proficit,  cum  non  solum  mortem,  sed  maius  vitae 
supplicium  despiciat  (Phoen.  308 sq.):  „Unum  hoc  habet 
fortuna  quo  possim  capi,  Invictus  aliis:  sola  tu  affectus  potes 
Mollire  duros,  sola  pietatem  in  domo  Docere  nostra,  nil  grave 
aut  miserum  est  mihi  Quod  te  sciam  voluisse,  tu  tantum  impera: 
Hic  Oedipus  Aegaea  transnabit  freta  Iubente  te,  . . . Iubente 
te  praebebit  alitibus  iecur,  Iubente  te  vel  vivet44;  cf.  ep. 24, 24/25: 
,, confirmabis  animum  vel  ad  mortis  vel  ad  vitae  patientiam,  at 
in  utrumque  monendi  ac  firmandi  sumus,  et  ne  nimis  amemus 
vitam  et  ne  nimis  oderimus,  etiam  cum  ratio  suadet  finire.  . . . 
vir  fortis  ac  sapiens  non  fugere  debet  e vita,  sed  exire,  et  ante 
omnia  ille  quoque  vitetur  adfectus,  qui  multos  occupavit,  libido 
moriendi44. 

Denique  cunctis  his  philosophiae  artificiis  Herculis  virtus 
depingitur:  primum  omnem  culpam  Iunonis  esse,  nullam  Herculis 
diligentissime  aperitur;  neque  enim  casu  accidit,  ut  longo  primae 
Herculis  fabulae  prologo  poeta  effecerit,  ut  luno  sese  esse  pro- 
fiteatur, quae  ira  invidiaque  impulsa  illis  Furiis  ex  inferis 
egredientibus  contra  eum  incitatis  fortissimum  sceleribus,  im- 
pietate, erroribus,  furore  afficiat  (H.  f.  85 sq.):  „bella  iam  secum 
gerat  Adsint  ab  imo  Tartari  fundo  excitae  Eumenides,  ignem 
flammeae  spargant  comae,  Viperea  saevae  verbera  incutiant 
manus.  I nunc,  superbe,  caelitum  sedes  pete,  Humana  temne, 
iam  Styga  et  manes  ferox  Fugisse  credis?  hic  tibi  ostendam 
inferos  Revocabo  in  alta  conditam  caligine,  Ultra  nocentum 
exilia,  discordem  deam  . . . Educam  et  imo  Ditis  e regno  extraham 
Quicquid  relictum  est:  veniet  invisum  Scelus  Suumque  lambens 
sanguinem  Impietas  ferox  Errorque  et  in  se  semper  armatus 
Furor  Hoc,  hoc  ministro  noster  utatur  dolor.  . . . (117)  stabo, 
et  ut  certo  exeant  Emissa  nervo  tela,  librabo  manu,  Regam 
furentis  armai4.  Neque  alia  causa  permotus  accuratissime  multis- 

que  verbis  poeta  tractat,  qua  ratione  subito  inscium  furor 
occupet  magis  magisque  incitet  in  aliena  crimina  patranda,  a 
quibus  sanum  maxime  abhorrere  quisque  haud  ignorat.  Insuper 
autem  chorus  hoc  pronuntiat  (H.  fu.  1097):  „Solus  te  iam  praestare 
potest  Furor  insontem:  proxima  puris  Sors  est  manibus  nescire 
nefas44 ; et  ipse  probissimus  haec  perspicua  verba  (scelere  per- 
fecto) ibid.  1147:  „nescio  quod  mihi,  Nescio  quod  animus 
grande  praesagit  malum*4 ; et  Amphitryon  ibid.  1200:  ,, luctus 
est  istic  tuus,  Crimen  novercae:  casus  hic  culpa  caret14. 

Porro  vero  ille  nimius  pudor,  qualem  iam  supra  Hippo- 
lytis  Oedipisque  inesse  vidimus,  permovet  alieno  furore  relictum, 
ut  tamquam  conscium  sceleris  sese  capitis  damnet  (H.  fu.  1240): 
„Non  sic  furore  cessit  exstinctus  pudoi;,  Populos  ut  omnes 
impio  aspectu  fugem.  Arma,  arma,  Theseu,  flagito  propere  mihi 
Subtracta  reddi.  . . . mortis  inveniam  viam.  (1258)  Cur  animam 
in  ista  luce  detineam  amplius  Morerque  nihil  est:  cuncta  iam 
amisi  bona,  . . . nemo  polluto  queat  Animo  mederi:  morte 
sanandum  est  scelus.  (1267)  Yeniam  dabit  sibi  ipse,  qui  nulli 
dedit?  Laudanda  feci  iussus:  hoc  unum  meum  est.  Succurre, 
genitor;  sive  te  pietas  movet  Seu  triste  fatum  sive  violatum 
decus  Virtutis:  effer  arma;  vincatur  mea  Fortuna  dextra44. 

Sed  ut  ad  tertium  veniamus,  eodem  artificio,  quo  poetam 
secundum  philosophi  sententiam  in  Phoenissarum  fabula  iam  usum 
esse  cognovimus,  hic  a morte  retinetur:  neque  enim  nisi  ne  sua 
morte  patrem  occidat,  mortis  libertate  proiecta  vitam  culpae 
fictae  conscientia  agitatam  suscipit:  Pater  inquit  H.  fu.  1308: 
„Aut  vivis  aut  occidis,  hanc  animam  levem  Fessamque  senio 
nec  minus  fessam  malis  In  ore  primo  teneo,  tam  tarde  patri 
Vitam  dat  aliquis?  non  feram  ulterius  moram,  Laetare!  ferro 
pectus  impresso  induam:  Hic,  hic  iacebit  Herculis  sani  scelus44. 
Tum  Here.:  „Iam  parce,  genitor,  parce,  iam  revoca  mauum. 
Succumbe,  virtus,  perfer  imperium  patris.  Eat  labores  hic  quo- 
que Herculeos  labor:  Vivamus44. 

Quartum  denique  illis  tribus  quae  sunt  rerum  regnis 
devictis  atque  omnibus  vitae  incommodis  perlatis,  ut  ne  se 
quidem,  sed  deos  hominesque  obnoxiis  monstris  liberet,  clarissima 
beneficia  mundo  donat;  e magno  exemplorum  numero  haec 
tantummodo  afferantur  (H.  Oet.  16  sq.):  ,.omne  concessit  malum 
Quod  terra  genuit,  pontus  aer  inferi:  Nullus  per  urbes  errat 

Arcadias  leo,  Stymphalis  icta  est,  Maenali  nulla  est  fera; 
Sparsit  peremptus  aureum  serpens  nemus  Et  hydra  vira  posuit 
et  notos  Hebro  Cruore  pingues  hospitum  fregi  greges  Hostisque 
traxi  spolia  Thermodontiae.  Vidi  silentum  fata  nec  tantum  redi, 
Sed  trepidus  atrum  Cerberum  yidit  dies  Et  ille  solem,  nullus 
Antaeus  Libys  Animam  resumit,  cecidit  ante  aras  suas  Busiris, 
una  est  Geryon  sparsus  manu  Taurusque  populis  horridus 
centum  pavor.  Quodcumque  tellus  genuit  infesta  occidit  Meaque 
fusum  est  dextera:  iratis  deis  Non  licuit  esse44. 

Pergitur  insuper  ita  (H.  Oet.  63  sq.):  „sed  quid  inpavidum 
genus  Fecisse  prodest?  non  habent  pacem  dei:  Purgata  tellus 
omnis  in  caelo  videt  Quodcumque  timuit:  transtulit  luno  feras. 
Ambit  peremptus  cancer  ardentem  plagam  . . . Invasit  omnis 
ecce  iam  caelum  fera  Meque  antecessit:  victor  e terris  meos 
Specto  labores,  astra  portentis  prius  Ferisque  luno  tribuit,  ut 
caelum  mihi  Faceret  timendum,  sparserit  mundum  licet  Caelum- 
que terris  peius  ac  peius  Styge  Irata  faciat,  dabitur  Alcidae 
locus44.  Quibus  versibus  non  solum  Hercules  de  istis  monstris, 
sed  ipsa  vera  virtus  Annaeana  de  fabulosis  inferorum,  terrarum, 
caeli  monstris  longaque  superstitione  traditis  triumphare  nonne 
tibi  videtur?  Quamvis  expressis  verbis  philosophus  haec  porten- 
tosa caeli  signa,  quibus  spectacula  siderum  pulchritudine  claris- 
sima obscurari  dicuntur,  nullo  loco  repellat,  omnia  tamen  haec 
verba,  si  quaepiam,  e philosophi  ingenio  pronuntiantur;  quid 
enim?  quaeris;  quis  est,  qui  „dabitur  Alcidae  locus?44  (de  otio  5,4): 
„Ut  scias  illam  (i.  e.  formosam  caeli  naturam)  spectari 
voluisse,  non  tantum  adspici,  vide  quem  nobis  locum 
dederit:  in  media  nos  sui  parte  constituit  et  circumspectum 
omnium  nobis  dedit,  nec  erexit  tantummodo  hominem,  sed  etiam 
habilem  contemplationem  factura,  ut  ab  ortu  sidera  in  occasum 
labentia  prosequi  posset  et  voltum  suum  circumferre  cum  toto, 
sublime  fecit  illi  caput  et  collo  flexili  inposuit.  deinde  sena  per 
diem,  sena  per  noctem  signa  perducens  nullam  non  partem  sui 
explicuit,  ut  per  haec,  quae  obtulerat  oculis  eius  cupiditatem 
faceret  etiam  ceterorum44.  Atque  etiam  philosophum,  si  quae 
sequuntur  verba  perlegerimus,  summo  exardescente  inflammatum 
desiderio  animique  divini  elatione  adeo  impulsum  cognoscemus, 
ut  caelestia  dei  regna  adipisci  sibi  videatur  (de  otio  5,5):  „nec 
enim  omnia  nec  tanta  visimus  quanta  sunt,  sed  acies  nostra 

aperit  sibi  investigandi  viam  et  fundamenta  vero  iacit,  ut 
inquisitio  transeat  ex  apertis  in  obscura  et  aliquid  ipso  mundo 
antiquius,  unde  ista  [sidera]  exierint,  quis  fuerit  universi  status, 
antequam  singula  in  partes  discederent,  quae  ratio  mersa  et 
confusa  diducerit.  quis  loca  rebus  adsignaverit.  ...  an  illud 
verum  sit,  quo  maxime  probatur  homines  divini  esse 
spiritus,  partem  ac  veluti  scintillas  quasdam  sacrorum 
in  terram  resiluisse  atque  alieno  loco  haesisse.  Cogitatio 
nostra  caeli  munimenta  perrumpit  nec  contenta  est  id,  quod 
ostenditur,  scire:  illud,  inquit,  scrutor,  quod  ultra  mundum  iacet, 
utrumne  profunda  vastitas  sit  an  et  hoc  ipsum  terminis  suis 
eludatur . . .“  Item  Herculis  virtus  caelum  petit,  item  ipsa  parat 
viam,  item,  cum  „nato  patrem  vel  astra  forti  reddiu  iubeat,  homines 
divini  esse  spiritus,  partem  ac  veluti  scintillas  quasdam  sacrorum 
in  hominum  corporibus  versatas  credit  atque  haec  Annaei  Senecae 
verba  probat  (ep.  92,  30):  „Sed  si  cui  virtus  animusque  in  corpore 
praesens,  hic  deos  aequat,  illo  tendit  originis  sui  memor, 
nemo  inprobe  eo  conatur  adseendere,  unde  descenderat.  Quid 
est  autem  cur  non  existimes  in  eo  divini  aliquid  exsistere,  qui 
dei  pars  est?  totum  hoc,  quo  continemur,  et  unum  est  et  deus, 
et  socii  sumus  eius  et  membra,  capax  est  noster  animus,  per- 
fertur illo,  si  vitia  non  deprimant^;  cf.  H.  Oet.  31  sq.:  „Redde 
nunc  nato  patrem  Yel  astra  forti,  nec  peto  ut  monstres 
iter;  Permitte  tantum,  genitor:  inveniam  viam“.  Invenit  igitur 
viam  „originis  sui  memor“  sola  ex  virtute  sua  animoque  eo 
unde  ortus  sit  se  redire  conscio;  cf.  ep.  86, 1 : „Scipionis  Africani 
. . . animum  quidem  in  caelum  ex  quo  erat  redisse  persuadeo 
mihi“  et  ep.  92,  31:  „non  aliena  via  ad  summa  nititur, 
magnus  erat  labor  ire  in  caelum:  redit,  cum  hoc  iter  nanctus 
est,  vadit  audaciter  contemptor  omnium^. 

Haec  igitur  quae  modo  extrema  verba  commemoramus 
atque  hoc  respicias  philosophi  testimonium  (de  clem.  I,  1): 
,. quamvis  enim  recte  factorum  verus  fructus  sit  fecisse,  nec 
ullum  virtutum  pretium  dignum  illis  extra  ipsas  sit,  iuvat 
inspicere  et  circumire  bonam  conscientiam,  tum  in- 
mittere  oculos  in  hanc  inmensam  multitudinem  discordem, 
seditiosam,  inpotentem,  in  perniciem  alienam  suamque  pariter 
exsultaturam,  si  hoc  iugum  fregerit,  et  ita  loqui  secum:  Egone 
ex  omnibus  mortalibus  placui  electusque  sum,  qui  in  terris 

deorum  vice  fungerer?  ego  vitae  necisque  gentibus  arbiter? 
qualem  quisque  sortem  statumque  habeat,  in  manu  mea  positum 
est?  . . ne  credas  nefas  fecisse  Herculem^  quod  contemptor 
omnium44  laetus  divina  merita  sua  gloriatur  (H.  Oet.  38 sq.): 
„in  tutum  meas  Laudes  redegi,  nulla  me  tellus  silet:  Me  sensit 
ursae  frigidum  Scythicae  genus  Indusque  Phoebo  subditus, 
cancro  Libys;  Te,  clare  Titan,  testor:  occurri  tibi  Quacumque 
fulges  . . vel  H.  Oet.  lsq.:  „Sator  deorum,  protuli  pacem 
tibi  Quacumque  Nereus  porrigi  terras  vetat.  Non  est  tonandum: 
perfidi  reges  iacent,  Saevi  tyranni,  fregimus  quicquid  fuit  Tibi 
fulminandum44.  Suo  iure  enim  ita  dixisse  Herculem  testatur 
Deianira,  quam  magno  viro  mortem  parasse  sero  paeniteat, 
his  quidem  verbis  (H.  Oet.  871):.  „Coite,  gentes,  saxa  et  in- 
mensas  faces  Iaculetur  orbis,  nulla  nunc  cesset  manus,  Corripite 
tela,  vindicem  vestrum  abstuli:  Impune  saevi  sceptra  iam  reges 
gerent,  Impune  iam  nascetur  indomitum  malum;  Repetentur 
arae  cernere  assuetae  hostiam  Similem  colenti:  sceleribus  feci 
viam  Ego  vos  tyrannis  regibus  monstris  feris  Saevisque  rapto 
vindice  opposui  deis.44 

At  ultra  vadit  Hercules,  ut  est  tanta  virtute  praeditus 
a poeta  quidem  ficta,  ut  ipse  etiam  mundi  esse  ordo, 
quo  omnia  continentur,  sibi  videatur;  cum  universi  mundi  ruina 
securum  se  rapi  sibi  sumit  (H.  Oet.  1131  sq.):  „Converte,  Titan 
clare,  anhelantes  equos,  Emitte  noctem:  pereat  hic  mundo  dies 
Quo  morior,  atra  nube  inhorrescat  polus;  Obsta  novercae, 
nunc,  pater,  caecum  chaos  Reddi  decebat,  hinc  et  hinc  con- 
pagibus  Ruptis  uterque  debuit  frangi  polus;  Quid  parcis  astris? 
Herculem  amittis,  pater  ...  Ad  Styga  revertor:  surget Enceladus 
ferox  Mittetque  quo  nunc  premitur  in  superos  onus;  Regnum 
omne,  genitor,  aetheris  dubium  tibi  Mors  nostra  faciet  — ante- 
quam spolium  tui  Caelum  omne  fiat,  conde  me  tota,  pater, 
Mundi  ruina,  frange  quem  perdis  polum;  (chorus:)  Non  vana 
times,  gnate  Tonantis  Nunc  Thessalicam  Pelion  Ossam  Premet . . . 
Iam  te  caeli  regna  secuntur44;  cf.  1.  1.  nat.  qu.  VI,  32,  4:  „pusilla 
res  est  hominis  anima,  sed  ingens  res  contemptus  animae: 
hanc  qui  contempsit,  securus  videbit  maria  turbari,  . . . etiamsi 
aestus  aliqua  . perturbatione  mundi  totum  in  terras  verterit 
oceanum.  securus  adspiciet  fulminantis  caeli  trucem  atque 
horridam  faciem,  frangatur  licet  caelum  et  . . . securus  adspiciet 

ruptis  conpagibus  dehiscens  solum,  illa  licet  inferorum  regna 
retegantur,  stabit  super  illam  voraginem  intrepidus  et  fortasse 
quo  debet  cadere,  desiliet“.  Praeterea  autem  hoc  respice  (ad 
Mare.  26,  7):  „nos  quoque  felices  animae  et  aeterna  sortitae,  cum 
deo  visum  erit  iterum  ista  moliri,  labentibus  cunctis  et  ipsae 
parva  ruinae  ingentis  accessio  in  antiqua  elementa  vertemur^. 

Attamen  Hercules,  quamquam  modum  non  iam  egreditur, 
ultimos  magnanimitatis  terminos  tangit;  nam  Seneca,  quanta- 
cumque  animi  spe  atque  impetu  nonnumquam  inflammatus  est, 
hoc  profitetur  (1.  1.  de  otio  5,  7):  „tamen  homo  ad  inmortalium 
cognitionem  nimis  mortalis  est“.  Inde  fit,  ut  etiam  vir  fortissimus, 
postquam  somnia  eum  iam  inter  astra  versari  simulaverunt, 
denuo  doloribus  excitatus  terrestria  mala  eo  gravius  patiatur 
(H.  Oet.  1432sqq.):  „Quid  hoc?  rigenti  cernitur  Trachin  iugo, 
En  inter  astra  positus  evasi  genus  Mortale  tandem,  quis  mihi 
caelum  parat?  Te,  te  pater,  iam  video,  placatam  quoque  Specto 
novercam.  ...  — iam  prope  a caelo  fui  — Trachina  video;  quis 
mihi  terras  dedit?  . . . quam  beve  excideras,  dolor!  Cogis  fateri 
— parce,  et  hanc  vocem  occupa“.  Neque  idem  poetae  arti- 
ficium, quo  haec  eadem  opponuntur  inter  se  contraria,  philo- 
sophus nescit;  cf.  ep.  102,  lsq.:  „quomodo  molestus  est  iucundum 
somnium  videnti,  qui  excitat,  aufert  enim  voluptatem,  etiamsi 
falsam,  effectum  tamen  verae  habentem:  sic  epistula  tua  . . . 
revocavit  me  cogitationi  aptae  traditum  . . .;  iuvabat  de  aeter- 
nitate animarum  quaerere,  immo  mehercules  credere.  . . , cum 
subito  expergefactus  sum  epistula  tua  accepta  et  tam  bellum 
somnium  perdidi“. 

Nihilo  secius  hoc  uno  desiderio  primo  summoque  Hercules 
afficitur,  ut  fortiter  moriendo  aeternitatem  paret:  nam  H.  Oet. 
1713:  „Ut  dignus  astris  videar,  hic  faciet  dies;  Leve  est,  quod 
actum  est;  Herculem  hic,  genitor,  dies  Inveniet  aut  damnabit^; 
cf.  ep.  102,  24:  „nondum  caelum  nisi  ex  intervallo  pati  possumus; 
proinde  intrepidus  horam  illam  decretoriam  prospice:  non 
est  animo  suprema,  sed  corporiu;  et  ep.  26,  4:  „ego  certe,  velut 
adpropinquet  experimentum  et  ille  laturus  sententiam  de 
omnibus  annis  meis  dies  venerit,  ita  me  observo  . . . (§  6) 
remove  existimationem  hominum;  dubia  semper  est  et  in  partem 
utramque  dividitur,  remove  studia  tota  vita  tractata:  mors  de 
te  pronuntiatura  est“.  Itaque  magno  cum  verborum  ambitu 

Schafer.  8 

Hercules,  qui  vivus  uritur,  a poeta  depingitur.  Nam  cf.  de 
tranq.  an.  16,4:  „Ego  Herculem  fleam,  quod  vivus  uritur,  aut 
Regulum,  quod  tot  clavis  transfigitur,  aut  Catonem,  quod  volnera 
sua  iterat?  Omnes  isti  levi  temporis  inpensu  invenerunt,  quomodo 
aeterni  fierent,  et  ad  immortalitatem  moriendo  venerunt“. 

Maxime  autem  hoc  sane  Annaeano  artificio  Herculis  con- 
stantia exponitur,  ut  vir  fortissimus  et  ultimis  suppliciis  discruciatus 
ipse  alios  adhortetur  (H.  Oet.  1740/55):  „Inter  vapores  positus 
et  flammae  minas  Immotus,  inconcussus,  in  neutrum  latus 
Correpta  torquens  membra  adhortatur,  monet,  Gerit  aliquid 
ardens,  omnibus  fortem  addidit  Animum  ministris;  urere 
ardentem  putes.  Stupet  omne  volgus,  vix  habent  flammae  fidem, 
Tam  placida  frons  est,  tanta  maiestas  viro“.  Ac  si  penitus 
in  Senecae  pectus  descendere  vis,  eadem,  quae  de  ipsius  Senecae 
morte  Tacitus  tradidit,  legas  (Tacit.  annal.  XV,  62):  „interritus 
. . . conversus  ad  amicos,  quando  . . . quod  unum  iam  et  tamen 
pulcherrimum  habeat,  imaginem  vitae  suae  relinquere  testatur, 
cuius  si  memores  essent,  bonarum  artium  famam  fructum  con- 
stantis amicitiae  laturos,  simul  lacrimas  eorum  modo  sermone, 
modo  intentior  in  modum  coercentis  ad  firmitudinem 
revocat,  rogitans  ubi  praecepta  sapientiae,  ubi  tot  per  annos 
meditata  ratio  adversum  imminentia  ?“  Non  solum  verbis,  sed 
ipsa  viri  constantia  alii  admonentur  (H.  Oet.  1683):  „Quis  sic 
triumphans  laetus  in  curru  stetit  Victor?  quis  illo  gentibus 
voltu  dedit  Leges  tyrannus?  quanta  pax  habitum  tulit!  Haesere 
lacrimae,  cecidit  impulsus  dolor  Nobis  quoque  ipsis, 
nemo  periturum  ingemita;  cf.  1. 1.  de  trq.  an.  16, 4:  „neminem 
flebo  laetum, ...  lacrimas  meas  ipse  abstersit^.  Item  H.  Oet.  1688: 
„Iam  flere  pudor  est;  ipsa  quam  sexus  iubet1)  Maerere,  siccis 
haesit  Alcmene  genis  Stetitque  nato  paene  iam  similis  parens“. 
Ad  extremum  simillimis  verbis  Hercules  matrem  alloquitur, 
quibus  philosophus  Helviam  matrem  (H.  Oet.  1738):  „Nunc  es 
parens  Herculea:  sic  stare  ad  rogum  Te,  mater,  inquit,  sic 
decet  fleri  Herculem“;  cf.  ad  Helv.  16,  5:  „non  potes  itaque  ad 
obtinendum  dolorem  muliebre  nomen  praetendere,  ex  quo  te 
virtutes  tuae  seduxerunt,  tantum  debes  a feminarum  lacrimis 
abesse,  quantum  a vitiis“. 

*)  cf.  de  ira  III,  24,  3:  „excuset  feminam  sexus“:  ceterum  cf.  exempla, 
quae  pag.  13  contulimus. 

Profecto  summa  quae  potest  exsistere  constantia  Herculi 
insit;  nam  H.  Oet.  1506:  „Quin  ipse,  quamquam  Iuppiter,  credi 
meus  Pater  esse  gaudet“ ; et  1693:  „Iacuit  sui  securus  et  caelum 
intuens  Quaesivit  oculis,  parte  an  ex  aliqua  pater  Despiceret 
illum,  tum  manus  tendens  ait:  Quacumque  parte  prospicis  natum 
pater  . . cf.  de  prov.  2,  7:  „miraris  tu,  si  deus  ille  bonorum 
amantissimus,  qui  illos  quam  optimos  esse  atque  excellentissimos 
vult,  fortunam  illis  cum  qua  exerceantur  adsignat?  ego  vero  non 
miror.  Si  aliquando  impetum  capiunt,  spectant  di  magnos 
viros  conluctantes  cum  aliqua  calamitate“.  Inde  summam  virtutis 
praemium  Hercules  adipiscitur,  cf.  fragm.  27  (Lactant,  instit.  III, 
12,  11):  ,, Seneca  quoque  imprudens  incidit,  ut  fateretur  nullum 
esse  aliud  virtutis  praemium  quam  immortalitatem,  laudans  enim 
virtus  in  eo  libro,  quem  de  inmatura  morte  conscripsit.  „una“, 
inquit,  „res  est  virtus,  quae  nos  immortalitate  donare 
possit  et  pares  diis  facere“;  H.  Oet.  1942:  „iam  virtus  mihi 
In  astra  et  ipsos  fecit  ad  superos  iter“ ; (1971)  ,, Virtus  in 
astra  tendit,  in  mortem  timor“;  (1975)  „Me  iam  decet  subire 
caelestem  plagam“;  (1980)  „Es  numen  et  te  mundus  aeternum 
tenet“ ; (1983:)  „Numquam  Stygias  fertur  ad  umbras  Inclita 
virtus:  vivunt  fortes  Nec  Lethaeos  saeva  per  amnes  Vos  fata 
trahent,  sed  cum  summas  Exiget  horas  consumpta  dies,  Iter 
ad  superos  gloria  pandet“. 

Quali  fine  huic  fabulae  impositorum  Hercules  illi  Medeae, 
quam  his  extremis  verbis  Iason  alloquitur  (Med.  1026):  ,.Per 
alta  vade  spatia  sublimi  aethere,  Testare  nullos  esse,  qua 
veheris,  deos“,  quam  maxime  oppositus  sit,  clarissime  duae  sane 
illae  Annaeanae  philosophiae  rationes  in  tragoediis  quoque 
patent,  quas  per  omnes  singulas  partes  hac  dissertatione  per- 
secuti sumus:  revera  nequitiam,  quamvis  mira  ratione  in 
sublimem  aethera  turpissimam  istam  mulierem  vehi  fabulae 
ferant,  tantum  a dis  abigere,  quantum  sola  virtus,  deridendi 
licet  Claudii  crudelissimique  Caligulae  ,, caeli  scrutentur  plagas 
deique  fieri“  sibi  videantur,  veram  in  divinitatem  perducat. 


Priusquam  nunc  omnia  quae  attulimus  testimonia  complecti- 
mur, hoc  loco,  cum  potius  disceptare  nostrum  sit  quae  cunctis 
tragoediis  ratio  insit  quam  quis  singularum  auctor  fuerit,  de 

origine  tragoediarum  num  quid  testimoniis  e philosophiae  supellice 
desumptis  sit  diiudicandum,  paucissima  intericere  liceat. 

Profecto  et  nonnullis  locis  diserte  et  in  universum  cunctis 
sententiis  per  totam  philosophiae  imaginem  aptissime  inter  se 
consentientibus  demonstravimus  non  poetam  quidem  fabulas 
suas  apparatu  philosophiae  eoque  ex  aliena  domo  cor- 
repto affecisse,  sed  philosophum  ex  suo  ingenio  nixum  sane 
rhetorica  facultate,  quae  ut  cuique  humanitate  litterisque  imbuto 
illius  temporis,  ita  Senecae  rhetoris  filio  inerat,  fabulis  suas 
sententias,  quas  de  istisfabulosis  rebus  animo  habebat,  intexuisse. 
Id  quod  leviter  a contrario  explicabitur,  ubi  tragoediam 
„Octavia“  inscriptam,  cuius  auctor  iisdem  philosophiae  placitis 
omnino  perverso  usus  est,  respexeris.  Etenim  qnod  summum 
tragoediae  auctor  sibi  proposuit1),  omnino  ab  Annaeana  ratione 
alienum  esse  infra  exponetur.  Qua  fabula  auctor,  si  quidem 
id  efficere  voluit,  ut  Octaviae  misereamur,  Octaviam  quam 
potuit  purissimam  atque  excellentem  moribus  se  praebentem 
fingere  debuit;  tamen  revera  maleficae  sincerae,  qualem  in 
ceteris  fabulis  Annaeum  Senecam  in  scaenam  produxisse 
demonstravimus,  omni_  adversarum  rerum  culpa  in  Agrip- 
pinam (cf.  Oct.  21sqq.),  in  Claudium  (141  sqq.),  in  Neronem 
(240sqq.),  ipsosque  in  deos  (257  sqq.)  amota  simillima  est.  Nec 
porro  fortem  aut  ullo  modo  aptam  ad  fatum  ferendum  se 
praebet  (899/902,  a.  1.),  sed  usque  eo  procedit,  ut  tales  misera- 
biles voces  pronuntiet  (914 sqq.):  „Quis  mea  digne  deflere  potest 
Mala?  quae  lacrimis  nostris  questus  Reddere  aedon?  cuius 
pennas  U tinam  miserae  mihi  fata  darent!  Fugerem  luctus  ablata 
meos  Penna  volucri  procul  et  coetus  Hominum  tristes  caedem- 
que feram.  Sola  in  vacuo  nemore  et  tenui  Ramo  pendens 
querulo  possem  Gutture  maestum  fundere  murmur“.  At  Hippo- 
lytus, occurres  fortasse  nobis,  similiter  a coetu  hominum  in 
vacuas  silvas  fugit.  Fugit  quidem,  haud  ignoramus;  nec  vero, 
ut  incommoda,  quae  fortiter  perferre  decebat,  indigne  vitet  solus- 
que,  sicut  ista  Octavia,  miserabilibus  vocibus  sese  lamentetur, 
sed  ne  scelere  contaminetur  purissimus  vir. 

x)  Afferamus  tantummodo  verba,'  quae  Ranke  profitetur  op.  cit; 
cpag.  66:  „Das  Werk  beruht  ganz  auf  der  Sympathie  mit  dem  augusteischen 
Hause,  welches  durch  den  Tod  der  Octavia  gleichsam  vernichtet  wird, 
in  Widerspruch  mit  allen  gottlichen  und  menschlichen  Gesetzen  und  zu- 
gleich  mit  den  Wiinschen  des  Volkes.“ 

Sed  omittamus  haec  ac  potius,  ut  nunc  denique  ad 
quaestionem,  quam  supra  de  ratione  atque  indole  tragoediarum 
solvendam  nobis  proposuimus,  veniamus,  animos  ad  illa  verba 
revocemus,  quae  M.  Haupt,  acutissimus  populorum  cuiuscumque 
poesis  arbiter,  de  his  tragoediis  dixit  (opusc.  III,  218):  „Aber 
wenn  man  sich  nicht  bedenken  darf,  einen  guten  Teii  der 
romischen  Poesie  mittelmaBig  zu  nennen,  so  soli  man  doch  ihre 
weltgeschichtliche  Bedeutung  nicht  verkennen:  denn  zunaehst 
und  lange  wesentlich  durch  sie  ist  antike  Wiirde,  Klarheit, 
Schonheit  der  anderen  Zeit  erschlossen  worden,  und  ihre  Ein- 
wirkung  laBt  sich  nachweisen,  wo  ungeschichtliche  Betrachtung 
ihrer  nicht  gewahr  wird:  in  dem  tragischen  Stile  Shake- 
speares1)  und  seiner  englischen  Zeitgenossen  bewundert  man 
vieles,  was  Nachklang  ist  aus  den  Tragodien  Senecas,  die 
zu  verachten  heutzutage  vornehm  ist.  In  der  romischen 
Poesie,  die  er  sich  vollig  angeeignet  hatte,  fand  Leibniz2) 

J)  Quod  ad  quaestionem  operam  attinet,  hos  duos  tantummodo  locos 
afferre  liceat  Darwini,  naturae  perscrutatoris  clarissimi  (Der  Ausdruck  der 
Gemiitsbewegungen  b.  M.  u.  T.,  iibers.  v.  Th.  Bergfeldt)  pag.  239:  „Shake- 
speare  faBt  die  Hauptmerkmale  der  Wut  folgendermaBen  zusammen:  In 
Frieden  kann  sowohl  nichts  einen  Mann  Ais  Demut  und  bescheidne  Sitte 
kleiden;  Doch  blast  des  Krieges  Wetter  euch  ins  Ohr,  Dann  ahmt  dem 
Tiger  nach  in  seinem  Tun;  Spannt  eure  Sehnen,  ruft  das  Blut  herbei! 
Entstellt  die  liebliche  Natur  mit  Wut!  Dann  leiht  dem  Auge  einen 
Schreckensblick.  Nun  knirrscht  die  Zahne,  schwellt  die  Niistern  auf,  Den 
Atem  hemmt,  spannt  alie  Lebensgeister  Zur  vollen  Hoh,u;  (cf.  Heinrich  V, 
3,  1).  Inprimis  vero  cf.  pag.  33:  „Ist  unser  Gemiit  stark  erregt,  so  sind 
es  die  Bewegungen  unseres  Korpers  gleichfalls;  hier  kommt  aber  neben 
der  Gewohnheit  noch  teilweise  ein  anderes  Moment  ins  Spiel,  der  ohne 
Leitung  zustromende  UberschuB  von  Nervenkraft  namlich.  Norfolk,  wo 
er  von  dem  Kardinal  Wolsey  spricht,  sagt:  ,,Seltsamer  Aufruhr  Ist  ihm 
im  Hirn:  er  beiBt  die  Lippe,  starrt:  Halt  plotzlich  an  den  Schritt,  blickt 
auf  die  Erde,  Legt  dann  den  Einger  an  die  Schlafe;  stracks,  Springt 
wieder  auf,  lauft  schnell,  steht  wieder  stili,  Schlagt  heftig  seine  Brust; 
und  gleich  darauf  wirft  er  die  Augen  auf  zum  Mond:  Seltsame  Stellung 
Sahn  wir  hier  an  ihm  wechseln“;  (cf.  Heinrich  VIII,  3,  2).  In  memoriam 
quaesumus  revoces,  quae  exempla  Medeae  supra  pag.  20  et  21  attuli- 
mus, ut  non  solum  cognoscas,  quae  tanta  intercedat  similitudo  inter 
Romanum  poetam  et  Britannicum,  sed  etiam,  quam  vehementer  Darwin 
Britannici  poetae  versibus  hominum  affectus  ab  Annaeo  Seneca  de- 
scriptos laudet. 

2)  Leibnizium  Stoicorum  philosophiae  crebrius  favisse  demonstravit 
P.  Barth,  Die  Stoa,  Stuttg.  1903,  pag.  184 sq.,  52. 

lebenslang  Erquickung  und  er  hatte  in  ihr  eine  reiche  Fund- 
grube  sinnreicher  Anspielungen  und  kraftiger  Spriiche." 

Si  revera  ne  inter  illa  quidem  litterarum  Romanarum 
opera,  quae  quamquam  modice  tamen  laudanda  videntur, 
L.  Annaei  Senecae  tragoediae  numeratae  sunt,  sed  omnino 
despectae,  id  ex  ea  potissimum  causa  supra  repetivimus,  quod 
quae  in  tragoediis  sibi  proposuit  ex  philosophi  ingenio 
hausisse  auctorem  ^viri  docti  non  satis  respexerunt;  haec  quae 
adhuc  neglecta  erant,  hoc  opusculo  explere  conati  sumus. 

Oratoria  enim  ornamenta,  quae  plane  tragoediarum  formae 
quidem  extrinsecus  impressa  sunt,  temporibus  magis  ac  patris 
rhetoris  consiliis  culpae  danda  sunt  quam  in  filii  caput  cadunt, 
cum  hic,  quamvis  pater  invitum  tali  modo  admonuerit  (contro- 
vers.  II,  praef.  4):  „orat  quidem  tibi  maius  ingenium  quam 
fratribus  tuis,  omnium  bonarum  artium  capacissimum  . . . sed 
proderit  tibi  in  illa,  quae  tota  mente  agitas,  declamandi  exercitatio, 
sicut  Fabiano  profuit:  qui  <(ut>  aliquando  Sextium  audiret, 
nihilominus  declamitabat  et  tam  diligenter,  ut  putares  illum  illi 
studio  parari,  non  per  illud  alteri  praeparari",  sua  studia 
quibus  a puero  maxime  delecteretur,  ad  philosophiam  spectare 
crebrius  profiteatur  (ep.  108,  13  sq.):  ,,ego  certe  cum  Attalum 
audirem,  in  vitia,  in  errores,  in  mala  vitae  perorantem,  saepe 
misertus  sum  generis  humani  et  illum  sublimem  altioremque 
humano  fastigio  credidi;  (17)  quoniam  coepi  tibi  exponere 
quanto  maiore  inpetu  ad  philosophiam  iuvenis  accesserim  quam 
senex  pergam"  — Quamvis  vir  et  senex  plurimos  illos  libros 
ad  philosophiam  pertinentes  scripserit,  quos  nunc  traditos 
habemus ! — , „non  pudebit  fateri,  quem  milii  amorem  Pythagorae 
iniecerit  Sotion.  dicebat,  quare  ille  animalibus  abstinuisset, 
quare  postea  Sextius;  (23)  laudare  solebat  Attalus  culcitam, 
quae  resisteret  corpori:  tali  utor  etiam  senex,  in  qua  vestigium 
adparere  non  possit.  Haec  rettuli,  ut  probarem  tibi,  quam 
vehementer  haberent  tirunculi  inpetus  primos  ad  optima  quae- 
que, si  quis  exhortaretur  illos,  si  quis  inpelleret". 

Utique  patri  quidem  antiquae  Romanorum  forensi  atque 
oratoriae  consuetudini  potissimum  indulgenti  invisa  fuisse  omnia 
quidem  litterarum  ac  philosophiae  studia,  filium  vero  diligentius 
ab  istis  poeticis  studiis,  quibus  ad  luxuriam  instruuntur  homines 
quaeque  nimirum  contemnebat,  sua  litterarum  studia  discrevisse, 

quibus  ad  sapientiam  utebatur,  optime  ex  his  eius  verbis  cog- 
noscitur  (ad  Helv.  17,  3/5):  „quantum  tibi  patris  mei  antiquus 
rigor  permisit,  omnes  bonas  artes  non  quidem  comprehendisti, 
adtigisti  tamen.  Utinam  quidem  virorum  optimus,  pater  meus, 
minus  maiorum  consuetudini  deditus  voluisset  te  praeceptis 
sapientiae  erudiri  quam  inbui!  non  parandum  tibi  nunc  contra 
fortunam  esset  auxilium,  sed  proferendum:  propter  istas,  quae 
litteris  non  ad  sapientiam  utuntur,  sed  ad  luxuriam  instruuntur, 
minus  te  indulgere  studiis  passus  est.  ...  Haec  quidem  certissima 
praesidia  sunt  et  quae  sola  te  fortunae  eripere  possint.“  Ne- 
quaquam vero  Euripide  docente  ignorabat  veritatem  non  tortu- 
osis disputationibus  implicatam,  sed  simplicem  purissimamque 
esse  pronuntiandam  (ep.  49,  12):  .,de  iustitia  mihi,  de  pietate 
disputa,  de  frugalitate,  de  pudicitia  utraque,  et  illa,  cui  alieni 
corporis  abstinentia  est,  et  hac,  cui  sui  cura.  Si  me  nolueris 
per  devia  ducere,  facilius  ad  id,  quo  tendo,  perveniam,  nam,  ut 
ait  ille  tragicus1):  „veritatis  simplex  oratio  est.  ideoque 
illam  inplicare  non  oportet:  nec  enim  quicquam  minus  convenit 
quam  subdola  ista  calliditas  animis  magna  conantibus.“ 

Noli  autem  mirari,  quod  summos  illos  Graecorum  tragicos 
poetas  de  quaestionibus  ad  philosophiam  moralem  atque  etiam 
naturalem  pertinentibus  adiit  (nat.  qu.  4,  2,  17):  „sed  nunc  ad 
inspiciendas  causas,  propter  quas  aestate  Nilus  crescat,  accedam 
et  ab  antiquissimis  incipiam.  Anaxagoras  ait  ex  Aethiopiae 
iugis  solutas  nives  ad  Nilum  usque  decurrere,  in  eadem  opinione 
omnis  vetustas  fuit,  hoc  Aeschylus,  Sophocles,  Euripides  tradunt. 
Sed  falsum  esse  pluribus  argumentis  patet“.  Dicit  enim  Seneca 
ep.  108,  29/35:  „non  est  quod  mireris  ex  eadem  materia  suis 
quemque  studiis  apta  colligere:  in  eodem  prato  bos  herbam 
quaerit,  canis  leporem,  ciconia  lacertam.  Cum  Ciceronis  librum 
de  republica  prendit  hinc  philologus  aliquis,  hinc  grammaticus, 
hinc  philosophiae  deditus,  alius  alio  curam  suam  mittit:  philo- 
sophus admiratur  contra  iustitiam  dici  tam  multa 
p o tui s s e“.  — Tantum  igitur  aberat,  ut  Annaeus  Seneca  Octaviam 
componeret,  ut  his  manifestis  verbis  etiam  condemnaret!  — 
„ . . . Sed  ne  et  ipse,  dum  aliud  ago,  in  philologum  aut  grammati- 
cum delabar,  illud  admoneo,  auditionem  philosophorum  lectionem- 

*)  cf.  Eurip.  Phoen.  469:  „unlovg  o yv&og  zfjg  cchrjfreLeig  t(pv , xov 
noLxikvsv  dtT  xuvdc/  i()yrj^€vy(h(oi/.u 

que  ad  propositum  beatae  vitae  trahendam,  non  ut  verba  prisca 
aut  ficta  captemus  et  translationes  inprobas  figurasque  dicendi, 
sed  ut  profutura  praecepta  et  magnificas  voces  et  ani- 
mosas, quae  mox  in  rem  transferantur:  sic  ista  edis- 
camus, ut  quae  fuerint  verba,  sint  opera,“ 

Inde  ut  hoc  epistulae  loco  versus  Yergilianos  (Georg.  3) 
in  philosophiae  suae  usum  vertit  (ep.  108,  24  sq.):  „sed  aliquid 
praecipientium  vitio  peccatur,  qui  nos  docent  disputare,  non 
vivere,1)  aliquid  discentium,  qui  propositum  adferunt  ad  prae- 
ceptores suos  non  animum  excolendi,  sed  ingenium,  itaque  quae 
philosophia  fuit,  facta  philologia  est.  Multum  autem  ad  rem 
pertinet,  quo  proposito  ad  quamque  rem  accedas.  Qui  gramma- 
ticus futurus  Vergilium  scrutatur,  non  hoc  animo  legit  illud 
egregium:  , Fugit  inreparabile  tempus*  vigilandum  est:  nisi 
properamus,  relinquemur,  agit  nos  agiturque  velox  dies,  inscii 
rapimur,  . . . , Optima  quaeque  dies  miseris  mortalibus  aevi 
Prima  fugit:  subeunt  morbi  tristisque  senectus  Et  labor  et 
durae  rapit  inclementia  mortis*.  Ille  qui  ad  philosophiam 
spectat,  haec  eadem,  quo  debet,  adducit:  . . . quid  ergo  cessamus 
nos  ipsi  concitare,  ut  velocitatem  rapidissimae  rei  possimus 
aequare?  meliora  praetervolant,  deteriora  succedunt.  Quemad- 
modum . . . Inhaereat  istud  animo  et  tamquam  missum  oraculo 
placeat:  , Optima  quaeque  dies  miseris  mortalibus  aevi  Prima 
fugit*,  quare  optima?  quia  quod  restat  incertum  est.  quare 
optima?  quia  . . ,uy  ita  fabulas  nec  quales  traditas  habebat 
idem  Annaeus  Seneca  accepit  nec  quodam  Stoicorum  more  alle- 
gorice  interpretatus  est,  sed  cum  illas  fundamento  disciplinae 
suae  instrueret,  fabulosis  rebus  suam  sentiendi  et  cogitandi 
rationem  innexuit  atque,  ut  ab  istis  turpissimis  rebus  ad  se 
deficerent  homines,  efficere  voluit.  Revera  Senecam  credidisse 
praecepta  talia  salutaria  versibus  quidem  optime  pronuntiari 
demonstramus  his  ipsius  verbis  (ep.  108,  8sqq.):  „non  vides 
quemadmodum  theatra  consonent,  quotiens  aliqua  dicta  sunt, 
quae  publice  adgnoscimus  et  consensu  vera  esse  testamur? 
, Desunt  inopiae  multa,  avaritiae  omnia*  ,In  nullum  avarus  bonus 
est,  in  se  pessimus*,  ad  hos  versus  ille  sordidissimus  plaudit  et 
vitiis  suis  fieri  convicium  gaudet:  quanto  magis  hoc  iudicas 

0 Nonne  suspicaberis  mehercule  haec  verba  in  ipsum  patrem  ad 
declamandi  exercitationes  adhortantem  philosophum  dixisse? 


121 


evenire,  cum  a philosopho  ista  dicuntur,  cum  salu- 
taribus praeceptis  versus  inseruntur,  efficacius  eadem 
illa  demissuri  in  animum  inperitorum?  „nam,  ut  dicebat 
Cheanthes,  quemadmodum  spiritus  noster  clariorem  sonum  reddit, 
cum  illum  tuba  per  longi  canalis  angustias  tractum  patentiore 
novissime  exitu  effudit,  sic  sensus  nostros  clariores  car- 
minis arta  necessitas  efficit^.  Eadem  neglegentius 
audiuntur  minusque  percutiunt,  quamdiu  soluta  ora- 
tione dicuntur:  ubi  accessere  numeri  et  egregium  sen- 
sum adstrinxere  certi  pedes,  eadem  illa  sententia  velut 
lacerto  excussa  torquetur.  De  contemptu  pecuniae  multa 
dicuntur  et  longissimis  orationibus  boc  praecipitur  . . .,  magis 
tamen  feriuntur  animi,  cum  carmina  eiusmodi  dicta  sunt:  ,Is 
minimo  eget  mortalis  qui  minimum  cupit  . . / Cum  haec  atque 
eiusmodi  audimus,  ad  confessionem  veritatis  adducimur.  “ 

Quibus  in  rebus  usque  eo  processit,  ut  non  solum  singulas 
superstitionis  res  e fabulis  repelleret  et  pro  istis  salutaria  prae- 
cepta insereret  versibus,  sed  omnino  argumentorum  totam  trac- 
tationem condemnaret  apud  poetas  usitatam  omnemque  artem 
tragicam  corrigi  vellet.  Profecto  boc  ita  se  habere  iam  ex  illa 
ratione  conici  potest,  qua  poetae,  quos  imitatos  esse  Senecam 
scimus,  poemata  composuerint  quaque  ratione  de  horum  et 
Senecae  poematis  grammatici  iudicaverint.  Ut  enim  iam  Persius 
Flaccus  vita  ut  revera  est  nimis  neglecta  saturas  sua  doctrina, 
qualem  e Stoicorum  libris  cognovit,  sibi  expoliendas  esse  putavit, 
ita  potissimum  Annaeus  Lucanus,  quem  patruum  diligentius 
sectatum  esse  omnibus  constat,1)  carmine  suo  epico  „Pharsalia“ 
vel  „de  bello  civili“  inscripto  id  unum  omni  conatu  molitus 
est,  ut  Pompeium  Caesaremque  suis  quidem  moribus  Annaeanis 
bonum  et  malum  depingeret  suisque  partibus  res  bello  civili 
gestae  inservirent.  Itaque  cum  Lucanus  nil  nisi  id  ageret,  ut 
hominum  sententias  sua  ratione  corrigeret,  grammatici  quidam 
adeo  hunc  poetam  despexerunt,  ut  non  iam  in  poetarum  numero, 
sed  potius  inter  oratores  numerandum  esse  iudicaverint.2)  Ac 

J)  C.  Hosius : Lucanus  und  Seneca,  Fleckeis.  J ahrb.  145  (1892),  377 sqq. ; 
Diels:  Seneca  und  Lucan,  Abhdlg.  d.  Berl.  Akad.  d.  Wiss.  1885. 

2)  Servius  ad  Yerg.  Aen.  1,  382:  „Lucanus  ideo  in  numero  poetarum 
esse  non  meruit,  quia  videtur  historiam  composuisse  non  poema“;  et 
Quintii.  10,  1,  90:  „Lucanus  ardens  et  concitatus  et  sententiis  clarissimus, 
sed,  ut  dicam  quod  sentio,  magis  oratoribus  quam  poetis  imitandus“. 

simili  modo  non  inter  poetas  tragicos  quales  tunc  esse  solebant 
Annaeum  SeneGam  habendum  esse  Quintilianum  sagaciter  sensisse 
credimus,  quod  rebus  fabulosis  philosophiae  supellectili  inaudita 
ratione  instructis^  tantopere  ab  usitatis  tragoediarum  rationibus 
opera  eius  discessisse  videbantur,  ut  iam  potius  „poemata“, 
quibus  homines  in  suam  sententiam  sectamque  perduceret  quae- 
que philosophus  adversus  poetas,  a quibus  dissentiretur  de 
argumentis  fabularum  tractandis,  composuisset1)  quam  tragoe- 
dias44 appellaret.  Neque  enim  de  tragica  arte  Senecam  in 
disceptationem  cecidisse  ignoras  ex  Quint.  8,  3,  31:  „memini 
iuvenis  admodum  inter  Pomponium  ac  Senecam  etiam  prae- 
fationibus esse  tractatum  an  „gradus  eliminat44  in  tragoedia 
dici  oportuisset.44 

Haec  quidem  de  elocutionibus;  quod  autem  ad  res  com- 
ponendas et  accipiendas  attinet,  hoc  inprimis  iam  non  prae- 
fationibus, sed  exemplaribus  ipsis,  quae  ad  imitandum  proposita 
in  tragoediarum  artem  redigenda  erant,  moliri  debuit.  Quid 
vero  voluerit  Seneca,  id  iam  ex  hac  re  intellegas,  quod  inter 
denotanda  vitia,  quibus  illa  tempora  laborent,  haec  dicit 
ep.  115,  12:  ,, Accedunt  deinde  carmina  poetarum,  quae 
adfectibus  nostris  facem  subdant,  quibus  divitiae  velut 
unicum  vitae  decus  ornamentumque  laudantur,  nihil  illis  melius 
nec  dare  videntur  di  immortales  posse  nec  habere:  , Regia  Solis 
erat  sublimibus  alta  columnis  Clara  micante  auro4  (vers.  ex  Ovid. 
met.  II,  1,  citat.)  eiusdem  currum  adspice  , Aureus  axis  erat, 
temo  aureus,  aurea  summae  Curvatura  rotae,  radiorum  argenteus 
ordo4  (ibid.  II,  107/8).  Denique  qupd  optimum  videri  volunt 
secutum  aureum  adpellant.  Nec  apud  Graecos  tragicos  desunt, 
qui  lucro  innocentiam,  salutem,  opinionem  bonam  mutent.  ,Sine 
me  vocari  pessimum,  ut  dives  vocer.  An  dives  omnes  quaerimus, 
nemo,  an  bonus.  Non  quare  et  unde,  quid  habeas,  tantum  rogant. 
Ubique  tanti  quisque,  quantum  habuit,  fuit.  Quid  habere  nobis 
turpe  sit  quaeris?  nihil.  Aut  dives  opto  vivere  aut  pauper  mori. 
Bene  moritur,  quisquis  moritur,  dum  lucrum  favit.  Pecunia, 

J)  Unde  simplici  et  evidenti  ratione  intelleges,  cur  philosophus  et 
principis  moderator  „carmina  crebrius  factitaret,  postquam  Neroni  amor 
eorum  venissetw  (cf.  Tac.  an.  14,  52);  cum  enim  revera  id  curaret,  ne  disci- 
pulus easdem  „in  deteriores  artes  inclinaret  poetarum“,  inimici  „obiciebant 
etiam  eloquentiae  laudem  uni  sibi  adsciscere“. 


123 


iugens  generis  humani  bonum,  Cui  non  voluptas  matris  aut 
blandae  potest  Par  esse  prolis,  non  sacer  meritis  parens:  Tam 
dulce  si  quid  Yeneris  in  voitu  micat,  Merito  illa  amores  caelitum 
atque  hominum  movet/  Cum  hi  novissimi  versus  in  tragoedia 
Euripidis  pronuntiati  essent,  totus  populus  ad  eiciendum  et 
actorem  et  carmen  consurrexit  uno  inpetu,  donec  Euripides  in 
medium  ipse  prosilivit  petens,  ut  exspectarent  viderentque? 
quem  admirator  auri  exitum  faceret:  dabat  in  illa 
fabula  poenas  Bellerophontes,  quas  in  sua  quisque 
dat.  nulla  enim  avaritia  sine  poena  est,  quamvis  satis 
sit  ipsa  poenarum/4 

Ut  autem  ab  his  Ovidii  carminibus  licentiae  frivolisque 
affectibus  facem  subdentibus  moderatio  tristisque  continentia 
Annaei  Senecae  valde  dissentiebatur,  ita  nonnumquam  a 
„puerilibus  ineptiis44  illius  poetae  aberat  philosophi  impetus 
ingenii1)  (nat.  III,  27,  13/15):  „ergo  insularum  modo  eminent 
Montes  et  sparsas  Cycladas  augent44,  ut  ait  ille  poetarum, 
ingeniosissimus  egregie,  sicut  illud  pro  magnitudine  rei  dixit: 
„Omnia  pontus  erant,  deerant  quoque  litora  ponto44,  nisi  tantum 
inpetum  ingenii  et  materiae  ad  pueriles  ineptias  reduxisset:  „Nat 
{ lupus  inter  ores,  fulvos  vehit  unda  leones44.  Non  est  res  satis 

sobria  lascivire  devorato  orbe  terrarum.  Dixit  ingentia  et  tantae 
confusionis  imaginem  cepit,  cum  dixit:  „Exspatiata  ruunt  per 
apertos  flumina  campos  Pressaeqtie  labant  sub  gurgite  turres44. 
Magnifice  haec  si  non  curaverit,  quid  opes  et  lupi  faciant.  . . . 
Concepisti  imaginem  quantam  debebas  obrutis  terris  omnibus 
caelo  ipso  in  terram  ruente:  perfer,  scies  quid  deceat,  si  cogi- 
taveris orbem  terrarum  natare.44  Hanc  igitur  causam  Senecae 
tragici  vitiorum  invenimus,  quibus  omnia  usque  in  summos 
impetus  efferuntur;  ac  quodam  iure  suspicatus  est  Lessing  illud: 
„Lauter  Fehler,  in  die  ein  schlechtes  Genie  niemals  fallen  wird44. 

Imprimis  id  autem  efficere  cupit,  ne  usitato  more  ad  miseri- 
cordiam, sed  ad  aemulationem  virorum  fortissimorum  fabulis 
poetarumque  operibus  incitentur  homines  (de  tranq.  an.  16): 

J).  Ne  in  quaestione  nostra  neglegas,  quam  diligenter  atque  acute 
Annaeus  ab  hoc  tragico  poeta,  quem  „poetarum  ingeniosissimum44  appellet 
cuiusque  improbam  rationem  vituperet,  Vergilium  discernat,  quem  de  brev. 
v.  9,  1 „maximum  vatem  et  velut  divino  ore  instinctum  salutare  carmen 
canentem  appellet  cuiusque  versus  ubique  laudet. 

,, Sequetur  pars,  quae  solet  non  inmerito  contristare  et  in  sollici- 
tudinem adducere,  ubi  bonorum  exitus  mali  sunt:  ut  Socrates 
cogitur  in  carcere  mori,  Rutilius  in  exilio  vivere,  Pompeius  et 
Cicero  clientibus  suis  praebere  cervicem,  Cato  ille,  virtutum 
viva  imago,  incumbens  gladio  simul  de  se  ac  de  republica 
palam  facere.  Necesse  est  torqueri  tam  iniqua  praemia  fortunam 
persolvere:  et  quid  sibi  quisque  nunc  speret,  cum  videat  pessima 
optimos  pati?  Quid  ergo  est?  vide  quomodo  quisque 
illorum  tulerit,  et  si  fortes  fuerunt,  ipsorum  illos 
animos  desidera!  si  muliebriter  et  ignave  perierunt,  nihil 
periit.  . . . quid  enim  est  turpius  quam  si  maximi  viri 
timidos  fortiter  moriendo  faciunt?  Laudemus  totiens 
dignum  laudibus  et  dicamus:  tanto  fortior,  tanto 
felicior!  . . . non  tu  dignus  mala  fortuna  dis  visus  es,  sed 
indignus,  in  quem  iam  aliquid  fortuna  posset.  . . . Neminem 
flebo  laetum,  neminem  flentem:  ille  lacrimas  meas  ipse  abstersit, 
hic  suis  lacrimis  effecit,  ne  ullis  dignus  sit.  ( — Talis  illa  Octavia 
haudquaquam  digna  est,  de  qua  tragoediam  composuerit  Annaeus 
Seneca  — ).  Ego  Herculem  fleam,  quod  vivus  uritur,  aut  Regulum 
quod  tot  clavis  transfigitur,  aut  Catonem,  quod  volnera  sua 
iterat?  Omnes  isti  levi  temporis  inpensa  invenerunt,  quomodo 
aeterni  fierent,  et  ad  inmortalitatem  moriendo  venerunt.  “ 

Qua  ipsa  de  causa  illud,  quod  saepius  mirati  sunt  viri 
docti,  philosophum  poetam  effecisse  apertum  est:  ipsa  in  scaena 
liberos  a Medea  mactari.  Neque  enim  ullo  modo  levius  hanc 
caedem  tristem,  in  qua  virtutis  nihil  inveniri  doluit  quamque 
tamen  omnino  tacere  nequivit,  verbis  attingere  potuit  recitandis 
in  tragoediis  quam  in  scaena,  quae  videtur,  simpliciter  patratam, 
cum  illas  Polyxenae  et  Astyanactis  caedes,  quae  summa  vir- 
tute collucerent,  magno  cum  ambitu  verborum  a nuntiis  pro- 
nuntiari iusserit. 

Etiamnum  credis  nil  amplius  sibi  proposuisse  in  fabulis 
Annaeum  Senecam  quam  hoc  quod  Leo  vult  (1.  1.  I,  158): 
,, istae  declamationes  . . .,  in  quibus  si  quid  venuste  vel  acute 
dictum,  floride  et  figurate  descriptum,  copiose  narratum  esset, 
plaudebant  auditores,  arti  satisfactum  erat“;  (ibid.  pag.  159): 
„iam  summum  negotium  erat  sic  omnia  contrahere  et  amplifi- 
care ut  quam  uberrima  declamandi  describendi  altercandi 
materia  et  locus  suppeteret^?  Cui  sententiae  haudquaquam 

assentimur ; immo  tantum,  opinamur,  aberat,  ut  Seneca  nil 
nisi  ista  peteret,  ut  non  solum  fabularum  argumenta,  quae 
turpissima  tradita  sibi  viderentur,  amplissimis  suae  philo- 
sophiae placitis  illustraret  atque  ex  suo  ingenio  interpretaretur, 
sed  etiam  rationem,  qua  illo  tempore  tragicam  artem 
homines  comprehenderent,  suo  proposito  corrigeret;  neque 
vero  hoc  vile  habendum  est. 


Conspectus. 

